Datasets:

NorHsangPha

/

shan-news-ssppssa_org

like 0

2019-08-02T10:55:58

https://ssppssa.org/2019/08/%e1%81%b8%e1%80%bd%e1%82%86%e1%82%88%e1%80%91%e1%82%85%e1%80%99%e1%80%ba%e1%80%95%e1%80%95%e1%80%ba%e1%82%89%e1%82%81%e1%80%b5%e1%81%bc%e1%80%ba%e1%80%b8-%e1%80%9a%e1%80%af%e1%81%b5%e1%80%ba-2/

ၸွႆႈထႅမ်ပပ်ႉႁဵၼ်း ယုၵ်ႉယွင်ႈပၼ်ႁႅင်း ပၢႆးပိင်ႇၺႃႇ လုၵ်ႈႁဵၼ်းသွၼ်လိၵ်ႈတႆးၶၢဝ်းပွတ်း

ၶၢဝ်ႇ-SSPP/SSA 2019 Agust(2) ၽူႈမီးပုၼ်ႈၽွၼ်းၽၢႆႇဢုပ်ႉပိူင်ႇ တူင်ႉၼိုင်ၸွႆႈထႅမ်ပၼ်ႁႅင်းပၢႆးပိင်ႇၺႃႇ လုၵ်ႈဢွၼ်ႇ ၼင်ႇႁိုဝ်တေမီး ၼမ်ႉၸႂ်ၶႂ်ႈၶိုၼ်ႈႁဵၼ်းၼၼ်ႉ လႆႈလူင်းၸႅၵ်ႇပၼ်ပပ်ႉလုၵ်ႈႁဵၼ်း တီႈႁူင်းႁဵၼ်းသွၼ်လိၵ်ႈတႆးၶၢဝ်းပွတ်း တီႈဝၢၼ်ႈႁူဝ်လွၼ်ႊ ဢိူင်ႇ(19)ဝၢၼ်ႈ ၸေႈဝဵင်းၼမ်ႉၶမ်း ၸိုင်ႈတႆးပွတ်းႁွင်ႇ။ ဝၼ်းထီႉ 1.8.2019 ယၢမ်းၵၢင်ၼႂ်း(07:00) ၵေႃႇမတီႇၸေႈဝဵင်းမၢႆ(14)SSPP/SSA တၢင်တူဝ်ၼႂ်း ၵေႃႇမတီႇၸေႈဝဵင်းသေ ၸွႆႈထႅမ်ၸႅၵ်ႇ ပၼ်ပပ်ႉႁဵၼ်းလိၵ်ႈတႆး ၸၼ်ႉငဝ်ႈ(19)ပပ်ႉ၊ ၸၼ်ႉၼိုင်ႈ(5)ပပ်ႉ၊ ၸၼ်ႉသွင်(12)ပပ်ႉ တႃႇလုၵ်ႈႁဵၼ်း(59)ၵေႃႉ တီႈႁူင်းႁဵၼ်းသွၼ်လိၵ်ႈတႆး ဝၢၼ်ႈႁူဝ်လွၼ်ႊၵႂႃႇယူႇယဝ်ႉ။ ဢၼ်ဢဝ်ပုၼ်ႈၽွၼ်း ပူင်သွၼ်ပၼ်လုၵ်ႈ ႁဵၼ်းၼၼ်ႉ မီးမေႃသွၼ် ၸၢႆး(2)ၵေႃႉလႄႈမေႃသွၼ်ယိင်း(1)ၵေႃႉ ပူင်သွၼ်ပၼ်သေ မီးလုၵ်ႈႁဵၼ်းၸၢႆး(22)ၵေႃႉလႄႈ လုၵ်ႈႁဵၼ်းယိင်း(37)ၵေႃႉ ၶိုၼ်ႈႁဵၼ်းသွၼ်လိၵ်ႈတႆးဝႆႉယူႇ ၼႆယဝ်ႉ။ ၵဵဝ်ႇၵၢၼ်ပၢႆးပိင်ႇၺႃႇၼႆႉ ယူႇတီႈငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆးၵေႃႈ လႆႈတမ်း ဝၢင်းၽႅၼ်ၵၢၼ် ဢၼ်ၶိုၵ်ႉတွၼ်းဢၼ်ၼိုင်ႈသေ ပူၵ်းပွင်ၸွႆႈထႅမ်ၵႂႃႇ ၵႃႈၼင်ႇယိုၼ်းထိုင် ႁူႉ/ငိၼ်း လႆႈၼၼ်ႉယူႇယဝ်ႉ။ ဢၼ်လုၵ်ႉတီႈငဝ်ႈငုၼ်းႁပ်ႉပုၼ်ႈၽွၼ်း ႁူဝ်တေႃႇတိၼ်သေ ပူၵ်းပွင်ၸွႆႈထႅမ်ဝႆႉ လုၵ်ႈဢွၼ်ႇၸၢႆး/ယိင်း(600)ၵေႃႉပၢႆ ၸိူဝ်းဢူႈမႄႈမီးတၢင်းယၢပ်ႇ တႃႇၵမ်ႉၸွႆႈၶိုၼ်ႈႁူင်းႁဵၼ်းၼၼ်ႉ ဢဝ်ဢၢပ်ႈပၼ်တီႈမုၵ်ႉၸုမ်းလူင် SSPP/SSA သေ ၸွႆႈထႅမ်ပူၵ်းပွင်ဝႆႉတီႈ ႁူင်းႁဵၼ်းၼေႃႇတႅၼ်းၶိူဝ်း ဢၼ်ပိုတ်ႇၶဝ်ႈတၢင်းၵၢၼ် တီႈပၢင်သဝ်းငဝ်ႈငုၼ်း SSPP/SSA(ဝၢၼ်ႈႁႆး) တူင်ႇဝဵင်းၵေးသီး ၸိုင်ႈတႆး ပွတ်းၸၢၼ်းၵေႃႈ မီးဝႆႉယူႇယဝ်ႉ။

['ပၢႆးပိင်ႇၺႃႇ', 'ၶၢဝ်ႇ']

2019-07-30T16:17:28

https://ssppssa.org/2019/07/%e1%81%b8%e1%80%bd%e1%82%86%e1%82%88%e1%80%91%e1%82%85%e1%80%99%e1%80%ba%e1%80%95%e1%80%95%e1%80%ba%e1%82%89%e1%82%81%e1%80%b5%e1%81%bc%e1%80%ba%e1%80%b8-%e1%80%9a%e1%80%af%e1%81%b5%e1%80%ba%e1%82%89/

ၸွႆႈထႅမ်ပပ်ႉႁဵၼ်း ယုၵ်ႉယွင်ႈပၼ်ႁႅင်း ပၢႆးပိင်ႇၺႃႇ လုၵ်ႈဢွၼ်ႇသွၼ်လိၵ်ႈလၢႆး

ၶၢဝ်ႇ-SSPP/SSA 2019 July(30) ၽူႈမီးပုၼ်ႈၽွၼ်းၽၢႆႇဢုပ်ႉပိူင်ႇ တူင်ႉၼိုင်ၸွႆႈထႅမ်ပၼ်ႁႅင်းပၢႆးပိင်ႇၺႃႇ လုၵ်ႈဢွၼ်ႇ ၼင်ႇႁိုဝ်တေမီး ၼမ်ႉၸႂ်ၶႂ်ႈၶိုၼ်ႈႁဵၼ်းၼၼ်ႉ လႆႈလူင်းၸႅၵ်ႇပၼ်ပပ်ႉလုၵ်ႈႁဵၼ်း တီႈႁူင်းႁဵၼ်းသွၼ်လိၵ်ႈတႆး ဝၢၼ်ႈၼွင်မူၼ်း ဢိူင်ႇ(19)ဝၢၼ်ႈ ၸေႈဝဵင်းၼမ်ႉၶမ်း ၸိုင်ႈတႆးပွတ်းႁွင်ႇ။ ဝၼ်းထီႉ 27.7.2019 ၼၼ်ႉ ၸၢႆးလမ် တၢင်တူဝ်ၵေႃႇမတီႇၸေႈဝဵင်း မၢႆ(12) SSPP/SSA ၸွႆႈထႅမ်ၸႅၵ်ႇ ပၼ်ပပ်ႉႁဵၼ်းလိၵ်ႈတႆး ၸၼ်ႉငဝ်ႈ(32)ပပ်ႉ၊ ၸၼ်ႉၼိုင်ႈ(12)ပပ်ႉ တႃႇလုၵ်ႈႁဵၼ်း(44)ၵေႃႉ တီႈႁူင်း ႁဵၼ်းသွၼ်လိၵ်ႈတႆး ဝၢၼ်ႈၼွင်မူၼ်းၵႂႃႇယူႇယဝ်ႉ။ ဢၼ်ဢဝ်ပုၼ်ႈၽွၼ်း ပူင်သွၼ်ပၼ်လုၵ်ႈ ႁဵၼ်းၼၼ်ႉ မီးမေႃသွၼ်ၸၢႆး(3)ၵေႃႉ ပူင်သွၼ်သေ မီးလုၵ်ႈႁဵၼ်းၸၢႆး(26)ၵေႃႉလႄႈ လုၵ်ႈႁဵၼ်း ယိင်း(18)ၵေႃႉ ၶိုၼ်ႈႁဵၼ်းသွၼ်လိၵ်ႈတႆးဝႆႉယူႇ ၼႆယဝ်ႉ။ ၵဵဝ်ႇၵၢၼ်ပၢႆးပိင်ႇၺႃႇၼႆႉ ယူႇတီႈငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆးၵေႃႈ လႆႈတမ်း ဝၢင်းၽႅၼ်ၵၢၼ် ဢၼ်ၶိုၵ်ႉတွၼ်းဢၼ်ၼိုင်ႈသေ ပူၵ်းပွင်ၸွႆႈထႅမ်ၵႂႃႇ ၵႃႈၼင်ႇယိုၼ်းထိုင် ႁူႉ/ငိၼ်း လႆႈၼၼ်ႉယူႇယဝ်ႉ။ ဢၼ်လုၵ်ႉတီႈငဝ်ႈငုၼ်းႁပ်ႉပုၼ်ႈၽွၼ်း ႁူဝ်တေႃႇတိၼ်သေ ပူၵ်းပွင်ၸွႆႈထႅမ်ဝႆႉ လုၵ်ႈဢွၼ်ႇၸၢႆး/ယိင်း(600)ၵေႃႉပၢႆ ၸိူဝ်းဢူႈမႄႈမီးတၢင်းယၢပ်ႇ တႃႇၵမ်ႉၸွႆႈၶိုၼ်ႈႁူင်းႁဵၼ်းၼၼ်ႉ ဢဝ်ဢၢပ်ႈပၼ်တီႈမုၵ်ႉၸုမ်းလူင် SSPP/SSA သေ ၸွႆႈထႅမ်ပူၵ်းပွင်ဝႆႉတီႈ ႁူင်းႁဵၼ်းၼေႃႇတႅၼ်းၶိူဝ်း ဢၼ်ပိုတ်ႇၶဝ်ႈတၢင်းၵၢၼ် တီႈပၢင်သဝ်းငဝ်ႈငုၼ်း SSPP/SSA(ဝၢၼ်ႈႁႆး) တူင်ႇဝဵင်းၵေးသီး ၸိုင်ႈတႆး ပွတ်းၸၢၼ်းၵေႃႈ မီးဝႆႉယူႇယဝ်ႉ။

['ပၢႆးပိင်ႇၺႃႇ', 'ၶၢဝ်ႇ']

2019-07-30T10:41:21

https://ssppssa.org/2019/07/%e1%81%bd%e1%80%b0%e1%82%88%e1%80%99%e1%80%ae%e1%80%b8%e1%80%95%e1%80%af%e1%81%bc%e1%80%ba%e1%82%88%e1%81%bd%e1%80%bd%e1%81%bc%e1%80%ba%e1%80%b8-%e1%81%bd%e1%81%a2%e1%82%86%e1%82%87%e1%80%a2%e1%80%af/

ၽူႈမီးပုၼ်ႈၽွၼ်း ၽၢႆႇဢုပ်ႉပိူင်ႇ SSPP/SSA ၸွႆႈထႅမ်ၵူၼ်းၽေးၾႆး

SSPP/SSA 2019 July(30) ၵေႃႇမတီႇၸေႈဝဵင်းမၢႆ(10) ၸေႈတွၼ်ႈမၢႆ(4)SSPP/SSA ၸွႆႈထႅမ် ၶူဝ်းႁိူၼ်းၽိူၼ်ဝၢၼ်ႇ တီႈၵူၼ်းမိူင်း ထူပ်းၽေးၾႆးမႆႈ တီႈဝၢၼ်ႈၼႃးလွႆ ၸေႈဝဵင်းလႃႈသဵဝ်ႈ ၸိုင်ႈတႆးပွတ်းႁွင်ႇ။ ဝၼ်းထီႉ 29.7.2019 ယၢမ်း 12:21 မူင်းၼၼ်ႉ ႁူဝ်သိုၵ်းလူင် ၵျႃႇလူး တၢင်ႇတူဝ်ၵေႃႇမတီႇၸေႈဝဵင်းမၢႆ (10) ၸေႈတွၼ်ႈမၢႆ(4) SSPP/SSA လူင်းၸွႆႈထႅမ် ၶူဝ်းႁိူၼ်းၽိူၼ်ဝၢၼ်ႇ၊ ၽႃႈႁူမ်ႇၶူဝ်းၼွၼ်း ဢိၵ်ႇပႃး ၶူဝ်းၼုင်ႈတၢင်းဝႆ တႃႇၼႃႈႁိူၼ်းလုင်ႈထုၼ်း+ပႃႈယိင်းၸၢမ်ႇ ၶဝ်ပေႃႈမႄႈလုၵ်ႈ ဝၢၼ်ႈၼႃးလွႆ ဢၼ် ထုၵ်ႇၾႆးမႆႈႁိူၼ်း မိူဝ်ႈဝၼ်းထီႉ 28.7.2019 ၽွင်ႈၶဝ်ပေႃႈမႄႈလုၵ်ႈၵႂႃႇၵၢၼ် ဢမ်ႇတၼ်းလႆႈသင်ၼၼ်ႉ လႆႈၸွႆႈထႅမ် သၢင်ႉငိုၼ်း(342,000)ပျႃး ယူႇယဝ်ႉ။ ၶူဝ်းၶွင်ဢၼ်လႆႈၸွႆႈထႅမ်ၵႂႃႇ မေႃႈတၢၼ်ႇ(3)လုၵ်ႈ၊ မေႃႈၶၢင်(1)လုၵ်ႈ၊ ဝၢၼ်ႇၶဝ်ႈ(10)ဝႂ်၊ ဝၢၼ်ႈၽၵ်း(10) ဝႂ်၊ ၸေႃႉဢွၼ်ႇ(12)လူင်ႇ၊ ၸေႃႉၵွၼ်ႉၽၵ်း(2)လူင်ႇ၊ ငွႆးၼမ်ႉဢုၼ်ႇ(1)လုၵ်ႈ၊ တဝ်ႈထၢတ်ႈၼမ်ႉဢုၼ်ႇ (2)တဝ်ႈ၊ ဝၢၼ်ႈယိုဝ်ႉ(10)ဝႂ်၊ ပၢၼ်ႉယိုဝ်ႉ(1)ဢၼ်၊ ပုင်းၼမ်ႉ(1)ၵူႈ၊ ဢၢင်ႇလူင်(1)လုၵ်ႈ၊ မေႃတွင်း(1) လုၵ်ႈ၊ ႁႆၶဝ်ႈ(1)လုၵ်ႈ၊ ၵဵင်း(1)လူင်ႇ၊ ၵွၵ်းၵိၼ်ၼမ်ႉ(4)လုၵ်ႈ၊ မွၵ်ႇမေႃႈၼမ်ႉ(3)တဝ်ႈ၊ ၽိူၼ်သွမ်းတေႃႇ လႄႈဝၢၼ်ႇတၢင်ႇသွမ်း(1)ၸုမ်ႇ၊ ၵွၵ်းၽၢၼ်ႇ(1)ၸုမ်ႇ၊ ယူးပတ်း(3)ၵၢၼ်ႈ၊ ၽႃႈႁူမ်ႇ(4)ၽိုၼ်၊ ၽႃႈသိူဝ် (4)ၽိုၼ်၊ ၽႃႈၵၢင်ယုင်း(3)လူင်ႇ၊ မွၼ်ႁူဝ်(6)လုၵ်ႈ၊ သၢတ်ႇၵေႃႇ(4)ၽိုၼ်၊ လႅမ်ႈၾႆး(2)ဢၼ်၊ ၶူၵ်ႉ(1) လုၵ်ႈ၊ ၶႅပ်းသႅင်လႅတ်ႇလႄႈဢွမ်ပေႇထီႇ(1)ၸုမ်ႇလႄႈၶဝ်ႈသၢၼ်(4)ပွတ်း လီငၢမ်းယူႇယဝ်ႉ။ ႁိူၼ်းလုင်းထုၼ်း+ပႃႈယိင်းၸၢမ်ႇၼႆႉ မီးလုၵ်ႈ(3)ၵေႃႉ ယူႇႁူမ်ႈၵၼ် ပဵၼ်ႁိူၼ်းသုင်ယူင်ႉမႆႉ မုင်းလဵၵ်း၊ ၵင်ႈၽၢၵ်ႈ၊ သိူဝ်ႇၽၢၵ်ႈ ယွၼ်ႉၾႆးသႅင်လႅတ်ႇသွတ်ႉလႄႈ ၾႆးလၢမ်းမႆႈႁိူၼ်းလႆႈႁူႉၼင်ႇၼႆ။

['ၶၢဝ်ႇ', 'ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']

2019-07-29T15:36:11

https://ssppssa.org/2019/07/%e1%80%b1%e1%81%b5%e1%82%83%e1%82%87%e1%80%99%e1%80%90%e1%80%ae%e1%82%87%e1%81%bd%e1%80%b5%e1%80%9d%e1%80%ba%e1%82%87%e1%80%99%e1%80%b0%e1%81%ba%e1%80%ba%e1%82%89%e1%80%9a%e1%82%83%e1%82%88%e1%80%99/

ေၵႃႇမတီႇၽဵဝ်ႇမူၺ်ႉယႃႈမဝ်းၵမ် ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး လူင်းၵူတ်ႇထတ်း တီႉၺွပ်းၽူႈၵဵဝ်ႇၶွင်ႈယႃႈမဝ်းၵမ် ၼႂ်းပိုၼ်ႉတီႈ

July 29, 2019 By – သႅင်ၸုိင်ႈ ၼႂ်းဝၼ်းတီႈလိူၼ်ၸူႇလၢႆႇ 28 ဝၼ်း ပီႊ 2019 ၼီႊၼႆႉ ေၵႃႇမတီႇၽဵဝ်ႈမူၺ်ႉယႃႈမဝ်းၵမ် တပ်ႉငဝ်ႈ သိုၵ်း(918) ပႃႈတႂ်ႈၵုမ်းၵမ် ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸုိင်ႈတႆး(SSPP/ SSA) လူင်းၵူတ်ႇ ထတ်းတီႉၺွပ်းၽူႈၸိူဝ်းၵဵဝ်ႇၶွင်ႈယႃႈမဝ်းၵမ် ၼႂ်းေၸႈဝဵင်းမိူင်းသူႈ ၸိုင်ႈတႆးပွတ်းၸၢၼ်း ဝႃႈၼႆ။ ၸုမ်းၽူႈမီးပုၼ်ႈၽွၼ်းၽၢႆႇၵူတ်ႇထတ်းယႃႈမဝ်းၵမ် ဢၼ်ၶဝ်ႈပႃးၽၢႆႇတပ်ႉ၊ ၽၢႆႇဢုပ်ႉပိူင်ႇ ဢိၵ်ႇၵူၼ်းမိူင်း ႁူမ်ႈမိုဝ်းၵၼ်ၼၼ်ႉ လႆႈၵူတ်ႇထတ်းႁၼ် ၵူၼ်းၵိၼ်ၶၢႆယႃႈမဝ်းၵမ် ၼႂ်းပိုတ်ႉတီႈ ႁူမ်ႈသဵင်ႈမီးၸၢႆး(13)ေၵႃႉ ၼႆယဝ်ႉ။ ၼႂ်းၼၼ်ႉ ၵူၼ်းဝၢၼ်ႈလွႆယွင်း ၸၢဝ်းၶိူဝ်းလွႆႄလႈ ၸၢဝ်းၶိူဝ်းယၢင်းလမ် ၸိူဝ်းဢၼ်ၵိၼ်ယႃႈ မဝ်းၵမ်မီး(10)ေၵႃႉ၊ ၵူၼ်းဝၢၼ်ႈလွႆယွင်း ပဵၼ်ၸၢဝ်းၶိူဝ်းလွႆၼင်ႇၵဝ်ႇ ေၵႃႉဢၼ်ၶၢႆယႃႈမဝ်းၵမ်မီး(1)ေၵႃႉ ႄလႈ ၵူၼ်းဝၢၼ်ႈၼွင်ႁီႈ(1)ေၵႃႉ ဢိၵ်ႇတင်းၵူၼ်းသိုၵ်းၼႂ်းတပ်ႉၵွင်(1)ေၵႃႉ ၼႆယူႇ။ ၽူႈၸိူဝ်းၵိၼ်ၶၢႆယႃႈမဝ်းၵမ် ဢၼ်ထုၵ်ႇဢဝ်လိူင်ႈၵၢၼ်တိၺွပ်းမႃးၼႆႉ ၵမ်ႉၼမ်ပဵၼ်ၽူႈၸၢႆးဢႃႇယု (30)ၶူပ်ႇ ေတႃႇထိုင်ဢႃႇယု(50)ၶူပ်ႇေသ ၸွမ်းၼင်ႇပၵ်းပိူင်မီးၼၼ်ႉ ေတဢဝ်လိူင်ႈၵၢၼ်ပၼ်တၢမ်ႇ၊ ပၼ်ပိုၼ်ႉႁူႉ ႁႂ်ႈေမႃၸႅၵ်ႇေၽ ၽွၼ်းႁၢႆႉၸႃႉ ယႃႈမဝ်ႈၵမ်ၵႂႃႇ ၼႆယဝ်ႉ။ ၸွမ်းလူၺ်ႈေၶႃႈႁွင်ႉသႅၼ်ႇလုမ်ႈၾႃႉမီးဝႆႉ “ ယႃႈမဝ်းၵမ်ဢမ်ႇဢွၼ်လီ ၸၢင်ႈဢဝ်ၶိူဝ်းၵူၼ်းႁၢႆ” ၼႆ ၼၼ်ႉေသ ယူႇတီႈပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆးေၵႃႈ လႆႈၶတ်းၸႂ်သႂ်ႉႁႅင်း ႄႁႉႁၢမ်ႈပၼ် ပိုၼ်ႉႁူႉ ၽွၼ်းႁၢႆႉၸႃႉယႃႈမဝ်းၵမ်မႃး တၢင်းၼမ်ေသဢမ်ႇၵႃး လႆႈလူင်းၵူတ်ႇထတ်း ႁဵတ်းၵၢၼ်ထူပ်း မိုဝ်းၽဵဝ်ႈမူၺ်ႉယႃႈမဝ်းၵမ်မႃးေၵႃႈ မီးမႃးလၢႆပွၵ်ႈလၢႆၵမ်းယူႇယဝ်ႉ။

['ယႃႈမဝ်းၵမ်', 'ၶၢဝ်ႇ']

2019-07-29T11:59:40

https://ssppssa.org/2019/07/%e1%80%9a%e1%80%bd%e1%81%bc%e1%80%ba%e1%82%89%e1%80%9d%e1%82%86%e1%82%89%e1%80%9d%e1%81%a2%e1%80%84%e1%80%ba%e1%80%b8%e1%80%9e%e1%80%b1%e1%81%b8%e1%82%82%e1%80%ba%e1%82%89%e1%81%be%e1%82%86%e1%80%b8/

ယွၼ်ႉဝႆႉဝၢင်းသေၸႂ်ႉၾႆးသႅင်လႅတ်ႇလႄႈၾႆးမႆႈႁိူၼ်း

ၶၢဝ်ႇ-SSPP/SSA 2019 July(29) ယွၼ်ႉဢမ်ႇမေႃဝႆႉဝၢင်း ႁႂ်ႈတူၵ်းမႅၼ်ႈလႄႈ လုၵ်ႉတီႈၾႆးသႅင်လႅတ်ႇ(ၾႆးသူဝ်ႇလႃႇ)ၼၼ်ႉသေ ၾႆးမႆႈႁိူၼ်းၵူၼ်းဝၢၼ်ႈၼႃးလွႆ ဢိူင်ႇႁၢင်ၼႃး ၸေႈဝဵင်းလႃႈသဵဝ်ႈ ၸိုင်ႈတႆးပွတ်းႁွင်ႇ။ ဝၼ်းထီႉ 28.7.2019 ယၢမ်းဝၢႆးဝၼ်း 13:00 မူင်းၼၼ်ႉ ၾႆးမႆႈႁိူၼ်း လုင်းထုၼ်း+ပႃႈယိင်းၸၢမ်ႇ မိူဝ်ႈၽွင်းၸဝ်ႈႁိူၼ်းၵႂႃႇၵၢၼ် ဢမ်ႇမီးၵူၼ်းယူႇတီႈႁိူၼ်း၊ ၵူၼ်းဝၢၼ်ႈဢွၼ်ၵၼ်ၸွႆႈႁူတ်းၾႆးလႄႈ ထိုင်ယၢမ်း 13:30 မူင်းၼၼ်ႉ ၾႆးၸင်ႇမွတ်ႇ၊ ၶူဝ်းႁိူၼ်းၽိူၼ်ဝၢၼ်ႇ ဢၼ်မီးၼႂ်းႁိူၼ်းၼၼ်ႉ ဢမ်ႇတၼ်းလႆႈလႄႈ ၵႃႈၶၼ်ၶူဝ်းၶွင်ဢၼ်သုမ်းၼၼ်ႉ ဢမ်ႇယွမ်း(80)သႅၼ်ပျႃး ဝႃႈၼႆ။ ႁိူၼ်းလုင်းထုၼ်း+ပႃႈယိင်းၸၢမ်ႇၼႆႉ ပဵၼ်ႁိူၼ်းသုင်ယူင်ႉမႆႉ မုင်းလဵၵ်း၊ ၵင်ႈၽၢၵ်ႈ၊ သိူဝ်ႇၽၢၵ်ႈ ယွၼ်ႉၾႆးသႅင်လႅတ်ႇသွတ်ႉလႄႈ ၾႆးလၢမ်းမႆႈႁိူၼ်းလႆႈႁူႉၼင်ႇၼႆ။ လုင်းထုၼ်း+ပႃႈယိင်းၸၢမ်ႇၼႆႉ မီးလုၵ်ႈလၢင်း(3)ၵေႃႉ လႆႈႁူႉၼင်ႇၼႆ။ ဢိင်ၼိူဝ်ၵၢပ်ႈပၢၼ်ဢၼ်ၶိုတ်းၵၢပ်ႈမႃးလႄႈ တီႈဢၼ်ဢမ်ႇမီးၾႆးၾႃႉၼၼ်ႉ ဢွၼ်ၵၼ်သိုဝ်ႉၾႆးသႅင် လႅတ်ႇသေတႆႈၾႆး၊ ၸိူဝ်းႁဵတ်းႁႂ်ႈမီးၸၼ်ႉသေၸႂ်ႉႁုင်ၶဝ်ႈၽၵ်း၊ ၸႂ်ႉတူႈယဵၼ်၊ ၽတ်ႉလူမ်းၸိူဝ်းၼႆႉ ၵေႃႈ ႁဵတ်းလႆႈမႃးသေ ၸိူဝ်းဢမ်ႇပွင်ပဵၼ်လႆႈၸၼ်ႉႁႂ်ႈၸႂ်ႉႁုင်ၶဝ်ႈၽၵ်းလႆႈၼၼ်ႉ ၼင်ႇႁိုဝ်တေမီးၾႆး လႅင်းၸိူင်ႉပိူၼ်ႈၵေႃႈ သိုဝ်ႉၸႂ်ႉသိုဝ်ႈၽႂ်မၼ်းမႃးၵူႈဝၢၼ်ႈ ၵူႈတီႈၵူႈတၢင်းယူႇယဝ်ႉ။

['ၶၢဝ်ႇၵူႈလွင်ႈလွင်ႈ', 'ၶၢဝ်ႇ']

2019-07-29T11:52:59

https://ssppssa.org/2019/07/%e1%80%9e%e1%80%ad%e1%80%af%e1%81%b5%e1%80%ba%e1%80%b8%e1%81%b5%e1%80%b0%e1%81%bc%e1%80%ba%e1%80%b8%e1%80%99%e1%80%ad%e1%80%b0%e1%80%84%e1%80%ba%e1%80%b8sspp-ssa-%e1%81%b8%e1%80%bd%e1%82%86%e1%82%88/

သိုၵ်းၵူၼ်းမိူင်းSSPP/SSA ၸွႆႈထႅမ်သွမ်ႈၼႃးၵူၼ်းမိူင်း

ၶၢဝ်ႇ-SSPP/SSA 2019 July(29) သိုၵ်းၵူၼ်းမိူင်း တပ်ႉၵွင်(357) ဢၼ်တူင်ႉၼိုင်ၵႂႃႇမႃးၼႂ်းၼႃႈတီႈ ပုၼ်ႈၽွၼ်းၼၼ်ႉ လႆႈဢွၼ်ၵၼ် ၸွႆႈထႅမ်သွမ်ႈၼႃးပၼ် ပႃႈၸၢမ်ႇ ဝၢၼ်ႈၵုင်းပဝ်း ဢိူင်ႇမိူင်းၶိူဝ်း ၸေႈဝဵင်းသီႇပေႃႉ ၸိုင်ႈတႆးပွတ်းႁွင်ႇ။ ဝၼ်းထီႉ 28.7.2019 ယၢမ်း 9:00 မူင်းတေႃႇယၢမ်း 13:30 မူင်းၼၼ်ႉ လုင်းၼေႃႇ ဢွၼ်ႁူဝ်သိုၵ်းၵူၼ်း မိူင်းၼႂ်းတပ်ႉၵွင်(357) ႁႅင်းၵူၼ်း(3)ၵေႃႉ လူင်းၸွႆႈၵၢၼ်ၵူၼ်းမိူင်း တီႈဝၢၼ်ႈၵုင်းပဝ်း ၸွႆႈသွမ်ႈၼႃး ပႃႈၸၢမ်ႇ ဢၼ်ၾၼ်းၶဝ်ႈဝၢၼ်ႇ(3)ၶႂၢႆးၼၼ်ႉ ၸွႆႈသွမ်ႈယဝ်ႉတူဝ်ႈၵႂႃႇယူႇယဝ်ႉ။ ယၢမ်း 12:00 မူင်းတေႃႇယၢမ်း 14:00 မူင်းၼၼ်ႉ ၸၢႆးသေႃး ဢွၼ်ႁူဝ်သိုၵ်းၵူၼ်းမိူင်း ၼႂ်းတပ်ႉၵွင် (357) ၸွႆႈထႅမ် ထူၺ်ႈၵႃႈ၊ ႁၢပ်ႇၵႃႈ၊ သွမ်ႈၵႃႈ ၾၼ်းၶဝ်ႈဝၢၼ်(2)တၢင် ၸဝ်ႈၶွင်ပဵၼ် လုင်းသူၺ်ႇၼူႉ+ပႃႈပူႉ ဝၢၼ်ႈၵုင်းမူင်ႈ ဢိူင်ႇမိူင်းၶိူဝ်း ၸေႈဝဵင်းမၢႆ(26) SSPP/SSA။ ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး လႆႈၽွတ်ႈႁႅၼ်းမီးဝႆႉ(3)ထၢၼ်ႈ၊ သိုၵ်းထႃႇဝရ၊ သိုၵ်းဢုပ်ႉ ပိူင်ႇလႄႈသိုၵ်းၵူၼ်းမိူင်းၼၼ်ႉ သိုၵ်းထၢၼ်ႈလႂ်ၵေႃႈယဝ်ႉ ဢိင်ၼိူဝ်ငဝ်းလၢႆးသေ ပေႃးတိုဝ်ႉတၢင်းပၼ် လႆႈၼၼ်ႉ တိုၼ်းတေလႆႈၸွႆႈထႅမ်ၵၢၼ်ပေႃႈမႄႈၵူၼ်းမိူင်း တီႈၼႂ်းၼႃႈတီႈတူင်ႉၼိုင်ႁွတ်ႈၽႅဝ်ၼၼ်ႉ ၼႆ တီႈပိူင်ၵၢၼ်ၵေႃႇသၢင်ႈတပ်ႉ တပ်ႉသိုၵ်းၸိုင်ႈတႆးၼၼ်ႉ လၢတ်ႈဝႆႉၸႅင်ႈလႅင်းယူႇယဝ်ႉ။

['ၶၢဝ်ႇ', 'ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']

2019-07-29T11:45:45

https://ssppssa.org/2019/07/%e1%81%bd%e1%80%b0%e1%82%88%e1%81%b8%e1%80%90%e1%80%ba%e1%80%b8%e1%81%b5%e1%81%a2%e1%81%bc%e1%80%ba%e1%81%b8%e1%80%b1%e1%82%88%e1%80%9d%e1%80%b5%e1%80%84%e1%80%ba%e1%80%b8%e1%80%99%e1%81%a2%e1%82%861/

ၽူႈၸတ်းၵၢၼ်ၸေႈဝဵင်းမၢႆ(10) ႁဵတ်းပၢင်ၵုမ်ၵူၼ်မိူင်းဢိူင်ႇမႄႈႁၢၼ်ႇ

ၢဝ်ႇ-SSPP/SSA 2019 July(29) ၽၢႆႇဢုပ်ႉပိူင်ႇၼႃႈတီႈ ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး ႁဵတ်းပၢင်ၵုမ်ၵူၼ်းမိူင်း ဢိူင်ႇမႄႈ ႁၢၼ်ႇ ၸေႈဝဵင်းလႃႈသဵဝ်ႈ ၸိုင်ႈတႆးပွတ်းႁွင်ႇ။ ဝၼ်းထီႉ 28.7.2019 ယၢမ်း 09:00 မူင်းတေႃႇယၢမ်း 10:00 မူင်းၼၼ်ႉ ၵႅမ်ၶုၼ်ႁၢၼ် သၢင်ႇဝီႉ ၽူႈၸတ်း ၵၢၼ်ၸေႈဝဵင်းမၢႆ(10) SSPP/SSA ဢွၼ်ႁူဝ်ႁဵတ်းပၢင်ၵုမ် တီႈဝၢၼ်ႈၼွင်ၽေႃႉ ဢိူင်ႇမႄႈႁၢၼ်ႇ မီးၵူၼ်းၶိုၼ်ႈႁွတ်ႈ(35)ၵေႃႉ သပ်းလႅင်းလွင်ႈပိူင်ၵၢၼ်ဢုပ်ႉပိူင်ႇ ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်း ၸိုင်ႈတႆးသေ သင်ဝႃႈမီးတၢင်ႇမူႇတၢင်ႇၸုမ်း လွမ်ၶဝ်ႈမႃးၵဵပ်းၶွၼ်ႇၼႂ်းၼႃႈတီႈၸိုင်ႈ တေလႆႈပွင်ထိုင် လုမ်းၸေႈဝဵင်းၶိုတ်းဝႆး ၼင်ႇႁိုဝ်ၵူၼ်းမိူင်းတေဢမ်ႇလႆႈႁၢပ်ႇလၢႆၵၢၼ်း၊ ဢိင်ၼိူဝ်ႁဝ်းပဵၼ်ၸၢဝ်းၵိူဝ်း ယမ်ပုတ်ႉထသႃႇသၼႃႇလႄႈ ၸွမ်းၼင်ႇၾိင်ႈထုင်းႁဝ်းမီးၼႂ်းဝႃႇၼၼ်ႉ ဢွၼ်ၵၼ်ႁဵတ်းသၢင်ႈၵႂႃႇ သပ်းလႅင်းၵႂႃႇၵႂၢင်ႈၵႂၢင်ႈၶႂၢင်ၶႂၢင်သေ ဝၢႆးထူပ်းၵူၼ်းမိူင်းယဝ်ႉ သိုပ်ႇၵႂႃႇပၼ်ႁႅင်း မေႃသွၼ်လႄႈလုၵ်ႈ ႁဵၼ်း တီႈႁူင်းႁဵၼ်းဝၢၼ်ႈၼွင်ၽေႃႉသေ လၢတ်ႈၵႂၢမ်းပၼ်ႁႅင်းႁႂ်ႈၶတ်းၸႂ်ႁဵၼ်းသွၼ် ပိင်ႇၺႃႇတေႃႇ ပဵၼ်ၽူႈၵတ်ႉၶႅၼ်ႇၼၼ်ႉ ဝႃႈၼႆယဝ်ႉ။

['ၶၢဝ်ႇ', 'ၵၢၼ်သိုၵ်း']

2019-07-28T11:04:37

https://ssppssa.org/2019/07/%e1%80%90%e1%80%95%e1%80%ba%e1%82%89%e1%80%84%e1%80%9d%e1%80%ba%e1%82%88%e1%80%9e%e1%80%ad%e1%80%af%e1%81%b5%e1%80%ba%e1%80%b8918%e1%80%9c%e1%82%84%e1%82%88%e1%81%bd%e1%81%a2%e1%82%86%e1%82%87/

တပ်ႉငဝ်ႈသိုၵ်း(918)လႄႈၽၢႆႇဢုပ်ႉပိူင်ၸေႈတွၼ်ႈမၢႆ(1)ၵူတ်ႇထတ်းယႃႈမဝ်းၵမ်ႁၢဝ်ႉႁႅင်း

ၶၢဝ်ႇ-SSPP/SSA 2019 July(28) ၽၢႆႇတပ်ႉလႄႈၽၢႆႇဢုပ်ႉပိူင်ႇ ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး ႁူမ်ႈႁွမ်းၽူႈမီးပုၼ်ႈၽွၼ်း ၼႂ်းၵူၼ်းမိူင်းသေ ၵူတ်ႇထတ်းတီႉၺွပ်းၽူႈၵဵဝ်ႇၶွင်ႈယႃႈမဝ်းၵမ် ၼႂ်းၼႃႈတီႈတပ်ႉငဝ်ႈသိုၵ်း(918) ၸေႈတွၼ်ႈမၢႆ(1)SSPP/SSA ၼႂ်းၸေႈဝဵင်းမိူင်းသူႈ ႁၢဝ်ႉႁၢဝ်ႉႁႅင်းႁႅင်းယူႇယဝ်ႉ။ ဝၼ်းထီႉ 27.7.2019 ၽူႈၵွၼ်းတပ်ႉၸုမ်း(702) ၸဝ်ႈသိုၵ်း ၸၼ်ၶိူဝ်း ဢွၼ်ႁူဝ်ၽၢႆႇတပ်ႉလႄႈၽၢႆႇ ဢုပ်ႉပိူင်ႇၸေႈတွၼ်ႈမၢႆ(1) ဢၼ်ၶဝ်ႈပႃးၵေႃႇမတီႈၸေႈဝဵင်းမၢႆ(3/7) ဢိၵ်ႇပႃးၽူႈမီးပုၼ်ႈၽွၼ်း ဝၢၼ်ႈ ၸုမ်း၊ ဢိူင်ႇ ၼႂ်းၵူၼ်းမိူင်းသေ ၵူတ်ႇထတ်းတီႉၺွပ်းၵူၼ်း သူႇ/ သမ်း/ ၵိၼ်/ ၶၢႆ ယႃႈမဝ်းၵမ် တီႈဝၢၼ်ႈ မႂ်ႇၼမ်ႉၽၢတ်ႇ ဢိူင်ႇၼွင်ဢႅပ်း ၸေႈဝဵင်းမၢႆ(3) SSPP/SSA ၼၼ်ႉ တီႉၺွပ်းလႆႈၵူၼ်းၸိူဝ်းသူႇ/ သမ်း ယႃႈမဝ်းၵမ်(5)ၵေႃႉသေ လႆႈဢဝ်လိူင်ႈၵၢၼ်သႂ်ႇၶွၵ်ႈၶင်ဝႆႉ တီႈၶွၵ်ႈၶင်ၸေႈဝဵင်းမၢႆ(3)ယူႇယဝ်ႉ။ ယွၼ်ႉပိူဝ်ႈယႃႈမဝ်းၵမ်လိူင်ႈၽႄႈ ပဵၼ်သိုၵ်းၵတ်းဢၼ်ၼိုင်ႈ ၸိုမ်းၶဝ်ႈၼႂ်းပိုၼ်ႉၵူၼ်းမိူင်းၵူႈတီႈၵူႈ တၢင်းလႄႈ တီႈငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP/SSA လႆႈတမ်းၽႅၼ်ၵၢၼ် ၶိုၵ်ႉတွၼ်းဢၼ်ၼိုင်ႈ တႄႇၼႂ်းပၢတ်ႈ(6)လိူၼ်ၼႆႉသေ တိုၵ်းတေႃးၽဵဝ်ႈမူၺ်ႉယႃႈၵႂႃႇတေႃႇထိုင်ယိူင်း မၢႆၼႆ လႆႈဢွၵ်ႇလိၵ်ႈပိုၼ်ၽၢဝ်ႇပဵၼ်တၢင်းၵၢၼ် ၼႂ်းဝၼ်းထီႉ(25.7.2019)ၼၼ်ႉဝႃႈ“ၼႂ်းပီႊ 2019 ပၢတ်ႈ(6)လိူၼ်ထီႉ(2)ၼႆႉ တမ်းၽႅၼ်ဝႆႉပဵၼ်ၵၢၼ်ၶိုၵ်ႉတွၼ်းဢၼ်ၼိုင်ႈသေ တေၽဵဝ်ႈမူၺ်ႉ ၵႂႃႇ တေႃႇထိုင်ယိူင်းမၢႆ”ဝႃႈၼႆယူႇယဝ်ႉ။

['ၶၢဝ်ႇ', 'ယႃႈမဝ်းၵမ်']

2019-07-27T12:23:48

https://ssppssa.org/2019/07/%e1%81%b5%e1%81%a2%e1%81%bc%e1%80%ba%e1%80%90%e1%80%b0%e1%80%84%e1%80%ba%e1%82%89%e1%81%bc%e1%80%ad%e1%80%af%e1%80%84%e1%80%ba%e1%81%bd%e1%80%b5%e1%80%9d%e1%80%ba%e1%82%88%e1%80%99%e1%80%b0%e1%81%ba/

ၵၢၼ်တူင်ႉၼိုင်ၽဵဝ်ႈမူၺ်ႉယႃႈမဝ်းၵမ် တပ်ႉငဝ်ႈသိုၵ်း(918)SSPP/SSA

ၶၢဝ်ႇ-SSPP/SSA 2019 July (27) တပ်ႉငဝ်ႈသိုၵ်း(918)လႄႈၽၢႆႇဢုပ်ႉပိူင်ႇ ၸေႈတွၼ်ႈမၢႆ(1) SSPP/SSA ဢိၵ်ႇပႃးၽူႈမီးပုၼ်ႈၽွၼ်း ၼႂ်း ၵူၼ်းမိူင်း ႁူမ်ႈၵၼ်ၵူတ်ႇထတ်းတီႉၺွပ်း ၵူၼ်းသူႇ/ သမ်း/ ၵိၼ်/ ၶၢႆ ယႃႈမဝ်းၵမ် ဢမ်ႇၵိုတ်းဢမ်ႇလိုဝ်ႈ လိူဝ်တိူဝ်းၵူတ်ႇထတ်းႁၢဝ်ႉႁႅင်း ၼႂ်းတူင်ႇၸေႈဝဵင်းမိူင်းသူႈ ၸိုင်ႈတႆးပွတ်းၸၢၼ်း။ ဝၼ်းထီႉ 26.7.2019 ၼၼ်ႉ ယူႇတီႈၽူႈၵွၼ်းတပ်ႉၸုမ်း(702) တပ်ႉငဝ်ႈသိုၵ်း(918) ဢွၼ်ႁူဝ်ၽၢႆႇတပ်ႉ၊ ၽၢႆႇဢုပ်ႉပိူင်ႇလႄႈ ၽူႈမီးပုၼ်ႈၽွၼ်း ဝၢၼ်ႈ/ ၸုမ်း/ ဢိူင်ႇ ၼႂ်းၸေႈဝဵင်းမၢႆ(3)၊ ၸေႈဝဵင်းမၢႆ(7)သေ လူင်းၵူတ်ႇထတ်းတီႉၺွပ်း ၵူၼ်းၵဵဝ်ႇၶွင်ႈယႃႈမဝ်းၵမ် ၼႂ်းဢိူင်ႇတွင်ႁဵဝ်း ၼႃႈတီႈၸေႈဝဵင်းမၢႆ(7)SSPP/SSA လႄႈဢိူင်ႇၼွင်ဢႅပ်း ၼႃႈတီႈၸေႈဝဵင်းမၢႆ(3)SSPP/SSA တီႉလႆႈၵူၼ်းၶၢႆယႃႈမဝ်းၵမ်(4)ၵေႃႉ(ပဵၼ်ၼၢင်းယိင်း)၊ ၺွပ်းလႆႈၵူၼ်းသူႇ/ သမ်း/ ၵိၼ် ယႃႈမဝ်းၵမ် (4)ၵေႃႉ(ၸၢႆး) ၸိူဝ်းၼႆႉလႆႈဢဝ်လိူင်ႈၵၢၼ်သႂ်ႇၶွၵ်ႈၶင်ဝႆႉယူႇယဝ်ႉ။ ၵၢၼ်တူင်ႉၼိုင်ၵူတ်ႇထတ်းၵူၼ်းၵဵဝ်ႇၶွင်ႈယႃႈမဝ်းၵမ်ၼႆႉ ၼႂ်းၼႃႈတီႈတပ်ႉငဝ်ႈသိုၵ်း(918)ၵူၺ်းဢမ်ႇ ၵႃး တူင်ႇသိုပ်ႇယႃႈမဝ်းၵမ် ၵွင်ႉၵၢႆႇၵႂႃႇမီးတီႈလႂ်ၵေႃႈ တိူဝ်းၶႂၢၵ်ႈတီႉၺွပ်းၸွမ်း လူၺ်ႈဢမ်ႇမၵ်းတတ်း ၼႃႈတီႈသေ ႁဵတ်းသၢင်ႈတူင်ႉၼိုင်မႃးယူႇယဝ်ႉ။ ၵဵဝ်ႇၵၢၼ်ၽဵဝ်ႈမူၺ်ႉယႃႈမဝ်းၵမ်ၼႆႉ ၸွမ်းလူၺ်ႈၶေႃႈပိုၼ်ၽၢဝ်ႇ ၵေႃႇမတီႇၽဵဝ်ႈမူၺ်ႉယႃႈမဝ်းၵမ် ပိုၼ်ၽၢဝ်ႇဢွၵ်ႇဝၼ်းထီႉ 25.7.2019 ၼၼ်ႉ ၵူႈၼႃႈတီႈ တိုၼ်းတေလႆႈတူင်ႉၼိုင် ႁဵတ်းၵၢၼ်ၽဵဝ်ႈ မူၺ်ႉယႃႈမဝ်းၵမ်ၵႂႃႇ၊ ၵူၼ်းၸိူဝ်းတီႉၺွပ်းလႆႈဝႆႉၼၼ်ႉ ၸွမ်းၼင်ႇပိူင်ၵၢၼ်ၽဵဝ်ႈမူၺ်ႉယႃႈမဝ်းၵမ် ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆးမီးၼၼ်ႉ တေတႅပ်းတတ်းတြႃးပၼ်တူတ်ႈတၢမ်ႇ ၸွမ်းၼင်ႇတၢင်းၽိတ်း ၼၵ်း/မဝ် ၽႂ်မၼ်းၼၼ်ႉယူႇယဝ်ႉ။

['ယႃႈမဝ်းၵမ်', 'ၶၢဝ်ႇ']

2019-07-26T15:01:45

https://ssppssa.org/2019/07/1275/

တပ်ႉႁူမ်ႈလူမ်ႈၸေႈဝဵင်းမၢႆ(10)ၸွႆႈထႅမ်သွမ်ႈပၼ်ၼႃးၵူၼ်းမိူင်း

ၢဝ်ႇ-SSPP/SSA2019 July (26) ၸွမ်းၼင်ႇပိူင်ၵၢၼ်ၵေႃႇသၢင်ႈတပ်ႉ တပ်ႉသိုၵ်းၸိုင်ႈတႆးၵေႃႈ တိုၼ်းတႅမ်ႈဝႆႉၸႅင်ႈၸႅင်ႈလႅင်းလႅင်းဝႃႈ “ပေႃးၶၢဝ်းယၢမ်းတၼ်း ဢမ်ႇမီးလွင်ႈသုၵ်ႉသၵ်ႉသင်ၼၼ်ႉ ၸွမ်းၼင်ႇၵၢၼ်ငၢၼ်းပေႃႈမႄႈၵူၼ်းမိူင်း မီးၶၢဝ်းလႂ်ၶၢဝ်းၼၼ်ႉ တေလႆႈၸွႆႈထႅမ်ၵၢၼ်ငၢၼ်းပေႃႈမႄႈၵူၼ်းမိူင်းၵႂႃႇ”ၼႆယူႇယဝ်ႉ။ ၵေႃႉသိုၵ်းၵေႃႉႁၢၼ် SSPP/SSA ဢၼ်တူၵ်းပုၼ်ႈၽွၼ်း ဢဝ်ႁူမ်ႇလူမ်ႈၼႃႈတီႈ ၸေႈဝဵင်းမၢႆ(10) ၸေႈတွၼ်ႈမၢႆ(4) လူင်းၸွႆႈႁဵတ်းၵၢၼ်ၸွႆႈထႅမ်ပေႃႈမႄႈၵူၼ်းမိူင်း ၼႂ်းဢိူင်ႇတူၼ်ႈၵႅင်း ၸေႈဝဵင်းသီႇ ပေႃႉ ၸိုင်ႈတႆးပွတ်းႁွင်ႇ။ ဝၼ်းထီႉ 26.7.2019 ႁူဝ်သိုၵ်းလူင် ၸၢႆးၵွင် ဢွၼ်ႁူဝ်ႁႅင်းသိုၵ်း တပ်ႉႁူမ်ႇလူမ်ႈၸေႈဝဵင်းမၢႆ(10) SSPP/ SSA ႁႅင်းၵူၼ်းသိုၵ်း(9)ၵေႃႉ ၸွႆႈထႅမ်သွမ်ႈၼႃး ၸၢႆးသူႉ+ၼၢင်းမီး ဝၢၼ်ႈလွႆငိုၼ်း ဢိူင်ႇတူၼ်ႈၵႅင်း၊ ပူၼ်ႉမႃး ဝၼ်းထီႉ 23.7.2019 ၼၼ်ႉ လႆႈၸွႆႈထူၺ်ႈပၼ်ၵႃႈသေ တေႃႇထိုင်ပေႃးလႆႈသွမ်ႈလူင်းၼႂ်း တူင်ႈၼႃးၼၼ်ႉ လႆႈၸွႆႈထႅမ်မႃးတဵမ်ထူၼ်ႈယူႇယဝ်ႉ။

['ၶၢဝ်ႇ', 'ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']

2019-07-26T13:16:49

https://ssppssa.org/2019/07/1268/

ၵေႃလိၵ်ႈလၢႆးလႄႈၾိင်ႈငႄႈတႆး ဝဵင်းပၢင်ႇသၢႆး ၸတ်းပၢင်ပွႆးပိတ်ႉမၢၵ်ႇၼင်

ၢဝ်ႇ-SSPP/SSA2019 July (26) ယိူင်းဢၢၼ်းတႃႇပဵၼ်လွင်ႈမိုတ်ႈၵိုဝ်းၸမ်ၸႂ်ၵၼ်သေ ယူႇတီႈႁူဝ်ပဝ်ႈ ၵေႃလိၵ်ႈလၢႆးလႄႈၾိင်ႈငႄႈတႆး ဝဵင်းပၢင်ႇသၢႆး ၸတ်းႁဵတ်းပၢင်ပွႆးပိတ်ႉမၢၵ်ႇၼင် တီႈဝဵင်းပၢင်ႇသၢႆး ၸိုင်ႈတႆးပွတ်းႁွင်ႇ လႅၼ်လိၼ်ၸၢပ်ႈ မိူင်းၶေႇ။ ဝၼ်းထီႉ 25.7.2019 ယၢမ်း12:00 မူင်းၼၼ်ႉ ၶုၼ်ႁၢၼ် ၼုမ်ႇသႅင် ၵႅမ်ၽူႈၸတ်းၵၢၼ်ၸေႈတွၼ်ႈမၢႆ (9) SSPP/SSA ဢွၼ်ႁူဝ် ၶဝ်ႈႁူမ်ႈပၢင်ပွႆးပိတ်ႉမၢၵ်ႇၼင် တီႈဝဵင်းပၢင်ႇသၢႆး ဢၼ်ၶဝ်ႈပႃးၸုမ်းပိတ်ႉ မၢၵ်ႇၼင် SSPP/SSA (13)ၵေႃႉ၊ ၸုမ်းၵူၼ်းၼုမ်ႇ ၵေႃလိၵ်ႈလၢႆးလႄႈၾိင်ႈငႄႈတႆး ဝဵင်းပၢင်ႇသၢႆး(21) ၵေႃႉ၊ ၸုမ်းပိတ်ႉမၢၵ်ႇၼင် တပ်ႈၸုမ်း(701)RCSS (20)ၵေႃႉ ႁူမ်ႈႁႅင်းၵူၼ်းလဵၼ်ႈမၢၵ်ႇၼင်(54)ၵေႃႉ သေ လဵၼ်ႈမၢၵ်ႇၼင်ယၢမ်း 14:00 မူင်းတေႃႇ ယၢမ်း 16:30 မူင်းၼၼ်ႉ ယဝ်ႉတူဝ်ႈလီငၢမ်းယူႇယဝ်ႉ။ ဝၢႆးပၢင်ၶေႉၶဵင်ႇလဵၼ်ႈမၢၵ်ႇၼင်ယဝ်ႉ ယၢမ်း 17:00 မူင်းၼၼ်ႉ မီးပၢင်ၵိၼ်ၶဝ်ႈသုမ်လီၵၼ်လႄႈမီး ၵူၼ်းၶိုၼ်ႈႁွတ်ႈၵိၼ်ၵုမ်းၸွမ်း (126)ၵေႃႉ ဢိၵ်ႇပႃးၸုမ်း ပေႃႈႁိူၼ်းၼုမ်ႇမႄႈႁိူၼ်းၼုမ်ႇ ဝဵင်းပၢင်ႇသၢႆး ၶိုၼ်ႈႁွတ်ႈၸွမ်းသေ ၵႅမ်ၶုၼ်ႁၢၼ် ဢုင်ႇၸိင်ႇ ၽူႈၸတ်းၵၢၼ်ၸေႈဝဵင်း(15) SSPP/SSA လႆႈမွၵ်ႇ လၢတ်ႈၶေႃႈၵႂၢမ်းၵႂႃႇဝႃႈ“ဢမ်ႇမုင်ႈမွင်းသေ လႆႈမႃးၵိၼ်ၶဝ်ႈႁူမ်ႈမူႇၵၼ်ၼႆႉ ႁဵတ်းႁႂ်ႈထႅင်ႈႁႅင်း လွင်ႈဢၼ်ႁဝ်းၶႃႈမိုတ်ႈၵိုဝ်းၸမ်ၸႂ်ၵၼ်တိူဝ်းလိူဝ်မႃးလႄႈ ငိၼ်းၸူမ်းဢဝ်ၵုင်ဢဝ်မုၼ် ဢမ်ႇသုတ်း ဢမ်ႇသဵင်ႈ မိူဝ်းၼႃႈၵေႃႈ ႁႂ်ႈၵႆႉလႆႈၵိၼ်ၶဝ်ႈႁူမ်ႈၵၼ် ၸိူင်ႉၼႆၵႂႃႇၼမ်ၼမ်”ၼႆသေ ယၢမ်း 18:30 မူင်းၼၼ်ႉ တူင်ႉတၵ်ႉသူင်ႇသင်ႇၵၼ်သေ ပၢင်ၵိၼ်ၶဝ်ႈသုမ်ႇလီၵေႃႈ လႆႈၵိုတ်းလိုဝ်ႈၵႂႃႇလီငၢမ်း ယူႇယဝ်ႉ။ ပၢင်ပွႆးလဵၼ်ႈမၢၵ်ႇၼင်လွမ်ႈ သၢင်ႈလွင်ႈမိုတ်ႈၵိုဝ်းၸမ်ၸႂ်ၵၼ်ၼႆႉ ယၢမ်ႈၸတ်းႁဵတ်းမႃးလၢႆပွၵ်ႈလၢႆ ၵမ်းသေတႃႉ ဢၼ်ၶဝ်ႈပႃးၸုမ်းသိုၵ်းတႆးသွင်ၸုမ်းၼႆႉ ပဵၼ်ပွၵ်ႈဢွၼ်တၢင်းသုတ်းယူႇယဝ်ႉ။

['Uncategorized']

2019-07-26T08:28:23

https://ssppssa.org/2019/07/1257/

တပ်ႉငဝ်ႈသိုၵ်း(918)လႄႈၽၢႆႇဢုပ်ႉပိူင်ၸေႈတွၼ်ႈမၢႆ(1)ၵူတ်ႇထတ်းယႃႈမဝ်းၵမ်ႁၢဝ်ႉႁႅင်း

ၢဝ်ႇ-SSPP/SSA2019 July(26) ၽၢႆႇတပ်ႉလႄႈၽၢႆႇဢုပ်ႉပိူင်ႇ ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး ႁူမ်ႈၵၼ်ၵူတ်ႇထတ်းတီႉ ၺွပ်းၽူႈၵဵဝ်ႇၶွင်ႈယႃႈမဝ်းၵမ် ၼႂ်းၼႃႈတီႈတပ်ႉငဝ်ႈသိုၵ်း(918) ၸေႈတွၼ်ႈမၢႆ(1) ၼႂ်းၸေႈဝဵင်းမိူင်းသူႈ ႁၢဝ်ႉႁၢဝ်ႉႁႅင်းႁႅင်းယူႇယဝ်ႉ။ ယွၼ်ႉပိူဝ်ႈယႃႈမဝ်းၵမ်လိူင်ႈၽႄႈ ပဵၼ်သိုၵ်းၵတ်းဢၼ်ၼိုင်ႈ ၸိုမ်းၶဝ်ႈၼႂ်းပိုၼ်ႉၵူၼ်းမိူင်းၵူႈတီႈၵူႈ တၢင်းလႄႈ တီႈငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP/SSA လႆႈတမ်းၽႅၼ်ၵၢၼ် ၶိုၵ်ႉတွၼ်းဢၼ်ၼိုင်ႈ တႄႇၼႂ်းပၢတ်ႈ(6)လိူၼ်ၼႆႉသေ တိုၵ်းတေႃးၽဵဝ်ႈမူၺ်ႉယႃႈၵႂႃႇတေႃႇထိုင်ယိူင်း မၢႆၼႆ လႆႈဢွၵ်ႇလိၵ်ႈပိုၼ်ၽၢဝ်ႇပဵၼ်တၢင်းၵၢၼ် ၼႂ်းဝၼ်းထီႉ(25.7.2019)လီငၢမ်းယူႇယဝ်ႉ။ တင်ႈတႄႇဝၼ်းထီႉ 11.7.2019 တေႃႇဝၼ်းထီႉ 23.7.2019 ဢၼ်ၽၢႆႇတပ်ႉ တပ်ႉငဝ်ႈသိုၵ်း(918) လႄႈၽၢႆႇဢုပ်ႉပိူင်ႇ ၸေႈတွၼ်ႈမၢႆ(1) SSPP/SSA ႁူမ်ႈၵၼ်ၵူတ်ႇထတ်းတီႉၺွပ်းယႃႈမဝ်းၵမ် ၼႂ်းၼႃႈတီႈၸေႈဝဵင်းမၢႆ(3) မိူင်းသူႈ ၺွပ်းလႆႈၵူၼ်းၶၢႆယႃႈမဝ်းၵမ်(27)ၵေႃႉ၊ တီႉၺွပ်းလႆႈၵူၼ်းၵိၼ်၊ သူႇ၊ သမ်း ယႃႈမဝ်းၵမ်(213)ၵေႃႉ ၸွမ်းၼင်ႇၽႅၼ်ၵၢၼ်မီးၼၼ်ႉ တိုၵ်ႉသိုပ်ႇၵူတ်ႇထတ်းယူႇတိၵ်း တိၵ်းၼႆ ၽူႈၵွၼ်းတပ်ႉၸုမ်း ဢၼ်ဢွၼ်ႁူဝ်ၵူတ်ႇထတ်းတီႉၺွပ်းလၢတ်ႈၼႄၼင်ႇၼႆယူႇယဝ်ႉ။

['ၶၢဝ်ႇ', 'ယႃႈမဝ်းၵမ်']

2019-07-25T23:12:18

https://ssppssa.org/2019/07/%e1%80%9e%e1%80%ad%e1%80%af%e1%81%b5%e1%80%ba%e1%80%b8-sspp-ssa-%e1%81%b8%e1%80%bd%e1%82%86%e1%82%88%e1%80%91%e1%82%85%e1%80%99%e1%80%ba%e1%80%9e%e1%80%bd%e1%80%99%e1%80%ba%e1%82%88%e1%81%bc%e1%82%83/

သိုၵ်း SSPP/SSA ၸွႆႈထႅမ်သွမ်ႈၼႃးပေႃႈမႄႈၵူၼ်းမိူင်း

ၢဝ်ႇ-SSPP/SSA2019 July (25) ၵေႃႉသိုၵ်းၵေႃႉႁၢၼ် ဢၼ်တူင်ႉၼိုင်ၼႂ်ႈၼႃႈတီႈ ၸိူဝ်းဢမ်ႇပဵၼ်ၼႃႈတီႈလိူတ်ႇမႆႈၼၼ်ႉ ဢဝ်ၶၢဝ်း ယၢမ်းသေ ၸွႆႈထႅမ်ပေႃႈမႄႈၵူၼ်းမိူင်း ဝၢၼ်ႈၵွင်းဝဵင်း ဢိူင်ႇဝၢၼ်ႈသၢင်းလူင် ၸေႈဝဵင်းၼမ်ႉတူႈ ၸိုင်ႈ တႆးပွတ်းႁွင်ႇ။ ဝၼ်းထီႉ 25.7.2019 ၵေႃႉသိုၵ်းၵေႃႉႁၢၼ် ၼႂ်းတပ်ႉၵွင်(246) တပ်ႉၸုမ်း(72) တပ်ႉငဝ်ႈသိုၵ်း(999) ဢၼ်တူင်ႉၼိုင် ဢဝ်ႁူမ်ႇလူမ်ႈ ၼႃႈတီႈဝႆႉၼၼ်ႉ လူင်းႁဵတ်းၵၢၼ်ၸွႆႈထႅမ်သွမ်ႈၼႃး လုင်းသၢင်ႇလႃႉ+ပႃႈၶဵမ် ဝၢၼ်ႈၵွင်းဝဵင်း ဢိူင်ႇဝၢၼ်ႈသၢင်းလူင် ၸေႈဝဵင်းမၢႆ(18) SSPP/SSA ဢၼ်မီးၾၼ်းၶဝ်ႈဝၢၼ်ႈ(6)တၢင်ၼၼ်ႉ ၵႅမ်ၶုၼ်ႁၢၼ် ၸၢႆးဢွင်ႇ ဢွၼ်ႁူဝ်ႁႅင်းၵူၼ်း(11)ၵေႃႉ ၸွႆႈထႅမ် သွမ်ႈၵႂႃႇယူႇယဝ်ႉ။ ၸွမ်းၼင်ႇပိူင်ၵၢၼ်ၵေႃႇသၢင်ႈတပ်ႉ တပ်ႉသိုၵ်းၸိုင်ႈတႆးၵေႃႈ တိုၼ်းတႅမ်ႈဝႆႉၸႅင်ႈၸႅင်ႈလႅင်းလႅင်းဝႃႈ “ပေႃးၶၢဝ်းယၢမ်းတၼ်း ဢမ်ႇမီးလွင်ႈသုၵ်ႉသၵ်ႉသင်ၼၼ်ႉ ၸွမ်းၼင်ႇၵၢၼ်ငၢၼ်းပေႃႈမႄႈၵူၼ်းမိူင်း မီးၶၢဝ်းလႂ်ၶၢဝ်းၼၼ်ႉ တေလႆႈၸွႆႈထႅမ်ၵၢၼ်ငၢၼ်းပေႃႈမႄႈၵူၼ်းမိူင်းၵႂႃႇ”ၼႆယူႇယဝ်ႉ။

['ၵၢၼ်ၸွႆႈထႅမ်ပေႃႈမႄႈၵူၼ်းမိူင်း', 'ၶၢဝ်ႇ']

2019-07-25T17:22:50

https://ssppssa.org/2019/07/%e1%81%bd%e1%80%b0%e1%82%88%e1%80%99%e1%80%ae%e1%80%b8%e1%80%95%e1%80%af%e1%81%bc%e1%80%ba%e1%82%88%e1%81%bd%e1%80%bd%e1%81%bc%e1%80%ba%e1%80%b8%e1%81%bd%e1%81%a2%e1%82%86%e1%82%87%e1%80%a2%e1%80%af/

ၽူႈမီးပုၼ်ႈၽွၼ်းၽၢႆႇဢုပ်ႉပိူင်ႇ ၸွႆႈထႅမ်ထူၺ်ႈၵႃႈပၼ်ၵူၼ်းမိူင်း

ၢဝ်ႇ-SSPP/SSA2019 July (25) သိုၵ်းႁူမ်ႇလူမ်ႈၸေႈဝဵင်းမၢႆ(10)SSPP/SSA ဢၼ် ႁူဝ်သိုၵ်းလူင် ၸၢႆးၵွင်း ဢွၼ်ႁူဝ်တူင်ႉၼိုင်ဢဝ်ႁူမ်ႇ လူမ်ႈၼႃႈတီႈၼၼ်ႉ လူင်းၸွႆႈထႅမ်ထူၺ်ႈၵႃႈပၼ်ၵူၼ်းမိူင်း ၼႂ်းဢိူင်ႇမိူင်းၸိတ်ႇ ၸေႈဝဵင်းမိူင်းယႆ ၸိုင်ႈတႆးပွတ်းႁွင်ႇ။ ဝၼ်းထီႉ 23.7.2019 ၼၼ်ႉ ႁူဝ်သိုၵ်းလူင် ၸၢႆးၵွင် ဢွၼ်ႁူဝ်ႁႅင်းသိုၵ်း(7)ၵေႃႉ လူင်းၸွႆႈၵၢၼ်ပေႃႈမႄႈ ၵူၼ်းမိူင်း ၸွႆႈသွမ်ႈၼႃး ၸၢႆးသူႉ+ၼၢင်းမီး ဝၢၼ်ႈလွႆငိုၼ်း ဢိူင်ႇမိူင်းၸိတ်ႇ ဢိၵ်ႇပႃးႁႅင်းၵူၼ်းမိူင်း(7) သေ ၸွႆႈထႅမ်ၵႂႃႇယူႇယဝ်ႉ။ ၼႂ်းပိူင်ၵၢၼ်တပ်ႉလႄႈပိူင်ၵၢၼ်ဢုပ်ႉပိူင်ႇ ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး ၼၼ်ႉ တိုၼ်းမီး ဝႆႉဝႃႈ“ပေႃးၶၢဝ်းယၢမ်းတၼ်း ငဝ်းလၢႆးၼိမ်ယဵၼ်ယူႇၼၼ်ႉ တိုၼ်းတေလႆႈၸွႆႈထႅမ်ၵၢၼ်ငၢၼ်းပေႃႈ မႄႈၵူၼ်းမိူင်း ၸွမ်းၼင်ႇၵၢၼ်ငၢၼ်းမီးၶၢဝ်းလႂ်ၶၢဝ်းၼၼ်ႉ”ၼႆၸႅင်ႈလႅင်းယူႇယဝ်ႉ။

['ၵၢၼ်ၸွႆႈထႅမ်ပေႃႈမႄႈၵူၼ်းမိူင်း', 'ၶၢဝ်ႇ']

2019-07-23T18:51:26

https://ssppssa.org/2019/07/%e1%81%b5%e1%80%b0%e1%80%90%e1%80%ba%e1%82%87%e1%80%91%e1%80%90%e1%80%ba%e1%80%b8%e1%80%90%e1%80%ae%e1%82%89%e1%81%ba%e1%80%bd%e1%80%95%e1%80%ba%e1%80%b8%e1%81%bd%e1%80%b0%e1%82%88%e1%81%b5%e1%80%b5/

ၵူတ်ႇထတ်းတီႉၺွပ်းၽူႈၵဵဝ်ႇၶွင်ႈယႃႈမဝ်းၵမ်

ၢဝ်ႇ-SSPP/SSA2019 July(23) ၽၢႆႇဢုပ်ႉပိူင်ႇ ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး(SSPP/SSA) ႁဵတ်းၵၢၼ်ၽေႃႇၼမ်ႉၼႄ တူဝ် ပိူင်ၵၢၼ်ၽဵဝ်ႈမူၺ်ႉယႃႈမဝ်းၵမ် ၼႂ်းၼႃႈတီႈၽႂ်မၼ်း ၸိူဝ်းတူင်ႉၼိုင်ႁွတ်ႈၽႅဝ်ၼၼ်ႉ ၵူတ်ႇ ထတ်းတီႉၺွပ်းဢဝ်လိူင်ႈၵၢၼ် ဢမ်ႇထၢတ်ႇဢမ်ႇဝၢႆးယူႇယဝ်ႉ။ ဝၼ်းထီႉ 19.7.2019 ယၢမ်း(15:00)မူင်း ၽၢႆႇဢုပ်ႉပိူင်ႇၼႃႈတီႈၸေႈဝဵင်းမၢႆ(9) ႁူမ်ႈၵၼ်တင်း ၽၢႆႇတပ်ႉ တပ်ႉငဝ်ႈသိုၵ်း(999) သေ ၵႂႃႇၵူတ်ႇထတ်းတီႉၺွပ်း ၵူၼ်းၵိၼ်ၶၢႆယႃႈမဝ်းၵမ် တီႈဝၢၼ်ႈၼမ်ႉပူၵ်ႇ ဢိူင်ႇ ပႃႇၵၢင်း ၸေႈဝဵင်းသီႇပေႃႉ ၸိုင်ႈတႆးပွတ်းႁွင်ႇ။ ၵူတ်ႇထတ်းတီႉၺွပ်းလႆႈယႃႈမႃႉ တီႈၸၢႆးပၢင်ႇ ဢႃႇယူႉ (36)ၶူပ်ႇ ၸိုဝ်ႈဢူႈမႄႈ လုင်းၼူၵ်ႉ+ပႃႈမၢတ်ႈ တီႈယူႇၼွင်ယႃႉ ဢိူင်ႇဝၢၼ်ႈပုင်ႇၸေႈဝဵင်းမိူင်းယႆၼၼ်ႉ (977)မဵတ်ႉလႄႈၶိူင်ႈသူႇယႃႈမႃႉလႄႈၶိူင်ႈသူႇယႃႈလမ်သေ လႆႈဢဝ်လိူင်ႈၵၢၼ် ၸွမ်းၼင်ႇပိူင်ၵၢၼ်မီး ၼၼ်ႉယူႇယဝ်ႉ။ ဝၼ်းထီႉ 21.7.2019 ၵေႃႉမတီႇၸေႈဝဵင်းမၢႆ(10)SSPP/SSA လႄႈတပ်ႉႁူမ်ႇလူမ်ႈၸေႈဝဵင်း ၵႂႃႇၵူတ်ႇ ထတ်းတီႉၺွပ်း လုင်းသေႃးၼ ဢႃႇယူႉ(43)ၶူပ်ႇ ဢူႈမႄႈ ၶိင်းမျႃႉ+ၼၢႆးမၼ်ႈ တီႈယူႇဝၢၼ်ႈလွႆငိုၼ်း ဢိူင်ႇမိူင်းၸိတ်ႇ ၸေႈဝဵင်းမိူင်းယႆၼၼ်ႉ ယွၼ်ႉၶၢႆယႃႈမႃႉ ၸွမ်းၼင်ႇလၵ်းထၢၼ်လႄႈလွင်ႈယွမ်းႁပ်ႉ ၽူႈမီးတၢင်းၽိတ်းၼၼ်ႉ လႆႈဢဝ်လိူင်ႈၵၢၼ်ၸွမ်းၼင်ႇပိူင်ၵၢၼ်မီးယူႇယဝ်ႉ။ ၼႂ်းၼႃႈတီႈတပ်ႉငဝ်ႈသိုၵ်း(918)SSPP/SSA လႄႈၼႃႈတီႈၸေႈတွၼ်ႈမၢႆ(1) ၸေႈဝဵင်းတၢင်ႉ၊ ၸေႈဝဵင်းမိူင်းသူႈၵေႃႈ ၽၢႆႇတပ်ႉလႄႈၽၢႆႇဢုပ်ႉပိူင်ႇ ဢိၵ်ႇပႃးၽူႈမီးပုၼ်ႈၽွၼ်း ဝၢၼ်ႈ၊ ၸုမ်း၊ ဢိူင်ႇ ႁူမ်ႈၵၼ်သေ ၵူတ်ႇထတ်းၵူၼ်းၵဵဝ်ႇၶွင်ႈယႃႈမဝ်း ၵမ်ႁၢဝ်ႉႁၢဝ်ႉႁႅင်းႁႅင်းယူႇယဝ်ႉ။

['ယႃႈမဝ်းၵမ်', 'ၶၢဝ်ႇ']

2019-07-23T18:33:21

https://ssppssa.org/2019/07/%e1%80%90%e1%80%ba%e1%80%b8%e1%81%b5%e1%81%a2%e1%81%bc%e1%80%ba%e1%81%b8%e1%80%b1%e1%82%88%e1%80%9d%e1%80%b5%e1%80%84%e1%80%ba%e1%80%b8%e1%80%99%e1%81%a2%e1%82%869sspp-ssa-%e1%80%90%e1%80%ad/

တ်းၵၢၼ်ၸေႈဝဵင်းမၢႆ(9)SSPP/SSA တိုၵ်းသူၼ်းႁႂ်ႈသွၼ်ႁဵၼ်းပႆႇၺႃႇလိၵ်ႈလၢႆး

ၢဝ်ႇ-SSPP/SSA2019 July(23) ၽူႈၸတ်းၵၢၼ်ၸေႈဝဵင်းမၢႆ(9) SSPP/SSA ၸတ်းႁဵတ်းပၢင်ၵုမ် ၵဵဝ်ႇလူၺ်ႈပၢႆးပိင်ႇၺႃႇ တီႈႁူင်းႁဵၼ်း ဝၢၼ်ႈၽၵ်းပူမ်ႈ ဢိူင်ႇဝၢၼ်ႈမေႃႈ ၸေႈဝဵင်းသီႇပေႃႉ ၸိုင်ႈတႆးပွတ်းႁွင်ႇ။ ဝၼ်းထီႉ 21.7.2019 ယၢမ်း(10:20)မူင်းၼၼ်ႉ ၵႅမ်ၶုၼ်ႁၢၼ် ၵေႃးလိင်ႇ ၽူႈၸတ်းၵၢၼ်ၸေႈဝဵင်းမၢႆ(9) ဢွၼ်ႁူဝ်ၸတ်းႁဵတ်းပၢင်ၵုမ် ဢူႈမႄႈလုၵ်ႈႁဵၼ်းသေ 1-တိုၵ်းသူၼ်းႁႂ်ႈဢူႈမႄႈလုၵ်ႈဢွၼ်ႇ ပၼ်ႁႅင်း လုၵ်ႈဢွၼ်ႇၶိုၼ်ႈႁူင်းႁဵၼ်း၊ 2- တမ်းဝၢင်းပၼ်ပၵ်းပိူင်ႁူင်းႁဵၼ်း ၼင်ႇႁိုဝ်လုၵ်ႈႁဵၼ်း တေၶိုၼ်ႈႁူင်း ႁဵၼ်းပုင်ႇမၢၼ်ႇ၊ 3- လွင်ႈပၢႆးပိင်ႇၺႃႇ လမ်ႇလွင်ႈတႃႇ ၽဝႃႉၸူဝ်ႈပၢၼ်ၵူၼ်းၵူၺ်းဢမ်ႇၵႃး တႃႇသိုပ်ႇ သၢႆၸႂ်ၸိူဝ်ႉၸၢတ်ႈၵေႃႈ ပဵၼ်ဢၼ်လမ်ႇလွင်ႈတႄႉတႄႉၼႆ လႆႈသပ်းလႅင်းၵႂႃႇၵႂၢင်ႈၵႂၢင်ႈၶႂၢင်ၶႂၢင်ယူႇ ယဝ်ႉ။ တီႈပၢင်ၵုမ်ၼၼ်ႉ မေႃသွၼ်(2)ၵေႃႉ၊ ၵေႃႇမတီႇႁူင်းႁဵၼ်း(6)ၵေႃႉ၊ ဢူႈမႄႈလုၵ်ႈႁဵၼ်း(22)ၵေႃႉ၊ လုၵ်ႈ ႁဵၼ်း(50)လႄႈၽူႈမီးပုၼ်ႈၽွၼ်း ဝၢၼ်ႈ၊ ၸုမ်း၊ ဢိူင်ႇ ႁူမ်ႈၶိုၼ်ႈႁွတ်ႈ ႁႅင်းၵူၼ်းႁိမ်း(100)ၵေႃႉယူႇ ယဝ်ႉ။

['ၶၢဝ်ႇ', 'ပၢႆးပိင်ႇၺႃႇ']

2019-07-21T20:57:16

https://ssppssa.org/2019/07/%e1%80%95%e1%81%a2%e1%80%84%e1%80%ba%e1%80%95%e1%80%bd%e1%82%86%e1%80%b8%e1%80%9c%e1%80%b0%e1%82%87%e1%80%90%e1%81%a2%e1%81%bc%e1%80%ba%e1%80%b8%e1%80%9a%e1%81%a2%e1%80%90%e1%80%ba%e1%82%87%e1%81%bc/

ပၢင်ပွႆးလူႇတၢၼ်းယၢတ်ႇၼမ်ႉ သဵၼ်ႈတၢင်းလီ ၼမ်ႉလၼ်ႈ-မိူင်းၶိူဝ်း

ၶၢဝ်ႇ-SSPP/SSA2019 July(21) သင်ႇၶႃႇၸဝ်ႈ (19)ၵျွင်း ၼႂ်းတူင်ႇဝဵင်းၼမ်ႉလၼ်ႈ ဢွၼ်ႁူဝ်ၼမ်းၼႃႈ ပေႃႈမႄႈၵူၼ်းမိူင်းၼႂ်းပိုၼ်ႉတီႈ သေ ၸတ်းႁဵတ်းပွႆးယၢတ်ႇၼမ်ႉ သဵၼ်ႈတၢင်းမိူင်းၶိူဝ်း-ၼမ်ႉလၼ်ႈ ဢၼ်ငဝ်ႈငုၼ်းပႃႇတီႇမႂ်ႇသုင်ၸိုင်ႈ တႆး တပ်ႉသိုၵ်းၸိုင်ႈတႆးSSPP/SSA လူႇတၢၼ်းတွပ်ႇၵုင်ႇပေႃႈမႄႈၵူၼ်းမိူင်း တၢင်းၵႆ(10)လၵ်း လႆႈလူႇတၢၼ်းယၢတ်ႇၼမ်ႉ တီႈဝၢၼ်ႈၼႃးလိူဝ်ႇ ၼႂ်းတူင်ႇဝဵင်းသီႇပေႃႉ ၸိုင်ႈတႆးပွတ်းႁွင်ႇ။ ဝၼ်းထီႉ 21.7.2019 ယၢမ်းၵၢင်ၼႂ်(6)မူင်း သင်ႇၶႃႇၸဝ်ႈ(19)ၵျွင်း ၶွၼ်ႈတုမ်ၵၼ်တီႈ ၼမ်ႉႁူးၵျွင်းလူင် သေ သုတ်ႇထမ်းဝၢၼ်းပရိၵ်ႈ ႁႂ်ႈၵူၼ်းၵႂႃႇမႃးၼိူဝ်ႈသဵၼ်ႈတၢင်းလွတ်ႈၽေး၊ ႁႂ်ႈဝၢၼ်ႈမိူင်းၵတ်းယဵၼ် လွတ်ႈၶဵၼ်ၵူႈယိူင်ႈ လုၵ်ႉၼမ်ႉလၼ်ႈတေႃႇထိုင် မူၺ်ႇတေႃႇမိူင်းၶိူဝ်း သင်ႇၶႃႇလႄႈပေႃႈမႄႈၵူၼ်းမိူင်း ပႂ်ႉႁပ်ႉလူႇတၢၼ်း တီႈဝၢၼ်ႈၼွင်ဝၼ်း ပႃႇသၵ်း၊ တီႈဝၢၼ်ႈၼႃးလိူဝ်ႇ၊ တီႈမိူင်းၶိူဝ်း ၸိူဝ်းၼႆႉၶဝ်ႈႁူမ်ႈ ဢမ်ႇယွမ်း 500 ၵေႃႉပၢႆ။ ဢိင်ၼိူဝ်ၶေႃႈမႅတ်ႉတႃႇသင်ႇၶႃႇၸဝ်ႈသေ သဵၼ်ႈတၢင်းလုၵ်ႉၼမ်ႉလၼ်ႈ လတ်းၽၢၼ်ႇ ဝၢၼ်ႈၵုင်း သႃႇ၊ ဝၢၼ်ႈဢုင်းသီး၊ ဝၢၼ်ႈၵုင်းၸူင် တေႃႇထိုင် ဝၢၼ်ႈၼႃးလိူဝ်ႇၼၼ်ႉ ၶၢဝ်းႁိုဝ်ႉၶၢဝ်းႁႅင်ႈ ၵူၼ်းမိူင်းၵႂႃႇမႃးယၢပ်ႇၼႆလႄႈ ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP/SSA ႁဵတ်းပဵၼ်ငဝ်ႈတႃႇၼ သဵၼ်ႈတၢင်း၊ ၵုမ်ႇမၼီႇသၢမ်လႅင်းၶမ်း ႁပ်ႉပုၼ်ႈၽွၼ်းၵေႃႇသၢင်ႈ တႄႇဝၼ်းထီႉ 21.5.2019 တေႃႇ ဝၼ်းထီႉ 20.7.2019 ၼႆႉယဝ်ႉတူဝ်ႈလီငၢမ်းသေ ငိုၼ်းသဵင်ႈ-60,405,000 သႅၼ်ပျႃး၊ ပဵၼ်သဵၼ်ႈ တၢင်းသိူဝ်ႇသၢႆးၵျၢမ်းၼၼ်ႉယူႇယဝ်ႉ။

['ၶၢဝ်ႇၵူႈလွင်ႈလွင်ႈ', 'ၶၢဝ်ႇ']

2019-07-21T10:54:40

https://ssppssa.org/2019/07/%e1%80%95%e1%81%a2%e1%80%84%e1%80%ba%e1%80%90%e1%80%ad%e1%80%af%e1%81%b5%e1%80%ba%e1%80%b8%e1%81%bd%e1%80%b5%e1%80%9d%e1%80%ba%e1%82%88%e1%80%99%e1%80%b0%e1%81%ba%e1%80%ba%e1%82%89%e1%80%9a%e1%82%83/

ပၢင်တိုၵ်းၽဵဝ်ႈမူၺ်ႉယႃႈမဝ်းၵမ်

ၶၢဝ်ႇ-SSPP/SSA2019 July(21) ပေႃႈမႄႈၵူၼ်းမိူင်းလႄႈၽၢႆႇတပ်ႉ၊ ၽၢႆႇဢုပ်ႉပိူင်ႇ ႁူမ်ႈၵၼ်ၵူတ်ႉထတ်း တိုၵ်းၽဵဝ်ႈၵူၼ်းသူႇ၊ သမ်း၊ ၶၢႆ ယႃႈမဝ်းၵမ် ၼႃႈတီႈတပ်ႉငဝ်ႈသိုၵ်း (918)SSPP/SSA ၵေႈၵၢင်ၸေႈဝဵင်းမိူင်းသူႈ၊ ၸေႈဝဵင်းတၢင်ႉ ယၢၼ်း ၸိုင်ႈတႆးပွတ်းႁွင်ႇ။ ဝၼ်းထီႉ 11.7.2019 ယူႇတီႈၵႅမ်ၽူႈၵွၼ်းတပ်ႉငဝ်ႈသိုၵ်း 918 ၸဝ်ႈသိုၵ်းလူင် ၸေႃးမိူင်း ဢွၼ်ႁူဝ် ၽူႈၵွၼ်းတပ်ႉလုၵ်ႈတပ်ႉ ဢိၵ်ႇ ပႃးၽူႈမီးပုၼ်ႈၽွၼ်းၼႂ်းပေႃႈမႄႈၵူၼ်းမိူင်းသေ ႁူမ်ႈၵၼ်ၵူတ်ႇထတ်း ၵူၼ်းၵဵဝ်ႇၶွင်ႈယႃႈမဝ်းၵမ် ႁၢဝ်ႉႁၢဝ်ႉႁႅင်းႁႅင်းယူႇယဝ်ႉ။ ၽူႈမီးပုၼ်ႈၽွၼ်းၶဝ်ႈပႃးတူင်ႉၼိုင်ၸွမ်းၵေႃႉ ၼိုင်ႈလၢတ်ႈဝႃႈ“ၵၢၼ်ဢၼ်ၼႆႉ မၼ်းမိူၼ်ၼင်ႇႁဝ်းၶဝ်ႈပၢင်တိုၵ်းပၢင်ၼိုင်ႈယူႇ၊ ဢၼ်ဢမ်ႇႁၢၼ်ႉ ၸႂ်သေ တေၶႂ်ႈတွပ်ႇတႅၼ်းၶိုၼ်းၵေႃႈ တိုၼ်းတေလႆႈၽၢင်ႉယူႇ၊ ဢၼ်ဢဝ်လၢႆးႁၢႆႉသေတွပ်ႇတႅၼ်း ၵေႃႈမီး”ဝႃႈၼႆ။ ၸိူဝ်းဢၼ်ဢမ်ႇယွမ်းႁပ်ႉ လွင်ႈၵဵဝ်ႇၶွင်ႈယႃႈမဝ်းၵမ်ၼၼ်ႉ လႆႈၸႅတ်ႈယဵဝ်ႈ ဢဝ်လိူင်ႈ ၵၢၼ်ၵႂႃႇယူႇယဝ်ႉ။ ၵူၼ်းဝၢၼ်ႈၼႂ်းဢိူင်ႇၼွင်ဢႅပ်း ၵေႃႉၼိုင်ႈလၢတ်ႈၼႄဝႃႈ“ဢၼ်တီႉၺွပ်းၵူၼ်းၵဵဝ်ႇၶွင်ႈယႃႈမဝ်းၵမ် မိူဝ်ႈလဵဝ်ၼႆႉ လီတႄႉတႄႉ၊ တေႃႈလဵဝ်ဝၢၼ်ႈပေႃးယဵၼ်ယဝ်ႉ မၢင်းၸိူဝ်းၵေႃႈထုၵ်ႇၺွပ်းၵႂႃႇ၊ မၢင်ၸိူဝ်း ၵေႃႈတိုၵ်ႉပၢႆႈလွတ်ႈဝႆႉယူႇ၊ ပေႃးဢမ်ႇႁဵတ်းၸိူင်ႉၼႆတႄႉ ၵူၼ်းမိူင်းႁဝ်းတေပႃးၵၼ်လူႉမူတ်းယဝ်ႉ၊ မၢင်တီႈၼၢင်းယိင်းၵေႃႈမေႃၵိၼ်မႃးယဝ်ႉလႄႈ ပဵၼ်ဢၼ်လီၵူဝ်တႄႉတႄႉ”ဝႃႈၼႆ။ တီႈငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆးၵေႃႈ တမ်းဝၢင်းၽႅၼ်ၵၢၼ်သေ ဢမ်ႇၵႃးၼႃႈ တီႈတပ်ႉငဝ်ႈသိုၵ်း 918 ၵူၺ်း၊ ၵူႈၼႃႈတီႈၸိူဝ်းပဵၼ်ၼႃႈတီႈဢုပ်ႉပိူင်ႇပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး ယိုၼ်းထိုင်လႆႈၼၼ်ႉ တိုၼ်းတေတိုၵ်းၽဵဝ်ႈၵႂႃႇ ၸွမ်းၼင်ႇပိူင်ၵၢၼ်တမ်းဝၢင်းမီး ဝႆႉၼၼ်ႉယူႇၼႆ ၼႂ်းၸုမ်းၽူႈၼမ်းၼႂ်း SSPP/SSA ၵေႃႉၼိုင်ႈလၢတ်ႈၼင်ႇၼႆ။

['ၶၢဝ်ႇ', 'ယႃႈမဝ်းၵမ်']

2019-07-15T16:14:40

https://ssppssa.org/2019/07/%e1%81%b5%e1%80%b0%e1%81%bc%e1%80%ba%e1%80%b8%e1%80%9e%e1%80%ad%e1%80%af%e1%81%b5%e1%80%ba%e1%80%b8-%e1%80%90%e1%80%95%e1%80%ba%e1%82%89%e1%80%9e%e1%80%ad%e1%80%af%e1%81%b5%e1%80%ba%e1%80%b8%e1%81%b8/

ၵူၼ်းသိုၵ်း တပ်ႉသိုၵ်းၸိုင်ႈတႆး ၸွႆႈထႅမ်ၵၢၼ်ငၢၼ်းပေႃႈမႄႈၵူၼ်းမိူင်း

ၶၢဝ်ႇ-SSPP/SSA2019-July(15) ၵေႃႉသိုၵ်းၵေႃႉႁၢၼ် ၼႂ်းပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး ၸိူဝ်းႁွတ်ႈၽႅဝ်ၼႂ်းၼႃႈတီႈ တူင်ႉၼိုင်ၽႂ်မၼ်းၼၼ်ႉ ၸွမ်းၼင်ႇငဝ်းလၢႆးပၼ်သေ ႁဵတ်းၵၢၼ်ၸွႆႈထႅမ်ၵူၼ်းမိူင်း လႆႈႁၼ်ၼင်ႇၼႆ။ ဝၼ်းထီႉ 12.7.2019 ယၢမ်းၵၢင်ၼႂ်(8:00)မူင်းတေႃႇယၢမ်း(17:00)မူင်းတၢမ်းၶမ်ႈၼၼ်ႉ ႁူဝ်ႁၢၼ် ၸၢႆးဢွင်ႇသႃႇ ဢွၼ်ႁူဝ်ၵူၼ်းသိုၵ်း ၼႂ်းတပ်ႉႁူမ်ႇလူမ်ႈၸေႈဝဵင်း(17) SSPP/SSA သေ ၶဝ်ႈပႃးၸွႆႈထႅမ် တေႃႇမၢၵ်ႇႁိၼ်သိူဝ်ႇတၢင်း ၽၢႆႇဢွၵ်ႇဝၢၼ်ႈဝဵင်းၼၼ်ႈ တေႃႇၵႂႃႇၸူးၵျွင်းမုၼ်ၸဝ်ႈ ပႃးပေႃႈမႄႈၵူၼ်း ဝၢၼ်ႈဝဵင်းၼၼ်ႈ ႁႅင်းၵူၼ်း100ပၢႆ။ ဝၼ်းထီ 13.7.2019 ၼၼ်ႉ ႁူဝ်သိုၵ်း ၸၢႆးထွၼ်း ဢွၼ်ႁူဝ်ႁႅင်းၵူၼ်း(8)ၵေႃႉ ၼႂ်းတပ်ႉႁူမ်ႇလူမ်ႈၸေႈ ဝဵင်းမၢႆ(28)SSPP/SSA ၸွႆႈမၢႆႁႆႈၶဝ်ႈ လုင်းၸၢႆးလဵၵ်ႉ+ပႃႈၼၢင်းႁၢၼ်ႇ ဝၢၼ်ႈပၢင်ႇထူဝ်ႇလိၼ် ဢိူင်ႇမိူင်း ယေႃ ၸေႈဝဵင်းသႅၼ်ဝီ ၸိုင်ႈတႆးပွတ်းႁွင်ႇ။ ဝၼ်းထီႉ 14.7.2019 ယၢမ်း(07:30)မူင်းတေႃႇယၢမ်း(17:00)မူင်းတၢမ်းၶမ်ႈၼၼ်ႉ ၸၢႆးၶမ်းလူႇ ဢွၼ် ႁူဝ် ၵူၼ်းသိုၵ်းၼႂ်းတပ်ႉႁူမ်ႇလူမ်ႈၸေႈဝဵင်းမၢႆ(17) SSPP/SSAသေ ၸွႆႈထႅမ်လွင်းၶဝ်ႈၵၢပ်ႇ လုင်းၸၢႆး+ပႃႈမျႃႉၸိင်ႇ ဝၢၼ်ႈပၢင်ႇၶမ်း ဢိူင်ႇမိူင်းယဵၼ် ၸေႈဝဵင်းၼမ်ႉတူႈ ၸိုင်ႈတႆးပွတ်းႁွင်ႇ။ ၵႅမ်ၶုၼ်ႁၢၼ် ၵေႃးလိင်ႇ ၽူႈၸတ်းၵၢၼ်ၸေႈဝဵင်းမၢႆ(9) SSPP/SSA ဢွၼ်ႁူဝ်ၵေႃႉသိုၵ်းၵေႃႉႁၢၼ် ၼႂ်းတပ်ႉႁူမ်ႇလူမ်ႈၸေႈဝဵင်းမၢႆ(9) သႂ်ႇလွတ်ႇႁဵတ်းၶူဝ် ၼိူဝ်သဵၼ်ႈတၢင်းလုၵ်ႉၽၵ်းၼၢမ် ၵႂႃႇဝၢၼ်ႈမေႃႈ ၸေႈဝဵင်းသီႇပေႃႉ ၸိုင်ႈတႆးပွတ်းႁွင်ႇ ၼႂ်းဝၼ်းထီႉ 14.7.2019 ၼၼ်ႉယူႇယဝ်ႉ။

['ၵၢၼ်ၸွႆႈထႅမ်ပေႃႈမႄႈၵူၼ်းမိူင်း', 'ၶၢဝ်ႇ']

2019-07-15T11:28:18

https://ssppssa.org/2019/07/%e1%80%95%e1%81%a2%e1%80%84%e1%80%ba%e1%80%95%e1%80%bd%e1%82%86%e1%80%b8%e1%80%91%e1%80%95%e1%81%bc%e1%82%83%e1%82%87%e1%80%91%e1%81%a2%e1%80%90%e1%80%ba%e1%82%88%e1%81%b5%e1%82%85%e1%80%9d%e1%80%ba/

ပၢင်ပွႆးထပၼႃႇထၢတ်ႈၵႅဝ်ႈ သွၼ်းႁုၼ်ႇႁၢင်ႈၽြႃးပဵၼ်ၸဝ်ႈ

ၶၢဝ်ႇ-SSPP/SSA2019-July(15) ၽၢႆႇဢုပ်ႉပိူင်ႇပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး ၶဝ်ႈႁူမ်ႈ ပၢင်ပွႆးထႃႇပၼႃႇ ထၢတ်ႈၵႅဝ်ႈ တီႈ ဝိႁၢရ်ႇပၢင်ၵွၵ်ႇ ဢိူင်ႇၼႃးၼိဝ်ႉ ၸေႈဝဵင်းသီႇပေႃႉ ၸိုင်ႈတႆးပွတ်းႁွင်ႇ။ ဝၼ်းထီႉ 14.7.2019 ယၢမ်းၵၢင်ၼႂ်ၸဝ်ႉ(4:00)မူင်း တေႃႇယၢမ်း(6:00)မူင်းၼၼ်ႉ သင်ႇၶႃႉၸဝ်ႈ(5) ဝိႁၢရ်ႇ မိူၼ်ၼင်ႇ ဝိႁၢရ်ႇဝၢၼ်ႈလူင်ၼမ်ႉမႃႉ၊ ဝိႁၢရ်ႇမွၵ်ႇတွင်း၊ ဝိႁၢရ်ႇပၢင်ႁုင်း၊ ဝိႁၢရ်ႇၼႃးၼိဝ်ႉ လႄႈဝိႁၢရ်ႇပၢင်ၵွၵ်ႇ ၶိုၼ်ႈႁွတ်ႈသေ ဢိၵ်ႇပႃးၽူႈၸတ်းၵၢၼ်ၸေႈ ဝဵင်းမၢႆ(10) SSPP/SSA ဢွၼ်ႁူဝ်ၶဝ်ႈႁူမ်ႈလူႇတၢၼ်း ပၢင်ပွႆးထႃႇပၼႃႇထၢတ်ႈၵႅဝ်ႈ ၼႂ်းႁုၼ်ႇႁၢင်ႈၽြႃးပဵၼ်ၸဝ်ႈ ဢၼ်သွၼ်း ႁဵတ်းတီႈဝိႁၢရ်ႇပၢင်ၵွၵ်ႇ ႁူမ်ႈႁႅင်းၵူၼ်းၶိုၼ်ႈလူႇတၢၼ်း 100 ၵေႃႉပၢႆ ၼၼ်ႉယူႇယဝ်ႉ။ ႁုၼ်ႇႁၢင်ႈၽြႃးပဵၼ်ၸဝ်ႈၼၼ်ႉ ပဵၼ်ႁုၼ်ႇႁၢင်ႈ ၽြႃးဢွင်ႇပေႉမၢၼ်ႇမႃႇၼၢတ်ႈ လုင်းပၢၼ်းဢွင်ႇ လၢႆးၶႃး ဢဝ်ပုၼ်ႈၽွၼ်းလႆႈတႄႇသွၼ်းႁဵတ်းသၢင်ႈမႃး ဝၼ်းထီႉ 1.6.2019 တင်းသုင်(12)ပေႇ၊ တင်း ယႂ်ႇ(9)ပေႇ ယူႇယဝ်ႉ။

['ၶၢဝ်ႇ', 'ၾိင်ႈငႄႈၾိင်ႈထုင်း']

2019-07-12T20:16:11

https://ssppssa.org/2019/07/%e1%80%95%e1%81%a2%e1%80%84%e1%80%ba%e1%81%b5%e1%82%85%e1%80%9d%e1%80%ba%e1%82%88%e1%81%b5%e1%80%ad%e1%80%af%e1%80%90%e1%80%ba%e1%80%b8%e1%80%9c%e1%80%ad%e1%80%af%e1%80%9d%e1%80%ba%e1%82%88%e1%80%95/

ပၢင်ၵႅဝ်ႈၵိုတ်းလိုဝ်ႈပၢင်သွၼ် ငဝ်ႈၶၢမ်ႇပိုၼ့်ၵၢၼ်သိုၵ်း ၸုပ်ႈထီ့ (37) SSPP/SSA

ဝၼ်းထီ့ 12 July 2019 မွၵ်ႇသဵဝ်ႈလွႆ ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး တပ့်သိုၵ်းၸိုင်ႈတႆး ၸတ်းႁဵတ်းပၢင်ၵႅဝ်ႈၵိုတ်းလိုဝ်ႈပၢင်သွၼ် ငဝ်ႈၶၢမ်ႇပိုၼ့်ၵၢၼ်သိုၵ်း ဢၼ်လႆႈၽိုၵ်းၽွၼ့်မႃးၶၢဝ်းတၢင်းသၢမ်လိူၼ်ပၢႆ တီႈႁူင်းႁဵၼ်းၽိုၵ်းၵၢၼ် သိုၵ်း ငဝ်ႈငုၼ်း SSPP/SSA ၸေႈဝဵင်းၵေးသီး ၸိုင်ႈတႆးပွတ်းၸၢၼ်း။ ဝၼ်းထီ့ 12 လိူၼ်July ပီ 2019 ၶၢဝ်းယၢမ်း 8:00 ၵၢင်ၼႂ် ယူႇတီႈငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး လႆႈၸတ်းႁဵတ်းပၢင်ၵႅဝ်ႈၵိုတ်းလိုဝ်ႈပၢင်သွၼ်ငဝ်ႈၶၢမ်ႇပိုၼ့်ၵၢၼ်သိုၵ်း ၸုပ်ႈထီ့ (37) ဢၼ်လႆႈလဵပ်ႈ ႁဵၼ်းမႃးၶၢဝ်းတၢင်း (3) လိူၼ်ပၢႆ တီႈႁူင်းႁဵၼ်းၽိုၵ်းသွၼ်ၵၢၼ်သိုၵ်း ငဝ်ႈငုၼ်းSSPP/SSA။ ၼႂ်းပၢင်ၵႅဝ်ႈၼၼ့်ၽူႈယႂ်ႇၵူၼ်းလူင်လႄႈၵေႃႉသိုၵ်းၵေႃႉႁၢၼ်ဢၼ်လႆႈၶိုၼ်ႈႁွတ်ႈတၢင်းသဵင်ႈမီး 276 ၵေႃႉသေ ဢွၼ်ၵၼ်တၵ့်ယမ်ၸွမ်ပိဝ်လႄႈတိူင်ႇၵၢဝ်ႇၵတိသႅတ့်ၸႃႇၵႂႃႇ။ ၽူႈပွင်ၵၢၼ်သိုၵ်းၸဝ်ႈၶိၼ်မိၼ်ႇ မွၵ်ႇလၢတ်ႈၶေႃႈၵႂၢမ်းသင်ႇထိုင်ၵေႃႉသိုၵ်းၵေႃႉႁၢၼ်ၶဝ်ဝႃႈ “မိူဝ်ႈလဵဝ်ႁဝ်းပဵၼ်လုၵ်ႈႁဵၼ်း ၵူၺ်းပေႃးလူင်းပၢင်သွၼ်ၼႆ့ၵႂႃႇယဝ့် ႁဝ်းတေပဵၼ်သိုၵ်းၵၼ်ၵူႈၵေႃႉ ၵွပ်ႈၼၼ် ပေႃးပဵၼ်သိုၵ်းၼႆ့ လူဝ်ႇႁူႉလၵ်းမၢႆသိုၵ်း ၊လူဝ်ႇမေႃႁူႉပုၼ်ႈၽွၼ်းသိုၵ်း ၊ သိုၵ်းဢၼ်ဝႃႈၼႆ့လူဝ်ႇမေႃတိုၵ်းသိုၵ်း ၊ၵၢၼ်လဵပ်ႈႁဵၼ်းၵေႃႈတေဢမ်ႇလႆႈၶၢတ်ႇ ယွၼ့်ဝႃႈမၼ်း ပဵၼ်ဢၼ်ၵမ့်ၸွႆႈၼႂ်းၽဝၵၢၼ်ထူပ်းမိုဝ်းႁဝ်း ၵွပ်ႈၼၼ်ယႃႇဝႆ့ၵၢၼ်လဵပ်ႈႁဵၼ်းပဵၼ်ပိူင်တၢႆ၊ ဢၼ်လႆႈႁဵၼ်းသွၼ်မႃးၸိူဝ်းၼၼ့်ၵေႃႈတေလႆႈႁဵတ်းသၢင်ႈၸွမ်းမၢၼ်ႇမၢၼ်ႇမႅၼ်ႈမႅၼ်ႈ လႄႈႁႂ်ႈမေႃႁဵတ်းၸွမ်းၶေႃႈၸီ့သင်ႇၽူႈယႂ်ႇၵူၼ်းလူင်” ဝႃႈၼႆ။ လႆႈယိုၼ်ႈဢၢပ်ႈပၼ်ၶႅပ်းဝႂ်ၵပ်းတူဝ် လုၵ်ႈႁဵၼ်းတင်းသဵင်ႈ ဢိၵ်ႇပႃးလႆႈပၼ်သူးထီႉ(1,2,3) ၸိူဝ်းၶတ်း ၸႂ်ၼႂ်းပၢင်လဵပ်ႈႁဵၼ်းသေ လုၵ်ႈႁဵၼ်းလႆႈၼႄၽၢင်ႁၢင်ႈသိုၵ်း ဢၼ်လႆႈၽိုၵ်ႉၽွၼ်ႉႁဵၼ်းဢဝ်မႃး ၸူဝ်ႈၶၢဝ်းပၢင်ႁဵၼ်းၼၼ်ႉယဝ်ႉ မီးပၢင်ၵိၼ်ၶဝ်ႈသုမ်လီ လုၵ်ႈႁဵၼ်းလႄႈၽူႈယႂ်ႇၵူၼ်းလူင်ယူႇယဝ်ႉ။ ပၢင်သွၼ်ငဝ်ႈငၢမ်ႇပိုၼ့်ၵၢၼ်သိုၵ်းၼႆ့ ယူႇတီႈငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး လႆႈၸတ်းႁဵတ်းမႃးလၢႆၸုပ်ႈသေ ၸုပ်ႈထီႉ(37)ၼႆႉ လႆႈပၼ်ၶၢဝ်းယၢမ်း(3)လိူၼ် ၽိုၵ်းႁိုင်သေၵူႈပွၵ်ႈ ပူၼ်ႉမႃးယူႇယဝ်ႉ။

['Uncategorized']

2019-07-11T13:09:14

https://ssppssa.org/2019/07/%e1%80%90%e1%80%b1%e1%81%ba%e1%80%bd%e1%80%95%e1%80%ba%e1%80%b8%e1%81%bd%e1%80%b0%e1%82%88%e1%80%a2%e1%80%bd%e1%81%bc%e1%80%ba%e1%82%81%e1%80%b0%e1%80%9d%e1%80%baaa-4%e1%81%b5%e1%80%b1%e1%82%83/

တေၺွပ်းၽူႈဢွၼ်ႁူဝ်AA (4)ၵေႃႉ ဢမ်ႇၺွပ်းဢၼ်ဝႃႈၼၼ်ႉ လူဝ်ႇထၢမ်လူင်ပွင်ၸိုင်ႈၵူၺ်း

ႁၢဝ်းၶမ်း(ပိၼ်ႇတႅမ်ႈ)2019 July(11) တႃႇတေၺွပ်းဢမ်ႇၺွပ်း ၽူႈဢွၼ်ႁူဝ်တပ်ႉရၶႅင်ႇAA(4)ၵေႃႉ ဢၼ်ထုၵ်ႇဢဝ်ၵူတ်ႉမၢႆမီႈ လွင်ႈတိုၵ်း ၽဵဝ်ႈ ၵေႃႇၵၢၼ်ႁၢႆႉၼၼ်ႉ ႁႃလိူင်ႈဝႆႉၼၼ်ႉ ၽူႈမီးသုၼ်ႇလၢတ်ႈ ၼႂ်းတပ်ႉမတေႃႇ(မၢၼ်ႈ) ၵႅမ်ၸွမ်ႁၢၼ် ၸေႃႇမိၼ်းထုၼ်းဝႃႈ လူဝ်ႇထၢမ်တီႈၵေႃႇမသိၼ်ႇငမ်းယဵၼ်(NRPC)ဢၼ်လူင်ပွင်ၸိုင်ႈ ၽွတ်ႈႁႅၼ်းဝႆႉၼၼ်ႉၵူၺ်း ၶေႃႈမုၼ်းမၼ်းတေတဵမ်ထူၼ်ႈဝႃႈၼႆ။ ၵႅမ်ၽူႈၵွၼ်းတပ်ႉႁၢၼ် တီႈဝဵင်းမျွၵ်ႉဢူး ၵေႃႉၼိုင်ႈ ဢဝ်ၵူတ်ႉမၢႆ ၅၂(က)ၼၼ်ႉ တၢင်ႇႁႃလိူင်ႈ ၽူႈ ဢွၼ်ႁူဝ် တပ်ႉ(AA) ၸွမ်ႁၢၼ် ထုၼ်းမျၢတ်ႉၼၢႆႇ ၽူႈပွင်ၵၢၼ်သိုၵ်း၊ ၸဝ်ႈသိုၵ်းလူင် တွၵ်ႇတႃႇၺူဝ်ႇ ထုၼ်းဢွင်ႇ ၵႅမ်ၽူႈပွင်ၵၢၼ်သိုၵ်း၊ ၸဝ်ႈသိုၵ်းလူင် ၵျေႃႇႁၢၼ်ႇလႄႈ ၽူႈမီးသုၼ်ႇလႆႈလၢတ်ႈ ၶၢႆႇသုၵ်ႉၶ ၸိူဝ်းၼႆႉယူႇယဝ်ႉ။ တပ်ႉမတေႃႇ(မၢၼ်ႈ)လႆႈတီႉၺွပ်းၵူၼ်းဝၢၼ်ႈ ဢၼ်ထၢင်ႇထိူမ် တီႈၵၢၼ်ၵေႃႇၵၢၼ်ႁၢႆႉၸိူဝ်းၼၼ်ႉသေ ၸႅတ်ႈထၢမ် ၵွပ်ႈသင်လႄႈၶဝ်ႁဵတ်း၊ ၽႂ်ၸႂ်ႉႁဵတ်းၸိူဝ်းၼႆႉယဝ်ႉ လွင်ႈတၢင်ႇႁႃလိူင်ႈတီႈၽူႈဢွၼ်ႁူဝ် (AA)ၼၼ်ႉ ၸင်ႇပေႃႇမီးမႃးယဝ်ႉ။ ၵဵဝ်ႇလူၺ်ႈ ၵႅမ်တပ်ႉႁၢၼ် တီႈဝဵင်းမျွၵ်ႉဢူး မိူင်းရၶႅင်ႇ တၢင်ႇႁႃလိူင်ႈ ၽူႈဢွၼ်ႁူဝ်(AA) 4 ၵေႃႉၼၼ်ႉ သေ ၽူႈမီးသုၼ်ႇလၢတ်ႈၼႂ်းတပ်ႉ(AA) ၶၢႆႇသုၶ ဝႃႈ“ၽၢႆႇၼိုင်ႈတၢင်ႇႁႃလိူင်ႈၵၢၼ်၊ ၽၢႆႇၼိုင်ႈသမ်ႉ ၽိတ်ႈမွၵ်ႇမႃးၼိူဝ်ၽိူၼ်ငမ်းယဵၼ် ပဵၼ်ၼမ်ႉၽၢႆႇၼိုင်ႈ ၽႆးၽၢႆႇၼိုင်ႈလႄႈ ႁဵတ်းႁႂ်ႈပဵၼ်လွင်ႈ တုမ်ႉယွၼ်ႈၵၢၼ်ငမ်းယဵၼ်ဢၼ်တေမႃးတၢင်းၼႃႈၼၼ်ႉယူႇ၊ ဢၼ်တၢင်ႇႁႃလိူင်ႈ ၽူႈဢွၼ်ႁူဝ် ရၶႅင်ႇ ဢၼ်ၵူၼ်းမိူင်းရၶႅင်ႇႁဝ်း မၵ်းမၼ်ႈဝႆႉၼႆႉ မိူၼ်ၼင်ႇတၢင်ႇႁႃလိူင်ႈၵၢၼ် ၵူၼ်းမိူင်းရၶႅင်ႇႁဝ်း ပတ်းပိုၼ်ႉယဝ်ႉ”ဝႃႈၼႆ။ ဢူးမွင်ႇမွင်ႇ ၵေႃႉဢၼ်ပႂ်ႉတူၺ်းငဝ်းလၢႆးရၶႅင်ႇၵေႃႈလၢတ်ႈတီႈ ၽူႈသိူဝ်ႇၶၢဝ်ႇ ဢီႇယႃႇဝတီႇဝႃႈ “တႃႇ ၵူၼ်းၸိူဝ်းၼႆႉ တေမႃးတီႈဢုပ်ႇဢူဝ်းလွင်ႈငမ်းယဵၼ်ၼၼ်ႉ ၽႂ်တေပၼ်လႆႈလွင်ႈလပ်ႉလွင်း၊ ပေႃးမႃး တီႈပၢင်ဢုပ်ႇဢူဝ်းလွင်ႈငမ်းယဵၼ်ၸိုင် တေႁဵတ်းႁိုဝ်ဢုပ်ႇၵူၼ်းၸိူဝ်းၼႆႉၼႆ မီးပၼ်ႁႃဝႆႉယဝ်ႉ”ဝႃႈၼႆ။ ၵႅမ်ၸွမ်ႁၢၼ် ၸေႃႇမိၼ်းထုၼ်း ၽူႈမီးသုၼ်ႇလႆႈလၢတ်ႈ ၼႂ်းတပ်ႉမတေႃႇ(မၢၼ်ႈ) ဢၼ်တၢင်ႇႁႃလိူင် ၶဝ်ၸိူဝ်းၼႆႉ ယင်းတူၵ်းလိုၼ်းၵွၼ်ႇ တီႈတႄႉမၼ်းၸဵမ်မိူဝ်ႈ ၶဝ်ၶဝ်ႈတိုၵ်းသိမ်းတပ်ႉႁၢၼ် တီႈဝဵင်းမျွၵ်ႉ ဢူးၼၼ်ႉ လူဝ်ႇတၢင်ႇႁႃလိူင်ႈၵမ်းလဵဝ်ႇၵွၼ်ႇ”ဝႃႈၼႆ။

['ၶၢဝ်ႇ', 'ၵၢၼ်သိုၵ်း']

2019-07-09T20:41:54

https://ssppssa.org/2019/07/%e1%81%b5%e1%80%b0%e1%81%bc%e1%80%ba%e1%80%b8%e1%81%b6%e1%80%ae%e1%82%87%e1%80%9c%e1%80%b0%e1%80%90%e1%80%ba%e1%82%89%e1%81%b6%e1%80%ad%e1%80%b0%e1%80%84%e1%80%ba%e1%82%88%e1%81%bd%e1%82%83%e1%82%87/

ၵူၼ်းၶီႇလူတ်ႉၶိူင်ႈၽႃႇၺႃးဝူဝ်း လႆႈယဵပ်ႉ(11)ႁွႆး

ၶၢဝ်ႇ-SSPP/SSA2019 July(9) ၵူၼ်းမိူင်းၼွင် ၶီႇလူတ်ႉၶိူင်ႈ ဢၢင်ႈၵႂႃႇသူႇၸႂ်းပီႈၼွင်ႉ ဢၼ်ယူႇတၢင်းမိူင်းသူႈ မိူဝ်ႈၶပ်းလူတ်ႉၶိူင်ႈ ႁွတ်ႈတီႈဝၢၼ်ႈၼႃးႁဵဝ်း ဢိူင်ႇဝၢၼ်ႈသေႃႉ ၸေႈဝဵင်းမိူင်းသူႈ ၸိုင်ႈတႆးပွတ်းၸၢၼ်း လႆႈၽႃႇၺႃးဝူဝ်း သေလူမ်ႉ လိုမ်းတူဝ်ၵႂႃႇ ၼႆယဝ်ႉ။ ဝၼ်းထီႉ 8.7.2019 ယၢမ်း 3:30 မူင်းၼၼ်ႉ ၸၢႆးမွၼ်းလၢဝ် လုၵ်ႉတီႈႁိူၼ်းမိူင်းၼွင် ပွၵ်ႉ(1) ၶပ်းလူတ်ႉ ၶိူင်ႈဢွၵ်ႇၵႂႃႇသူႇၸႂ်းပီႈၼွင်ႉတၢင်းမိူင်းသူႈ၊ ယၢမ်း(06:20)မူင်းၼၼ်ႉလႆႈၽႃႇၺႃးဝူဝ်းလႄႈလူမ်ႉလူတ်ႉ လိုမ်းတူဝ်ဝႆႉယူႇၼၼ်ႉ ၵူၼ်းသိုၵ်း SSPP/SSA ၸိုဝ်ႈႁွင်ႉ ၸၢႆးၸွမ် မႃးႁၼ်လႄႈ ၸွႆႈထႅမ်ဢဝ်သူင်ႇ ထိုင်ႁူင်းယႃၵူၼ်းမိူင်း တီႈငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး ယၢမ်း(07:00)မူင်း လီငၢမ်းသေ၊ မေႃယႃလႆႈလုမ်းလႃးယူတ်းယႃ ယဵပ်ႉပၼ်ႁွႆးၸဵပ်း တီႈၵၢင်း၊ သီႇသူပ်း၊ ႁူဝ်တႃၽၢႆႇၶႂႃ၊ တီႈႁူ ၸိူဝ်းၼႆႉ လႆႈယဵပ်ႉပၼ်(11)ႁွႆးယူႇယဝ်ႉ။ ယၢမ်းၵၢင်ၶမ်ႈ(09:10)မူင်းၼၼ်ႉ ၸိူဝ်းပဵၼ်ဢူႈမႄႈပီႈၼွင်ႉ လုၵ်ႉမိူင်းၼွင် ႁွတ်ႈၽႅဝ်မႃးသေ ႁွင်ႉၵႃး ပရႁိတ ၼမ်ႉၶူင်း တၢင်ႇဢဝ်ၸၢႆးမွၼ်းလၢဝ် ႁွတ်ႈၶိုၼ်းမိူဝ်းယူတ်းယႃတီႈမိူင်းၼွင်လီငၢမ်းယူႇယဝ်ႉ။ ၸၢႆးမွၼ်းလၢဝ် ဢႃႇယူႉ(33)ၶူပ်ႇ ပဵၼ်လုၵ်ႈၸၢႆးလုင်းထုၼ်းဢွင်ႇ+ပႃႈၶမ်းမူၼ်း ယူႇပွၵ်ႉ(1) ဝဵင်းမိူင်း ၼွင် ၸိုင်ႈတႆးပွတ်းၸၢၼ်း။

['ၵၢၼ်ၸွႆႈထႅမ်ပေႃႈမႄႈၵူၼ်းမိူင်း', 'ၶၢဝ်ႇ']

2019-07-08T16:41:52

https://ssppssa.org/2019/07/%e1%80%9c%e1%80%af%e1%81%b5%e1%80%ba%e1%82%88%e1%80%9c%e1%81%a2%e1%80%84%e1%80%ba%e1%80%b8%e1%81%b8%e1%80%bd%e1%81%bc%e1%80%ba%e1%82%89%e1%80%9d%e1%81%a2%e1%80%84%e1%80%ba%e1%80%b8%e1%80%90%e1%80%ae/

လုၵ်ႈလၢင်းၸွၼ်ႉဝၢင်းတီႇတၢင်း ၸွႆႈထႅမ်ပေႃႈမႄႈ

SSPP/SSA2019 July(8) ၵေႃႉသိုၵ်းၵေႃႉႁၢၼ် ဢၼ်တူင်ႉၼိုင် ဢဝ်ႁူမ်ႇလူမ်ႈၸေႈဝဵင်းမၢႆ(17)SSPP/SSA တီႇတၢင်း၊ ၸွၼ်ႉ ဝၢင်းၵျွင်း ၸွႆႈထႅမ်ပေႃႈမႄႈၵူၼ်းမိူင်း တီႈဝၢၼ်ႈသႃႇဢွၼ်ႇ ထုင်ႉမိူင်းယဵၼ် ၸေႈဝဵင်းၼမ်ႉတူႈ ၸိုင်ႈ တႆးပွတ်းႁွင်ႇ။ ဝၼ်းထီႉ 8.7.2019 ယၢမ်း(06:00)မူင်းတေႃႇယၢမ်း(07:30)မူင်းၼၼ်ႉ တပ်ႉႁူမ်ႇလူမ်ႈၸေႈဝဵင်းမၢႆ(17) SSPP/SSA ၸၢႆးၶမ်းလူႇ ဢွၼ်ႁူဝ်ႁႅင်းၵူၼ်း(8)ၵေႃႉ ၸွႆႈထႅမ်ပေႃႈမႄႈၵူၼ်းမိူင်း ဝၢၼ်ႈသႃႇဢွၼ်ႇ တီႈတၢင်း သဵၼ်ႈတၢင်းၵႂႃႇ ဝၢၼ်ႈၼႃးပဵင်းလႄႈဝၢၼ်ႈသႃႇလူင် ဢိူင်ႇဝၢၼ်ႈသႃႇလူင် ၸေႈဝဵင်းၼမ်ႉ တူႈ။ ယၢမ်း(07:30)မူင်းတေႃႇယၢမ်း(09:30)မူင်းၼၼ်ႉ ႁူဝ်ႁၢၼ် ၸၢႆးသႃႇဢွင်ႇ ဢွၼ်ႁူဝ်ၵူၼ်းသိုၵ်း (6)ၵေႃႉ ၸွႆႈထႅမ် ပေႃႈမႄႈၵူၼ်းမိူင်းဝၢၼ်ႈသႃႇဢွၼ်ႇ ၸွၼ်ႉဝၢင်းၵျွင်းမုၼ်ၸဝ်ႈ ဢိူင်ႇဝၢၼ်ႈသႃႇလူင် ၸေႈဝဵင်း ၼမ်ႉတူႈ။ တီႈၼႂ်းပိူင်ၵၢၼ်ၵေႃႇသၢင်ႈတပ်ႉ တပ်ႉသိုၵ်းၸိုင်ႈတႆးၵေႃႈတိုၼ်းလၢတ်ႈဝႆႉၸႅင်ႈလႅင်းဝႃႈ“တပ်ႉသိုၵ်း ၸိုင်ႈတႆးၼႆႉ ၵိူတ်ႇဢွၵ်ႇမႃးၼႂ်းမၢၵ်ႇႁူဝ်ၸႂ်ၵူၼ်းမိူင်းလႄႈ ပေႃႈမႄႈၵူၼ်းၼႆႉ ပဵၼ်ဢူႈပဵၼ်မႄႈတပ်ႉ သိုၵ်းၸိုင်ႈတႆးႁဝ်း၊ ၵၢၼ်ပေႃႈမႄႈၵူၼ်းမိူင်းၼၼ်ႉ ပေႃးငဝ်းလၢႆးပၼ်ၸိုင် တူၵ်းပုၼ်ႈၽွၼ်းၽႅဝ်ႁွတ်ႈ တီႈလႂ်သေဢမ်ႇဝႃႈ တိုၼ်းတေလႆႈၸွႆႈထႅမ်ပေႃႈမႄႈၵူၼ်းမိူင်းၵႂႃႇ ဢမ်ႇလိူၵ်ႈၸၼ်ႉထၢၼ်ႈ”ဝႃႈၼႆယူႇ ယဝ်ႉ။

['ၶၢဝ်ႇ', 'ၵၢၼ်ၸွႆႈထႅမ်ပေႃႈမႄႈၵူၼ်းမိူင်း']

2019-07-07T21:09:30

https://ssppssa.org/2019/07/%e1%81%bd%e1%81%a2%e1%82%86%e1%82%87%e1%80%a2%e1%80%af%e1%80%95%e1%80%ba%e1%82%89%e1%80%95%e1%80%ad%e1%80%b0%e1%80%84%e1%80%ba%e1%82%87-sspp-ssa-%e1%81%b8%e1%80%90%e1%80%ba%e1%80%b8%e1%80%95%e1%81%a2/

ၽၢႆႇဢုပ်ႉပိူင်ႇ SSPP/SSA ၸတ်းပၢင်လိူၵ်ႈၵဵပ်းၵၢင်ၸႂ် လွၵ်းလၢႆးတီႇမူဝ်ႇၶရေႇၸီႇ ႁႃၽူႈဢွၼ်ႁူဝ်ဢိူင်ႇ

SSPP/SSA2019 July(7) ၽူႈၸတ်းၵၢၼ်ၸေႈဝဵင်းမၢႆ(25) SSPP/SSA ဢွၼ်ႁူဝ်ၸတ်းႁဵတ်းပၢင်လိူၵ်ႈတင်ႈ တၢင်ႇၽူႈ ၵွၼ်းဢိူင်ႇ တီႈဝတ်ႉႁူမ်ႈယဵၼ်သီႇထွၵ်ႈ ဢိူင်ႇသီႇထွၵ်ႈ ၸေႈဝဵင်းသီႇပေႃႉ ၸိုင်ႈတႆးပွတ်းႁွင်ႇ။ ဝၼ်းထီႉ 6.7.2019 ယၢမ်း(10:00)ၵၢင်ၼႂ် တေႃႇယၢမ်း(04:00)မူင်းတၢမ်းၶမ်ႈၼၼ်ႉ ၽူႈမီးပုၼ်ႈၽွၼ်း ၵေႃႇမတီႇဝၢၼ်ႈ၊ ၸုမ်း၊ ဢိူင်ႇ ၼႂ်းဢိူင်ႇသီႇထွၵ်ႈ ဢွၼ် ၵၼ်ၸတ်းႁဵတ်းပၢင်လိူၵ်ႈတင်ႈ တၢင်ႇၽူႈၵွၼ်း ဢိူင်ႇ၊ မီးၽူႈၶၢမ်ႇလိူၵ်ႈတင်ႈ(9)ၵေႃႉ၊ ပေႃႈမႄႈၵူၼ်းမိူင်း ၼႂ်းဢိူင်ႇသီႇထွၵ်ႈတင်းသဵင်ႈ ၸိူဝ်းမီးသုၼ်ႇ လႆႈပၼ်ၶႅပ်းၵၢင်ၸႂ် ၸဵမ်ယိင်းၸဵမ်ၸၢႆး(789)ၵေႃႉ ၶိုၼ်ႈႁွတ်ႈယူႇယဝ်ႉ။ တီႈၼႂ်းပၢင်လိူၵ်ႈတင်ႈၼၼ်ႉ လုင်းၵႃႇလိင်ႇ ဝၢၼ်ႈၵိုတ်ႈ လႆႈမၢႆဝၢၵ်ႈ(285)ဝၢၵ်ႈ လႆႈၼမ်လိူဝ်ပိူၼ်ႈ ပဵၼ် ၽူႈၵွၼ်းဢိူင်ႇ၊ လုင်းသႃႇဢေး ဝၢၼ်ႈၼမ်ႉႁူၵ်း လႆႈမၢႆဝၢၵ်ႈ(227)ဝၢၵ်ႈ လႆႈၼမ်ထီႉ(2)ပဵၼ်ၵႅမ်ၽူႈၵွၼ်း ဢိူင်ႇ၊ ပဵၼ်မၢႆထွၼ်(2)ၵေႃႉ လိူဝ်ၼၼ်ႉပဵၼ်ၽူႈၶဝ်ႈပႃးၵေႃႇမတီႇဢိူင်ႇ တႃႇဢွၼ်ႁူဝ်ၼမ်းၼႃႈ ပေႃႈမႄႈၵူၼ်းမိူင်း ၼႂ်းဢိူင်ႇသီႇထွၵ်ႈၵႂႃႇယူႇယဝ်ႉ။ ၵဵဝ်ႇၵပ်းပၢင်လိူၵ်ႈတင်ႈ တၢင်ႇၽူႈၵွၼ်းဢိူင်ႇၼႆႉသေ လုင်းၵႃႇလိင်ႇၵေႃႉထုၵ်ႇလိူၵ်ႈပဵၼ် ၽူႈၸတ်း ၵၢၼ်ဢိူင်ႇလၢတ်ႈၼႄဝႃႈ“ပၢင်လိူၵ်ႈတင်ႈၼႆႉ မိူၼ်လၢႆးလူင်ပွင်ၸိုင်ႈၶဝ်ႁဵတ်း ၼၼ်ႉယူႇ၊ မီးပုင်းၵဝ်ႈပုင်း ၶႃႈတႄႉဢမ်ႇလႆႈၵႂႃႇတူၺ်း၊ ၵွပ်ႈပဵၼ်ၵၢင်ၸႂ်ၵူၼ်းမိူင်း ႁၼ်လီၵမ်ႉထႅမ်လိူၵ်ႈတၢင်ႇၶႃႈ ႁဝ်းလႄႈ ၶႃႈႁဝ်းၵေႃႈတေၶတ်းၸႂ်ႁဵတ်းၵၢၼ်လီၵႂႃႇယူႇ၊ သင်ဝႃႈၵူၼ်းမိူင်းဝႃႈ ဢမ်ႇၵိုင်ႇပဵၼ်ယဝ်ႉၵေႃႈ ၶႃႈႁဝ်းတေထွႆတူဝ်လီလီၵူၺ်း”လၢတ်ႈၼႄၼင်ႇၼႆယူႇ။ လွင်ႈလိူၵ်ႈတၢင်ႇၽူႈဢွၼ်ႁူဝ် ဝၢၼ်ႈ၊ ၸုမ်း၊ ဢိူင်ႇၼႆႉ တီႈၼႂ်းပိူင်ၵၢၼ်ဢုပ်ႉပိူင်ႇ ပႃႇတီႇမႂ်ႇသုင်ၸိုင်ႈ တႆး တပ်ႉသိုၵ်းၸိုင်ႈတႆးၵေႃႈ သပ်းလႅင်းၸႅင်ႈၼႄဝႃႈ “ၸူဝ်ႈၶူပ်ႇ(ဢႃႇယူႉ)ၵေႃႇမတီႇဢိူင်ႇၼႆႉ တႄႇႁႅၵ်ႈဝၼ်း လိူၼ်၊ ပီႊ ဢၼ်လိူၵ်ႈတၢင်ႇၶွတ်ႇၽွတ်ႈၼၼ်ႉၵႂႃႇသေ ပေႃးၸူဝ်ႈၶူပ်ႇ(ဢႃႇယူႉ)တဵမ် ၼိုင်ႈပီႊယဝ်ႉ တေလႆႈၶိုၼ်းလိူၵ်ႈၵဵပ်းထႅင်ႈ”ၼႆယူႇယဝ်ႉ။၊

['ၵၢၼ်မိူင်း', 'ၶၢဝ်ႇ']

2019-07-07T12:09:18

https://ssppssa.org/2019/07/%e1%81%b8%e1%80%af%e1%80%99%e1%80%ba%e1%80%b8%e1%80%95%e1%80%ad%e1%80%90%e1%80%ba%e1%82%89%e1%80%99%e1%81%a2%e1%81%b5%e1%80%ba%e1%82%87%e1%81%bc%e1%80%84%e1%80%ba-%e1%80%9d%e1%81%a2%e1%81%bc%e1%80%ba/

ၸုမ်းပိတ်ႉမၢၵ်ႇၼင် ဝၢၼ်ႈႁႆးFC ဢဝ်ပေႉ တႆးလွႆ FC မိူင်းသူႈ

SSPP/SSA2019 July(7) ပၢင်ပွႆးလဵၼ်ႈမၢၵ်ႇၼင်ႇ ဢၼ်လႆႈၸတ်းႁဵတ်းမႃး တႄႇဝၼ်းထီႉ 1.7.2019 တီႈၸႄႈဝဵင်းမိူင်းသူႈ ၸိုင်ႈ တႆးပွတ်းၸၢၼ်းၼၼ်ႉ မီးၸုမ်းလဵၼ်ႈမၢၵ်ႇၼင် 15 ၸုမ်း၊ ပႃးၸုမ်းလဵၼ်ႈမၢၵ်ႇၼင် ဝၢၼ်ႈႁႆးFC ၸုမ်း ၼိုင်ႈ ၶဝ်ႈလဵၼ်ႈၶေႉၶဵင်ႇပႃးယူႇယဝ်ႉ။ ဝၼ်းထီႉ-6.7.2019 ယၢမ်းဝၢႆးဝၼ်း (03:00)မူင်းၼၼ်ႉ ၸွမ်းလူၺ်ႈပိူင်ၶွတ်ႇၽွတ်ႈ ၵေႃပွင်ပဵၼ်ပၢင်ပွႆး လဵၼ်ႈမၢၵ်ႇၼင်ၶပ်းႁႅၼ်းဝႆႉသေ ဝၢၼ်ႈႁႆးFC လႄႈတႆးလွႆFC(မိူင်းသူႈ) လဵၼ်ႈၶေႉၶဵင်ႇၵၼ် တွၼ်ႈဢွၼ်တၢင်း(45)ၼႃးထီးၼၼ်ႉ ဝၢၼ်ႈႁႆးFC လႆႈ 7 လုၵ်ႈ(ၵူဝ်း)၊ တွၼ်ႈၵမ်းသွင်(45)ၼႃးထီ ၶိုၼ်းလႆႈထႅင်ႈ(4)လုၵ်ႈ(ၵူဝ်း)၊ တႆးလွႆFC ဢမ်ႇလႆႈသေလုၵ်ႈ တေႃႇၶၢဝ်းယၢမ်း(90)ၼႃးထီးသုတ်းသဵင်ႈ လႄႈဝၢၼ်ႈႁႆးFC လႆႈၶိုၼ်ႈၵႂႃႇႁိမ်တီႈ(ၵႂႃႇတႃး)၊ တေၸၢင်ႈလႆႈပိတ်ႉတေႃႇၸုမ်း ၵၢတ်ႇပေႉၸူင်ႇ FC ၶဝ် ဝႃႈၼႆယဝ်ႉ။

['Uncategorized']

2019-07-07T07:53:01

https://ssppssa.org/2019/07/%e1%80%99%e1%80%ad%e1%80%b0%e1%80%9d%e1%80%ba%e1%82%88%e1%80%84%e1%80%9d%e1%80%ba%e1%80%b8%e1%80%9c%e1%81%a2%e1%82%86%e1%80%b8%e1%80%9c%e1%80%ae%e1%80%95%e1%80%b5%e1%81%bc%e1%80%ba%e1%81%b6%e1%80%b0/

မိူဝ်ႈငဝ်းလၢႆးလီပဵၼ်ၶူဝ်ႉ ပေႃးငဝ်းလၢႆးသုၵ်ႉတႃႇပဵၼ်ႁူဝ်ႉ

SSPP/SSA 2019 July(7) တပ်ႉႁူမ်ႇလူမ်ႈ ၸေႈဝဵင်းမၢႆ(17) ၸေႈတွၼ်ႈမၢႆ(8)SSPP/SSA ႁဵတ်းၵၢၼ်ၸွႆႈလွမ်ႉႁူဝ်ႉၼႃး ပေႃႈမႄႈၵူၼ်းမိူင်း ဝၢၼ်ႈၼႃးပဵင်း ဢိူင်ႇဝၢၼ်ႈသႃႇလူင် ၸေႈဝဵင်းၼမ်ႉတူႈ ၸိုင်ႈတႆးပွတ်းႁွင်ႇ။ ဝၼ်းထီႉ 6.7.2019 ယၢမ်း(07:30)မူင်းတေႃႇယၢမ်း (11:00)မူင်းၼၼ်ႉ ၵေႃႉသိုၵ်းၵေႃႉႁၢၼ် ဢၼ်လႆႈႁပ်ႉၶေႃႈသင်ႇ ဢဝ်ႁူမ်ႇလူမ်ႈၼႃႈတီႈၸေႈဝဵင်းမၢႆ(17) ၸူဝ်ႈၶၢဝ်းတၼ်းၼၼ်ႉ ဢမ်ႇယူႇလၢႆ ဢွၼ်ၵၼ်ၸွႆႈလွမ်ႉပၼ်ႁူဝ်ႉၼႃး ၸၢႆးလႃႉမွင်ႇ+ၼၢင်းၶမ်းၼူႉ ဝၢၼ်ႈၼႃးပဵင်း လူၺ်ႈႁႂ်ႈပဵၼ်ၵၢၼ် တွပ်ႇၵုင်ပေႃႈမႄႈၵူၼ်းမိူင်းပဵၼ်ၶၵ်ႉပဵၼ်တွၼ်ႈယူႇယဝ်ႉ။ ၽူႈမီးပုၼ်ႈၽွၼ်း ၼႂ်းပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး ၵေႃႉၼိုင်ႈလၢတ်ႈဝႃး“မိူဝ်ႈငဝ်းလၢႆး လီ မီးၶၢဝ်းယၢမ်းၼၼ်ႉ တိုၼ်းလူဝ်ႇပဵၼ်ၶူဝ်ႉၵူၼ်းမိူင်း၊ မိူဝ်ႈၵူၼ်းၵဝ်းဢဝ်ဝၢၼ်ႈမိူင်းဢူၼ်ၼၼ်ႉ သိုၵ်းၼႆႉတိုၼ်းတေလႆႈပဵၼ်ႁူဝ်ႉၵူၼ်းမိူင်း”ဝႃႈၼႆယဝ်ႉ။

['ၶၢဝ်ႇ', 'ၵၢၼ်ပူၵ်းပွင်']

2019-07-06T21:45:58

https://ssppssa.org/2019/07/%e1%81%b5%e1%80%b1%e1%82%83%e1%82%89%e1%80%9e%e1%80%ad%e1%80%af%e1%81%b5%e1%80%ba%e1%80%b8%e1%81%b5%e1%80%b1%e1%82%83%e1%82%89%e1%82%81%e1%81%a2%e1%81%bc%e1%80%ba-%e1%82%81%e1%80%b5%e1%80%90%e1%80%ba/

ၵေႃႉသိုၵ်းၵေႃႉႁၢၼ် ႁဵတ်းၵၢၼ်ၸွႆႈထႅမ်ၵူၼ်းမိူင်း

ၶၢဝ်ႇ- ၶႅၼ်(ၼမ်ႉတူႈ) July(6) 2019 ၵေႃႉသိုၵ်းၵေႃႉႁၢၼ် ၽၢႆႇဢုပ်ႉပိူင်ႇ ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး ၸိူဝ်းတူင်ႉၼိုင်ႈ ၼႂ်းၼႃႈတီႈမိူင်းယဵၼ် တူင်ႇဝဵင်းၼမ်ႉတူႈၼၼ်ႉ ၸွႆႈထႅမ်ၵၢၼ်ငၢၼ်းပေႃႈမႄႈၵူၼ်းမိူင်း။ ဝၼ်းထီႉ 4.7.2019 ၼၼ်ႉ ႁၼ်သိုၵ်း SSPP/SSA ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး ၸွႆႈထႅမ် ပူၵ်းသဝ်လၵ်းၾႆးၸွႆႈၵူၼ်းဝၢၼ်ႈ၊ ယွၼ်ႉလၵ်းၾႆးၼႂ်းဝၢၼ်ႈၼႃးသၢင်း ဢိူင်ႇဝၢၼ်ႈသႃႇလူင်ၼၼ်ႉ ၵမ်ႈၽွင်ႈလူမ်ႉ၊ ၵမ်ႈၽွင်ႈၵိူင်းဝႆႉလႄႈ တပ်ႉႁူမ်ႇလူမ်ႈၸေႈဝဵင်းမၢႆ(17) ၸေႈတွၼ်ႈမၢႆ(8) SSPP/SSA ၶိုၼ်းမႄးပူၵ်းၸွႆႈပေႃႈမႄႈၵူၼ်းမိူင်း လႆႈႁူႉၼင်ႇၼႆ။ ၵဵဝ်ႇလူၺ်ႈလွင်ႈတပ်ႉသိုၵ်း SSPP/SSA ၸွႆႈထႅမ်ပေႃႈမႄႈၵူၼ်းမိူင်းလၢႆတီႈလၢႆလွင်ႈ မိူၼ်ၼင်ႇ ၵၢၼ် ၼႃႈဝၢၼ်ႈ၊ ၵၢၼ်သၢင်ႈသဵၼ်ႈတႃႈသၢႆတၢင်း၊ ၶူဝ်၊ ႁွင်ႈမိူင်၊ ၵၢၼ်သႃႇသၼႃႇလႄႈၵၢၼ်ပၢႆးပိင်ႇၺႃႇ ၸဵမ် ၸိူဝ်းၼႆႉလႄႈ ၵူၼ်းမိူင်းၼႂ်းပိုၼ်ႉတီႈ မီးလွင်ႈႁၢၼ်ႉၸႂ်ႁူမ်ၸူမ်းၸွမ်းတႄႉတႄႉၼႆယဝ်ႉ။

['ၶၢဝ်ႇ', 'ၵၢၼ်ပူၵ်းပွင်']

2019-07-05T10:29:53

https://ssppssa.org/2019/07/%e1%80%a2%e1%80%b0%e1%80%b8%e1%81%b6%e1%80%ad%e1%81%bc%e1%80%ba%e1%82%87%e1%81%ba%e1%80%af%e1%81%bc%e1%80%ba%e1%82%89-%e1%80%9e%e1%80%b0%e1%80%84%e1%80%ba%e1%82%87%e1%81%bd%e1%80%ad%e1%80%af%e1%81%bc/

ဢူးၶိၼ်ႇၺုၼ်ႉ သူင်ႇၽိုၼ်လိၵ်ႈထိုင်ပၢင်ပွႆးၶွပ်ႈၶူပ်ႇ(30)ပီ မိူင်းလႃး

ႁၢဝ်းၶမ်း(ပိၼ်ႇတႅမ်ႈ) 2019 July(5) ဢူးၶိၼ်ႇၺုၼ်ႉ ၽွင်းလူင်ၵဝ်ႇ(ပၢၼ် လူင်ပွင်ၸိုင်ႈ ၼဝတ/ၼဢၽ) သူင်ႇၽိုၼ်လိၵ်ႈၸူး ပၢင်ၵႅဝ်ႈ ပၢင်ပွႆးဢဝ်လွင်ႈငမ်းယဵၼ် တဵမ်(30)ပီႊ တီႈဝဵင်းမိူင်းလႃးၼၼ်ႉ ၶူၼ်ႉၶႆႈၶိုၼ်းပိုၼ်းၵဝ်ႇ ပၢၼ်ပႃႇတီႇ ၶွမ်ႇမိဝ်ႇၼိတ်ႉ(ပၵပ) လႄႈယွင်ႈယေႃး ၸုမ်းမိူင်းလႃး။ တီႈပၢင်ပွႆးတဵမ်(30)ပီႊ မိူဝ်ႈၼႆႉ တူဝ်ၶႃႈဢမ်ႇလႆႈႁွတ်ႈၽႅဝ်ၼႆၵေႃႈ ဢဝ်ၵုင်ႇႁူမ်ၸူမ်းၸွမ်းယူႇယဝ်ႉ၊ ဢိင်ၼိူဝ်ငဝ်းလၢႆးၵူႈလွင်ႈလွင်ႈသေ တူဝ်ၶႃႈဢမ်ႇလႆႈႁွတ်ႈထိုင်ၵေႃႈ ဢဝ်ၽိုၼ်လိၵ်ႈၼႆႉတၢင်တူဝ် မိူၼ်ၼင်ႇႁွတ်ႈၽႅဝ်မႃး ဢဝ်ၵုင်မုၼ်ႁူမ်ၸူမ်းၸွမ်းယူႇ၊ တေၸဵမ်မိူဝ်ႈပီႊ 1988 မႃး ယူႇတီႈတပ်ႉသိုၵ်း လႆႈဢဝ်ပုၼ်ႈၽွၼ်း ၸိုင်ႈမိူင်းမႃးၼၼ်ႉ ၼင်ႇႁိုဝ်တေပဵၼ်မႃးလွင်ႈငမ်းယဵၼ်တင်းၸိုင်ႈမိူင်းၵေႃႈ လႆႈ ၶတ်းၸႂ်ႁဵတ်းမႃးယူႇယဝ်ႉ၊ လူင်ပွင်ၸိုင်ႈတပ်ႉမတေႃႇႁဝ်းလႆႈဝႆႉၸႂ်ယိုၼ်းယၢဝ်း ၵပ်းသိုပ်ႇ ၽူႈဢွၼ် ႁူဝ်ၸုမ်းယိပ်းၵွင်ႈၵၢင်ႇၶဝ်၊ ၸုမ်းပွင်သၢင်ႈၸွႆႈလွင်ႈငမ်းယဵၼ်ၶဝ်၊ ၽူႈၸိူဝ်းဝႆႉၸႂ်ၵႂၢင်ႈၸႂ်ယၢဝ်းၶဝ် ၸိူဝ်းၼၼ်ႉသေ ၵိုတ်းသိုၵ်းဢဝ်လွင်ႈငမ်းယဵၼ်လႆႈမႃးတင်းၼမ်ၼႆ မိူၼ်ၼင်ႇႁူႉၵၼ်ၼၼ်ႉယဝ်ႉ၊ တႃႇပဵၼ်လႆႈမႃးလွင်ႈငမ်းယဵၼ်ၼႆႉ ၸဵမ်မိူဝ်ႈပႆႇထိုင်ပီႊ 1988 ၼၼ်ႉ လႆႈၵပ်းသိုပ်ႇၸိူဝ်းပဵၼ်ၽူႈဢွၼ် ႁူဝ် ပႃႇတီႇၶွမ်ႇမိဝ်ႇၼိတ်ႉ ၽူင်ႇၵျႃးသိၼ်ႇ၊ ၽူင်းၵျႃးၽူး လႆႈၶတ်းၸႂ်ၵပ်းသိုပ်ႇႁဵတ်းသၢင်ႈမႃးယူႇ၊ ၽူင်ႇ ၵျႃးသိၼ်ႇၼႆႉ တူၺ်းငဝ်းလၢႆးၸိူဝ်းၽူႈဢွၼ်ႁူဝ်ၸၼ်ႉသုင် ၼႂ်းပႃႇတီႇၶွမ်ႇမိဝ်ႇၼိတ်ႉသေ ၼႂ်းၸုမ်း “ဝ”ၶဝ် ၵျွၵ်ႉၺီႇလၢႆႇ၊ ပဝ်းယူဝ်ႇၶျၢင်ႇ တၢင်းမိူင်းလႃးသမ်ႉ လုင်းၸၢႆးလိုၼ်း ၸိူဝ်းၼႆႉ ႁႂ်ႈၽၢတ်ႇ ဢွၵ်ႇပႃႇတီႇ ၶွမ်ႇမိဝ်ႇၼိဝ်ႉမိူင်းမၢၼ်ႈ လႆႈလၵ်ႉလွမ်သူင်ႇၽိုၼ်လိၵ်ႈၸူးၵၼ်မႃးယူႇ၊ ႁဵတ်းၼႆသေ 1989 လိူၼ်မတ်ႉ ၶျ် ၸုမ်းၽူင်ႇၵျႃးသိၼ်ႇ ဢဝ်လွင်ႈငမ်းယဵၼ် ပဵၼ်မႃးၼႃႈလိၼ်ၶိုၵ်ႉတွၼ်းမၢႆ(1)၊ ထိုင်မႃး လိူၼ်ဢေႇပရိူဝ်ႊ ၸုမ်း“ဝ”ဢၼ် ၵျွၵ်ႉၺီလႅင်ႇလႄႈပဝ်းယူဝ်ႇၶျၢင်ႇ ဢွၼ်ႁူဝ်ဢဝ်လွင်ႈ ငမ်းယဵၼ် ပဵၼ်မႃး ၼႃႈလိၼ်ၶိုၵ်ႉတွၼ်းမၢႆ(2)၊ ထိုင်မႃးဝၼ်းထီႉ 30.6.1989 ၼၼ်ႉ ဢၼ်ၸၢႆးလိုၼ်ဢွၼ်ႁူဝ်ၼႆႉ ၸွမ်းၼင်ႇ လႆႈဢုပ်ႇဢူဝ်းငူပ်ႉၺီႉၵၼ်ဝႆႉၼၼ်ႉ ဢွၼ်ၽၢတ်ႇဢွၵ်ႇပႃႇတီႇၶွမ်ႇမိဝ်ႇၼိတ်ႉမႃးယူႇယဝ်ႉ။ ပႃႇတီႇၶွမ်ႇ မိဝ်ႇၼိတ်ႉမိူင်းမၢၼ်ႈၼၼ်ႉ ဝၢႆးသေ ၸုမ်းၵူဝ်းၵၢင်ႉ၊ ၸုမ်း“ဝ”၊ ၸုမ်းတႆးမိူင်းလႃး ပႃးတင်းဢႃးၶႃႇ၊ ၼႃႈ လိၼ်သိုၵ်းမၢႆ 101 ဢၼ်ပႃးၸၢဝ်းၶိူဝ်းၶၢင်ၼမ်ၼၼ်ႉ ဢွၼ်ၵၼ်ဢဝ်ငမ်းယဵၼ်သေ ၸိူဝ်းဢၼ်ၵိုတ်း ၼၼ်ႉၵေႃႈ ၸုမ်းၼိုင်ႈယဝ်ႉၸုမ်းၼိုင်ႈ ဢွၼ်ၵၼ်ဢဝ်ငမ်းယဵၼ်မႃး၊ ဢၼ်ဢၢပ်ႈၵွင်ႈဝၢင်းၶိူင်ႈပၼ် လူင်ပွင်ၸိုင်ႈ မိူၼ်ၼင်ႇၸုမ်း MTA ဢၼ်ၶုၼ်သႃႇဢွၼ်ႁူဝ်၊ ၸုမ်းယၢင်းၸိူဝ်းၼႆႉၵေႃႈ သွင်ၽၢႆႇလႆႈ ၸႂ်ၵၼ်ၵိုတ်းသိုၵ်း ဢဝ်ငမ်းယဵၼ်လႆႈမႃးယူႇ၊ တေႇမိူဝ်ႈပီႊ 1989 တေႃႇထိုင်ပီႊ 2004 ၼႆႉပႃးၸဵမ် ၸုမ်းလဵၵ်ႉၸုမ်းယႂ်ႇ ၶျႃႉၵွင်ႈဝၢင်းၶိူင်ႈ၊ ဢဝ်လွင်ႈငမ်းယဵၼ်မီးမႃး 29 ၸုမ်းယူႇ၊ ၽူႈဢွၼ်ႁူဝ်တႄႇဢွၼ် ၽုၵ်ႇသွမ်ႈလွင်ႈငမ်းယဵၼ် ၽူင်ႇၵျႃးသိၼ်ႇ၊ ၽူင်ႇၵျႃးၽူးၶဝ် လႄႈတင်းဢၼ်ပဵၼ်ပၼ်ႁႃၼႂ်းၼႃႈလိၼ် ၵူဝ်းၵၢင်ႉၼၼ်ႉ ပဵၼ်ဢၼ်ၸႂ်ဢမ်ႇလီတေႉတေႉ၊ ဝၢႆးသေလႆႈလွင်ႈငမ်းယဵၼ်ယဝ်ႉ လူင်ပွင်ၸိုင်ႈ တပ်ႉ မတေႃႇ လႆႈၽွတ်ႈႁႅၼ်း ၵေႃႇမသိၼ်ႇပူၵ်းပွင်လွင်ႈၶိုၼ်ႈယႂ်ႇသေ ၵူဝ်းၵၢင်ႉ၊ ၼႃႈတီႈ“ဝ” ပႃးၸဵမ်မိူင်း လႃးၸိူဝ်းၼႆႉ ၼင်ႇႁိုဝ်ယႃႈမဝ်းၵမ်တေဝွတ်ႈႁၢႆၵႂႃႇၼၼ်ႉ တူဝ်ၶႃႈလႆႈဢွၼ်ႁူဝ် ၵႆႉၵႆႉႁွတ်ႈထိုင်မႃးမိူင်း လႃးယူႇ၊ လႆႈဢုပ်ႇဢူဝ်းငူပ်ႉၺီႉၵၼ်တင်း လုင်းၸၢႆးလိုၼ်း၊ လုင်းသၢင်းပိူဝ်ႇ၊ လုင်းၵျီႇမိၼ်ႉ ၵဵဝ်ႇလူၺ်ႈ ပၢႆးလွင်ႈၵူၼ်း၊ ပၢႆးပိင်ႇၺႃႇ၊ ပၢႆးယူႇလီၸိူဝ်းၼႆႉ ၽူႈဢွၼ်ႁူဝ်ၸုမ်းမိူင်းလႃး တူင်ႉတူင်ႉတိုၼ်ႇတိုၼ်ႇ ၶဝ်ႈပႃးလႄႈ လုၵ်ႉတီႈဝၢၼ်ႈဢွၼ်ႇသေ ပဵၼ်မႃးဝဵင်းၵေႃႈမီးမႃး မိူၼ်ၼင်ႇႁၼ်ယူႇယၢမ်းလဵဝ်၊ ပိုၼ်ၽၢဝ်ႇလႆႈ ပဵၼ်ၼႃႈတီႈၵၢင်းလွတ်ႈယႃႈမဝ်းၵမ်လႄႈ ယူႇတီႈၸိုင်ႈမိူင်းလႆႈပၼ်သူး ၽူႈၵတ်ႉၶႅၼ်ႇ တီႈ ႁူဝ်ပဝ်ႈလူင် လုင်းၸၢႆးလိုၼ်းၵေႃႈမီးမႃးယဝ်ႉ၊ တႃႇတေႁူမ်ႇလူမ်ႈလႅၼ်လိၼ်ဝဵင်းတႃႈၶီႈလဵၵ်း ၼၼ်ႉ လႆႈပွႆႇတပ်ႉသိုၵ်းမိူင်းလႃးၵႂႃႇပဵၼ်တပ်ႉၵႅမ် တီႈတပ်ႉမတေႃႇၼၼ်ႉၵေႃႈ ဢမ်ႇၸၢင်ႈလိုမ်းလႆႈ၊ လႆႈၽၢတ်ႇဢွၵ်ႇပႃႇတီႇၶွမ်ႇမိဝ်ႇၼိတ်ႉသေ လႆႈလတ်းၽၢၼ်ႇတၢင်းယၢပ်ႇတၢင်းၽိုတ်ႇလၢႆလွင်ႈလၢႆမဵဝ်း ယဝ်ႉ ထိင်းသိမ်းလႆႈမႃးလွင်ႈငမ်းယဵၼ်တဵမ်(30)ပီႊၼႆႉ ယူႇတီႈၵဝ်ၶႃႈဢဝ်ၵုင်ႇဢဝ်မုၼ်ဢမ်ႇသုတ်း ဢမ်ႇသဵင်ႈယဝ်ႉ၊ တႃႇပဵၼ်မႃးလွင်ႈငမ်းယဵၼ်ဢၼ်မၼ်ႈၵိုမ်းၼၼ်ႉ ယူႇတီႈၼႃႈမိူင်းလႃးသေ တင်းလူင်ပွင်ၸိုင်ႈယၢမ်းလဵဝ် ဢိၵ်ႇပႃးတပ်ႉမတေႃႇ သိုပ်ႇဢုပ်ႇဢူဝ်းႁဵတ်းသၢင်ႈၵႂႃႇသေၵမ်း ၶႂ်ႈတိုၵ်း သူၼ်းၼင်ႇၼႆယူႇ၊ ႁႂ်ႈမီးလွင်ႈၶိုၼ်ႈယႂ်ႇတိူဝ်းတွၼ်းလိူဝ်ၼႆႉသေၵမ်းၼႆ လႆႈၽိုၼ်လိၵ်ႈၼႆႉ ယိုၼ်ႈထိုင် မႃးယူႇယဝ်ႉ။ ပၢင်ပွႆးၵိုတ်းတိုၵ်း ဢဝ်လွင်ႈငမ်းယဵၼ်ၶၢဝ်းတၢင်း(30)ပီမိူင်း ႁိူဝ်ႈႁိူင်းၶိုၼ်ႈယႂ်ႇၸိူင်ႉႁိုဝ် ႁဵတ်းသင်လႆႈ လၢႆလွင်ႈၼၼ်ႉ ၽူႈဢွၼ်ႁူဝ်ၸုမ်းNDAA-ESS ၶဝ်လႆႈဢွၼ်ၸတ်းႁဵတ်းပၢင်ၵႅဝ်ႈသေ သပ်းလႅင်းလွင်ႈ ၵၢၼ်တွၼ်ႈလိၼ်ၶိုၼ်ႈယႂ်ႇ တီႈဝဵင်းမိူင်းလႃး ၸိုင်ႈတႆးပွတ်းဢွၵ်ႇၶူင်းၵႂႃႇ ဝၼ်းထီႉ 30.6.2019 ၼၼ်ႉယူႇယဝ်ႉ။

['ၵၢၼ်သိုၵ်း', 'ၶၢဝ်ႇ']

2019-07-04T21:51:35

https://ssppssa.org/2019/07/%e1%80%95%e1%82%83%e1%82%87%e1%80%90%e1%80%ae%e1%82%87%e1%80%99%e1%82%82%e1%80%ba%e1%82%87%e1%80%9e%e1%80%af%e1%80%84%e1%80%ba%e1%81%b8%e1%80%ad%e1%80%af%e1%80%84%e1%80%ba%e1%82%88%e1%80%90%e1%82%86-5/

ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး ၸွႆႈထႅမ်လူႇတၢၼ်းႁေႃၸဝ်ႈမိူင်း

ၶၢဝ်ႇ-SSPP/SSA 2019 July(4) ၵူၼ်းဝၢၼ်ႈၸတ်းႁဵတ်း ပၢင်ပွႆးဢၢပ်ႈႁေႃၸဝ်ႈမိူင်း တီႈဝၢၼ်ႈၵဵတ်းၽူၼ် ဢိူင်ႇၼႃးမၢၵ်ႇၶေႃ ၸေႈဝဵင်း မၢႆ(25)SSPP/SSA ၼႂ်းၸေႈဝဵင်းသီႇပေႃႉ ၸိုင်ႈတႆးပွတ်းႁွင်ႇ။ ဝၼ်းထီႉ 4.7.2019 ၵၢင်ၼႂ်ယၢမ်း 09:10 မူင်းၼၼ်ႉ ၽူႈတၢင်တူဝ်ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး လႆႈၶဝ်ႈႁူမ်ႈ ပၢင်ပွႆးဢၢပ်ႈႁေႃၸဝ်ႈမိူင်း တီႈဝၢၼ်ႈၵဵတ်းၽူၼ် ဢၼ်လႆႈၵေႃႇသၢင်ႈ မႃး မိူဝ်ႈဝၼ်းထီႉ 16.5.2019 ၼၼ်ႉ၊ ယူႇတီႈငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး လႆႈ ၸွႆႈထႅမ်လူႇတၢၼ်းၸွမ်း ငိုၼ်း (10)သႅၼ်၊ ၸဝ်ႈႁၢၼ် တၢၼ်းဢွင်ႇ လူႇတၢၼ်းၸွမ်း (10)သႅၼ်၊ ၵူၼ်း ဝၢၼ်ႈၵဵတ်းၽူၼ်လႄႈၽူႈမီးၸေႇတၼႃႇ လၢႆၽၢႆႇလၢႆတၢင်းလူႇတၢၼ်း 1,314,400 ပျႃးသေ ႁူမ်ႈငိုၼ်း သဵင်ႈ ၵၢၼ်ၵေႃႇသၢင်ႈႁေႃ ၸဝ်ႈမိူင်းမႂ်ႇတင်းသဵင်ႈ 3,314,400 ပျႃးယူႇယဝ်ႉ။ ႁေႃၸဝ်ႈမိူင်း ဢၼ်တိုၼ်းမီးဝႆႉၼၼ်ႉ မၼ်းၵႅပ်ႈသေဢမ်ႇၵႃး ၵေႃႇသၢင်ႈႁဵတ်းမႃးပီယၢဝ်းၶၢဝ်းႁိုင် ယဝ်ႉလႄႈၸင်ႇလႆႈၵေႃႇသၢင်ႈၶိုၼ်းႁေႃမႂ်ႇယူႇယဝ်ႉ။

['ၵၢၼ်ပူၵ်းပွင်', 'ၶၢဝ်ႇ']

2019-07-04T21:39:37

https://ssppssa.org/2019/07/%e1%81%b5%e1%80%b0%e1%81%bc%e1%80%ba%e1%80%b8%e1%80%9d%e1%81%a2%e1%81%bc%e1%80%ba%e1%82%88%e1%80%95%e1%81%a2%e1%80%84%e1%80%ba%e1%82%87%e1%81%ba%e1%80%bd%e1%80%84%e1%80%ba%e1%82%87%e1%81%b5%e1%82%82/

ၵူၼ်းဝၢၼ်ႈပၢင်ႇၺွင်ႇၵႂႃႇသွတ်ႉပႃ သွတ်ႉၺႃးတူဝ်ၵဝ်ႇတၢႆႇ

ၶၢဝ်ႇ-SSPP/SSA 2019 July(1) ၵူၼ်းမိူင်းဝၢၼ်ႈပၢင်ၺွင်ႇ ဢိူင်ႇႁူဝ်ယႃႉ ၵႂႃႇသွတ်ႉပႃ တီႈၸွမ်းႁွင်ႈၽၢႆႇၸၢၼ်းဝၢၼ်ႈၼမ်ႉတူင်း(တႆး) ၽၢႆႇႁွင်ႇဝၢၼ်ႈၼမ်ႉတူင်း (လႃးႁူႇ)ၼၼ်ႉသေ သွတ်ႉၺႃးတူဝ်ၵဝ်ႇတၢႆ။ ဝၼ်းထီႉ 30.6.2019 ယၢမ်း 09:00 ၵၢင်ၶမ်ႈၼၼ်ႉ ၸၢႆးၶမ်းသိုဝ်ႉ ဢႃႇယူႉ(22)ၶူပ်ႇ ၵႂႃႇသွတ်ႉပႃသေ သွတ်ႉၺႃးတူဝ်ၵဝ်ႇတၢႆ၊ ၸၢႆးၶမ်းသိုဝ်ႉ ပဵၼ်လုၵ်ႈၸၢႆး လုင်းပီး+ပႃႈသူၺ်ႇ ယူႇဝၢၼ်ႈပၢင်ႇၺွင်ႇ ဢိူင်ႇႁူဝ်ယႃႉ ၸေႈဝဵင်းမိူင်းယႆ ၸိုင်ႈတႆးပွတ်းႁွင်ႇ။ ၸၢႆးၶမ်းသိုဝ်ႉၼႆႉ ပဵၼ်ၵူၼ်းမီးၼႃႈႁိူၼ်းၵိုၵ်းၼၢင်းၼွင်ႉဢွမ် ၸပ်းတွင်ႉပႃးတူဝ်ဝႆႉ(8)လိူၼ် လႆႈႁူႉၼင်ႇၼႆ။ သွတ်ႉဢၼ်ႁဵတ်းမႃးမိူင်းၶေႇၼႆႉ ယူႇတီႈငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး လႆႈဢွၵ်ႇလိၵ်ႈ တၢင်းၵၢၼ်ႁေႉႁၢမ်ႈၼႂ်းၼႃႈတီႈ တိုၼ်းတေဢမ်ႇလႆႈၶၢႆသွတ်ႉ၊ သင်ဝႃႈႁၼ်ၵူၼ်း လေႇႁႃသွတ်ႉပႃၸိုင် တိုၼ်းတေလႆႈတီႉၺွပ်းဢဝ်လိူင်ႈၵၢၼ်ၵႂႃႇၼႆသေတႃႉ ၸိူဝ်းဢၼ်လၵ်ႉလွမ် ႁဵတ်းၵေႃႈယင်းတိုၵ်ႉမီးယူႇၼႆ ၽူႈမီးပုၼ်ႈၽွၼ်းၽၢႆႇဢုပ်ႉပိူင်ႇၵေႃႉၼိုင်ႈ လၢတ်ႈၼင်ႇၼႆ။

['ၶၢဝ်ႇ', 'ၶၢဝ်ႇၵူႈလွင်ႈလွင်ႈ']

2019-07-02T06:40:44

https://ssppssa.org/2019/07/%e1%80%90%e1%80%95%e1%80%ba%e1%82%89%e1%80%9e%e1%80%ad%e1%80%af%e1%81%b5%e1%80%ba%e1%80%b8%e1%80%9c%e1%80%b0%e1%80%84%e1%80%ba%e1%80%95%e1%80%bd%e1%80%84%e1%80%ba%e1%81%b8%e1%80%ad%e1%80%af%e1%80%84/

တပ်ႉသိုၵ်းလူင်ပွင်ၸိုင်ႈပိုၼ်ၽၢဝ်ႇ တေႃႇဢႃႇယူႉ ၵိုတ်းလွင်ႈထူဝ်းသိုၵ်း ထႅင်ႈသွင်လိူၼ်

လုၵ်ႈလွႆလဵၵ်း ဝၼ်းထီႉ-01/07/2019 သိုၵ်းလူင်ပွင်ၸိုင်ႈမၢၼ်ႈ ပိုၼ်ၽၢဝ်ႇ လွင်ႈတေႃႇဢႃႇယူႉ ၵိုတ်းလွင်ႈထူဝ်းသိုၵ်းထႅင်ႈ သွင်လိူၼ် ၸွမ်းၼင်ႇ ပိုၼ်ႉတီႈ တႃႇတိူင်း 5 တိူင်း ဢၼ်လႆႈပိုၼ်းၽၢဝ်ႇမီး ဝႆႉမိူဝ်ႈဢွၼ်တၢင်း ။ မိူဝ်ႈဝၼ်းထီႉ 30/06/2019 ၼၼ်ႉ ယူႇတီႈ တပ်ႉသိုၵ်းလူင်ပွင်ၸိုင်ႈမၢၼ်ႈ ဢွၵ်ႇၶေႃႈပိုၼ်ၽၢဝ်ႇ တေႃႇဢႃႇယူႉ ၵိုတ်းတိုၵ်းထႅင်ႈ တီႈလုမ်း ႁွင်ႈၵၢၼ် ၽၢႆႇၵႅတ်ႇၶႄ တပ်ႉသိုၵ်းၵႂႃႇ ၊ ၼႂ်းၶေႃႈပိုၼ်ၽၢဝ်ႇ ၼၼ်ႉလၢတ်ႈဝႃႈ တေသိုပ်ႇတေႃႇဢႃယူႉၵိုတ်းလွင်ႈထူဝ်းသိုၵ်း ထႅင်ႈ မိူၼ်ၼင်ႇ ပိုၼ်ႉတီႉ ၸိုင်ႈတႆး ပွတ်းႁွင်ႇ ၊ ၸိုင်ႈတႆး ပွတ်းၵၢင်၊ ၸိုင်ႈတႆး ပွတ်းဢွၵ်ႇ ၊ ဢိၵ်ႇတင်း တီႈသၢမ်ၸဵင်ႇၶမ်း ၸိူဝ်းၼႆႉ တေၵိုတ်း ယိုတ်းပႅတ်ႈ လွင်ႈတူင်ႉၼိုင် တပ်ႉသိုၵ်းလူင်ပွင်ၸိုင်ႈဝႆႉ ထႅင်ႈ 2 လိူၼ် ။ ဝၼ်းပိုၼ်ၽၢဝ်ႇ ၵိုတ်းတိုၵ်းထႅင်ႈ ပွၵ်ႈၵမ်း (3) ၼႆႉ မႅၼ်ႈၵၼ်တၢင်း တပ်ႉသိုၵ်းမိူင်းလႃး ၼႃႈလိၼ် ၶိုၵ်ႉတွၼ်း မၢႆ(4) ၸတ်းႁဵတ်းပၢင်ပွႆးငမ်းယဵၼ် ၶွပ်ႈတဵမ် (30) ပီႊ ၵိုၼ်းၶွၼ်ႈ ၊ ဢၼ်မီးပႃး ၸုမ်းယိပ်း ၵွင်ႈၵၢင်ႇ လၢႆၸုမ်း မႃးၶဝ်ႈႁူမ်ႈ ဢမ်ႇၵႃး ဢိၵ်ႇပႃးတင်း ၽၢႆႇတပ်ႉသိုၵ်း ၽၢႆႇၸုမ်းပွင်ၵၢၼ် လွင်ႈငမ်း ယဵၼ် လူင်ပွင်ၸိုင်ႈ ၵေႃႈ ၶိုၼ်ႈႁွတ်ႈၽႅဝ် ။ ၸုမ်းယိပ်းၵွင်ႈၵၢင်ႇၸၢဝ်းၶိူဝ်း (4) ၸုမ်း ဢၼ်ႁွတ်ႈၽႅဝ်ဝႆႉ တီႈမိူင်းလႃး မိူၼ်ၼင်ႇ တပ်ႉသိုၵ်းလွတ်ႈ လႅဝ်းသဝ်းၶေႃၶၢင် ( KIO / KIA ) တပ်ႉသိုၵ်း ၵဝ်ႈၵၢင်ႉ (MNT JP / MNDAA ) တပ်ႉသိုၵ်းပူတ်းပွႆႇ ၸိူဝ်ႉၸၢတ်ႈတဢၢင်း (PSLF / TNLA ) လႄႈ တပ်ႉသိုၵ်း ရၶႅင်ႇ ( ULA /AA ) တင်း ၽၢႆႇၸုမ်း ပွင်ၵၢၼ် လွင်ႈငမ်းယဵၼ် လူင်ပွင်ၸိုင်ႈ( NRPC ) မီးလွင်ႈႁူပ်ႉထူပ်းၵၼ် တီႈ ႁူင်းသဝ်း Orient Hotel ဝဵင်းမိူင်းလႃး ၶၢဝ်းတၢင်းႁိုင် ၼိုင်ႈၸူဝ်ႈမူင်း သေၽၢႆႇၸုမ်းပွင် ၵၢၼ်လွင်ႈငမ်းယဵၼ် ၶိုၼ်းယိုၼ်ႈဢၢပ်ႈပၼ် ၽိုၼ်လိၵ်ႈ မူပိူင်ၵျၢမ်း ၵၢၼ်ၵိုတ်းတိုၵ်း Bilateral တီႈၸုမ်းယိပ်းၵွင်ႈၵၢင်ႇ 4 ၸုမ်း ၊ ဢၼ်ၸုမ်းယိပ်းၵွင်ႈၵၢင်ႇၶဝ် ယိုၼ်ႈဢၢပ်ႈ ပၼ်ဝႆႉ တီႈၽၢႆႇလူင်ပွင်ၸိုင်ႈ မိူဝ်ႈပၢင်ၵုမ် တီႈဝဵင်းမူႇၸေႈ လိူၼ် Apirl 30 ဝၼ်းၼၼ်ႉ ဝႃႈၼႆ။ “ သင်ၸိူဝ်ႉဝႃႈ လႆႈမႃး မူႇပိူင် ၵိုတ်းတိုၵ်းယဝ်ႉၸိုင် ဢိင်ဢဝ်ၶေႃႈ မုၼ်းၼိူဝ် ၵၢၼ်ၵိုတ်းတိုၵ်း မူႇပိူင် ဢၼ်လႆႈမႃးၼၼ်ႉသေ ထုၵ်ႇလီမီးလွင်ႈဢုပ်ႇဢူဝ်း ငူပ်ႉငီႉၵၼ်ၵႂႃႇတၢင်းၼႃႈ ယူႇၼႆ ဢူတဵင်းၸေႃႇ လၢတ်ႈၵႂႃႇ ပႃးၼင်ႇၼႆ ” ။ တပ်ႉသိုၵ်းလူင်းပွင်ၸိုင်ႈ ပိုၼ်ၽၢဝ်ႇၵိုတ်းယိုတ်းလွင်ႈတူင်ႉၼိုင်ၵႂႃႇမႃးၼႆႉ တႄႇၸဵမ်မိူဝ်ႈ ပီႊ 2018 လိူၼ် တီႇၸိမ်ႇပိူဝ်ႊ 21 ဝၼ်း တေႃႇထိုင်လိူၼ် ဢေႇပိူဝ်ႊ 30 ဝၼ်း ပွၵ်ႈၼိုင်ႈ ၊ ၼႂ်းပီႊ 2019 လိူၼ်မေႇ 1 ဝၼ်း တေႃႇ လိူၼ်ၵျူၼ်ႇ 30 ဝၼ်း ပွၵ်ႈၼိုင်ႈ ၊ ၼႂ်းလိူၼ်ၵျူၼ်ႇလၢႆႇၼႆႉ ၶိုၼ်းသိုပ်ႇ တေႃႇဢႃႇယူႉ ၵိုတ်းတိုၵ်း ထႅင်ႈ ပွၵ်ႈၵမ်း 3 ၵႂႃႇယူႇ ။ ဝၢႆးသေ ပိုၼ်ၽၢဝ်ႇၵိုတ်းတိုၵ်း မီးမႃး 6 လိူၼ်ယဝ်ႉသေတႃႉ ပၢင်တိုၵ်း သိုၵ်းၸၢဝ်းၶိူဝ်း တင်း သိုၵ်းလူင်ပွင်ၸိုင်ႈ ယွမ်းလူင်းၵႂႃႇယူႇၵေႃႈ ပေႃးမႃးတူၺ်းငဝ်းလၢႆး မိူဝ်ႈလဵဝ် လႆႈႁၼ် တပ်ႉသိုၵ်းမၢၼ်ႈ ၶဝ်ၽိူမ်ႉထႅမ်ႁႅင်းသိုၵ်း ၶိုၼ်ႈတူင်ႉၼိုင် တၢင်းၼႃႈ မိူင်းတႆးပွတ်းႁွင်ႇ ႁၢဝ်ႈႁႅင်းယူႇ ဢမ်ႇၼၼ် သိုၵ်းမၢၼ်ႈ ၸၼ်ၶၢဝ်းယၢမ်း တႃႇႁွမ်ႁႅင်းသိုၵ်း ဢိၵ်ႇပႃးၶိူင်ႈၵွင်ႈၵၢင်ႇ တႃႇပိုတ်ႇၼႃႈသိုၵ်းယႂ်ႇလူင်ႁႃႉၼႆ ၽူႈမီး ပုၼ်ႈ ၽွၼ်း ၼႂ်းတပ်ႉသိုၵ်း SSPP/SSA ဢၼ်တူင်ႉၼိုင် တၢင်းၼႃႈမိူင်း ပွတ်းႁွင်ႇ ၸဝ်ႈၼိုင်ႈ လၢတ်ႈၼႄ ၼင်ႇၼႆ။

['ၵၢၼ်သိုၵ်း', 'ၶၢဝ်ႇ']

2019-06-30T08:04:00

https://ssppssa.org/2019/06/%e1%80%95%e1%81%a2%e1%80%84%e1%80%ba%e1%81%b5%e1%82%85%e1%80%9d%e1%80%ba%e1%82%88%e1%80%9d%e1%81%bc%e1%80%ba%e1%80%b8%e1%81%b5%e1%80%b1%e1%82%83%e1%82%87%e1%80%90%e1%80%84%e1%80%ba%e1%82%88%e1%80%84/

ပၢင်ၵႅဝ်ႈဝၼ်းၵေႃႇတင်ႈငမ်းယဵၼ် ၶွပ်ႈထူၼ်ႈ(30)ပီႊ တပ်ႉသိုၵ်းမိူင်းလႃး NDAA-ESS

ၶၢဝ်ႇ-SSPP/SSA 2019 June(30) ၸုမ်းၸၢဝ်းၶိူဝ်းယိပ်းၵွင်ႈၵၢင်ႇ လၢႆမူႇလၢႆၸုမ်း ဢိၵ်ႇပႃးၸွမ်သိုၵ်းလူင် ၸဝ်ႈပၢင်ႇၾႃႉ ႁူဝ်ပဝ်ႈလူင် SSPP/SSA ၶိုၼ်ႈႁွတ်ႈပၼ်ႁႅင်း ပၢင်ၵႅဝ်ႈဝၼ်းၵေႃႇတင်ႈလွင်ႈငမ်းယဵၼ် ၸုမ်းသိုၵ်းမိူင်းလႃး ၶွပ်ႈထူၼ်ႈ(30)ပီႊ တီႈဝဵင်းမိူင်းလႃး ၸိုင်ႈတႆးပွတ်းဢွၵ်ႇၶူင်း။ ဝၼ်းထီႉ 30.06.2019 မူႇၸုမ်းၼႃႈလိၼ်ၶိုၵ်ႉတွၼ်းမၢႆ(4)ဝဵင်းမိူင်းလႃး ၵိုတ်းသိုၵ်းဢဝ်လွင်ႈငမ်းယဵၼ် ၶွပ်ႈထူၼ်ႈ(30)ပီႊလႄႈ လႆႈၸတ်းႁဵတ်းပၢင်ၵႅဝ်ႈယႂ်ႇလူင်သေ ၸိူဝ်းပဵၼ်ဢူၺ်းလီ ၸုမ်းယိပ်းၵွင်ႈၵၢင်ႇ မိူၼ်ၼင်ႇ SSPP/SSA, UWSP/UWSA, MNDAA, KIO/KIA,AA, PSLF/TNLA,RCSS, KNU,KNPP, ၸိူဝ်းၼႆႉၶိုၼ်ႈႁွတ်ႈယူႇယဝ်ႉ။ ယၢမ်း 06:18မူင်းၼၼ်ႉ ၸိူဝ်းပဵၼ်ၽူႈဢွၼ်ႁူဝ် မုၵ်ႉၸုမ်းယိပ်းၵွင်ႈၵၢင်ႇ ၶဝ်ႈဢဝ်တီႈယူႇၼႂ်းပၢင်ၵႅဝ်ႈ ယဝ်ႉသေ ယၢမ်း 06:30 မူင်းၼၼ်ႉ တႄႇၽုၺ်ႇပၢင်ၵႅဝ်ႈၵႂႃႇ၊ ၸုမ်းမႅၵ်ႇပၢႆႉတၢင်တူဝ်(13)ၸၢဝ်းၶိူဝ်း၊ ၸုမ်းသိုၵ်းယိပ်းၸွမ် ပိဝ်၊ ထႅဝ်လူတ်ႉတၢင်ႇၶိူင်ႈမၢႆၵိုၵ်းပိုၼ်ႉတီႈ ၸူဝ်ႈၶၢဝ်းဢဝ်ငမ်းယဵၼ် ၸိူဝ်းလႆႈႁဵတ်းၵၢၼ်ပူၵ်းပွင်တွၼ်ႈ လိၼ်ၶိုၼ်ႈယႂ်ႇမႃး၊ ၸုမ်းမေႃသွၼ်လႄႈလုၵ်ႈႁဵၼ်းၶဝ် ဢဝ်တင်း ၶေႃႈႁွင်ႉသႅၼ် ၵၢၼ်ငမ်းယဵၼ် ႁႂ်ႈမၼ်ႈၵိုမ်းၼႆၼၼ်ႉၶဝ်ႈပၢင်ၵႅဝ်ႈ၊ ၸုမ်းၼၢင်းယိင်းၸၢဝ်းၶိူဝ်းတႆး မိူင်းလႃး ႁႆႇၵွင်မွင်းသိူင်းၶဝ်ႈပၢင်ၵႅဝ်ႈ ၸုမ်းတၢင်တူဝ်တႆးၶဝ်ႈပၢင်ၵႅဝ်ႈ၊ ၸုမ်းၸၢဝ်းၶိူဝ်းဢႃးၶႃႇ၊ ၸုမ်း ၸၢဝ်းၶိူဝ်းလွႆ၊ ၸၢဝ်းၶိူဝ်းၵူဝ်းၵၢင်ႉ၊ ၸၢဝ်းၶိူဝ်းလႃးႁူႇ ႁႆႇၵွင်မွင်းၽိင်ႈထုင်းလႃးႁူႇ ၶဝ်ႈပၢင်ၵႅဝ်ႈ၊ ၸၢဝ်း ၶိူဝ်းမျွင်ႇ၊ ၸၢဝ်းၶိူဝ်းမိင်(ယၢင်းလမ်)၊ ၸၢဝ်းၶိူဝ်းယၢင်း၊ ၶၢင်ႇ၊ၶျၢင်း ၸိူဝ်းၼႆႉၶဝ်ႈဢဝ်တီႈယူႇၼႂ်းပၢင်ၵႅဝ်ႈ၊ ၸိူဝ်းပဵၼ်ၽၢႆႇပုၼ်ႈၽွၼ်းဢုပ်ႉပိူင်ႇ ၵူႈၸၼ်ႉၸၼ်ႉပႃႈတႂ်ႈၵုမ်းၵမ် NDAA-ESS ၼၼ်ႉ ဢွၼ်ၵၼ် ၶဝ်ႈဢဝ်တီႈယူႇၼႂ်းပၢင်ၵႅဝ်ႈၵႂႃႇယူႇယဝ်ႉ ၸိူဝ်းပဵၼ်ထႅဝ်သိုၵ်း၊ ၸုမ်းသိုၵ်းၵူၼ်းမိူင်း၊ ၸုမ်းတပ်ႉႁၢၼ် လႄႈတပ်ႉၽၢႆႇတိတ်းတေႃႇၵပ်းသိုပ်ႇၸိူဝ်းၼႆႉ ၼႄၽၢင်ႁၢင်ႈၶဝ်ႈဢဝ်တီႈယူႇၼႂ်းပၢင်ၵႅဝ်ႈယူႇ၊ ၵႃးတၢင်ႇၼႄၽၢင်ႁၢင်ႈလွင်ႈတွၼ်ႈလိၼ်ၶိုၼ်ႈယႂ်ႇ ဢိူင်ႇမိူင်းလႃး၊ ဢိူင်ႇၼမ်ႉပၼ်း၊ ဢိူင်ႇသိုဝ်လိုဝ်း၊ ၵႃးၽၢႆႇၽုၵ်ႇသွမ်ႈ၊ ၵႃးၽၢႆႇငိုၼ်းတွင်းလႄႈဢၶွၼ်ႇ၊ ၵႃးၽၢင်ႁၢင်ႈလီလုမ်းတႅပ်းတတ်းတြႃး၊ ၵႃးၽၢႆႇ ႁွင်ႈၵၢၼ်ပိုၼ်ၽၢဝ်ႇ၊ ၵႃးႁၢင်ႈလီ ၽၢႆႇပၢႆးပိင်ႇၺႃႇ၊ ၵႃးႁၢင်ႈလီ ၽၢႆႇသႃႇသၼႃႇ၊ ၵႃးႁၢင်ႈလီ ၽၢႆႇပၢႆးယူႇ လီ၊ ၵႃးၽၢင်ႁၢင်ႈလီ ၽၢႆႇတွင်ႈတဵဝ်း(လႄႇမိူင်း)၊ ၵႃးၽၢင်ႁၢင်ႈလီ ၽၢႆပူၵ်းပွင်ဝၢၼ်ႈမိူင်ႈၶိုၼ်ႈယႂ်ႇ၊ ၵႃး ၽၢင်ႁၢင်ႈလီ ၽၢႆႇတိတ်းတေႃႇၵပ်းသိုပ်ႇ၊ ၵႃးၽၢင်ႁၢင်ႈလီ ယူင်ႇၸၢၵ်ႈႁူင်းၵၢၼ်၊ ၵႃးၽၢင်ႁၢင်ႈလီ ၵၢၼ် ၽုၵ်ႇသွမ်ႈတူၼ်ႈၶၢဝ်းယၢဝ်း(ၼဵင်ႈ)၊ ၵႃးၽၢင်ႁၢင်ႈလီ ၶူင်းၵၢၼ်ၾႆးၾႃႉ၊ ၵႃးၽၢင်ႁၢင်ႈလီ ၵၢၼ်ၵေႃႇ သၢင်ႈၶူဝ်လႄႈသဵၼ်ႈတၢင်း ၸိူဝ်းၼႆႉ ၶဝ်ႈဢဝ်တီႈယူႇၼႂ်းပၢင်ၵႅဝ်ႈယူႇယဝ်ႉ။ ၸုမ်းတၢင်ႇၸွမ်ပိဝ်ၶဝ်ႈထႅဝ် ဢွၼ်တၢင်ႇၸွမ်ပိဝ်ယဝ်ႉသေ ႁူဝ်ပဝ်ႈမိူင်းလႃး ၸဝ်ႈၸၢႆးလိုၼ်း မွၵ်ႇ လၢတ်ႈၶေႃႈၵႂၢမ်း သပ်းလ်င်းလွင်ႈလႆႈၵိုတ်းသိုၵ်း ဢဝ်ငမ်းယဵၼ်သေ လႆႈႁဵတ်းၵၢၼ်ပူၵ်းပွင်တွၼ်ႈ လိၼ်ၶိုၼ်ႈယႂ်ႇမႃးၸိူဝ်းၼႆႉၵႂႃႇယူႇယဝ်ႉ။ ပၢင်ၵႅဝ်ႈဝၼ်းၵေႃႇတင်ႈငမ်းယဵၼ် ၸုမ်းNDAA-ESS မိူင်းလႃးၼႆႉ မီးပေႃႈမႄႈၵူၼ်းမိူင်းၼႂ်းပိုၼ်ႉတီႈ ဢိၵ်ႈပႃးၸုမ်းတၢင်တူဝ်ဢူၺ်းလီၶိုၼ်ႈႁွတ်ႈ 25,000 ၵေႃႉ၊ ထႅဝ်သိုၵ်းတင်းသဵင်ႈ 1,500ၵေႃႉ၊ ၶိုၼ်ႈ ႁွတ်ႈၵႂႃႇယူႇယဝ်ႉ။

['ၶၢဝ်ႇ', 'ၵၢၼ်သိုၵ်း']

2019-06-26T10:51:21

https://ssppssa.org/2019/06/%e1%81%b5%e1%80%b0%e1%81%bc%e1%80%ba%e1%80%b8%e1%81%bc%e1%80%af%e1%80%99%e1%80%ba%e1%82%87%e1%80%9d%e1%80%b5%e1%80%84%e1%80%ba%e1%80%b8%e1%80%95%e1%81%a2%e1%80%84%e1%80%ba%e1%80%9c%e1%80%b0%e1%80%84/

ၵူၼ်းၼုမ်ႇဝဵင်းပၢင်လူင်လႄႈၵူၼ်းၼုမ်ႇဝၢၼ်ႈႁႆး လဵၼ်ႈမၢၵ်ႇၼင်မိုတ်ႈၵိုဝ်းၸမ်ၸႂ်ၵၼ်

ၶၢဝ်ႇ-SSPP/SSA 2019 Jun (26) ပၢင်ပိတ်ႉမၢၵ်ႇၼင် မိုတ်ႈၵိုဝ်းၸမ်ၸႂ် ၵူၼ်းၼုမ်ႇဝဵင်းပၢင်လူင်လႄႈ ၵူၼ်းၼုမ်ႇဝၢၼ်ႈႁႆး လႆႈၸတ်း ႁဵတ်းၵႂႃႇ တီႈဝၢင်းလဵၼ်ႈမၢၵ်ႇၼင်ႇ ဝၢၼ်ႈႁႆး ၸေႈဝဵင်းၵေးသီး ၸိုင်ႈတႆးပွတ်းၸၢၼ်း။ ဝၼ်းထီႉ 24.6.2019 ယၢမ်း (4:00)မူင်းတၢမ်းၶမ်ႈၼၼ်ႉ ၸုမ်းၵူၼ်းၼုမ်ႇ ဝဵင်းပၢင်လူင်လႄႈ ၸုမ်းၵူၼ်း ၼုမ်ႇ ဝၢၼ်ႈႁႆး လႆႈတႄႇလဵၼ်ႈမၢၵ်ႇၼင်ႇ သၢင်ႈလွင်ႈမိုတ်ႈၵိုဝ်းၸမ်ၸႂ်ၵၼ် ၸုမ်းၵူၼ်းၼုမ်ႇပၢင်လူင် လႆႈ(1)ၵူဝ်း ၼႂ်းယၢမ်းတွၼ်ႈ(1)ဢွၼ်တၢင်း၊ ထိုင်ယၢမ်းတွၼ်ႈ(2)မႃး ၸုမ်းၵူၼ်းၼုမ်ႇဝၢၼ်ႈႁႆး လႆႈ(1) လုၵ်ႈသေ ၽၢႆႇလႂ်ဢမ်ႇပေႉၽႂ်။ ၵၢင်ၶမ်ႈမႃး မီးပၢင်ၵိၼ်ၶဝ်ႈသုမ်လီၵၼ်သေ ႁူဝ်ပဝ်ႈလူင် SSPP/SSA ၸွမ်သိုၵ်းလူင် ၸဝ်ႈပၢင်ႇၾႃႉ မီးငိုၼ်းတွၼ်ႈသူးထိုင် ၸုမ်းၵူၼ်းၼုမ်ႇလဵၼ်ႈမၢၵ်ႇၼင် ၵႂႃႇယူႇဝႃႈၼႆ။ ဝၼ်းထီႉ 25.6.2019 ယၢမ်း(07:00)မူင်း ၵၢင်ၼႂ် ၸုမ်းၵူၼ်းၼုမ်ႇ ဝဵင်းပၢင်လူင်လႄႈ ၸုမ်းလုၵ်ႈႁဵၼ်း ၼေႃႇတႅၼ်းၶိူဝ်း ၶေႉၶဵင်ႇၵၼ် ၸုမ်းၵူၼ်းၼုမ်ႇဝဵင်းပၢင်လူင် လႆႈ(2)လုၵ်ႈ၊ ၸုမ်းလုၵ်ႈႁဵၼ်းၼေႃႇ တႅၼ်းၶိူဝ်း လႆႈ(3)လုၵ်ႈလႄႈလုၵ်ႈႁဵၼ်းၼေႃႇတႅၼ်းၶိူဝ်း ပေႉၵႂႃႇ(1)လုၵ်ႈယူႇယဝ်ႉ။ တီႈပၢင်လဵၼ်ႈမၢၵ်ႇၼင်ႇမိုတ်ႈၵိုဝ်းၸမ်ၸႂ်ၵၼ်ၼၼ်ႉ ၸၢႆးၽူးလူႇ တၢင်တူဝ်ၵူၼ်းၼုမ်ႇ ငဝ်ႈငုၼ်းပႃႇ တီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆးသေ မွၵ်ႇလၢတ်ႈၶေႃႈၵႂၢမ်းငိၼ်းၸူမ်း ၸုမ်းၵူၼ်းၼုမ်ႇ လဵၼ်ႈ မၢၵ်ႇၼင်ဝဵင်းပၢင်လူင်သေ လႆႈတွၼ်ႈသူး ၼမ်ႉၸႂ်ၵႂႃႇယူႇယဝ်ႉ။

['Uncategorized']

2019-06-25T12:14:34

https://ssppssa.org/2019/06/%e1%80%95%e1%81%a2%e1%80%84%e1%80%ba%e1%81%b5%e1%80%af%e1%80%99%e1%80%ba%e1%82%81%e1%80%b0%e1%80%9d%e1%80%ba%e1%82%81%e1%80%ad%e1%80%b0%e1%81%bc%e1%80%ba%e1%80%b8%e1%81%b8%e1%82%85%e1%81%bc%e1%80%ba/

ပၢင်ၵုမ်ႁူဝ်ႁိူၼ်းၸႅၼ်ႇ ဢိူင်ႇၼႃးၼိဝ်ႉၸေႈဝဵင်းမၢႆ(10)SSPP/SSA

ၶၢဝ်ႇ-SSPP/SSA 2019 Jun (25) သင်ႇၶႃႇၸဝ်ႈ(6)ဝိႁၢရ်ႇ ၼႂ်းဢိူင်ႇၼႃးၼိဝ်ႉ ဢွၼ်ႁူဝ်ၼမ်းၼႃႈ ပေႃႈမႄႈၵူၼ်းမိူင်း ဢိၵ်ႇပႃး ၽူႈမီးပုၼ်ႈၽွၼ်းၽၢႆႇဢုပ်ႉပိူင်ႇ ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆးသေ ၸတ်းႁဵတ်းပၢင်ၵုမ် ႁူဝ်ႁိူၼ်းၸႅၼ်ႇ တီႈဝိႁၢရ်ႇပၢင်ၵွၵ်ႇ ဢိူင်ႇၼႃးၼိဝ်ႉ ၸေႈဝဵင်းသီႇပေႃႉ ၸိုင်ႈတႆးပွတ်းႁွင်ႇ။ ဝၼ်းထီႉ 24.6.2019 ယၢမ်း(09:29)မူင်း တေႃႇယၢမ်း(03:19)မူင်းၼၼ်ႉ လႆႈဢွၼ်ၵၼ်ႁဵတ်းပၢင်ၵုမ် ဢုပ်ႇဢူဝ်းသပ်းလႅင်း လွင်ႈၵၢၼ်သႃႇသၼႃႇတေႁိူဝ်ႈႁိူင်း၊ လွင်ႈၵၢၼ်ပၢႆးပိင်ႇၺႃႇ၊ လွင်ႈၵၢၼ်ဢုပ်ႉပိူင်ႇ ၸိူဝ်းၼႆႉယူႇယဝ်ႉ။ သြႃႇၸဝ်ႈဢၼ်ၶဝ်ႈႁူမ်ႈၼႂ်းပၢင်ၵုမ် ပႃးၼိုင်ႈလၢတ်ႈသပ်းလႅင်းဝႃႈ“ၵွပ်ႈႁဝ်းပဵၼ် ၸၢဝ်းၶိူဝ်းပုတ်ႉထ ယုမ်ႇယမ်ပိုင်ႈၵိူဝ်းလီ ၵျၢင်ႉၵမ်ၸွမ်းသဵၼ်ႈတၢင်းပုတ်ႉထၸဝ်ႈလႄႈ ၸမ်တေၶဝ်ႈဝႃႇယဝ်ႉ ၸွမ်းၼင်ႇ ၵၢၼ်သႃႇသၼႃႇ ဢၼ်လူဝ်ႇႁဵတ်းၼၼ်ႉ ယႃႇလူင်လိုမ်း၊ ၸိူဝ်းဢႃႇယူႉၶၢဝ်ႉၵေႇၵေႃႈ လူဝ်ႇဢွၼ်ၵၼ် ၵမ်သိၼ်ၼွၼ်းၵျွင်း၊ ပၢင်ပွႆးႁႅၼ်းလူႇၼႂ်းဝႃႇၵေႃႈ ယႃႇဢဝ်ပဵၼ်ပၢင်မူၼ်ႈပၢင်သိူဝ်းလၢႆလၢႆ”ၼႆ တိုၵ်း သူၼ်းၼင်ႇၼႆယူႇ။ ၽူႈၸတ်းၵၢၼ်ၸေႈဝဵင်းမၢႆ(10) ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး မွၵ်ႇလၢတ်ႈဝႃး“တီႈဝိႁၢရ်ႇ ၵူႈတီႈ တုၵ်းယွၼ်းႁႂ်ႈသြႃႇၸဝ်ႈႁဝ်းၶဝ် သွၼ်ပၼ်လိၵ်ႈၸဝ်ႈသၢင်ႇ၊ ၼင်ႇႁိုဝ်ပေႃးတေၸၢင်ႈပူင်သွၼ် လိၵ်ႈတႆး ၼႂ်းႁူင်းႁဵၼ်းလူင်ပွင်ၸိုင်ႈလႆႈၼၼ်ႉ ႁူင်းႁဵၼ်းၸိူဝ်းဢၼ်ဢမ်ႇမီးမေႃသွၼ်လိၵ်ႈတႆးၼၼ်ႉ ႁႂ်ႈပၼ်သဵၼ်ႈမၢႆ ၼႂ်းဝၼ်းထီႉ 30.6.2019 ၼႆႉဝႆႉပဵၼ်လိုၼ်းသုတ်း တီႈလုမ်းၸေႈဝဵင်းတေတၢင်ႇယွၼ်း ၽၢႆႇၼိူဝ်၊ ၵူႈဝၢၼ်ႈဢွၼ်ၵၼ်လုမ်းလႃးႁေႃၸဝ်ႈမိူင်း ႁႂ်ႈမီးလွင်ႈမူတ်းသႂ်တႃႇသေႇ၊ ၸွမ်းဝၢၼ်ႈၽႂ်မၼ်း ၵေႃႈ လူဝ်ႇဢွၼ်ၵၼ်တီႇၽဵဝ်ႈ ယႃႇပၼ်မီးယုမ်းမီးယွမ်ႇ ႁႂ်ႈပဵၼ်တီႈယူႇယုင်း ဢၼ်ၸၢင်ႈႁဵတ်းႁႂ်ႈၵူၼ်း ပဵၼ်တၢင်းပဵၼ်ၼၢဝ်ၼူၵ်ႉ”ၸိူဝ်းၼႆႉယူႇယဝ်ႉ။ သိုပ်ႇလၢတ်ႈထႅင်ႈဝႃႈ“ၵူၼ်းၼုမ်ႇၸၢႆး/ယိင်း ယႃႇပေဢွၼ်ၵၼ်ယွမ်ႉၶူၼ်ႁူဝ်လႅင် မၼ်းတုမ်ႉတိူဝ်ႉပၢႆး ယူႇလီ၊ ၸၢင်ႈပဵၼ်တႃႇမွတ်ႇယွၼ်ႉမၼ်း၊ မိူဝ်ႈပဵၼ်ပွႆးၵေႃႈ တေဢမ်ႇလႆႈပႃးမိတ်ႈ ပႃးလႅဝ်းၶဝ်ႈပွႆးလႃး လႃး၊ ၵူၼ်းမိူင်းတေဢမ်ႇလႆႈယိပ်းၵွင်ႈမၢၵ်ႇလဵၵ်းမၢၵ်ႇတွင်း”ၼႆ သပ်းလႅင်းၵႂႃႇၵႂၢင်ႈၶႂၢင်ယူႇယဝ်ႉ။ တီႈၼႂ်းပၢင်ၵုမ်ၼၼ်ႉ သင်ႇၶႃႇၸဝ်ႈ(11)ပႃး ဢွၼ်ႁူဝ်ၼမ်းၼႃႈ ၽူႈမီးပုၼ်ႈၽွၼ်းၽၢႆႇဢုပ်ႉပိူင်ႇ ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆးလႄႈပေႃႈမႄႈၵူၼ်းမိူင်း ႁႅင်းၵူၼ်း(900)ပၢႆသေ ႁဵတ်းသၢင်ႈ ဢွင်ႇမၢၼ်ၵႂႃႇလီငၢမ်းယူႇယဝ်ႉ။

['ၵၢၼ်သိုၵ်း', 'ၶၢဝ်ႇ']

2019-06-24T05:14:15

https://ssppssa.org/2019/06/%e1%81%b8%e1%80%af%e1%80%99%e1%80%ba%e1%80%b8%e1%81%b5%e1%80%bd%e1%81%bc%e1%80%ba%e1%80%b8%e1%80%90%e1%81%a2%e1%80%84%e1%80%ba%e1%80%b8%e1%80%84%e1%80%9d%e1%80%ba%e1%82%88%e1%80%84%e1%80%af%e1%81%bc/

ၸုမ်းၵွၼ်းတၢင်းငဝ်ႈငုၼ်းSSPP/SSA တႄႇႁဵတ်းၵၢၼ်ထူပ်းမိုဝ်း

ၶၢဝ်ႇ-SSPP/SSA 2019 Jun (23) ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး တႄႇဝႆႉၸုမ်းၵွၼ်းတၢင်း တီႈပၢင်သဝ်း ဝၢၼ်ႈႁႆး ၸေႈဝဵင်းၵေးသီး ၸိုင်ႈတႆးပွတ်းၸၢၼ်း။ ဝၼ်းထီႉ 12.6.2019 ၼၼ်ႉ ယူႇတီႈငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး လႆႈပိုတ်ႇ ပၢင်သွၼ် လၢႆးၵၢၼ်ၵွၼ်းတၢင်းမႃးတေႃႇ ဝၼ်းထီႉ 23.6.2019 မီးၶၢဝ်းတၢင်း(12)ဝၼ်းသေ လႆႈလူင်းႁဵတ်း ၵၢၼ်ထူပ်းမိုဝ်းၵႂႃႇယူႇယဝ်ႉ။ ၽူႈၵွၼ်းႁွင်ႈၵၢၼ် ၸုမ်းၵွၼ်းတၢင်းလၢတ်ႈဝႃႈ“ပိူဝ်ႈတႃႇလူတ်းယွမ်းလႆႈ လွင်ႈလူတ်ႉၵႃးၽႃႇၵၼ်၊ တုမ်ႉၵၼ်၊ ၼင်ႇႁိုဝ်ပေႃႈမႄႈၵူၼ်းမိူင်းႁဝ်း ဢိၵ်ႇၵူၼ်းသိုၵ်းႁဝ်း တေဢမ်ႇထူပ်းၽေးလူတ်ႉၵႃး ၽႃႇၵၼ်ၼၼ်ႉ ႁဝ်းၶႃႈလႆႈၽိုၵ်းသွၼ်ဢဝ်လၢႆးၵၢၼ် ၵွၼ်းတၢင်းသေ တႄႇႁဵတ်းၵၢၼ်ထူပ်းမိုဝ်း ၵႂႃႇမိူဝ်ႈၼႆႉယဝ်ႉၶႃႈ”ဝႃႈၼႆ။ မိူဝ်ႈပူၼ်ႉမႃးဢမ်ႇတွၼ်ႉမီးၸုမ်းၵွၼ်းတၢင်းသေတႃႉ ဢိင်ၼိူဝ်ငဝ်းလၢႆးလႅၵ်ႈလၢႆႈမႃး ၵူၼ်းၵိုၼ်းမႃး၊ လူတ်ႉၵႃးၶဝ်ႈဢွၵ်ႇၼမ်မႃးလႄႈ ပၼ်ႁႃလူတ်ႉၵႃးတွင်ႈၵၼ်ၵေႃႈမီးမႃးတင်းၼမ်တၢင်းလၢႆ၊ လိူဝ် ၼၼ်ႉ ၼင်ႇႁိုဝ်ၵူၼ်းမိူင်းပိုၼ်ႉတီႈ တေပွင်ႇၸႂ်ၼိူဝ်ပၵ်းပိူင်လၵ်းမၢႆ သဵၼ်ႈတၢင်းၸိူဝ်းၼႆႉ မၼ်းပဵၼ် ပိူင်ဢၼ်လမ်ႇလွင်ႈ ဢၼ်ၼိုင်ႈယူႇယဝ်ႉ။

['ၶၢဝ်ႇၵူႈလွင်ႈလွင်ႈ', 'ၶၢဝ်ႇ']

2019-06-22T21:03:28

https://ssppssa.org/2019/06/sspp-ssa-%e1%81%b5%e1%80%b1%e1%82%83%e1%82%87%e1%80%9e%e1%81%a2%e1%80%84%e1%80%ba%e1%82%88-%e1%81%b6%e1%80%b0%e1%80%9d%e1%80%ba-%e1%80%9e%e1%80%b5%e1%81%bc%e1%80%ba%e1%82%88%e1%80%90%e1%81%a2/

SSPP/SSA ၵေႃႇသၢင်ႈ ၶူဝ် သဵၼ်ႈတၢင်းပၼ် ပေႃႈမႄႈၵူၼ်းမိူင်း

SSPP/SSAဝၼ်းထီႉ-22-06-2019 တပ်ႉသိုၵ်း SSPP/SSA တပ်ႉၸုမ်း 702 ၽၢႆႇတႂ်ႈၵုမ်းၵမ် တပ်ႉငဝ်ႈသိုၵ်း 918 ၸွႆႈထႅမ်ၵူၼ်းမိူင်း ၵေႃႇသၢင်ႈ ၶူဝ် သဵၼ်ႈတၢင်း ပိူဝ်ႈတႃႇၵူၼ်းမိူင်းၵႂႃႇမႃး ငၢႆႈလူမ်ၸႂ် ၼႂ်းၵႄႈ ဝူင်ႈၵၢင် ဝၢၼ်ႈၼွင်ႁႅင်ႈ လႄႈ ဝၢၼ်ႈၼွင်ၸၢင်ႉ ဢိူင်ႇၸေႈႁီႈ ၸေႈဝဵင်းတၢင်ႉယၢၼ်း ။ တင်ႈတႄႇ ဝၼ်းထီႉ 08-06-2019 တေႃႇထိုင် ဝၼ်းထီႉ 18-06-2019 ၼႂ်းၶၢဝ်းတၢင်း (10) ဝၼ်း ယူႇတီႈ ၸဝ်ႈသိုၵ်းၸၼ်ၶိူဝ်း ၽူႈၵွၼ်းတပ်ႉၸုမ်း 702 ၽၢႆႇတႂ်ႈၵုမ်းၵမ် တပ်ႉငဝ်ႈသိုၵ်း 918 ႁႅင်းသိုၵ်း 49 ၵေႃႉ ၸွႆႈထႅမ်ၵူၼ်းမိူင်း သိူဝ်ႇတၢင်း ၶုတ်းႁွင်ႈ ႁဵတ်းၶူဝ် ပၼ်ပေႃႈမႄႈၵူၼ်းမိူင်း ဝၢၼ်ႈၼွင်ႁႅင်ႈ တင်း ဝၢၼ်ႈ ၼွင်ၸၢင်ႉ ပိူဝ်ႈတႃႇႁႂ်ႈပေႃႈမႄႈၵူၼ်းမိူင်းၵႂႃႇမႃး ၵပ်းသိုပ်ႇၵႃႉၶၢႆ ငၢႆႈလူမ်ၸႂ် ၼႂ်းၶၢဝ်းႁိုဝ်ႉၶၢဝ်းႁႅင်ႈ ။ ယူႇတီႈ ပႃႇတီမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး တပ်ႉၸုမ်း 702 တပ်ႉငဝ်ႈသိုၵ်း 918 လႆႈၵေႃႇ သၢင်ႈပၼ် မိူၼ်ၼင်ႇ သိူဝ်ႇတၢင်း ၊ ႁဵတ်းၶူဝ် သွင်လုၵ်ႈ ၊ ၶုတ်းပၼ်ႁွင်ႈ ၼင်ႇႁိုဝ်ၼမ်ႉတေဢမ်ႇ ၸၢင်ႈယိုင်ႈ ၸဵမ်ၸိူဝ်းၼႆႉ ။ ၵဵဝ်ႇၵပ်းၵၢၼ်ၸွႆႈထႅမ်ၵူၼ်းမိူင်း ၼႆႉ ၼႂ်းလိူၼ်ၼႆႉၵူၺ်း ယူႇတီႈ တပ်ႉသိုၵ်း SSPP/SSA တပ်ႉၸုမ်း 702 ဢၼ်ၸဝ်ႈသိုၵ်းၸၼ်ၶိူဝ်းဢွၼ်ႁူဝ် ႁႅင်းၵူၼ်း 100 ၵေႃႉပၢႆ လႆႈၵေႃႇသၢင်ႈသိူဝ်ႇတၢင်းပၼ် ပေႃႈမႄႈ ၵူၼ်းမိူင်း ၼႂ်းဢိူင်ႇၵဵင်းလိူၼ်ၸေႈဝဵင်းၵေးသီး ၸိုင်ႈတႆးပွတ်းၸၢၼ်း ၊ မိူၼ်ၼင်ႇ ဝၢၼ်ႈၼမ်ႉႁူဝ် ၊ ဝၢၼ်ႈ ၼမ်ႉမေႃႇ ၊ဝၢၼ်ႈၶူင်ႈထွၼ်ႇ ၊ ဝၢၼ်ႈၽၢႆၼိမ်း ၸိူဝ်းၼႆႉ ၵေႃႇသၢင်ႈသိူဝ်ႇပၼ်တၢင်း တၢင်းၵႆမီး 25 လၵ်းပၢႆ ၊ မိူဝ်းၼႃႈမႃးၵေႃႈ ၵဵဝ်ႇၵပ်းလူၺ်ႈၵၢၼ်ၸွႆႈထႅမ် ပေႃႈမႄႈၵူၼ်းမိူင်းၼႆႉ ၸွမ်းၼင်ႇပွင်ပဵၼ်လႆႈ တေၶတ်း ၸႂ်ၸွႆႈထႅမ်ၵႂႃႇယူႇ ဝႃႈၼႆ။

['ၵၢၼ်ၵေႃႇသၢင်ႈတွၼ်ႈလိၼ်ၶိုၼ်ႈယႂ်', 'ၶၢဝ်ႇ']

2019-06-20T09:02:36

https://ssppssa.org/2019/06/%e1%81%b5%e1%80%b0%e1%81%bc%e1%80%ba%e1%80%b8%e1%80%9d%e1%81%a2%e1%81%bc%e1%80%ba%e1%82%88%e1%80%a2%e1%80%bd%e1%81%bc%e1%80%ba%e1%81%b5%e1%81%bc%e1%80%ba%e1%81%bd%e1%80%af%e1%81%b5%e1%80%ba%e1%82%87/

ၵူၼ်းဝၢၼ်ႈဢွၼ်ၵၼ်ၽုၵ်ႇတူၼ်ႈမႆႉ ပိူဝ်ႈတႃႇလုမ်းလႃးထိင်းသိမ်းပႃႇထိူၼ်ႇ

ၶၢဝ်ႇ-SSPP/SSA 2019 Jun(20) ၵူၼ်းမိူင်းဝၢၼ်ႈၼႃးတေႃ၊ ဝၢၼ်ႈၼႃးလၢင်း တူင်ႇဝဵင်းသီႇပေႃႉလႄႈ ၵူၼ်းဝၢၼ်ႈႁၢင်ၼႃး ၸေႈဝဵင်းလႃႈ သဵဝ်ႈ ဢွၼ်ၵၼ်ၽုၵ်ႇတူၼ်ႈမႆႉသၵ်း မႆႉမွၵ်ႇၸီႇလီႇ ႁႂ်ႈပဵၼ်တႃႇၵမ်ႉယွင် ၵၢၼ်ထိင်းသိမ်းထိူၼ်ႇပႃႇမႆႉ ၼႆယဝ်ႉ။ ဝၼ်းထီႉ 18.6.2019 ယၢမ်း(10:00)မူင်းၵၢင်ၼႂ် ၵူၼ်းဝၢၼ်ႈၼႃးတေႃႇ ဢိူင်ႇၼႃးၼိဝ်ႉ ၸေႈဝဵင်းသီႇ ပေႃႉ ၸူႉၶွၼ်ႈႁႅင်းၵူၼ်းဝၢၼ်ႈသေ ဢွၼ်ၵၼ်ၽုၵ်ႇတူၼ်ႈမႆႉသၵ်း တႃႇ(1)ဢေႇၵ၊ ဢိၵ်ႇပႃးတူၼ်ႈမႆႉ မွၵ်ႇၸီႇလီႇတင်းၼမ်။ ဝၼ်းထီႉ 19.6.2019 ယၢမ်း(08:00)မူင်းၵၢင်ၼႂ်ၼၼ်ႉ လုင်းသၢင်ႇမၼ်ႈ ၽူႈဢွၼ်ႁူဝ်ဝၢၼ်ႈၼႃးလၢင်း ဢွၼ်ႁူဝ်ၵူၼ်းဝၢၼ်ႈ(43)ၵေႃႉ ၽုၵ်ႇတူၼ်ႈမႆႉမွၵ်ႇၸီႇလီႇ (460)တူၼ်ႈ ႁိမ်းသဵၼ်ႈတၢင်းလူင် သီႇပေႃႉ လႃႈသဵဝ်ႈ ဢိူင်ႇၼွင်မွၼ် ၸေႈဝဵင်းလႃႈသဵဝ်ႈ၊ တီႈဝၢၼ်ႈႁၢင်ၼႃးၵေႃႈ လုင်းသၢင်ႇဢေႃး ၽူႈဢွၼ်ႁူဝ်ၼႃႈဝၢၼ်ႈ ဢွၼ်ႁူဝ်ႁႅင်းၵူၼ်းဝၢၼ်ႈ(30)ၵေႃႉသေ ၽုၵ်ႇတူၼ်ႈမႆႉမွၵ်ႇၸီႇလီႇ(830) တူၼ်ႈ ၽၢႆႇႁွင်ႇဝၢၼ်ႈႁၢင်ၼႃး ယူႇယဝ်ႉ။ ၵၢၼ်ၽုၵ်ႇတူၼ်ႈမႆႉၼႆႉ ယိူင်းဢၢၼ်းပိူဝ်ႈတႃႇ ထိင်းသိမ်းထိူၼ်ႇၶိူဝ်းပႃႇမႆႉသေ တီႈငဝ်ႈငုၼ်းပႃႇတီႇမႂ်ႇ သုင်ၸိုင်ႈတႆး တပ်ႉသိုၵ်းၸိုင်ႈတႆး SSPP/SSA လႆႈတမ်းၽႅၼ်ၵၢၼ် ပၼ်ပုၼ်ႈၽွၼ်းၽၢႆႇဢုပ်ႉပိူင်ႇ ဢွၼ်ႁူဝ်တမ်းၽႅၼ်ႁဵတ်းသၢင်ႈၵႂႃႇယူႇယဝ်ႉ။ ၽူႈၸတ်းၵၢၼ်ၸေႈဝဵင်းမၢႆ(10) SSPP/SSA ဢွၼ်ႁူဝ် ၸတ်းၵၢၼ် ၵူႈဝၢၼ်ႈၼႂ်းၼႃႈၸေႈဝဵင်းမၢႆ(10) ၸေႈတွၼ်ႈမၢႆ(4) တင်းသဵင်ႈ ဢၼ်လႆႈမႃးတူၼ်ႈမႆႉ ၵူႈ မဵဝ်းမဵဝ်း တႃႇၼႃႈဝၢၼ်ႈၽႂ်မၼ်းၼၼ်ႉ တိုၼ်းတေလႆႈဢွၼ်ၵၼ်ၽုၵ်ႇၵႂႃႇၼႆယူႇယဝ်ႉ။

['ၶၢဝ်ႇ', 'ၵၢၼ်ၵေႃႇသၢင်ႈတွၼ်ႈလိၼ်ၶိုၼ်ႈယႂ်']

2019-06-19T05:52:14

https://ssppssa.org/2019/06/%e1%80%95%e1%80%ad%e1%80%af%e1%80%90%e1%80%ba%e1%82%87%e1%82%81%e1%80%b0%e1%80%84%e1%80%ba%e1%80%b8%e1%80%9a%e1%82%83%e1%81%b5%e1%80%b0%e1%81%bc%e1%80%ba%e1%80%b8%e1%80%99%e1%80%ad%e1%80%b0%e1%80%84/

ပိုတ်ႇႁူင်းယႃၵူၼ်းမိူင်း တီႈဝၢၼ်ႈပႃၶီး(တၢင်းၽႄ)

ၶၢဝ်ႇ-SSPP/SSA 2019 Jun (18) ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆးလႄႈၽၢႆႇမေႃယႃလူင်ပွင်ၸိုင်ႈ ႁူမ်ႈၵၼ်ပိုတ်ႇ ႁူင်းယႃၵူၼ်းမိူင်း တီႈဝၢၼ်ႈပႃၶီး(တၢင်းၽႄ)ဢိူင်ႇဝၢၼ်ႈႁႆး တူင်ႇဝဵင်းၵေးသီး ၸိုင်ႈတႆးပွတ်းၸၢၼ်း။ ဝၼ်းထီႉ 18.06.2019 ယၢမ်း(10:00)မူင်း တေႃႇယၢမ်း(12:00)မူင်းၼၼ်ႉ မီးပၢင်ပိုတ်ႇႁူင်းယႃ ၵူၼ်း မိူင်းတီႈဝၢၼ်ႈပႃႇၶီး(တၢင်းၽႄ)သေ တႅၼ်းၽွင်း ပႃႇတီႇႁူဝ်သိူဝ် တူင်ႇဝဵင်းၵေးသီး၊ မေႃယႃ တီႈႁူင်း ယႃလူင်ဝဵင်းၵေးသီး၊ ဝဵင်းမိူင်းၼွင်လႄႈၽူႈမီးပုၼ်ႈၽွၼ်း ၽၢႆႇလူင်ပွင်ၸိုင်ႈ ၶိုၼ်ႈႁွတ်ႈ(38)ၵေႃႉ၊ တၢင်တူဝ်ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP/SSA ၶိုၼ်ႈႁွတ်ႈ(3)ၵေႃႉ၊ တၢင်တူဝ်ၵူၼ်းမိူင်း ဢိူင်ႇဝၢၼ်ႈႁႆးၶိုၼ်ႈႁွတ်ႈ(65)ၵေႃႉ၊ ဢိၵ်ႇပႃး ၽူႈတၢင်တူဝ်(UNOPS) မျၢၼ်ႇမႃႇ ၶဝ် ၶိုၼ်ႈႁွတ်ႈယူႇယဝ်ႉ။ တီႈၼႂ်းပၢင်ၵႅဝ်ႈပိုတ်ႇႁူင်းယႃၵူၼ်းမိူင်းၼၼ်ႉ လုင်းၸၢႆးဢွင်ႇၵျေႃႇ တႅၼ်းၽွင်းႁူဝ်သိူဝ်၊ ဢူးၽျူဝ်းမိၼ်ႉဝေႇ ၽူႈဢုပ်ႉပိူင်ႇ ဝဵင်းၵေးသီး၊ တွၵ်ႇတိူဝ်ႊၼၢႆႇႁၢၼ်ႇၸူဝ်း ၽူႈၵွၼ်းႁွင်ႈၵၢၼ်ၽၢႆႇယူႇ လီၵူၼ်းမိူင်း ၵေးသီးလႄႈ ၸဝ်ႈသိုၵ်း ၼေႃႇလဵၵ်း တၢင်တူဝ်ငဝ်ႈငုၼ်ႈ SSPP/SSA ၸိူဝ်းၼႆႉ မွၵ်ႇလၢတ်ႈၶေႃႈၵႂၢမ်းၵႂႃႇယူႇယဝ်ႉ။ ၽူႈတၢင်တူဝ်ၵူၼ်းမိူင်း လုင်းထုၼ်း ဝၢၼ်ႈပႃၶီး(တၢင်းၽႄ)ၵေႃႈ မွၵ်ႇလၢတ်ႈၶေႃႈၵႂၢမ်း ငိၼ်းၸူမ်းၶွပ်ႈ ၸႂ်ထိုင် ၸဝ်ႈတႃႇၼႃႉႁူင်းယႃလႄႈ ငိၼ်းၸူမ်းၶွပ်ႈၸႂ်ပႃး ၵူၼ်းလူင်ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး ပွင်ႇၸႂ်ပၼ်ၶႂၢင်ႉတင်ႈႁူင်းယႃၼႆယူႇယဝ်ႉ။

['ၶၢဝ်ႇ', 'ၵၢၼ်ပူၵ်းပွင်']

2019-06-18T18:48:23

https://ssppssa.org/2019/06/%e1%80%95%e1%81%a2%e1%80%84%e1%80%ba%e1%80%9c%e1%80%b0%e1%80%84%e1%80%ba%e1%80%b8%e1%80%9c%e1%80%ad%e1%80%af%e1%80%9d%e1%80%ba%e1%82%88%e1%80%95%e1%81%a2%e1%80%84%e1%80%ba%e1%80%9e%e1%80%bd%e1%81%bc/

ပၢင်လူင်းလိုဝ်ႈပၢင်သွၼ် ယုၵ်ႉမုၼ်းၼမ်ႉၵတ်ႉၽူႈဢွၼ်ႁူဝ် သႅၼ်းႁုၼ်ႈမႂ်ႇလႄႈမေႃသွၼ် ၸုပ်ႈထီႉ ( 6)

လုၵ်ႈလွႆလဵၵ်းး ဝၼ်းထီႉ- 18/06/2019 ၵေႃပူၵ်းပွင်ၵူၼ်းၼုမ်ႇၸိုင်ႈတႆး SSYCBC ဢွၼ်ႁူဝ်ၸတ်းႁဵတ်းပၢင်လူင်းလိုဝ်ႈပၢင်သွၼ် ယုၵ်ႉမုၼ်း ၼမ်ႉၵတ်ႉလၢႆးဢွၼ်ႁူဝ် လႄႈ မေႃသွၼ် ၸုပ်ႈထီႉ (6) တီႈႁူင်းႁေႃးၼွင်ငိုၼ်း ဝၢၼ်ႈႁႆး ၸေႈဝဵင်းၵေးသီး ၸိုင်ႈတႆးပွတ်း ၸၢၼ်း မီးၽူႈယႂ်ႇၵူၼ်းလူင် မေႃသွၼ် ၶိုၼ်ႈႁွတ်ႈ 100 ပၢႆ ။ မိူဝ်ႈၼႆႉ ဝၼ်းထီႉ- 18/06/2019 ၶၢဝ်းယၢမ်းၵၢင်ၼႂ် 8:30 ယူႇတီႈၵေႃပူၵ်းပွင်ၵူၼ်းၼုမ်ႇၸိုင်ႈတႆး SSYCBC ဢွၼ်ႁူဝ်ၸတ်းႁဵတ်းပၢင်လူင်းလိုဝ်ႈ ပၢင်သွၼ်ယုၵ်ႉမုၼ်းၼမ်ႉၵတ်ႉ လၢႆးဢွၼ်ႁူဝ် သႅၼ်း ႁုၼ်ႈမႂ်ႇ လႄႈ မေႃသွၼ် ၸုပ်ႈထီႉ (6) ၊ မီးၽူႈယႂ်ႇၵူၼ်းလူင် ၼႂ်းပႃႇတီႇမႂ်ႇသုင်ၸိုင်ႈတႆး တပ်ႉသိုၵ်း ၸိုင်ႈတႆး မိူၼ်ၼင်ႇ ၸဝ်ႈႁၢၼ်တၢၼ်းဢွင်ႇ ၊ ၶုၼ်သိုၵ်းလူင် ၽူဝ်းလူႇ ၊ ၶုၼ်သိုၵ်း ၸၢႆးဢၢႆႈႁိၼ်သႅင် ဢိၵ်ႇတၢင်း မေႃသွၼ် ဢၼ်လုၵ်ႉတၢင်း ၸေႈဝဵင်းသီႇပေႃႉ ၊ တၢင်ႉယၢၼ်း၊ မိူင်းၵၢဝ် ၊ မိူင်းယႆ ၊ ၵေးသီး ၊ မိူင်းသူႈ ၊ ဝၢၼ်ႈႁႆး ၊ မိူင်းၼွင်ၸိူဝ်းၼႆႉ ၶိုၼ်ႈႁွတ်ႈ ယူႇယဝ်ႉ။ ၸဝ်ႈႁၢၼ်တၢၼ်းဢွင်ႇ မွၵ်ႇလၢတ်ႈၶေႃႈၵႂၢမ်းဝႃႈ – “ ၼင်ႇႁိုဝ်လုၵ်ႈဢွၼ်ႇဝၢၼ်ႈၼွၵ်ႇၼႃးပၢင်ႇႁဝ်းၶႃႈ ပေႃးတေႁူလီတႃလႅင်း ၼၼ်ႉ ယူႇတီႈၼမ်ႉၵတ်ႉမေႃသွၼ်ႁဝ်းၶႃႈ ပူၵ်းပွင်ပၼ်ၵႂႃႇယဝ်ႉ ၊ ၵၢၼ်လိၵ်ႈလၢႆး တႆးႁဝ်းၼႆႉ မၼ်းပဵၼ်ၵၢၼ်ၸိူဝ်ႉၸၢတ်ႈ ႁဝ်းၶႃႈဢၼ်ၼိုင်ႈ ၊ မိူဝ်ႈလဵဝ်ဢိင်ၼိူဝ်ၵၢၼ်မိူင်း လႅၵ်ႈလၢႆႈ မႃးယဝ်ႉလႄႈ ပိူၼ်ႈဢဝ်ၵၢၼ်လိၵ်ႈလၢႆးသေ ၽိုတ်ႉၶဝ်ႈမႃးၼႂ်းၼႃႈတီႈ ႁဝ်းၸိူဝ်းၼႆႉ ႁဝ်းသမ်ႉတေၵႂႃႇ ႁၢမ်ႈၵေႃႈ ဢမ်ႇသၢင်ႇထုၵ်ႇ ၵွပ်ႈၼႆႉ ၼင်ႇႁိုဝ် ၸိူဝ်ႉၶိူဝ်း၊ ၽႃႇသႃႇ ၊ လိၵ်ႈလၢႆး တေဢမ်ႇႁၢႆလၢႆ ၼႂ်းၽူႈၶဵၼ် ဢူမ်ဢိုၼ်ႁဝ်းၼၼ်ႉ မေႃသွၼ်ႁဝ်းၶဝ် ႁႂ်ႈဝႆႉၼမ်ႉၸႂ် ၵႅၼ်ႇၶႅင် တေႃႇသူႈ ပုၼ်ႈတႃႇလုၵ်ႈဢွၼ်ႇႁဝ်း ၸိူဝ်ႉၶိူဝ်းႁဝ်း ၊ ၽႃႇသႃႇ လိၵ်ႈလၢႆးႁဝ်းၸိူဝ်းၼႆႉသေၵမ်း ” ဝႃႈၼႆ။ လိူဝ်သေၼၼ်ႉ ၶုၼ်သိုၵ်းလူင် ၽူဝ်းလူႇ လူႇဢၢၼ်ၼႄ ၽိုၼ်လိၵ်ႈ ၸုမ်းဢွၼ်ႁူဝ် ၵူၼ်းၼုမ်ႇ ယိုၼ်ႈ ထိုင် ၼႂ်းပၢင်လူင်း လိုဝ်ႈပၢင်သွၼ် ၼႂ်းလိၵ်ႈၼၼ်ႉ လၢတ်ႈပႃးဝႆႉဝႃႈ- ၸွမ်းၼင်ႇထုင်းၵႂၢမ်းမီးဝႆႉဝႃႈ လုၵ်ႈဢွၼ်ႇဝၼ်းမိူဝ်ႈၼႆႉ တေ ပဵၼ်ၵူၼ်းလူင်ဝၼ်းမိူဝ်းၼႃႈ ၵွပ်ႈၼၼ် ၼင်ႇႁိုဝ်လုၵ်ႈဢွၼ်ႇ ဝၼ်းမိူဝ်း ၼႃႈတေပဵၼ်ၸိူင်ႉႁိုဝ်မႃး ၼၼ်ႉ မၼ်းမီးတီႈ မေႃသွၼ်ႁဝ်းၶဝ်ၵူႈၵေႃႉယဝ်ႉၶႃႈ မေႃသွၼ် ႁဝ်းၶႃႈၼႆႉ မၼ်းမိူၼ်ၵူၼ်းပၢၼ်းသီ ၵူၼ်းၶႅၵ်းႁၢင်ႈၶႃႈယဝ်ႉ တွၼ်ႈတႃႇတၢင်းႁၢင်ႈလီ လုၵ်ႈဢွၼ်ႇႁဝ်းၶႃႈ မိူဝ်းၼႃႈၼၼ်ႉ ယူႇတီႈမေႃသွၼ်ႁဝ်းၶဝ် တေၶႆႈၶႅၵ်းၸိူင်ႉႁိုဝ် တေၶႅၵ်းႁႂ်ႈမၼ်းဢူၼ်ႈဢူၼ်ႈဢွၼ်ႇ ဢွၼ်ႇႁႃႉ တေၶႅၵ်း ႁႂ်ႈမၼ်းပဵၼ် ႁၢင်ႈမီ ႁၢင်ႈသိူဝ်ႁႃႉ ၸိူဝ်းၼႆႉ မၼ်းယူႇတီႈ မေႃသွၼ်ႁဝ်းၶဝ် ႁၢင်ႈၶိူင်ႈပၼ်ၵႂႃႇ ယဝ်ႉ ဝႃႈၼႆ။ ဝၢႆးသေ ပၢင်မွၵ်ႇလၢတ်ႈၶေႃႈၵႂၢမ်းယဝ်ႉ ယိုၼ်ႈပၼ်ၶႅပ်းဝႂ်လုၵ်ႈႁဵၼ်း ၸုပ်ႈထီႉ(6) ၊ ပၢင်သွၼ် ယုၵ်ႉမုၼ်းၼမ်ႉၵတ်ႉၵူၼ်းၼုမ်ႇၼႆႉ တႄႇပိုတ်ႇမႃး မိူဝ်ႈလိူၼ် မၢသ်ႉ တေႃႇထိုင် လိူၼ်မေႇ ၶၢဝ်းတၢင်း သၢမ်လိူၼ် သေ ၽႃႇသႃႇ ပူင်သွၼ် မိူၼ်ၼင်ႇ ပိုၼ်းတႆး ၊ ပိုၼ်ႉႁူႉၵၢၼ်မိူင်း ၊ ပၢႆးဢွၼ်ႁူဝ်လႄႈ လၢႆးၵႄႈ လိတ်ႈပၼ်ႁႃ ၊ ပၢႆးၸတ်းပွင် ၊ ပၢႆး Media ၊ ပၢႆးၽုၵ်ႇသွမ်ႈ လႄႈ လၢႆးႁဵတ်းၽုၼ်ႇ သၽႃႇဝ ၊ ပိုၼ်ႉႁူႉၽေး ၶဵၼ် မၢၵ်ႇမႅင်း လႄႈ လၢႆးလုမ်းလႃး ႁူဝ်တီး ၊ ၼမ်ႉၵတ်ႉမေႃသွၼ်လႄႈ လၢႆးပူင်သွၼ် ၊ ပၢႆးၵူၼ်းမိူင်း လီ ၊ ငဝ်ႈၶၢမ်ႇ ပိုၼ်ႉ လိၵ်ႈဢင်းၵိတ်ႉ ၊ ငဝ်ႈၶၢမ်ႇပိုၼ်ႉ ၶွမ်ႊပိဝ်ႊတိူဝ်ႊ ၸိူဝ်းၼႆႉ ပူင်သွၼ်ၵႂႃႇ တႃႇၶၢဝ်း တၢင်း 3 လိူၼ်။ ၵေႃပူၵ်းပွင်ၵူၼ်းၼုမ်ႇၸိုင်ႈတႆး တႄႇတင်ႈမႃး မိူဝ်ႈပီႊ 2012 မိူဝ်ႈဢွၼ်တၢင်း ၸႂ်ႉၸိုဝ်ႈဝႃႈ ၵေႃၵပ်းသၢၼ် ၵူၼ်းၼုမ်ႇၸိုင်ႈတႆး SSYNC ဝၢႆးမႃးၶိုၼ်းလႅၵ်ႈလၢႆႈပဵၼ် ၵေႃပူၵ်းပွင်ၵူၼ်းၼုမ်ႇ ၸိုင်ႈတႆး SSYCBC မီးယိူင်းဢၢၼ်း တႃႇယုၵ်ႉမုၼ်းၵူၼ်းၼုမ်ႇ ၊ ပူၵ်းပွင်ၼမ်ႉၵတ်ႉၽူႈဢွၼ်ႁူဝ်ၵူၼ်းၼုမ်ႇ လႄႈ မေႃသွၼ် ဢမ်ႇၵႃး တူင်ႉၼိုင်ပၼ်တၢင်းႁူႉ လွင်ႈပၢႆးယူႇလီၵူၼ်းဝၢၼ်ႈ ၸွမ်းဝၢၼ်ႈၼွၵ်ႈၼႃးပၢင်ႇ ၸိူဝ်းၼႆႉယူႇ ဝႃႈၼႆ။

['ၶၢဝ်ႇ', 'ၵူၼ်းၼုမ်ႇ']

2019-06-16T07:27:58

https://ssppssa.org/2019/06/%e1%80%95%e1%81%a2%e1%80%84%e1%80%ba%e1%81%bd%e1%80%ad%e1%80%af%e1%81%b5%e1%80%ba%e1%80%b8%e1%81%bd%e1%80%bd%e1%81%bc%e1%80%ba%e1%82%89%e1%80%95%e1%81%a2%e1%80%84%e1%80%ba%e1%80%9e%e1%80%bd%e1%81%bc/

ပၢင်ၽိုၵ်းၽွၼ်ႉပၢင်သွၼ်လိၵ်ႈလၢႆးတႆး ပွၵ်ႈ(2) ဝိႁၢၼ်ႇပၢင်ႇလေႃႉ ဝၢၼ်ႈႁႆးၸတ်းပၢင်လူင်းလိုဝ်ႈ

SSPP/SSA ဝၼ်းထီ- 15-06-2019 ပၢင်ၽိုၵ်းၽွၼ်း ပၢင်သွၼ်လိၵ်ႈလၢႆးတႆး ပွၵ်ႈၵမ်း ( 2 ) ဢၼ် တပ်ႉငဝ်ႈသိုၵ်း 798 ဢဝ်ပုၼ်ႈၽွၼ်း ၸတ်းႁဵတ်းတီႈဝတ်ႉဝိႁၢၼ်ႇ ၵျွင်းပၢင်ႇလေႃႉ ဝဵင်းမႂ်ႇဝၢၼ်ႈႁႆး ၼႂ်းၶၢဝ်းတၢင်း (15) ဝၼ်းၼၼ်ႉ ၸတ်းႁဵတ်း ပၢင်လူင်းလိုဝ်ႈပၢင်သွၼ်ၵႂႃႇ မီးၽူႈယႂ်ႇ ၵူၼ်းလူင် SSPP/SSA မုၵ်ႉၸုမ်းၼၢင်းယိင်း မေႃသွၼ်ဢိၵ်ႇ လုၵ်ႈႁဵၼ်း ၶိုၼ်ႈႁွတ်ႈ 190 ၵေႃႉ ပၢႆ ။ မိူဝ်ႈၼႆႉ ဝၼ်းထီႉ 15-06-2019 ၶၢဝ်းယၢမ်း 9:00 မူင်း ၵၢၼ်ၼႂ် ယူႇတီႈ ၸွမ်ႁၢၼ် သၢႆၾႃႉ ၽူႈၸတ်းၵၢၼ် ၽၢႆႇဢုပ်ႉပိူင်ႇ ငဝ်ႈငုၼ်း SSPP/SSA ဢွၼ်ႁူဝ်လူင်းပၢင်သွၼ်လူင်းလိုဝ်ႈ ပၢင်ၽိုၵ်းၽွၼ်ႉ လိၵ်ႈလၢႆးတႆး ပွၵ်ႈၵမ်း (2) ဢၼ်တပ်ႉငဝ်ႈသိုၵ်း (798) ႁပ်ႉပုၼ်ႈၽွၼ်း ႁဵတ်းသၢင်ႈမႃး တႃႇၶၢဝ်းတၢင်း 15 ဝၼ်းၼၼ်ႉ ဢွင်ႇ မၢၼ်ယဝ်ႉတူဝ်ႈၵႂႃႇ ၊ ၼႂ်းပၢင်လူင်းလိုဝ်ႈပၢင်သွၼ်ၼၼ်ႉ မီးၽူႈယႂ်ႇၵူၼ်းလူင် မိူၼ်ၼင်ႇ ၸွမ်ႁၢၼ် သၢႆ ၾႃႉ ၊ ၸွမ်ႁၢၼ် ငဝ်းၾႃႉ ဢိၵ်တင်း ၸဝ်ႈၸေႈတွၼ်ႈ ၸေႈဝဵင်း မုၵ်ႉၸုမ်းၼၢင်းယိင်းၸိုင်ႈတႆး ၊ ၶူးပူင် သွၼ် ဢိၵ်ႇလုၵ်ႈႁဵၼ်း တင်းသဵင်ႈၶိုၼ်ႈ ႁွတ်ႈ မီး 391 ၵေႃႉ ဝႃႈၼႆ။ ၸွမ်ႁၢၼ်သၢႆၾႃႉ ၽူႈၸတ်းၵၢၼ်ဢုပ်ႉပိူင်ႇ ငဝ်ႈငုၼ်း ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး မွၵ်ႈ လၢတ်ႈ ၶေႃႈၵႂၢမ်း ဝႃႈ- “ ငိၼ်းၸူမ်းၶွပ်ႈၸႂ်ထိုင် တီႈၵေႃႇမတီႇပွင်ၵၢၼ် ဢၼ်လႆႈၸတ်းႁဵတ်း ပၢင်သွၼ် ဢမ်ႇၵႃး ၶွပ်ႈၸႂ်ထိုင်ပႃး ၶူးမေႃသွၼ်လူင် လုင်းၸၢႆးၾႃႈ လႄႈ မေႃသွၼ် ဢၼ်လႆႈမႃး ပူင်သွၼ် ပၼ် ၊ ငိၼ်းၸူမ်းၶွပ်ႈၸႂ်ထိုင်ပႃး လုၵ်ႈႁဵၼ်းႁဝ်းၶဝ် ၸိူဝ်းဢၼ်ဝႆႉၸႂ်ယႂ်ႇ ၸႂ်ယၢဝ်းသေ လဵပ်ႈႁဵၼ်းတေႃႇပေႃး ဢွင်ႇမၢၼ်ယဝ်ႉတူဝ်ႈၵႂႃႇ ပဵၼ်ႁိုဝ်ၵေႃႈလီ ၵၢၼ်ပၢႆးပိင်ႇၺႃႇႁဝ်းၼႆႉ လီလႆႈဝႆႉ ၼမ်ႉၼၵ်းဢၼ်ၼိုင်ႈ ပုၼ်ႈတႃႇၸိူဝ်ႉၸၢတ်ႈႁဝ်းၶႃႈ ဢမ်ႇၵႃး သင်ဝႃႈပွၵ်ႈမိူဝ်းၵႂႃႇၼႆၵေႃႈ ၸိူဝ်းပဵၼ်မေႃ သွၼ် တီႈလႂ်ၵေႃႈလီ ႁႂ်ႈဝႆႉ ၼမ်ႉၼၵ်းၵၢၼ်လိၵ်ႈလၢႆးတႆးႁဝ်းၼႆႉ သိုပ်ႇပူင်သွၼ်ပၼ်ၵႂႃႇတႃႉ ” ဝႃႈၼႆ။ ၼႂ်းပၢင်ၽိုၵ်းၽွၼ်ႉလိၵ်ႈလၢႆးတႆး ၼႆႉ မီးၶူးမေႃသွၼ်လူင် လုင်းၸၢႆးၾႃႈ ဢွၼ်ႁူဝ်သေ မေႃသွၼ် 7 ၵေႃႉ ပူင်သွၼ်ၵႂႃႇ ၊ ၽႃႇသႃၵၢၼ်ပူင်သွၼ် တႄႉ မီးမိူၼ်ၼင်ႇ ပိုၼ်းတႆး ၊ လိၵ်ႈလၢႆးတႆး ၶေႃႈသဵင်တႅတ်ႈ ၊ ၵႂၢမ်းႁူမ်ႈၶေႃႈ ၊ တႃႇၵၢၼ်ပူင်သွၼ်လိၵ်ႈတႆး ဢဝ်ပိူင် “ မ ” ႁႃႈတူဝ်ၸိူဝ်းၼႆႉ ပူင်သွၼ်ပၼ်ၵႂႃႇ ၊ မီးမေႃသွၼ် မိူၼ်ၼင်ႇ ဝဵင်းသီႇပေႃႉ ၊ ၼမ်ႉလၼ်ႈ ၊ မိူင်းယႆ ၊ ၵေးသီး ၊ တၢင်ႉယၢၼ်း ၊ မိူင်းၵၢဝ် ၊ မိူင်းသူႈ ၊ ဝၢၼ်ႈႁႆး ဢိၵ်ႇပႃး မေႃသွၼ် ႁူင်းႁဵၼ်း ၸိူဝ်ႉၸၢတ်ႈ SSPP/SSA ၼႂ်းၵႄႈ ၵုၼ်ပၢင်ၵုၼ်ၶူင်း ၸိူဝ်းၼႆႉ မႃးၶိုၼ်ႈႁွတ်ႈလဵပ်ႈႁဵၼ်း ။ မေႃသွၼ် ၼၢင်းၶမ်းပၢႆ ၽူႈလဵပ်ႈႁဵၼ်းၵေႃႉၼိုင်ႈလၢတ်ႈၼႄဝႃႈ -“ ၵွၼ်ႇၶႃႈပႆႇမႃးတႄႉၵေႃႈ ဝူၼ်ႉပဵၼ် မဵဝ်းၼိုင်ႈ ၶီၸႂ်ဝႆႉထႃႈယူႇၶႃႈ ၽိူဝ်ႇမႃးၽႅဝ်ၵေႃႈ ၸဵမ်မေႃသွၼ်ၶဝ်ၸိူဝ်းၼႆႉ တူၺ်းၸွႆႈပႃး ပေႃးဢမ်ႇပဵၼ် လႆႈ ၵေႃႈ ဢမ်ႇတဵၵ်းၸႂ်ႉႁဵတ်း လိူဝ်သေၼၼ်ႉ လႆႈတၢင်းႁူႉတႄႉတႄႉ ၵၢၼ်လိၵ်ႈလၢႆးႁဝ်းၶႃႈ ပႃးၸဵမ်ၶေႃႈ သဵင်တႅတ်ႈ ၸိူဝ်းၼႆႉ ႁဝ်းၶႃႈတေလႆႈၶိုၼ်းပူင်သွၼ်ၵႂႃႇၸိူင်ႉႁိုဝ် လၢႆးလႂ် ၸိူဝ်းၼႆႉ ႁဝ်းၶႃႈ မႃးလႆႈတၢင်းႁူႉ ၼမ်တႄႉၶႃႈ လိူဝ်သေၼၼ်ႉၵေႃႈ လွင်ႈၸမ်ၸႂ်လွင်ႈမိုတ်ႈၵိုဝ်း ဢူၺ်းၵေႃႉဢူၺ်းသေႈ ၸိူဝ်းၼႆႉ ၵေႃႈမီးမႃး လႆႈဝႃႈ မီးၽွၼ်းလီ တႄႉတႄႉၶႃႈ ဢၼ်လႆႈမႃးလဵပ်ႈႁဵၼ်း ၼႆႉ ” ဝႃႈၼႆ။ “ ယိူင်းဢၢၼ်းထီႉၼိုင်ႈတႄႉ ၵေႃႈ တႆးႁႂ်ႈသိုပ်ႇပဵၼ်တႆး ၼင်ႇႁိုဝ်လုၵ်ႈဢွၼ်ႇ ဝၢၼ်ႈၼွၵ်ႈႁဝ်းၶႃႈ သင်ၵိူတ်ႇမႃးၵေႃႈ ႁႂ်ႈႁူႉလိၵ်ႈလၢႆးတႆး ၶႃႈၼေႃႈ ၸွမ်းၼင်ႇတီႈပၢႆးပိင်ႇၺႃႇ လူင်ပွင်ၸိုင်ႈ ဢမ်ႇၸွတ်ႇ ထိုင်လႆႈၼၼ်ႉ ၼင်ႇႁိုဝ်သမ်ႉပေႃးၸၢင်ႈဢဝ်လိၵ်ႈလၢႆးတႆးႁဝ်းသေ မီးလွင်ႈပိုၼ်ႉႁူႉ ပၢႆးပိင်ႇၺႃႇ မေႃလိၵ်ႈမေႃလၢႆးၶႃႈ ၊ထီႉသွင်ၵေႃႈ သင်လူင်းသေ ဢဝ်ၶႅပ်းဝႂ်ၵႂႃႇယဝ်ႉၵေႃႈ ႁႂ်ႈၵႂႃႇၶဝ်ႈလႆႈ သွၼ်လႆႈ ၼႂ်းႁူင်းႁဵၼ်း လူင်ပွင်ၸိုင်ႈ ထိုင် ၸၼ်ႉသၢမ် ၸၼ်ႉသီႇ ၸၼ်ႉႁႃႈ ပႃးၸဵမ်ပိုၼ်းတႆး ၸိူဝ်းၼႆႉ ၼႆ ” ၽူႈၵွၼ်းႁွင်ႈၵၢၼ် ၽၢႆႇပၢႆးပိင်ႇၺႃႇ ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး ၸၢႆးဢၢႆႈႁိၼ်သႅင် လၢတ်ႈၼႄ ၼင်ႇၼႆ။ ၵဵဝ်ႇၵပ်း ပၢင်ၽိုၵ်းၽွၼ်ႉလိၵ်ႈလၢႆးတႆး ဢၼ်တပ်ႉငဝ်ႈသိုၵ်း 798 ၸတ်းႁဵတ်းမႃးၼႆႉ ပွၵ်ႈၼႆႉ ပဵၼ်ပွၵ်ႈ ၵမ်း ထူၼ်ႈ (2) ၊ ပွၵ်ႈၵမ်းထူၼ်ႈ ၼိုင်ႈ ပီၵၢႆတႄႉ လႆႈၸတ်းမႃး တီႈၵျွင်း ၼွင်ၶၢင် ၸေႈဝဵင်း ၵေးသီးၵႂႃႇ ၊ ဢၼ်ငဝ်ႈငုၼ်း ဢွၼ်ႁူဝ်ႁဵတ်းသၢင်ႈမႃးတႄႉ မီးပွၵ်ႈထီႉ (8)ယဝ်ႉ၊ မိူဝ်းၼႃႈမႃးၵေႃႈ ၼင်ႇႁိုဝ်တေမီး လႆႈၵမ်းထူၼ်ႈသၢမ် ၵမ်းထူၼ်ႈသီႇၵႂႃႇၼၼ်ႉ ယူႇတီႈႁွင်ႈၵၢၼ်ပၢႆးပိင်ႇၺႃႇ ငဝ်ႈငုၼ်းသေ တေၶတ်းၸႂ် ႁဵတ်းသၢင်ႈၵႂႃႇယူႇ ဝႃႈၼႆ။

['ၶၢဝ်ႇ', 'ပၢႆးပိင်ႇၺႃႇ']

2019-06-13T18:45:35

https://ssppssa.org/2019/06/sspp-ssa-%e1%80%99%e1%82%84%e1%80%b8%e1%80%9e%e1%80%b5%e1%81%bc%e1%80%ba%e1%82%88%e1%80%90%e1%81%a2%e1%80%84%e1%80%ba%e1%80%b8%e1%80%9c%e1%80%ae-%e1%80%90%e1%80%bd%e1%80%95%e1%80%ba%e1%82%87%e1%81%b5/

SSPP/SSA မႄးသဵၼ်ႈတၢင်းလီ တွပ်ႇၵုင်ႇပေႃႈမႄႈၵူၼ်းမိူင်း

ၶၢဝ်ႇ-SSPP/SSA 2019 Jun(12) ၽူႈၵွၼ်းတပ်ႉလႄႈလုၵ်ႈတပ်ႉ ဢိၵ်ႇပႃးၽူႈယႂ်ႇၵူၼ်းလူင် ၼႂ်းငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP/SSA ဢွၼ်ၵၼ်သိူဝ်ႇသၢႆးၼိူဝ်သဵၼ်ႈတၢင်း ၸွႆႈထႅမ်ပေႃႈမႄႈၵူၼ်းမိူင်း ၼႂ်းဢိူင်ႇဝၢၼ်ႈမိူတ်ႇ ၸေႈဝဵင်း ၵေးသီး ၸိုင်ႈတႆးပွတ်းၸၢၼ်း။ ဝၼ်းထီႉ 12.6.2019 ၸဝ်ႈသိုၵ်း ၸၼ်ၶိူဝ်း ၽူႈၵွၼ်းတပ်ႉၸုမ်း 702 တၢင်တူဝ်ငဝ်ႈငုၼ်းပႃႇတီႇမႂ်ႇသုင် ၸိုင်ႈတႆး တပ်ႉသိုၵ်းၸိုင်ႈတႆးသေ ဢွၼ်ႁူဝ်ၽူႈၵွၼ်းတပ်ႉလႄႈလုၵ်ႈတပ်ႉ ၼႂ်းတပ်ႉငဝ်ႈသိုၵ်း 918 ႁႅင်းၵူၼ်း(70)၊ ၵႃးတၢင်ႇသၢႆး (10) လမ်းပၢႆသေ ၸွႆႈထႅမ်သိူဝ်ႇသၢႆးၼိူဝ်သဵၼ်ႈတၢင်း ဢၼ်လုၵ်ႉဝၢၼ်ႈ မိူတ်ႇ ၵႂႃႇ ဝၢၼ်ႈၼမ်ႉႁူဝ်၊ ဝၢၼ်ႈၼမ်ႉမေႃႇ၊ ဝၢၼ်ႈၶူင်ႈထွၼ်ႇတေႃႇဝၢၼ်ႈၽၢႆၼိမ်း တၢင်းၵႆ 25 လၵ်း၊ လင်ႁိူၼ်းမီး 250 လင်ပၢႆယူႇယဝ်ႉ။ ၼႂ်းၶၢဝ်းႁိုဝ်ႉၼႆႉ ပေႃႈမႄႈၵူၼ်းမိူင်း လႆႈၵႂႃႇမႃးယၢပ်ႇလူၺ်ႈတၢင်းပိူဝ်ႉဢုင် ၵူႈပီႊလႄႈ ငဝ်ႈငုၼ်းပႃႇတီႇ မႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး ၸင်ႇဝႆႉၼမ်ႉၼၵ်း တၵ်းႁႂ်ႈပဵၼ်ၵၢၼ်တွပ်ႇၵုင်ႇ ပေႃႈမႄႈၵူၼ်း မိူင်းသေ ၸွႆႈထႅမ်ယူႇယဝ်ႉ။ မိူဝ်ႈၽွင်းၵေႃႇသိုၵ်းၵေႃႉႁၢၼ် ႁဵတ်းၵၢၼ်ၸွႆႈထႅမ်ပေႃႈမႄႈၵူၼ်းမိူင်းၼၼ်ႉ တၢမ်တူဝ် ၸွမ်သိုၵ်းလူင် ၸဝ်ႈပၢင်ႇၾႃႉ ႁူဝ်ပဝ်ႈလူင် SSPP/SSA ဢိၵ်ႇပႃး ၸွမ်သိုၵ်း ၸဝ်ႈၶိူဝ်းတႆး ၵႅမ်ႁူဝ်ပဝ်ႈ(1) SSPP/SSA လူင်းပၼ်ႁႅင်း လွင်ႈၸွႆႈထႅမ်ႁဵတ်းတၢင်းလီပၼ် ပေႃႈမႄႈၵူၼ်းမိူင်းယူႇယဝ်ႉ။ ၵဵဝ်ႇၵပ်း ၵၢၼ်ၵေႃႇသၢင်ႈတွၼ်ႈလိၼ်ၶိုၼ်ႈယႂ်ႇ ၸွႆႈထႅမ်ပၼ်ပေႃႈမႄႈၵူၼ်းမိူင်းၼၼ်ႉ ငဝ်ႈငုၼ်းပႃႇ တီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆးSSPP/SSA တမ်းဝၢင်းၽႅၼ်ၵၢၼ်သေ ၸွႆႈထႅမ်ၵေႃႇသၢင်ႈ ပၼ်ၵႂႃႇ ၸွမ်းၼင်ႇပွင်ပဵၼ် ယိုၼ်းထိုင်လႆႈယူႇယဝ်ႉ။

['ၶၢဝ်ႇ', 'ၵၢၼ်ၵေႃႇသၢင်ႈတွၼ်ႈလိၼ်ၶိုၼ်ႈယႂ်']

2019-06-13T15:49:01

https://ssppssa.org/2019/06/%e1%81%b5%e1%80%b1%e1%82%83%e1%82%87%e1%81%b5%e1%80%af%e1%80%99%e1%80%ba%e1%80%b8%e1%81%b5%e1%80%bd%e1%80%84%e1%80%ba%e1%80%b8%e1%80%99%e1%80%b0%e1%80%b8%e1%80%91%e1%81%a2%e1%80%90%e1%80%ba%e1%82%88/

ၵေႃႇၵုမ်းၵွင်းမူးထၢတ်ႈလွႆဝဵင်း ယဝ်ႉတူဝ်ႈလီငၢမ်း

ၶၢဝ်ႇ-SSPP/SSA 2019 Jun(13) သင်ႇၶႃႇၸဝ်ႈၼႂ်းတူင်ႇဝဵင်းမိူင်းသူႈ ဢွၼ်ႁူဝ်ၼမ်းၼႃႈသေ တၢမ်တူဝ်ၸွမ်သိုၵ်းလူင် ပၢင်ႇၾႃႉ ႁူဝ်ပဝ်ႈ လူင် ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP/SSA ဢိၵ်ႇပႃးပေႃႈမႄႈၵူၼ်းမိူင်း ၼႂ်းဢိူင်ႇၼွင်ဢႅပ်း ၸေႈဝဵင်းမိူင်းသူႈ လႆႈဢွၼ်ၵၼ်တႄႇၵုမ်းၵေႃႇၶိုၼ်း ၵွင်းမူးထၢတ်ႈလွႆဝဵင်း ဝၼ်းထီႉ 3.6.2019 ၼၼ်ႉ မေႃမိုဝ်းၵေႃႇၵွင်းမူး ၶုၼ်သိုၵ်း ၵမ်ႉမိူင်းဢွၼ်ႁူဝ်ႁဵတ်းသၢင်ႈမႃး တေႃႇဝၼ်း ထီႉ-12.6.2019 ၼႆႉ ယဝ်ႉတူဝ်ႈလီငၢမ်းယူႇယဝ်ႉ။ ၵွင်းမူးထၢတ်ႈလွႆဝဵင်း တီႈဝၢၼ်ႈလွႆဝဵင်း ဢိူင်ႇၼွင်ဢႅပ်း ၸေႈဝဵင်းမိူင်းသူႈ ၸိုင်ႈတႆးပွတ်းၸၢၼ်း ဢၼ်လႆႈဢဝ်ၶၢဝ်းတၢင်း(7) ဝၼ်းသေ ၶိုၼ်းၵေႃႇၵုမ်းၼၼ်ႉ ယဝ်ႉတူဝ်ႈလီငၢမ်းလႄႈ မေႃမိုဝ်းလူင် ဢွၼ်ၵေႃႇၵုမ်းၵွင်းမူး ၶိုၼ်းဢၢပ်ႈပၼ် သင်ႇၶႃႇၸဝ်ႈလႄႈပေႃႈမႄႈၵူၼ်းမိူင်း ၼႂ်းပိုၼ်ႉတီႈ ဢိူင်ႇၼွင် ဢႅပ်းၵႂႃႇယူႇယဝ်ႉ။ ၵွင်းမူးထၢတ်ႈလွႆဝဵင်းၼႆႉ မိူဝ်ႈပီႊသႃႇသၼႃႇပုတ်ႉထၸဝ်ႈလႆႈ 1300 ၼီႈၼၼ်ႉ ဢၼ်ပဵၼ်ပီႇ တၵၢတ်ႈၽၢႆႇယူၼ်း ၽႅဝ်ၼႂ်းထုင်ႉမိူင်းႁႃႉမိူင်းႁႅင်းလႄႈ တင်းပိုၼ်းႁုၼ်ႇႁၢင်ႈၽြႃးပဵၼ်ၸဝ်ႈ ပလသႁိင်ႇၵၼႆႉ တိုၼ်းၵိုၵ်းၵပ်းၵၼ်မႃး မီးဝႆႉပိုၼ်းၵႅပ်ႈၼင်ႇၼႆသေ ၵူၼ်းမိူင်းပိုၼ်ႉတီႈၵေႃႈ တိုၼ်း မီးလွင်ႈယုမ်ႇယမ်ၼပ်ႉထိုဝ် ပဵၼ်ၵွင်းမူးထၢတ်ႈၸႅတ်ႈၵိုၵ်းၼမ်ႉလိၼ်ႁိၼ်ၽႃ ၸိုင်ႈတႆးႁဝ်းသူႇၼိုင်ႈ ၼႆယဝ်ႉ။

['ၵၢၼ်ပူၵ်းပွင်', 'ၶၢဝ်ႇ']

2019-06-13T15:44:06

https://ssppssa.org/2019/06/%e1%81%b8%e1%80%bd%e1%82%86%e1%82%88%e1%80%91%e1%82%85%e1%80%99%e1%80%ba%e1%80%90%e1%80%b5%e1%80%84%e1%80%ba%e1%81%bd%e1%81%a2%e1%82%86-%e1%80%90%e1%82%83%e1%82%87%e1%81%bc%e1%80%99%e1%80%ba%e1%82%89/

ၸွႆႈထႅမ်တဵင်ၽၢႆ တႃႇၼမ်ႉၵိၼ်ၼမ်ႉၸႂ်ႉပေႃႈမႄႈၵူၼ်းမိူင်းတီႈဝၢၼ်ႈပဵင်းၼိမ်

ၶၢဝ်ႇ-SSPP/SSA 2019 Jun(13) တပ်ႉငဝ်ႈသိုၵ်း(999) SSPP/ SSA ၸွႆႈထႅမ်ၵေႃႇသၢင်ႈတဵင်ၽၢႆ ယိူင်ႈၼမ်ႉ ၸွႆႈထႅမ်ပေႃႈ မႄႈၵူၼ်းမိူင်း ဝၢၼ်ႈပဵင်းၼိမ်လႄႈဝၢၼ်ႈပၢင်ႇၶမ်း ဢိူင်ႇမိူင်းယဵၼ် ၸေႈဝဵင်းၼမ်ႉတူႈ ၸိုင်ႈတႆးပွတ်းႁွင်ႇ။ ဝၼ်းထီႉ-29.5.2019 တေႃႇဝၼ်းထီႉ 11.6.2019 ၼၼ်ႉ ယူႇတီႈ ၽူႈမီးပုၼ်ႈၽွၼ်းၽၢႆႇဢုပ်ႉ ပိူင်ႇ ၼႂ်းတပ်ႉငဝ်ႈသိုၵ်း (999) ဢွၼ်ႁူဝ်ၸွႆႈထႅမ်ၵေႃႇသၢင်ႈတဵင်ၽၢႆယိုင်ႈၼမ်ႉ ယွၼ်ႉၵူၼ်းမိူင်း ဝၢၼ်ႈပဵင်းၼိမ်လႄႈဝၢၼ်ႈပၢင်ၶမ်း ထူပ်းတၢင်းယၢပ်ႇ ၼမ်ႉၵိၼ်ၼမ်ႉၸႂ်ႉ ၽွင်းမိူဝ်ႈၶၢဝ်းႁႅင်ႈၼၼ်ႉ ၼႆယူႇယဝ်ႉ။ တႃႇၵေႃႇသၢင်ႈတဵင်ၽၢႆႇယိုင်ႈၼမ်ႉ ႁႂ်ႈပေႃးၸႂ်ႉပေႃးၵိၼ် တႃႈၼႃႈဝၢၼ်ႈပဵင်းၼိမ် ဢၼ်မီး လင် ႁိူၼ်း(22)လင်လႄႈ ဝၢၼ်ႈပၢင်ႇၶမ်း ဢၼ်မီးလင်ႁိူၼ်း(84)လင်ၼၼ်ႉ လႆႈၸႂ်ႉၵႃးထုၺ်(လူဝ်ႇတႃႇ) (1) လမ်း၊ ၶၢဝ်းတၢင်းႁဵတ်းၵၢၼ် ႁိုင်(43)ၸူဝ်ႈမူင်းသေ ယူႇတီႈတပ်ႉငဝ်ႈသိုၵ်း(999) လႆႈၸႂ်ႉၸၢႆႇငိုၼ်း ၵႃႈတဵင်ၽၢႆယိုင်ႈၼမ်ႉတေႃႇယဝ်ႉ သဵင်ႈ(4,187,500) ပျႃးယူႇယဝ်ႉ။ ၽူႈမီးပုၼ်ႈၽွၼ်းၼႂ်းတပ်ႉငဝ်ႈသိုၵ်း(999)ၵေႃႉၼိုင်ႈလၢတ်ႈဝႃႈ“ဢၼ်ႁဝ်းၶႃႈလႆႈသဵင်ႈငိုၼ်း ၸွႆႈထႅမ်ပေႃႈမႄႈၵူၼ်းမိူင်းၼႆႉ မၼ်းဢမ်ႇလမ်ႇလွင်ႈသင် ဢၼ်လမ်ႇလွင်ႈမၼ်းတႄႉ ႁဵတ်းယဝ်ႉမီးဝႆႉ ယဝ်ႉသေ တႃႇတေဢွၼ်ၵၼ်လုမ်းလႃး ႁႂ်ႈပေႃးၸႂ်ႉလႆႈၶၢဝ်းႁိုင်ၼၼ်ႉ ပဵၼ်ဢၼ်လမ်ႇလွင်ႈတေႉ တေႉ ၶႂ်ႈတုၵ်းသူၼ်းႁႂ်ႈၵူၼ်းဝၢၼ်ႈၵူၼ်းသူၼ်ႁဝ်း ဢွၼ်ၵၼ်လုမ်းလႃးလီလီသေ ႁႂ်ႈလႆႈၸႂ်ႉလႆႈတိုဝ်း ၵႂႃႇပီႊယၢဝ်းၶၢဝ်းႁိုင်ယူႇ”ဝႃႈၼင်ႇၼႆ။

['ၵၢၼ်ပူၵ်းပွင်', 'ၶၢဝ်ႇ']

2019-06-13T15:37:02

https://ssppssa.org/2019/06/%e1%80%95%e1%80%ad%e1%80%af%e1%80%90%e1%80%ba%e1%82%87%e1%82%81%e1%80%b0%e1%80%84%e1%80%ba%e1%80%b8%e1%80%9a%e1%82%83-%e1%81%b5%e1%80%b0%e1%81%bc%e1%80%ba%e1%80%b8%e1%80%99%e1%80%ad%e1%80%b0%e1%80%84/

ပိုတ်ႇႁူင်းယႃ ၵူၼ်းမိူင်းတီႈဝၢၼ်ႈၼႃးပႅင်

ၶၢဝ်ႇ-SSPP/SSA 2019 Jun(13) ၽူႈၸတ်းၵၢၼ်ၸေႈဝဵင်းမၢႆ(9) SSPP/SSA ဢွၼ်ႁူဝ်ၵၢပ်ႈသွမ်းသင်ႇၶႃႉၸဝ်ႈ လူႇတၢၼ်းယိူင်း ၸူး ဝၼ်းပိုတ်ႇႁူင်းယႃပေႃႈမႄႈၵူၼ်းမိူင်း တီႈဝၢၼ်ႈၼႃးပႅင် ဢိူင်ႇဝၢၼ်ႈပၢၼ်း ၸေႈဝဵင်းသီႇပေႃႉ ၸိုင်ႈတႆးပွတ်းႁွင်ႇ။ ဝၼ်းထီႉ 12.6.2019 ယၢမ်း 07:00 မူင်းၵၢင်ၼႂ်ၼၼ်ႉ ၵႅမ်ၶုၼ်ႁၢၼ် ၸၢႆးၵေႃးလိင်ႇ ၽူႈၸတ်းၵၢၼ်ၸေႈဝဵင်းမၢႆ(9) SSPP/SSA ဢွၼ်ႁူဝ်လူႇတၢၼ်းၵၢပ်ႈသွမ်းသင်ႇၶႃႉၸဝ်ႈ တီႈႁူင်းယႃမႂ်ႇ ဢၼ်မီးယိူင်းဢၢၼ်းတႃႇပူၵ်းပွင်ပၢႆးယူႇလီပေႃႈမႄႈၵူၼ်းမိူင်း၊ တီႈဢၼ်လူင်ပွင်ၸိုင်ႈ ဢမ်ႇတူၺ်းထိုင်လႆႈ ပၢႆးယူႇလီပေႃႈမႄႈၵူၼ်းမိူင်းၼၼ်ႉ ယူႇတီႈငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP/SSA သေၶတ်းၸႂ်ၵေႃႇသၢင်ႈပူၵ်းပွင်ပၼ် ပေႃႈမႄႈၵူၼ်းမိူင်းၵႂႃႇယူႇယဝ်ႉ။ ၽူႈၸတ်းၵၢၼ် ပွင်ပဵၼ်ႁူင်းယႃၵေႃႉၼိုင်ႈလၢတ်ႈဝႃႈ“ႁူင်းယႃႁဝ်းၶႃႈၼႆႉ တူၺ်းထိုင်ပၼ်လႆႈ ပၢႆးယူႇလီမႄႈပႃးတွင်ႉ၊ ႁဵတ်းပဵၼ်မႄႈၵဵပ်း၊ လုမ်းလႃးမႄႈလုၵ်ႈဢွၼ်ႇ၊ တူၺ်းထိုင်ပၼ်ပၢႆးယူႇလီ လုၵ်ႈဢွၼ်ႇ ဢႃႇယူႉ(5)ၶူပ်ႇလူင်းတႂ်ႈ၊ ယူတ်းယႃပၼ် တၢင်းပဵၼ်ပွတ်ႇ၊ တၢင်းပဵၼ်ၼၢဝ်ၼူၵ်ႉ၊ လုမ်းလႃးမႄႈပႃးတွင်ႉလဵင်ႉလုၵ်ႈယၢပ်ႇ၊ လုၵ်ႈဢွၼ်ႇပဵၼ် တၢင်းပဵၼ်ၶိုၵ်ႉၶၢၵ်ႉၸိူဝ်းၼႆႉ ဝႆႉပဵၼ်ပိူင်ယႂ်ႇ သေ တေတူၺ်းထိုင်ယူတ်းယႃပၼ်ၵႂႃႇယူႇ”ဝႃႈၼင်ႇၼႆ။ ၵၢၼ်ၵေႃႇသၢင်ႈၸွႆႈထႅမ်ပၼ်ႁူင်းယူတ်းယႃၵူၼ်းမိူင်းၼႆႉ ဢမ်ႇၵႃးတီႈဝၢၼ်ႈၼႃးပႅင်ၵူၺ်း တီႈၼႂ်းၸေႈဝဵင်း တၢင်ႉယၢၼ်း၊ ၸေႈဝဵင်းမိူင်းသူႈ၊ ၸေႈဝဵင်းမိူင်းၼွင်၊ ၸေႈဝဵင်းၵေးသီး ၸိူဝ်းၼႃႈတီႈႁၢင်ႇၵႆဝဵင်းသေ မီးလွင်ႈယၢပ်ႇၽိုတ်ႇတႃႇၵႂႃႇၸူးႁူင်းယူတ်းယႃၼၼ်ႉ ငဝ်ႈငုၼ်း ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး တမ်းဝၢင်းၽႅၼ်ၵၢၼ် တႃႇၵေႃႇသၢင်ႈပၼ် ဢွင်ႈယူတ်း ယႃပေႃႈမႄႈၵူၼ်းမိူင်း ၵႃႈၼင်ႇပွင်ပဵၼ်လႆႈယူႇယဝ်ႉ။

['ၶၢဝ်ႇ', 'ပၢႆးယူႇလီ']

2019-06-08T10:12:35

https://ssppssa.org/2019/06/%e1%81%bc%e1%80%af%e1%80%99%e1%80%ba%e1%82%87%e1%81%b8%e1%81%a2%e1%82%86%e1%80%b8%e1%80%99%e1%80%ad%e1%80%b0%e1%80%84%e1%80%ba%e1%80%b8%e1%80%9e%e1%80%b0%e1%82%88-%e1%80%91%e1%80%af%e1%81%b5%e1%80%ba/

ၼုမ်ႇၸၢႆးမိူင်းသူႈ ထုၵ်ႇယိုဝ်း ၼိူဝ်သဵၼ်တၢင်းၵႂႃႇ ႁၢႆးပႃ

တႅမ်ႈ-ၼူၵ်ႉႁုင်ႉ 7 Jun 2019 ၸၢႆးလူင်ၵႅဝ်ႈ ဢႃႇယူႉ(21)ၶူပ်ႇ ထုၵ်ႇၼၢင်းယိင်းသၢဝ် ယွၵ်ႇလႅၼ်ၸူဝ်းႁွင်ႉ ၵႂႃႇထူပ်းၵၼ် တီႈတၢတ်ႇႁၢႆးပႃ ဢမ်ႇတၼ်းၽႅဝ် ထုၵ်ႇယိုဝ်းတိူဝ်ႉၺႃးၵွၵ်းႁူဝ် ၼိူဝ်သဵၼ်ႈတၢင်းၵႂႃႇႁၢႆးပႃ ဢိူင်ႇဝၢၼ်ႈ သေႃႉ ၸေႈဝဵင်းမိူင်းသူႈ ၸိုင်ႈတႆးပွတ်းၸၢၼ်း။ ဝၼ်းထီႉ 6.6.2019 ယၢမ်း 4:15 မူင်း မိူဝ်ႈၵႃးဢၼ်ၸၢႆးလူင်ၵႅဝ်ႈၶီႇမႃးၼၼ်ႉ ၽႅဝ်မႃးတီႈ ၵွင်း မႆႉႁုင်းသၢင်ႇသီႈၵေႃႈ မီးၵူၼ်းဢဝ်ၵွင်ႈယိုဝ်းသႂ်ႇၵႃးလႄႈ ၵူၼ်းႁေႃႈၵႃးလႆႈတိူဝ်ႉမၢတ်ႇသေ ၵႃးဝင်ႇဝိူဝ်ႈ ဢွၵ်ႇတၢင်းၵႂႃႇၽႃႇၺႃးတူၼ်ႈမႆႉႁိမ်းတၢင်းလႄႈ ၵႃးၵိုတ်းၵႂႃႇယဝ်ႉ၊ ၸုမ်းဢၼ်ယိုဝ်းၼၼ်ႉၽႅဝ်မႃးတီႈ ၵႃးသေ လိူၵ်ႈႁႃၸၢႆးလူင်ၵႅဝ်ႈၼႆသေ ဢဝ်ၵွင်ႈယိုဝ်ႈၵွၵ်းႁူဝ်မၼ်း ပွင်ႇၵႂႃႇယူႇယဝ်ႉ။ ယွၼ်ႉဢမ်ႇတၢႆၵမ်းလဵဝ်လႄႈ လႆႈဢဝ်မႃးၶိုၼ်ႈႁူင်းယႃ ၵူၼ်းမိူင်းတီႈဝၢၼ်ႈႁႆး ထိုင်ယၢမ်း 8:18 မူင်းၼၼ်ႉ လႆႈသုတ်းသဵင်ႈသၢႆၸႂ်ၵႂႃႇ၊ ဢူၺ်းၵေႃႉၸၢႆးလူင်ၵႅဝ်ႈ မၢတ်ႇၸဵပ်း(2)ၵေႃႉ လႆႈဢဝ်ၶိုၼ်ႈ ယူတ်းယႃတီႈႁူင်းယႃလူင်မိူင်းသူႈ ၼႆယဝ်ႉ။ ၸွမ်းလူၺ်ႈၸႅၼ်ႇပဵၼ် လွင်ႈယိုဝ်းၵၼ်တၢႆၼၼ်ႉ ယူႇတီႈၽူႈမီးပုၼ်ႈၽွၼ်း ၼႂ်းပႃႇတီႇမႂ်ႇသုင် ၸိုင်ႈတႆး တပ်ႉသိုၵ်းၸိုင်ႈတႆး SSPP/SSA ၵူတ်ႇထတ်းႁူႉပိုၼ်းလင် ၸၢႆးလူင်ၵႅဝ်ႈ မီးပၼ်ႁႃၵဝ်းၼႃႈ ႁိူၼ်းပိူၼ်ႈလူႉ၊ ၵဝ်းမေးပိူၼ်ႈ၊ မီးၽိင်ႈယၢမ်ႈဢမ်ႇလီ ဢၼ်ထုၵ်ႇယိုဝ်းၼႆႉၵေႃႈ ယွၼ်ႉဢမ်ႇမီးလွင်ႈ ႁၢၼ်ႉၸႂ်တေႃႇၵၼ် လႆႈၶေႃႈမုၼ်းၼင်ႇၼႆသေ သိုပ်ႇလမ်းႁႃၵူၼ်းၵေႃႉဢၼ်ထုၵ်ႇထၢင်ႇထိူမ် ပဵၼ်ၵူၼ်းယိုဝ်းၼၼ်ႉ ပဵၼ်ၵူၼ်းၸႃႇတီႉဝၢၼ်ႈသေႃႉ တႄႇၼႃႈႁိူၼ်းၵႂႃႇယူႇတၢင်ႉယၢၼ်း ဝႃႈၼႆ။ ပႃႈထူၺ်းၵေႃႉပဵၼ်ပႃႈ ၸၢႆးလူင်ၵႅဝ်ႈၵေႃႈလၢတ်ႈဝႃႈ “ယွၼ်ႉဢမ်ႇထွမ်ႇၵႂၢမ်းလႄႈပဵၼ်ၵူၺ်း” ဝႃႈၼႆ၊ မိူဝ်ႈၼႃႈတေပဵၼ်ပၼ်ႁႃၼၼ်ႉ မီးၼၢင်းယိင်း(2)ၵေႃႉ ၸူဝ်းၵႂႃႇႁွင်ႉၵႂၢမ်း KTV တီႈၼႂ်းဝဵင်းမိူင်းသူႈ မၼ်းၸၢႆးဢမ်ႇၵႂႃႇ၊ ထိုင်ဝၼ်းထီႉ 6.6.2019 ၼႆႉ ၸင်ႇၸူဝ်းႁွင်ႉၵၼ်ၵႂႃႇလႄႇ တီႈတၢတ်ႇႁၢႆးပႃ ဢဝ်ၼၢင်းယိင်းႁဵတ်းယိူဝ်ႇယွၵ်ႇဢဝ်၊ ၼၢင်းယိင်း(2)ၵေႃႉၼၼ်ႉ လႆႈႁူႉဝႃႈ လုၵ်ႉတၢင်းၼမ်ႉၸၢင်မႃးၼႆယဝ်ႉ။ ၼၢင်းယိင်းသၢဝ်(2)ၵေႃႉ ၼၼ်ႉၵေႃႈ ပရိၵ်ႈၼႂ်းမိူင်းသူႈ တီႉၺွပ်းလႆႈယဝ်ႉ လႆႈႁူႉၼင်ႇၼႆ။ ၸၢႆးလူင်ၵႅဝ်ႈၼႆႉ ပဵၼ်လုၵ်ႈၸၢႆး လုင်းၵႅဝ်ႈ+ပႃႈလူႇ တီႈယူႇ ပွၵ်ႉၵၢတ်ႇဝဵင်းမိူင်းယၢင်း ၸေႈတွၼ်ႈၵဵင်းတုင်၊ ဢူႈမႄႈၽၢတ်ႇၵၼ်ၸဵမ်မိူဝ်ႈဢႃႇယူႉလႆႉ 2-3 ၶူပ်ႇၼၼ်ႉသေ မိူဝ်းယူႇၸွမ်းဢူႈ ယႂ်ႇတီႈမိူင်းယၢင်း ၵဵင်းတုင်၊ ၵွပ်ႈမႄႈပဵၼ်ၵူၼ်းမိူင်းသူႈလႄႈ လႆႈမႃးၸႂ်းပီႈၼွင်ႉ မိူဝ်ႈလိူၼ်သိပ်းသွင် ပူၼ်ႉမႃးၼၼ်ႉသေ ဢမ်ႇမိူဝ်းၶိုၼ်းမိူင်းယၢင်း တေႃႇထိုင်ပဵၼ်ပၼ်ႁႃ ထုၵ်ႇယိုဝ်းတၢႆၼႆႉယဝ်ႉ။

['ၶၢဝ်ႇၵူႈလွင်ႈလွင်ႈ', 'ၶၢဝ်ႇ']

2019-06-06T08:59:44

https://ssppssa.org/2019/06/%e1%80%9e%e1%80%84%e1%80%ba%e1%82%87%e1%81%b6%e1%82%83%e1%82%89%e1%81%b8%e1%80%9d%e1%80%ba%e1%82%88%e1%80%9c%e1%82%84%e1%82%88%e1%81%b8%e1%80%9d%e1%80%ba%e1%82%88%e1%80%95%e1%81%a2%e1%80%84%e1%80%ba/

သင်ႇၶႃႉၸဝ်ႈလႄႈၸဝ်ႈပၢင်ႇၾႃႉ ဢိၵ်ႇၵူၼ်းမိူင်းပိုၼ်ႉတီႈ ၶိုၼ်းၵေႃႇၵုမ်း ၵွင်းမူးထၢတ်ႈလွႆဝဵင်း

ၶၢဝ်ႇ-SSPP/SSA 2019 Jun-5 သင်ႇၶႃႉၸဝ်ႈလႄႈ ၵူၼ်းမိူင်း ဢိၵ်ႇပႃးၵူၼ်းလူင် ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး တပ်ႉသိုၵ်း ၸိုင်ႈတႆး ၶိုၼ်းဢွၼ်ၵၼ်ၵေႃႇၵုမ်း ၵွင်းမူးထၢတ်းလွႆဝဵင်း ဢၼ်ၵူၼ်ႇလူႉၵႂႃႇပီႊယၢဝ်းၶၢဝ်းႁိုင် တီႈဝၢၼ်ႈလွႆဝဵင်း ဢိူင်ႇၼွင်ဢႅပ်း ၸေႈဝဵင်းမိူင်းသူႈ ၸိုင်ႈတႆးပွတ်းၸၢတ်း။ ဝၼ်းထီႉ 5.6.2019 ယၢမ်း 07:00 မူင်းၼၼ်ႉ သင်ႇၶႃႉၸဝ်ႈ ၼႂ်းတူင်ႇဝဵင်းမိူင်းသူႈ ဢွၼ်ႁူဝ် တၵႃႇသထႃးတင်းၼမ်သေ ၶိုၼ်းၵေႃႇၵုမ်းလုမ်းလႃး ၵွင်းမူးထၢတ်းလွႆဝဵင်းၼၼ်ႉ ၸွမ်သိုၵ်းလူင် ပၢင်ႇၾႃႉ ႁူဝ်ပဝ်ႈပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP/SSA၊ ၸဝ်ႈသိုၵ်းလူင် ထိူၼ်ႇမိူင်း ၵႅမ်ၽူႈၸတ်းၵၢၼ်ဢုပ်ႉပိူင်ႇ SSPP/SSA၊ ၸဝ်ႈသိုၵ်း ၸၢႆးသူႉ ၽူႈၼမ်းၼႂ်းထီႉ(2)SSPP/SSA လႄႈၽူႈယႂ်ႇၵူၼ်းလူင် ၼႂ်းငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး ၶဝ်ႈႁူမ်ႈလူႇတၢၼ်း ထႃႇပၼႃႇ တမ်းမၢၵ်ႇဢုတ်ႇငိုၼ်းမၢၵ်ႇဢုတ်ႇၶမ်း ၶပ်ႉတမ်းၵေႃႇပလၢင်ႇၵွင်းမူးၵႂႃႇယူႇယဝ်ႉ။ ၵူၼ်းမိူင်းပိုၼ်ႉတီႈၵေႃႉၼိုင်ႈလၢတ်ႈၼႄဝႃႈ“တီႈၵွင်းမူးၼႆႉ ပေႃးလိူၼ်သီႇမူၼ်း လိူၼ်ႁူၵ်း မူၼ်းလႂ်ၼႆႉ ၵႆႉၵႆႉၼႄၽုင်း လုၵ်ႉၼိူဝ်လွႆဝဵင်းၼၼ်ႉ ပဵၼ်ၾႆးလႅင်းထွင်ႇမႃးတီႈၵွင်းမူးၵဝ်ႇၼႆႉ၊ လွင်ႈဝႃႈပဵၼ်ထၢတ်ႈတေႃႇဢၼ်ဝႃႈၼၼ်ႉတႄႉ ၵူၺ်းလႆႈငိၼ်းၵူၼ်းထဝ်ႈႁဝ်းၶဝ် လၢတ်ႈၼႄၵူၺ်း၊ ၵမ်းၼႆႉတႄႉပေႃးၶိုၼ်းၵုမ်းတႄႉၵေႃႈ တေႁိူဝ်ႈႁိူင်းပိူင်းသႂ်ႇ မိူင်းႁဝ်းတေၵတ်းယဵၼ်ၶိုၼ်ႈယႂ်ႇမႂ်ႇသုင် ယူႇ”ဝႃႈၼႆ။ ၵွင်းမူးထၢတ်ႈလွႆဝဵင်းၼႆႉ မိူဝ်ႈပီႊသႃႇသၼႃႇပုတ်ႉထၸဝ်ႈလႆႈ 1300 ၼီႈၼၼ်ႉ ဢၼ်ပဵၼ်ပီႇ တၵၢတ်ႈၽၢႆႇယူၼ်း ၽႅဝ်ၼႂ်းထုင်ႉမိူင်းႁႃႉမိူင်းႁႅင်းသေ တင်းပိုၼ်းႁုၼ်ႇႁၢင်ႈၽြႃးပဵၼ်ၸဝ်ႈ ပလသႁိင်ႇၵၼႆႉ လႆႈၵိုၵ်းၵပ်းၵၼ်မႃး လႆႈႁူႉပိုၼ်းၵႅပ်ႈၼင်ႇၼႆ။

['ၶၢဝ်ႇ', 'ၶၢဝ်ႇတူင်ႉၼိုင်ၸုမ်းဢွၼ်ႁူဝ်ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး']

2019-06-05T13:40:19

https://ssppssa.org/2019/06/%e1%80%95%e1%81%a2%e1%80%84%e1%80%ba%e1%81%b5%e1%82%85%e1%80%9d%e1%80%ba%e1%82%88%e1%80%9c%e1%80%b0%e1%80%84%e1%80%ba%e1%80%b8%e1%80%9c%e1%80%ad%e1%80%af%e1%80%9d%e1%80%ba-%e1%80%95%e1%81%a2%e1%80%84/

ပၢင်ၵႅဝ်ႈလူင်းလိုဝ် ပၢင်သွၼ်လိၵ်ႈလၢႆးတႆးၶၢဝ်းမႆႈ ၼႂ်းၸေႈဝဵင်းၵူတ်ႉၶၢႆ

ၶၢဝ်ႇ-SSPP/SSA 2019 Jun(6)ၽူႈမီးပုၼ်ႈၽွၼ်းၽၢႆႇဢုပ်ႉပိူင်ႇ ၼႃႈတီႈၸေႈဝဵင်းမၢႆ(30) SSPP/SSA ၶဝ်ႈႁူမ်ႈပၢင်ၵႅဝ်ႈ လူင်းလိုဝ်ႈ ပၢင်သွၼ်လိၵ်ႈလၢႆးတႆးၶၢဝ်းမႆႈ တီႈဝၢၼ်ႈၶွၵ်ႈၵႂၢႆး ဢိူင်ႇၶမ်းတိူၼ်း ၸေႈဝဵင်းၵူတ်ႉၶၢႆ ၸိုင်ႈ တႆးပွတ်းႁွင်ႇ။ဝၼ်းထီႉ 2.6.2019 ယၢမ်းၵၢင် 08:00 မူင်းၼၼ်ႉ ၽူႈယႂ်ႇၵူၼ်းလူင်လႄႈပေႃႈမႄႈလုၵ်ႈႁဵၼ်း၊ မေႃသွၼ် ႁူမ်ႈၵၼ်ၸတ်းႁဵတ်း ပွႆးလူင်းပၢင်သွၼ်လိၵ်ႈလၢႆးတႆးၶၢဝ်းမႆႈ တီႈဝတ်ႉၵျွင်းမုၼ်ႈၸဝ်ႈ ဝၢၼ်ႈ ၶွၵ်ႈၵႂၢႆးၼၼ်ႉသေ လႆႈယိုၼ်ႈမွပ်ႈပၼ်သူး လုၵ်ႈႁဵၼ်းၸိူဝ်းၵတ်ႉၶႅၼ်ႇၶတ်းၸႂ် လႆႈထီႉ(1,2,3)ယူႇ ယဝ်ႉ။ ၽူႈၶဝ်ႈၵေႃႇမတီႇၸေႈဝဵင်းမၢႆ(30) SSPP/SSA လႆႈတၢင်တူဝ်မုၵ်ႉၸုမ်းသေ မွၵ်ႇလၢတ်ႈၶေႃႈ ၵႂၢမ်းဝႃႈ“ၵွပ်ႈထိုင်မႃးၶၢဝ်းလူင်ပွင်ၸိုင်ႈ ပိုတ်ႇႁူင်းႁဵၼ်းယဝ်ႉလႄႈ ပေႃႈမႄႈၵူၼ်းမိူင်းႁဝ်း ဢွၼ်ၵၼ် ပၼ်ႁႅင်းလုၵ်ႈလၢၼ်ႁဝ်းၶိုၼ်ႈႁူင်းႁဵၼ်းသေၵမ်း လိူဝ်သေၼၼ်ႉ ဢၼ်ပဵၼ်လိၵ်းတႆးႁဝ်း၊ ၵႂၢမ်းတႆး ႁဝ်းၵေႃႈတေဢမ်ႇလႆႈထၢင်ႇလိၵ်ႉ တေလႆႈဝႆႉၼမ်ႉၼၵ်းသေ ၶတ်းၸႂ်ႁဵၼ်းသွၼ်ဢဝ်ၵႂႃႇ” ၼႆယူႇ။ ဢၼ်လႆႈၸတ်းႁဵတ်းပၢင်သွၼ်လိၵ်ႈလၢႆးတႆးၶၢဝ်းမႆႈၼႆႉ ပဵၼ်ပွၵ်ႈၵမ်း(2) လႆႈပူင်သွၼ်လိၵ်ႈ တႆးမႃးၶၢဝ်းတၢင်း(2)လိူၼ်၊ မီးလုၵ်ႈႁဵၼ်း(35)ၵေႃႉလႄႈမေႃသွၼ်(3)ၵေႃႉ ဢဝ်ပုၼ်ႈၽွၼ်းပူင်သွၼ် ပၼ်၊ ၼႂ်းပီႊ 2019ၼီႈ ၼႃႈတီႈဢုပ်ႉပိူင်ႇၸေႈဝဵင်းမၢႆ(30) ၼႆႉလႆႈၸတ်းႁဵတ်းပၢင်ပူင်သွၼ်လိၵ်ႈ ၶၢဝ်းမႆႈ(8)တီႈယူႇယဝ်ႉ။

['ၶၢဝ်ႇ', 'ပၢႆးပိင်ႇၺႃႇ']

2019-06-05T13:37:02

https://ssppssa.org/2019/06/%e1%81%bd%e1%81%a2%e1%82%86%e1%81%bc%e1%80%99%e1%80%ba%e1%82%89%e1%81%bc%e1%82%83%e1%80%b8%e1%81%b5%e1%80%b0%e1%81%bc%e1%80%ba%e1%82%87%e1%80%95%e1%80%84%e1%80%ba%e1%80%b8%e1%80%9e%e1%80%b1-%e1%80%9c/

ၽၢႆၼမ်ႉၼႃးၵူၼ်ႇပင်းသေ လႆႈႁပ်ႉတၢင်းၸွႆႈထႅမ် တႃႇမႄးၶိုၼ်း

တႅမ်ႈ-SSPP/SSA 2019 Jun (5) ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး ၸွႆႈထႅမ်ငိုၼ်း တႃႇၶိုၼ်းၵုမ်းၵေႃႇ ၽၢႆၼမ်ႉၼႃး ၵူၼ်းဝၢၼ်ႈပဵင်းသႃႇ ဢိူင်ႇႁူဝ်ယႃႉ ၸေႈဝဵင်းမိူင်းယႆ ၸိုင်ႈတႆးပွတ်းႁွင်ႇ။ ဝၼ်းထီႉ 5.6.2019 ယၢမ်း 09:25 မူင်းၼၼ်ႉ ၵႅမ်ၽူႈၸတ်းၵၢၼ်ၸေႈဝဵင်းမၢႆ(9) SSPP/SSA တၢင်တူဝ်ၼႂ်းၵေႃႇမတီႇၸေႈဝဵင်းသေ လႆႈၵႂႃႇၸွႆႈထႅမ်ငိုၼ်း တႃႇၶိုၼ်းၵေႃႇၵုမ်းၽၢႆၼမ်ႉၼႃး ဢၼ် လဵင်ႉၼႃး ၸၢႆးသၢင်ႇထုၼ်း+ ၼၢင်းသႅင်ႁိူၼ် လႄႈၼႃး ၸၢႆးသိုဝ်ႉ+ၼၢင်းမူၼ်း ယူႇဝၢၼ်ႈပဵင်းသႃႇ ဢိူင်ႇႁူဝ်ယႃႉ ဢၼ်လႆႈသႂ်ႇၾၼ်းၶဝ်ႈဝၢၼ်ႇ (4) တၢင်ၼၼ်ႉ လႆႈၸွႆႈထႅမ်ငိုၼ်း(200,000)ပျႃး တႃႇၵၢႆႇလွတ်ႇၼမ်ႉ ဢဝ်မႃးလဵင်ႉၼႃး၊ ၽၢႆဢၼ်ၵူၼ်ႇၵႂႃႇၼၼ်ႉ ပဵၼ်ၽၢႆမႆႉ ၼႃႈယၢဝ်း(32)ပေႇ၊ တၢင်းသုင်မီး(9)ပေႇ ႁဵတ်းလႆႈလၢႆပီယဝ်ႉလႄႈၽင်ႉ၊ ဢမ်ႇၶၢမ်ႇႁႅင်းၼမ်ႉလႆႈ ၵူၼ်ႇလူႉလႅဝ်။ ၽူႈတၢင်တူဝ်ၽၢႆႇဢုပ်ႉပိူင်ႇ ၵေႃႉၼိုင်ႈလၢတ်ႈၼႄဝႃႈ“လွင်ႈယၢပ်ႇၽိုတ်ႇၵူၼ်းမိူင်း ဢၼ်တၢင်ႇ ယွၼ်းတၢင်းၸွႆႈထႅမ်မႃးတီႈ ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆးလႄႈသင်၊ ဢၼ်ဢမ်ႇ တၢင်ႇယွၼ်းသင်သေ ယူႇတီႈၽူႈမီးပုၼ်ႈၽွၼ်းၽၢႆႇဢုပ်ႉပိူင်ႇႁဝ်း လႆႈႁူႉႁၼ်ငိၼ်းမႅၼ်းၸိူဝ်း ၼၼ်ႉ ၸွႆႈထႅမ်ၵႂႃႇၵႃႈၼင်ပွင်ပဵၼ်လႆႈ”ၼႆယူႇယဝ်ႉ။

['ၵၢၼ်ပူၵ်းပွင်', 'ၶၢဝ်ႇ']

2019-06-02T22:09:12

https://ssppssa.org/2019/06/%e1%81%b5%e1%80%b0%e1%81%bc%e1%80%ba%e1%80%b8%e1%81%bc%e1%80%af%e1%80%99%e1%80%ba%e1%82%87-%e1%80%9d%e1%81%a2%e1%81%bc%e1%80%ba%e1%82%88%e1%82%81%e1%82%86%e1%80%b8-%e1%80%9c%e1%82%83%e1%82%88%e1%80%9e/

ၵူၼ်းၼုမ်ႇ ဝၢၼ်ႈႁႆး လႃႈသဵဝ်ႈ ပိတ်ႉမၢၵ်ႇၼင်ေၶႉၵၼ် ပိူဝ်ႈႁႂ်ႈမီးလွင်ႈၸမ်ၸႂ်

ၼင်ႇႁုိဝ် ၵူၼ်းၼုမ်ႇ ၼင်ႇၵၼ် ေပႃးေတမီး လွင်ႈမိုတ်ႈၵိုဝ်းၸမ်ၸႂ်ၵၼ်မႃးလိူဝ်ၵဝ်ႇၼၼ်ႉ ယူႇတီႈ ၸုမ်းပိတ်ႉ မၢၵ်ႇၼင် ၵူၼ်းၼုမ်ႇဝၢၼ်ႈႁႆး ႄလႈ ၸုမ်းသယၢမ်တႆး ဝဵင်းလႃႈသဵဝ်ႈ ေၶႉၶဵင်ႇ ပိတ်ႉမၢၵ်ႇၼင် တီႈဝၢင်းမၢၵ်ႇၼင် ငဝ်ႈငုၼ်း SSPP/SSA ေၸႈဝဵင်းေၵးသီး ၸိုင်ႈတႆးပွတ်းၸၢၼ်း ။ ဝၼ်းထီႉ 1- 2 /6/2019 ၼၼ်ႉ ၸုမ်းၵူၼ်းၼုမ်ႇ ဝၢၼ်ႈႁႆး ဢိၵ်ႇတင်း လုၵ်ႈႁဵၼ်းေၼႃႇတႅၼ်းၶိူဝ်း ႄလႈ ၸုမ်းသယမ်တႆး ဝဵင်းလႃႈသဵဝ်ႈ ႄၽႁဵတ်း 4 ၸုမ်းေၶႉၶဵင်ႇ ပိတ်ႉမၢၵ်ႇၼင် သွင်ၸုပ်ႈ ၊ မိူဝ်ႈဝၼ်းထီႉ 1/06/2019 ယၢမ်းဝၢႆးဝၼ်း 4 မူင်း လႆႈၶႅင်ႇၵၼ်ၵမ်းၼိုင်ႈ ၸုမ်းၵူၼ်းၼုမ်ႇ ဝၢၼ်ႈႁႆး ေပႉ (2-0 ) ၵူဝ်း ။ ဝၼ်းထီႉ 2/6/2019 ၶၢဝ်းယမ်း ၵၢင်ၼႂ် 7း႐႐ – 9း႐႐ မူင်းၼၼ်ႉ ၸုမ်း ေၼႃႇတႅၼ်းၶိူဝ်း ဝၢၼ်ႈႁႆး ႄလႈ ၸုမ်းသယမ်တႆး လႃႈသဵဝ်ႈ လႆႈေၶႉၶဵင်ႇၵၼ်ေသ ၸုမ်းသယမ်တႆး ေပႉ( 2-1) ၵူဝ်းၵႂႃႇ ဝၢႆးေသသွင်ၽၢႆႇလဵၼ်ႈမၢၵ်ႇၼင်ၵၼ်ၵႂႃႇယဝ်ႉ မီးပၢင်ၵိၼ်ၶဝ်ႈႁူမ်ႈမူႇသုမ်လီၵၼ်ထႅင်ႈ ။ ၸၢႆးဝုၼ်း ၽူႈဢွၼ်ႁူဝ်ၸုမ်းၵူၼ်းၼုမ်း မၢၵ်ႇၼင်ႇ သယၢမ်တႆး လၢတ်ႈဝႃႈ “- ယိူင်းဢၢၼ်းႁဝ်းၶႃႈ ဢၼ်လႆႈမႃး ၶႅင်ႇပိတ်ႉ မၢၵ်ႇၼင် တီႈၵူၼ်းၼုမ်ႇႁဝ်းၶႃႈ တီႈငဝ်ႈငုၼ်း ဝၢၼ်ႈႁႆးၼႆႉ ပိူဝ်ႈႁႂ်ႈၵူၼ်းၼုမ်ႇ ႁဝ်းၶႃႈ ေပႃးေတၵၢင်းယၢၼ် ေၽးၶဵၼ်ယႃႈမဝ်းၵမ် ၊ ထႅင်ႈလွင်ႈၼိုင်ႈေၵႃႈ တႃႇႁႂ်ႈၵူၼ်းၼုမ်ႇ ႁဝ်းၶႃႈ ၼင်ႇၵၼ် မီးလွင်ႈမုိတ်ႈၵိုဝ်းၸမ်ၸႂ် ႁႂ်ႈပဵၼ်ပႃး ၽွၼ်းလီပၢႆးယူႇလီ ၸိူဝ်းၼႆႉၶႃႈေဢႃႈ ” ဝႃႈၼႆ ။ ၼင်ႇႁိုဝ်ၵူၼ်းၼုမ်ႇ လၢႆတီႈလၢႆတၢင်း ေပႃးေတမီးလွင်ႈမိုတ်ႈၵိုဝ်းၸမ်ၸႂ်ၵၼ် မီးလွင်ႈၶဝ်ႈဢွၵ်ႇၵွင်ႉ သၢၼ်ၵၼ် ႁဵတ်းၵၢၼ်ၵႂႃႇမိူဝ်းၼႃႈ ၊ ႁႂ်ႈၵူၼ်းၼုမ်ႇ ၵၢင်လွတ်ႈယႃႈမဝ်းၵမ် ၊ ႁႂ်ႈပၢႆးယူႇလီၶႅမ်းတိူဝ်းၼႆေသ ယူႇတီႈ ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းတပ်ႉသိုၵ်းၸိုင်ႈတႆး လႆႈၸတ်းႁဵတ်းပၢင်ၶႅင်ႇပိတ်ႉ မၢၵ်ႇၼင်ႇၵူၼ်းၼုမ်ႇမႃးယူႇၵူႈပီ မိူဝ်ႈၼႃႈမႃႈေၵႃႈ ပိူဝ်ႈႁႂ်ႈၵူၼ်းၼုမ်ႇ ေပႃးေတမီးလွင်ႈၸမ်ၸႂ် ၶဝ်ႈဢွၵ်ႇၵၼ်ၵႂႃႇၼၼ်ႉ တိုၼ်းေတၶတ်းၸႂ် ႁဵတ်းသၢင်ႈၵႂႃႇယူႇ ဝႃႈၼႆ။

['ၵူၼ်းၼုမ်ႇ', 'ၶၢဝ်ႇ']

2019-06-02T11:49:11

https://ssppssa.org/2019/06/%e1%80%95%e1%82%83%e1%82%87%e1%80%90%e1%80%ae%e1%82%87%e1%80%99%e1%82%82%e1%80%ba%e1%82%87%e1%80%9e%e1%80%af%e1%80%84%e1%80%ba%e1%81%b8%e1%80%ad%e1%80%af%e1%80%84%e1%80%ba%e1%82%88%e1%80%90%e1%82%86-4/

ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး ၸွႆႈထႅမ်ပေႃႈမႄႈၵူၼ်းမိူင်း ထူပ်းလွင်ႈယၢပ်ႇ

ၶၢဝ်ႇ-SSPP/SSA 2019 Jun(2) ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး ၸွႆႈထႅမ်ၵူၼ်းမိူင်း ၸိူဝ်းလႆႈထူပ်းၽေး သၽႃႇဝႃႉ တီႈဝၢၼ်ႈလွႆလႅင် ဢိူင်ႇဝၢၼ်ႈဝႃႉ ၸေႈဝဵင်းၵေးသီးလႄႈၸွႆႈထႅမ် တႃႇမႄးၵုမ်းလုမ်းလႃး ဝတ်ႉၵျွင်းမိူင်းၵွင် ၸေႈဝဵင်းမိူင်းယႆ။ ဝၼ်းထီႉ 30.5.2019 ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP/SSA လႆႈပွႆႇ ၽူႈတၢင်တူဝ် ၵႂႃႇၸွႆႈထႅမ်ၵူၼ်းမိူင်း ဝၢၼ်ႈလွႆလႅင် ဢိူင်ႇဝၢၼ်ႈဝႃႉ ဢၼ်ထုၵ်ႇလူမ်းလႅင်ႉပတ်ႉႁိူၼ်းလူႉ လႅဝ်ၵႂႃႇ(3)လင် မိူဝ်ႈဝၼ်းထီႉ 22.5.2019 ယၢမ်း 14:30 မူင်းၼၼ်ႉ လူမ်းႁႅင်းၼႃႇလႄႈ ႁိူၼ်းလုင်းၵျီႇ+ ပႃႈၵူႇ၊ ႁိူၼ်းလုင်းၶွင်ႇ+ပႃႈၼူႉ၊ ႁိူၼ်းလုင်းလူး+ပႃႈယူၺ်း ၶဝ်လႆႈလူႉလႅဝ် လဵၵ်းမုင်းပိဝ်၊ ၽႃႇႁိူၼ်း ၵၢၼ်ႉယၢတ်ႇ ၸိူဝ်းၼႆႉ လႆႈၸွႆႈထႅမ်ငိုၼ်း တႃႇၶိုၼ်းၵုမ်းႁႂ်ႈယူႇလႆႈၼၼ်ႉ 300,000 ပျႃးယူႇယဝ်ႉ။ ၸဝ်ႈႁိူၼ်းဢၼ်လႆႈႁပ်ႉတၢင်းၸွႆႈထႅမ်လၢတ်ႈဝႃႈ“ဢၼ်ငဝ်ႈငုၼ်းႁဝ်းၶႃႈ မႃးၸွႆႈထႅမ်ႁဝ်းၶႃႈ ၼႆႉ ပဵၼ်ဢၼ်ငိၼ်းၸူမ်းဢမ်ႇသုတ်းဢမ်ႇသဵင်ႈလႆႈယဝ်ႉၶႃႈ၊ ပေႃးဢမ်ႇၼၼ် တႃႇႁိူၼ်းႁဝ်းၶႃႈ ဢၼ် လူႉၵႂႃႇၼႆႉ ပေႃးတေလီယူႇၶိုၼ်းမိူၼ်ၵဝ်ႇၼၼ်ႉ သင်ဢမ်ႇလႆႈႁပ်ႉတၢင်းၸွႆႈထႅမ်တီႈၵူၼ်းလူင်ႁဝ်းၶႃႈ ၸိုင် ႁဝ်းၶႃႈတေလႆႈၸႂ်ႉၶၢဝ်းယၢမ်းႁိုင် ၼင်ႇႁိုဝ်ႁဝ်းၶႃႈပေႃးတေလႆႈယူႇႁိူၼ်းမိူၼ်ၵဝ်ႇၼၼ်ႉ ငိၼ်း ၸူမ်းၶွပ်ႈၸႂ်တေႉတေႉယဝ်ႉၶႃႈ”ဝႃႈၼႆ။ မိူဝ်ႈဝၼ်းထီႉ 1.6.2019 ၼၼ်ႉ ၽူႈမီးပုၼ်ႈၽွၼ်းၽၢႆႇဢုပ်ႉပိူင်ႇ လႆႈတၢင်တူဝ် ငဝ်ႈငုၼ်းပႃႇ တီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP/SSA သေ ၸွႆႈထႅမ်ငိုၼ်း 1,500,000(သိပ်းႁႃႈသႅၼ်) ပျႃး တႃႇၶိုၼ်းမေးၵုမ်းလုမ်းလႃး ဝတ်ႉပိတ်ႉၸေး 24 တီႈဝၢၼ်ႈမိူင်းၵွင် ၸေႈဝဵင်းမိူင်းယႆယူႇယဝ်ႉ။ ဢိင်ၼိူဝ်လွင်ႈလႆႈၸတ်းၽူႈတၢင်တူဝ် လူင်းၸွႆႈထႅမ်ၵူၼ်းမိူင်းသေ ၵူၼ်းလူင်ၼႂ်းၵေႃႇမတီႇ ငဝ်ႈငုၼ်း SSPP/SSA ၸဝ်ႈၼိုင်ႈလၢတ်ႈဝႃႈ“တႃႇၸွႆႈထႅမ်ပေႃႈမႄႈၵူၼ်းမိူင်း ၸိူဝ်းမီးတၢင်းယၢပ်ႇ ၼၼ်ႉ မုၵ်ႉၸုမ်းႁဝ်းၶႃႈ တိုၼ်းတမ်းဝၢင်းၽႅၼ်ၵၢၼ်သေ ၸွႆႈထႅမ်ပူၵ်းပွင်ပၼ် ၵႃႈၼင်ႇပွင်ပဵၼ်လႆႈ ယူႇ”ၼႆယဝ်ႉ။

['ၶၢဝ်ႇ', 'ၵၢၼ်ပူၵ်းပွင်']

2019-06-02T10:16:53

https://ssppssa.org/2019/06/sspp-ssa-%e1%82%81%e1%80%b5%e1%80%90%e1%80%ba%e1%80%b8%e1%80%9e%e1%81%a2%e1%80%84%e1%80%ba%e1%82%88%e1%81%b5%e1%81%a2%e1%81%bc%e1%80%ba-%e1%80%90%e1%80%bd%e1%81%bc%e1%80%ba%e1%82%88%e1%80%9c%e1%80%ad/

SSPP/SSA ႁဵတ်းသၢင်ႈၵၢၼ် တွၼ်ႈလိၼ်ၶိုၼ်ႈယႂ်ႇ ၸွႆႈထႅမ်ၵူၼ်းမိူင်း

ၶၢဝ်ႇ-SSPP/SSA 2019 Jun (2) ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP/SSA ၸိူဝ်းလႆႈႁပ်ႉၶေႃႈသင် လူင်းတူင်ႉၼိုင်ၼႂ်းပိုတ်ႉတီႈ ႁဵတ်းသၢင်ႈၵၢၼ်ၸွႆႈထႅမ်ၵူၼ်းမိူင်း ၼႂ်းပိုၼ်ႉတီႈ ႁွတ်ႈၽႅဝ်ၽႂ်မၼ်း။ ဝၼ်းထီႉ 29.5.2019 တေႃႇဝၼ်းထီႉ 31.5.2019 ၽူႈၵွၼ်းတပ်ႉငဝ်ႈသိုၵ်း 999 လႆႈပၼ်ပုၼ်ႈ ၽွၼ်းၼႂ်းၵေႃႇမတီႇ ၸေႈဝဵင်းမၢႆ(17) ဢွၼ်ႁူဝ်တဵင်ၽၢႆ ၼမ်ႉၵၢင်ၶုမ်ႈ ဢၼ်မီးၸဵင်ႇႁွင်ႇဝၼ်းဢွၵ်ႇ ဝၢၼ်ႈပဵင်းၼိမ်၊ ယၢၼ်ၵႆဝၢၼ်ႈပဵင်းၼိမ်(1)လၵ်း ႁႂ်ႈပဵၼ်ၼမ်ႉၵိၼ်ၼမ်ႉၸႂ်ႉ ၵူၼ်းဝၢၼ်ႈပဵင်းၼိမ် ဢၼ်မီးလင်ႁိူၼ်း(22)လင်ၼၼ်ႉၵူၺ်းဢမ်ႇၵႃး ႁႂ်ႈပေႃးၸႂ်ႉပႃးတႃႇ ဝၢၼ်ႈပၢင်ၶမ်း ဢၼ်မီး လင်ႁိူၼ်း(84)လင်ၼၼ်ႉၵွၼ်ႇ။ ဝၼ်းထီႉ 1.6.2019 ယၢမ်း(07:00)ၵၢင်ၼႂ် ၽူႈၸတ်းၵၢၼ်ၸေႈဝဵင်းမၢႆ(17) တၢင်တူဝ်ငဝ်ႈငုၼ်း SSPP/SSA သေ ဢွၼ်ႁူဝ်ပူၵ်းသဝ်ႁူင်းႁဵၼ်းမႂ်ႇ တီႈဝၢၼ်ႈပဵင်းၼိမ် ဢိူင်ႇမိူင်းယဵၼ် ၸေႈဝဵင်းၼမ်ႉ တူႈ ၸိုင်ႈတႆးပွတ်းႁွင်ႇ။ ၼႂ်းပီႊ 2019 ၼီႈၼႆႉ ယူႇတီႈငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP/SSA ၸွႆႈထႅမ်ငိုၼ်း တႃႇၵေႃႇသၢင်ႈႁူင်းႁဵၼ်း(4)လင် ၼႂ်းထုင်ႉမိူင်းယဵၼ် ၸေႈဝဵင်းၼမ်ႉတူႈ ပႃးတီႈဝၢၼ်ႈပဵင်းၼိမ်၊ ယိူင်းဢၢၼ်းႁႂ်ႈပဵၼ် ၵၢၼ်ႇပူၵ်းပွင်ပၢႆးပိင်ႇၺႃႇ ဝၢၼ်ႈၼွၵ်ႈ ၼႃးပၢင်ႇဝႃႈၼႆ။ ၽူႈမီးပုၼ်ႈၽွၼ်း ၽၢႆႇဢုပ်ႉပိူင်ႇ ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး ၵေႃႉၼိုင်ႈ လၢတ်ႈၼႄဝႃႈ“ပေႃးၽၵ်းတူ ႁူင်းႁဵၼ်းဢိုတ်းၵေႃႈ ၽၵ်းတူၶွၵ်ႈၶင်ပိုတ်ႇ၊ ပေႃးၽၵ်းတူႁူင်းႁဵၼ်းပိုတ်ႇ ၽၵ်းတူၶွၵ်ႈၶင်ဢိုတ်းယဝ်ႉ၊ ၵွပ်ႈၼၼ် ႁဝ်းႁၵ်ႉလုၵ်ႈလၢင်းၼႆႉ ယႃႇႁႂ်ႈပဵၼ်ႁၵ်းလုင်ႈလၢင်း”ၼႆ ၵဵဝ်ႇ ၵပ်းၵၢၼ်ပၢႆးပိင်ႇၺႃႇၼႆႉၵေႃႈ ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး ဝႆႉပဵၼ်ႁူဝ်ၶေႃႈ လမ်ႇလွင်ႈ ဢၼ်ၼိုင်ႈသေ ႁဵတ်းသၢင်ႈမႃးယူႇယဝ်ႉ။

['ၶၢဝ်ႇ', 'ၵၢၼ်ပူၵ်းပွင်']

2019-05-31T19:41:10

https://ssppssa.org/2019/05/%e1%80%84%e1%80%9d%e1%80%ba%e1%82%88%e1%80%84%e1%80%af%e1%81%bc%e1%80%ba%e1%80%b8-sspp-ssa-%e1%81%b5%e1%80%b1%e1%82%83%e1%82%88%e1%80%9e%e1%81%a2%e1%80%84%e1%80%ba%e1%82%88%e1%81%bd%e1%81%a2%e1%82%86/

ငဝ်ႈငုၼ်း SSPP/SSA ၵေႃႈသၢင်ႈၽၢႆၼမ့်ၸွႆႈထႅမ်ပေႃႈမႄႈၵူၼ်းမိူင်း

လုၵ်ႈလွႆလဵၵ်း 30-05-2019 ငဝ်ႈငုၼ်း ပႃႇတီႇမႂ်ႇသုင်ၸိုင်ႈတႆး ၵေႃႇသၢင်ႈၽၢႆၼမ့် ၸွႆႈထႅမ် ပေႃႈမႄႈ ၵူၼ်းမိူင်း ၸိူဝ်းဢၼ် မီးလွင်ႈ ယၢပ်ႇၽိုတ်ႇလွင်ႈၼမ့်ၵိၼ်ၼမ့်ၸႂ့်ၼႂ်းၵၢၼ်ၽုၵ်ႇသွမ်ႈ ၼင်ႇႁိုဝ် ပေႃးတေ မီးလွင်ႈလူမ်ၸႂ် လိူဝ်သေ မိူဝ်ႈဢွၼ်တၢင်းၼၼ့်ၼႆ။ မိူဝ်ႈဝၼ်းထီ့11-05-2019 ၼၼ့် ယူႇတီႈပႃႇတီႇမႂ်ႇသုင်ၸိုင်ႈတႆး တပ့်သိုၵ်းၸိုင်ႈတႆး ၸွႆႈထႅမ်ႁဵတ်းသၢင်ႈၽၢႆၼမ့် ပၼ် ပေႃႈမႄႈ ၵူၼ်းမိူင်း ဝၢၼ်ႈၼွင်ဢေ ၸေႈဝဵင်းမၢႆ (26) ဢိူင်ႇမိူင်းၶိူဝ်း တူင်ႇဝဵင်း သီႇပေႃ့ ၸိုင်ႈတႆးပွတ်းႁွင်ႇ ၊ ၸတ်း (မေႃမိုဝ်း) လူင်ဢွၼ်ဢဝ်လုၵ်ႈၼွင့် ဢဵၼ်ႁႅင်းၵူၼ်း 41 ၵေႃ့ လူင်းၵေႃႇသၢင်ႈၽၢႆ တႃႇပေႃႈမႄႈၵူၼ်းမိူင်း ဝၢၼ်ႈၼွင်ဢေ ပုၼ်ႈတႃႇ ဢဝ်ၵႂႃႇၸႂ့်တိုဝ်း ပုၼ်ႈတႃႇ ၼႃး ၊ ၼမ့်ၸႂ့်ၼမ့်ၵိၼ် ၼႂ်းဝၢၼ်ႈ တၢင်းယၢၼ်ၵႆ မွၵ်ႈ ၼိုင်ႈလၵ်းပၢႆ ဢၼ်လင်ႁိူၼ်းၵူၼ်းမီးယူႇ 80 လင် ။ ၵႅမ်ၵွၼ်းဢိူင်ႇ ၵေႃ့ဢွၼ်ႁူဝ်ၵူၼ်းဝၢၼ်ႈ ၸွႆႈထႅမ်ႁဵတ်းသၢင်ႈ တႃႇပဵၼ်ၽၢႆလူင်ၼွင်ဢေ လၢတ်ႈၼႄဝႃႈ -“ မိူဝ်ႈဢွၼ်တၢင်းႁဝ်းၶႃႈ လႆႈၽၼ်းမႆ့သိၵ်ႈသေ ဢွၼ်ၵၼ်ႁဵတ်းၽၢႆမႃးယူႇၵူႈပီ ၵူၺ်းၵႃႈ ၽၢႆႁဝ်းၶႃႈၼႆ့ မၼ်းဢမ်ႇၶၢမ်ႇၶႃႈ ပေႃးၶၢဝ်းၽူၼ်တူၵ်း ၼမ့်ၼွင်းႁႅင်းၸိုင် ၽၢႆၶိုၼ်းၵူၼ်ႇ ၵမ်းၵမ်းလႆႈမႃးမႄး ၽၢႆယူႇ တိၵ်း တိၵ်း မၢင်ပီ ၶဝ်ႈၼႃး ဢမ်ႇပႆႇတၼ်းလီ ၽၢႆၵူၼ်ႇသေ ႁဝ်းၶႃႈဢမ်ႇမေး ႁဵတ်းၶိုၼ်း ၶဝ်ႈၼႃးဢမ်ႇ လႆႈ ၶွၼ်ႇၼမ် ၸိူဝ်းၼႆ့ၶႃႈ ဢေႃႈ ” ဝႃႈၼႆ။ လိူဝ်သေ ၽၢႆ ဝၢၼ်ႈၼွင်ဢေ ယဝ့် ယင်းမီးထႅင်ႈ ၽၢႆ ဝၢၼ်ႈဝွၵ်းၵၢၵ်ႇ ၊ ဝၢၼ်ႈၵွင်းၶမ်း ဢၼ်မီးၼႂ်း ဢိူင်ႇမိူင်းၶိူဝ်း ၸေႈဝဵင်းသီႇပေႃ့ လိူဝ်သေၼၼ့် ဢၼ်တိုၵ့်ၵေႃႇသၢင်ႈပၼ်ထႅင်ႈၵေႃႈ မိူၼ်ၼင်ႇ ၽၢႆၼမ့်ၸႂ့်ၼမ့်ၵိၼ် တီႈဝၢၼ်ႈလွႆၽုၺ်း ၽၢႆႇဢွၵ်ႇၵေးသီး ၵႄႈၵၢင် မိူင်းၼၢင်းတင်းၵေးသီး ဢိင်ၼိူဝ်လွင်ႈၼမ့်ၵိၼ် ၼမ့်ၸႂ့် မီးလွင်ႈယၢပ်ႇၽိုတ်ႇလိူဝ်ႁႅင်းလႄႈ ယူႇတီႈငဝ်ႈငုၼ်း SSPP/SSA လႆႈလူင်းၸွႆႈထႅမ်ၵႂႃႇ ။ ပူႇၵေႇ ဝၢၼ်ႈလွႆၽုၺ်းလၢတ်ႈၼႄဝႃႈ “ ဝၢၼ်ႈႁဝ်းၶႃႈတႄ့ မီးလွင်ႈယၢပ်ႇၽိုတ်ႇတႄ့တႄ့ လင်ႁိူၼ်းႁဝ်းၶႃႈ မီး 20 လင်ပၢႆ ၼမ့်ၸႂ့်ႁဝ်းၶႃႈ ၵူၺ်းမီးၼမ့်မွတ်းဢွၼ်ႇၼိုင်ႈမေႃႇ ပေႃးၶၢဝ်းၽူၼ်းတႄ့ၶႅၼ်းဢိတ်းၼိုင်ႈ ၵူၺ်းပေႃးထိုင်ၶိင်ႇႁႅင်ႈမႃးၸိုင် တႃႇတေလႆႈမႃးၼမ့် ၼိုင်ႈႁၢပ်ႇၼႆ့ လႆႈပႂ့်ႁိုင်မွၵ်ႈ 4 ၸူဝ်ႈမူင်းၵွၼ်ႇ လႆႈ ဢဝ်မူၺ် ၵွၵ်းတၵ်း မၼ်း ၸုမ်ႇၼမ့်ပႂ့်ႁႂ်ႈမၼ်းတဵမ်ယဝ့် ၸင်ႇသႂ်ႇပုင်းၼိုင်ႈၵမ်း မၢင်ၸိူဝ်း ပေႃးလုၵ့်ၵၢင်ၼႂ် ၵႂႃႇတဵၵ်းၼမ့်လႃႈၸိုင်ႈ ယင်းလႆႈပႃး ႁေႃႇၶဝ်ႈသေၵွၼ်ႇ ၶႃႈဢေႃႈ ” ဝႃႈၼႆ ။ ၽၢႆဢၼ်သၢင်ႈယဝ့်ၵႂႃႇၼႆ့ မိူၼ်ၼင်ႇ ၊ ဝၢၼ်ႈၵွင်းၶမ်း တၢင်းသုင်ၽၢႆ 15 သွၵ်ႇ တၢင်းၵႂၢင်ႈမီး 130 ပေႇ၊ ဝၢၼ်ႈဝွၵ်း ၵၢၵ်ႇ တၢင်းသုင် 18 ပေႇ တၢင်းယၢဝ်း မီး 140 ပေႇ၊ ဝၢၼ်ၼွင်ဢေ လႄႈ ဝၢၼ်ႈၶဝ်ႈလႅင် တေ့ပဵၼ်ၽၢႆ ဢၼ်တိုၵ့်သၢင်ႈယဝ့်မႂ်ႇၼႆ့ တၢင်းယၢဝ်း150 ပေႇ တၢင်းသုင် 6 ပေႇ တၢင်းၵႂၢင်ႈမီး 30 ပေႇ ဝၢၼ်ႈလွႆၽုၺ်း ဢိူင်ႇဝၢၼ်ႈၸၢတ်ႈ တၢင်းသုင် 10 ပေႇ တၢင်းယၢဝ်း 20 ပေႇ တၢင်းၵႂၢင်ႈ 10 ပေႇ ယင်းတိုၵ့်ၵေႃႇသၢင်ႈယူႇ ၸဵမ်ၸိူဝ်းၼႆ့။ ၸဝ်ႈႁၢၼ်တၢၼ်းဢွင်ႇ ၽူႈၶၢၼ်ပၢၵ်ႇ ပႃႇတီႇမႂ်ႇသုင်ၸိုင်ႈတႆး တပ့်သိုၵ်းၸိုင်ႈတႆး လၢတ်ႈၼႄဝႃႈ“- ယွၼ့်ပိူဝ်ႈၵူၼ်းမိူင်းႁဝ်းၶႃႈ လႆႈယၢပ်ႇလႆႈတုၵ့်ယွၼ့် ပၢင်တိုၵ်း သိုၵ်းမႃးၼမ်လၢႆၶၢဝ်းတၢင်း 60 ပီမိူင်း ယဝ့်လႄႈ ၼင်ႇႁိုဝ် တေပဵၼ် ၵၢၼ်တွပ်ႇၵုင်ႇမုၼ် ပေႃႈမႄႈၵူၼ်းမိူင်းႁဝ်းၶႃႈၼၼ့် လၢႆမူႇလၢႆၸုမ်းၵေႃႈ ဢွၼ်ၵၼ်ႁဵတ်းသၢင်ႈယူႇ ၵွပ်ႈၼၼ် ႁဝ်းၶႃႈၵေႃႈ ၸွမ်းၼင်ႇ ပွင်ပဵၼ်လႆႈ ၸင်ႇလႆႈသၢင်ႈပၼ်ၽၢႆပေႃႈမႄႈ ၵူၼ်းမိူင်းၵႂႃႇယူႇ ပေႃးပေႃႈမႄႈ ၵူၼ်းမိူင်းႁဝ်းယူႇသႃႇလူမ်ၸႂ် ၵေႃႈမိူၼ် တပ့်သိုၵ်း ႁဝ်းၶႃႈ လႆႈယူႇသႃႇ လူမ်ၸႂ် ၊ ၵူၼ်းဝၢၼ်ႈၵူၼ်းသူၼ်ႁဵတ်းၵိၼ်ႁႃၵိၼ်ငၢႆႈလူမ်ၸႂ် ၵေႃႈယူႇတီႈႁဝ်းၶႃႈ ယိၼ်းၸူမ်းၸွမ်း တေ့တေ့ယူႇ” ဝႃႈၼႆ။ ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆးၼႆ့ မီးပၵ်းပိူင် တႃႇၵေႃႈသၢင်ႈတွၼ်ႈလိၼ် ၶိုၼ်ႈယႂ်ႇၼႆသေ ဢမ်ႇဝႃႈ တီႈလႂ်လူဝ်ႇ တီႈလႂ်မီးတၢင်းယၢပ်ႇ ၸွမ်းၼင်ႇၵႃႈႁဵတ်းပွင် ပဵၼ်လႆႈၼၼ့် တိုၼ်းတေၶတ်းၸႂ် ၸွႆႈထႅမ် ယူႇၵူႈတၢင်း ၽၢႆဢၼ်လႆႈသၢင်ႈမႃးတၢင်းၼမ်ၼႆ့ၵေႃႈ တေႇၸဵမ်မိူဝ်ႈပီ 1996 တေႃႇထိုင် ႁၢၼ့် ယၢမ်းလဵဝ်ၶတ်းၸႂ်ၵေႃႇသၢင်ႈမႃးယူႇ တေႇဢဝ်ၼႆ့ၵႂႃႇၼႃႈၵေႃႈ တေသိုပ်ႇၶတ်းၸႂ်ၸွႆႈထႅမ် ၵႂႃႇယူႇ ဝႃႈၼႆ။

['ၶၢဝ်ႇ', 'ၵၢၼ်ပူၵ်းပွင်']

2019-05-31T09:55:03

https://ssppssa.org/2019/05/%e1%81%bd%e1%80%b0%e1%82%88%e1%81%b8%e1%80%90%e1%80%ba%e1%80%b8%e1%81%b5%e1%81%a2%e1%81%bc%e1%80%ba%e1%81%b8%e1%80%b1%e1%82%88%e1%80%9d%e1%80%b5%e1%80%84%e1%80%ba%e1%80%b8-%e1%80%99%e1%81%a2%e1%82%86/

ၽူႈၸတ်းၵၢၼ်ၸေႈဝဵင်း မၢႆ (10) လူင်းႁူပ့်ထူပ်းၵူၼ်းမိူင်း တိုၵ်းသူၼ်းလၢႆလွင်ႈ

လုၵ်ႈလွႆလဵၷ်း ဝၼ်းထီ့-30-05-2019 ၽူႈၸတ်းၵၢၼ်ၸေႈဝဵင်း မၢႆ(10) ၽၢႆႇဢုပ့်ပိူင်ႇ ပႃတီႇမႂ်ႇသုင်ၸိုင်ႈတႆး တပ့်သိုၵ်းၸိုင်ႈတႆး ဢွၼ်ႁူဝ် ၵေႃႇမတီႇၸေႈဝဵင်း သေလူင်းႁူပ့်ထူပ်းၵူၼ်းမိူင်း လိူၵ်ႈတင်ႈပၼ်ၵေႃႇမတီႇဢိူင်ႇ တီႈဝၢၼ်ႈမၢၵ်ႇၶေႃ မုင်းမိူင်း ဢိူင်ႇႁၢင်ၼႃး ၸေႈတွၼ်ႈလႃႈသဵဝ်ႈ ၸိုင်ႈတႆး ပွတ်းႁွင်ႇ ၵူၼ်းမိူင်းၶိုၼ်ႈႁွတ်ႈ ႁိမ်းၸမ်ႁဵင် ။ ဝၼ်းထီ့ 29-05-2019 ၶၢဝ်းယၢမ်း ၵၢင်ၼႂ် 9:00 မူင်း ထိုင် ဝၢႆးဝၼ်း 3:00 မူင်းၼၼ့် ယူႇတီႈ ၽူႈၸတ်း ၵၢၼ် ၸေႈဝဵင်း ဢွၼ်ႁူဝ်သေ လူင်းႁူပ့်ထူပ်းၵူၼ်းမိူင်း ဢိူင်ႇႁၢင်ၼႃး ၼႃႈတီႈၵုမ်ၵမ် ပႃႇတီႇမႂ်ႇသုင်ၸိုင်ႈတႆး တပ့်သိုၵ်းၸိုင်ႈတႆး SSPP/SSA ၊ ၵဵဝ်ႇလူၺ်ႈ ဢဝ်သဵင်ၵၢင်ၸႂ်ၵူၼ်းဝၢၼ်ႈသေ တွတ်ႈၶႅပ်း ၵၢင်ၸႂ် လိူၵ်ႈတင်ႈ ၶွတ်ႇၽွတ်ႈပၼ် ၵေႃႇမတီႇဢိူင်ႇ ၵွၼ်းဢိူင်ႇ ႁၢင်ၼႃး လႆႈ 7 ၵေႃ့ ၊ ဢမ်ႇၵႃး တိုၵ်းသူၼ်း ပႃးလွင်ႈမူတ်းသႂ် ၼႂ်းဝၢၼ်ႈ ၼႂ်း ဢိူင်ႇ ၊ ႁႂ်ႈထိင်းသိမ်းပၼ် လွင်ႈယုၵ်းယၢၵ်း ႁႂ်ႈဝႆ့ပၼ်ထူင် ၸွမ်းၼႂ်းဝၢၼ်ႈ တႃႇသႂ်ႇယုၵ်းယၢၵ်း တေဢမ်ႇ လႆႈပႅတ်ႇဝၢၵ်ႇဝိူဝ် ၊ လွင်ႈၵႃ့ၶၢႆသူႇသမ်းယႃႈမဝ်းၵမ် တိုၼ်း တေဢမ်ႇလႆႈႁဵတ်း လႃးလႃး လုၵ့်တီႈ ၸုမ်းၽဵဝ်ႈ မူၺ့်ယႃႈမဝ်းၵမ် ၼႂ်းဝၢၼ်ႈဢိူင်ႇၽႂ်မၼ်း တေလႆႈတူင့် ၼိုင်ၵူတ်ႇ ထတ်းၵႂႃႇ ၊ ႁႂ်ႈႁၵ့်သႃ ထိင်းသိမ်းပႃႇမႆ့ ၊ လိူဝ်သေၼၼ့် ၵေႃႈ ၵွပ်ႈထိုင်ၶၢဝ်း တေၶိုၼ်ႈႁဵၼ်းလူင် ပွင်ၸိုင်ႈမၢၼ်ႈ ယဝ့် ၼႆ လႄႈ တိုၵ်းသူၼ်းႁႂ်ႈပေႃႈမႄႈလုၵ်ႈဢွၼ်ႇ ဢဝ်လုၵ်ႈလၢင်းၽႂ်မၼ်း ၵႂႃႇပွႆႇသွၼ် ၶိုၼ်ႈႁဵၼ်း ၸဵမ်ၸိူဝ်းၼႆ့ ။ တီႈၼႂ်းပၢင်ၵုမ်ႁူပ့်ထူပ်း ၵူၼ်းမိူင်းၼၼ့် မီး ၽၢႆႇဢုပ်ႇပိူင်ႇ ၼႂ်းၸေႈဝဵင်း မၢႆ (10) လႄႈ ဢိၵ်ႇတင်းပေႃႈမႄႈၵူၼ်းမိူင်း မိူၼ်ၼင်ႇ ဢိူင်ႇတူၼ်ႈၵႅင်း ၊ ဢိူင်ႇမေႈႁၢၼ်ႇ ၊ ဢိူင်ႇမိူင်းၸိတ်ႇ ၊ ဢိူင်ႇၼႃးၼိဝ့် ၊ ဢိူင်ႇၼွင်မွၼ် ၊ ႁူဝ်ၼပ့်ဝၢၼ်ႈ မီး 30 ပၢႆ ႁူဝ်ၼပ့်ၵူၼ်းမီးယူႇ 893 ၵေႃ့ မႃးၶိုၼ်ႈႁွတ်ႈ ။ ၽၢႆႇဢုပ်ႇပိူင်ႇ ၼႂ်းၸေႈဝဵင်း ၵေႃ့ၵႂႃႇၶဝ်ႈႁူမ်ႈၸွမ်း ၵေႃ့ၼိုင်ႈလၢတ်ႈၼႄဝႃႈ-“ ၸႂ်ႈၶႃႈ ဢေႃႈ မိူဝ်ႈၼႆ့ ၽူႈၸတ်း ၵၢၼ်ၸေႈဝဵင်း ႁဝ်းၶႃႈ ဢွၼ်ႁူဝ်လူင်းႁူပ့်ထူပ်းၵူၼ်းမိူင်း တီႈၼႂ်ႇဢိူင်ႇ ၼႃးၼိဝ့် ပိူင်လူင် မၼ်းတႄ့ ႁဝ်းၶႃႈလႆႈတိုၵ်းသူၼ်း ပေႃႈမႄႈ လုၵ်ႈဢွၼ်ႇႁႂ်ႈ ဢဝ်လုၵ်ႈလၢင်းၽႂ်မၼ်း ၶိုၼ်ႈႁဵၼ်းလူင် ပွင်ၸိုင်ႈၵႂႃႇ ၼင်ႇႁိုဝ်လုၵ်ႈဢွၼ်ႇႁဝ်းၶႃႈ ၼမ့်ၵတ့်ပေႃးတေဢမ်ႇလႆႈ တူၵ်းတႅမ်ႇ ႁႂ်ႈၶဝ်ပေႃးတေ ၸၢင်ႈပဵၼ် တေပိုင်ႈဢိင် တႃႇႁဝ်းႁႃးမိူဝ်းၼႃႈၼၼ့် လႆႈတိုၵ်းသူၼ်းၵႂႃႇ ဢမ်ႇၵႃး ၼင်ႇႁိုဝ် မူႇဝၢၼ်ႈ ပေႃးတေမီးလွင်ႈ မူတ်းသႂ် ယုၵ်းယၢၵ်းတေဢမ်ႇလိူင်ႇ ႁႂ်ႈထိင်းသိမ်းပၼ်သၽဝႃႇ ၊ ထိင်းသိမ်းပၼ် လွင်ႈထိူၼ်ႇၶိူဝ်းပႃႇမႆ့ ယႃႇပေႇတႅပ်းမႆ့ သေ ဢိၵ်ႇပႃး ဢွၼ်ႁူဝ်လိူၵ်ႈတင်ႈပၼ် ၵေႃႇမတီႇဢိူင်ႇ ၵွၼ်းဢိူင်ႇ ၼႂ်းဢိူင်ႇ ႁၢင်ၼႃး ၸိူဝ်းၼႆ့ ၶႃႈဢေႃႈ ” ဝႃႈၼႆ။ ၸွမ်းၼင်ႇပိူင် ပေႃႇလသီႇ ပႃႇတီႇမႂ်ႇသုင်ၸိုင်ႈတႆး တပ့်သိုၵ်းၸိုင်ႈတႆး မီးၼၼ့်သေ ၵဵဝ်ႇၵပ်းၵၢၼ် ပၢႆးပိင်ႇၺႃႇ ၊ ၵၢၼ်ထိင်းသိမ်း ပႃႇမႆ့ ၊ ၵၢၼ်ၽဵဝ်ႈမူၺ့် ယႃႈမဝ်းၵမ် ၊ ဢိၵ်ႇတင်းၵၢၼ်လိူမ်ႈလႆႇ လွင်ႈမူတ်းသႂ် ၸိူဝ်းၼႆ့ ၵေႃႈ ယူႇတီႈ ၽၢႆႇဢုပ့်ပိူင်ႇ ငဝ်ႈငုၼ်း SSPP/SSA ၸိူဝ်းပဵၼ် ၸေႈတွၼ်ႈ ၸေႈဝဵင်း ၶဝ်ၵေႃႈ ဢွၼ်ၵၼ် ၶတ်းၸႂ်တူင့်ၼိုင်တိုၵ်းသူၼ်း ႁဵတ်းသၢင်ႈၽႂ်မၼ်းၵႂႃႇယူႇ ဝႃႈၼႆ။

['ၶၢဝ်ႇ', 'ၵၢၼ်သူၼ်းတုမ်']

2019-05-31T07:52:57

https://ssppssa.org/2019/05/%e1%82%81%e1%80%bd%e1%80%84%e1%80%ba%e1%82%88%e1%81%b5%e1%81%a2%e1%81%bc%e1%80%ba%e1%81%bd%e1%81%a2%e1%82%86%e1%82%87%e1%80%9a%e1%80%b0%e1%82%87%e1%80%9c%e1%80%ae-%e1%81%b8%e1%80%b1%e1%82%88%e1%80%9d/

ႁွင်ႈၵၢၼ်ၽၢႆႇယူႇလီ ၸေႈဝဵင်းမၢႆ(10)SSPP/SSA ယူတ်းယႃပၼ်ပေႃႈမႄႈၵူၼ်းမိူင်း

ၶၢဝ်ႇ-SSPP/SSA 2019 May-30 ႁွင်ႈၵၢၼ်ၽၢႆႇယူႇလီ ၼႂ်းၼႃႈတီႈၸေႈဝဵင်းမၢႆ(10) ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP/SSA လုမ်းလႃးယူတ်းယႃပၼ်ၵူၼ်းမိူင်း တီႈဝၢၼ်ႈမၢၵ်ႇၶေႃမုင်ႈမိူင်း ဢိူင်ႇႁၢင်ၼႃး ၸေႈဝဵင်းလႃႈသဵဝ်ႈ ၸိုင်ႈတႆးပွတ်းႁွင်ႇ။ ဝၼ်းထီႉ 30.5.2019 ယၢမ်း 09:00 မူင်းတေႃႇ ယၢမ်း15:30 မူင်းၼၼ်ႉ မေႃယႃ ႁူဝ်ႁၢၼ် ၸၢႆးၽေႇ လႆႈလုမ်းလႃးယူတ်းယႃပၼ် ပေႃႈမႄႈၵူၼ်းမိူင်း ၵမ်ႉၼမ်ပဵၼ်လိူတ်ႈသုင်၊ ႁႅင်းဢေႇ ၸိူဝ်းၼႆႉ လႆႈသမ်းပၼ်ယႃ ၵမ်ႈၽွင်ႈၵေႃႈ လႆႈပၼ်ယႃၵိၼ် လူၺ်ႈဢမ်ႇဢဝ်ၵႃႈယူတ်းၵႃႈယႃသင် ၼၼ်ႉယူႇယဝ်ႉ။ ၼင်ႇႁိုဝ်ပေႃႈမႄႈၵူၼ်းမိူင်းႁဝ်း တေယူႇလီၵိၼ်ဝၢၼ်ၼၼ်ႉ ၸိူဝ်းပဵၼ်ႁွင်ႈၵၢၼ်ၽၢႆႇယူႇလီ ဢုပ်ႉပိူင်ႇၸေႈဝဵင်းႁဝ်းၶဝ် ၵူႈၼႃႈတီႈတိုၼ်းဢဝ်ပုၼ်ႈၽွၼ်းတူၺ်းထိုင် ၵႃႈၼင်ႇၼမ်ႉၵတ်ႉမီးၼၼ်ႉ ဢဝ်ၸေႇတၼႃႇ တမ်းတၢင်းၼႃႈသေ ယူတ်းယႃပၼ်ယူႇယဝ်ႉ။

['ၶၢဝ်ႇ', 'ပၢႆးယူႇလီ']

2019-05-30T20:42:36

https://ssppssa.org/2019/05/%e1%81%bd%e1%81%a2%e1%82%86%e1%82%87%e1%80%a2%e1%80%af%e1%80%95%e1%80%ba%e1%80%b7%e1%80%95%e1%80%ad%e1%80%b0%e1%80%84%e1%80%ba%e1%82%87-sspp-ssa-%e1%81%b8%e1%80%90%e1%80%ba%e1%80%b8%e1%82%81%e1%80%b5/

ၽၢႆႇဢုပ့်ပိူင်ႇ SSPP/SSA ၸတ်းႁဵတ်းပၢင်ႁူပ့်ထူပ်းၵူၼ်းမိူင်း ၵူၼ်းၶိုၼ်ႈႁွတ်ႈ ၼပ့်ႁူဝ်ပၢၵ်ႇ

တႅမ်ႈ- ၼူၵ့်ႁုင့် 30 MAY 2019 ၽၢႆႇဢုပ့် ပိူင်ႇပႃႇတီႇမႂ်ႇသုင်ၸိုင်ႈတႆး တပ့်သိုၵ်းၸိုင်ႈတႆး SSPP/SSA ၸတ်းႁဵတ်းပၢင်ႁူပ့်ထူပ်း ၵူၼ်းမိူင်း ၼႂ်းဢိူင်ႇၼႃးၼိဝ့် ၼႃႈတီႈၸေႈဝဵင်းမၢႆ(10) တူင်ႇဝဵင်းသီႇပေႃ့ ၸိုင်ႈတႆးပွတ်းႁွင်ႇ ၵူၼ်းမိူင်းၸိူဝ်းမႃး ၶဝ်ႈႁူမ်ႈ 223ၵေႃ့ယူႇယဝ့်။ ဝၼ်းထီ့ 30/5/2019 ၶၢဝ်းယၢမ်း 09:00မူင်း တေႃႇထိုင် 13:00 မူင်း ၼၼ့် ၽူႈၸတ်းၵၢၼ်ၸေႈဝဵင်းမၢႆ(10)လႄႈၽူႈမီးပုၼ်ႈၽွၼ်းၽၢႆႇဢုပ့်ပိူင်ႇ SSPP/SSA ဢွၼ် ၸၢတ်းႁဵတ်းပၢင်ႁူပ့်ထူပ်းၵူၼ်းမိူင်း ၸိူဝ်းပဵၼ်ႁူဝ်ၼႃႈဝၢၼ်ႈ ၼႂ်းဢိူင်ႇတူၼ်ႈၵႅင်း၊ ဢိူင်ႇမႄႈႁၢၼ်ႇ၊ ဢိူင်ႇမိူင်းၸိတ်ႇ၊ ဢိူင်းၼႃးၼဵဝ့် ၸိူဝ်းၼႆ့ ယူႇယဝ့်။ ၽူႈမီးပုၼ်ႈၽွၼ်း ၼႂ်းၸေႈဝဵင်းမၢႆ(10) SSPP/SSA ၸဝ်ႈၼိုင်ႈ မွၵ်ႇလၢတ်ႈၶေႃႈ ၵႂၢမ်းၼႂ်းပၢင်ႁူပ့်ထူပ်းၵူၼ်းမိူင်းဝႃႈ – “ၸိူဝ်းပဵၼ်လုၵ်ႈဢွၼ်ႇတႆးႁဝ်း လႆႈသွၼ်လိၵ်ႈတႆး ၼႂ်းၶၢဝ်းပိုတ်ႇၽူၺ်ႇႁူင်းႁဵၼ်းလူင်ပွင်ၸိုင်ႈမၢၼ်ႈ ၵူႈဝၢၼ်ႈၽႂ်မၼ်း သေဢမ်ႇၵႃး မေႃသွၼ် လိၵ်ႈတႆးႁဝ်း ၸိူဝ်းဢၼ်လူင်ပွင်ၸိုင်ႈဝႃႈဢမ်ႇထိုင်လိၵ်ႈမၢၼ်ႈ (8) ၸၼ့်ၼၼ့် ၵေႃႈႁႂ်ႈ ၵူၼ်းမိူင်း မီးလွင်ႈပွင်ႇၸႂ်ၼိူဝ်ၸိူဝ်းပဵၼ်မေႃသွၼ်သေ သိုပ်ႇဢဝ်ပုၼ်ႈၽွၼ်းပူင်သွၼ်ပၼ် လိၵ်ႈတႆးႁဝ်းၵႂႃႇသေ ၸွႆႈထႅမ်ငိုၼ်း ၸၢႆႇလိူၼ်မေႃသွၼ်ၵေႃႈ တီႈၽႂ်တီႈမၼ်း ၶတ်းၸႂ်ၵႂႃႇသေၵမ်း”ဝႃႈၼင်ႇၼႆ။ သိုပ်ႇလၢတ်ႈသပ်းလႅင်းထႅင်ႈၼႄလွင်ႈ- ပိူင်ၶွတ်ႇၽွတ်ႈမုၵ့်ၸုမ်း ၸၢႆး/ ယိင်းပၢၼ်မႂ်ႇလႄႈ မူႇၸုမ်းပေႃႈႁႆႈ/ မႄႈၼႃး ဢိၵ်ႇပႃးလူၺ်ႈ လွင်ႈၽႄးႁၢႆ့လူင် ယႃႈမဝ်းၵမ်လႄႈႁႂ်ႈဢွၼ်ၵၼ်ၽုၵ်ႇသွမ်ႈ မၢၵ်ႇၶဝ်ႈတဝ်ႈၼမ့် ဢၼ်ႁဝ်းယၢမ်ႈႁဵတ်းမႃးၵူႈပီႊမိူင်းၼၼ့် တိူဝ်းၶတ်းၸႂ်ႁဵတ်းသၢင်ႈၵႂႃႇသေၵမ်း ၼႆယူႇယဝ့်။

['ၶၢဝ်ႇၵူႈလွင်ႈလွင်ႈ', 'ၶၢဝ်ႇ']

2019-05-30T20:33:16

https://ssppssa.org/2019/05/%e1%81%bd%e1%81%a2%e1%82%86%e1%82%87%e1%80%a2%e1%80%af%e1%80%95%e1%80%ba%e1%82%89%e1%80%95%e1%80%ad%e1%80%b0%e1%80%84%e1%80%ba%e1%82%87%e1%80%9c%e1%82%84%e1%82%88%e1%81%bd%e1%81%a2%e1%82%86%e1%82%87/

ၽၢႆႇဢုပ်ႉပိူင်ႇလႄႈၽၢႆႇတပ်ႉ ဢွၼ်ၵၼ်တီႉၺွပ်းၵူၼ်းၵဵဝ်ႇၶွင်ႈယႃႈမဝ်းၵမ်

ၶၢဝ်ႇ-SSPP/SSA 2019 May(30) ၽၢႆႇဢုပ်ႉပိူင်ႇ ၸေႈဝဵင်းမၢႆ(25) ၵူတ်ႇထတ်းတီႉၺွပ်းၵူၼ်း ၵဵဝ်ႇၶွင်ႈယႃႈမဝ်းၵမ် ၼႂ်းဢိူင်ႇၼႃး မၢၵ်ႇၶေႃ ၸေႈဝဵင်းသီႇပေႃႉ ၸိုင်ႈတႆးပွတ်းႁွင်ႇ။ ဝၼ်းထီႉ 29.5.2019 ၼၼ်ႉ ၵေႃႇမတီႇၽဵဝ်ႈမူၺ်ႉယႃႈမဝ်းၵမ် ၼႂ်းၼႃႈတီႈၸေႈဝဵင်းမၢႆ(25) ၸေႈတွၼ်ႈမၢႆ(4) ၵႂႃႇတီႉမတ်ႉၵူၼ်းယွင်ႇယႃႈ ၸိုဝ်ႈသဵင် ၸၢႆးၼူႉ ဢႃႇယူႉ(48)ၶူပ်ႇ တီႈယူႇဝၢၼ်ႈ ၵဵတ်းၾူၼ် ဢိူင်ႇၼႃးမၢၵ်ႇၶေႃ ယွၼ်ႉယွင်ႇယႃႈသေၽိတ်းၵူၼ်းဝၢၼ်ႈလႄႈၸင်ႇလႆႈ တီႉမတ်ႉၼႆ ယဝ်ႉ။ ၼႂ်းဝၼ်းလဵဝ်ၵၼ်ၼင်ႇၵဝ်ႇ ၽူႈၸတ်းၵၢၼ်ၸေႈဝဵင်းမၢႆ(25) လႆႈၸတ်းၽၢႆႇႁူမ်ႇလူမ်ႈ ၵႂႃႇတီႉမတ်ႉ လုင်းၺုၼ်ႉမွင်ႇ ဢႃႇယူႉ(48)ၶူပ်ႇ ယူႇဝၢၼ်ႈႁူဝ်ၼႃး ဢိူင်ႇၼႃးမၢၵ်ႇၶေႃ ၵွပ်ႈပိူဝ်ႈၵိၼ် လဝ်ႈမၢဝ်းၵဝ်း၊ သူႇပႃးယႃႈမႃႉယဝ်ႉ ၽိတ်းလုၵ်ႈၽိတ်းမေး ပေႃႉၶူဝ်းႁိူၼ်းၽိူၼ်ဝၢၼ်ႇ လႄႈလႆႈတီႉ မတ်ႉဢဝ်လိူင်ႈၵၢၼ်။ ၶုၼ်သိုၵ်း ၸၢႆးသူႉ ၽူႈၵွၼ်းတပ်ႉၵွင်(729) လႆႈၸတ်းၵူၼ်းသိုၵ်းၵႂႃႇတီႉမတ်ႉ ၵူၼ်းၶၢႆယႃႈမႃႉ ၸိုဝ်ႈလုင်းသၢမ် ဢႃႇယူႉ(52)ၶူပ်ႇ တီႈယူႇဝၢၼ်ႈၼႃးလေႃႉ ဢိူင်ႇသီႇထွၵ်ႇ ၸေႈဝဵင်းသီႇပေႃႉ တီႉလႆႈပႃး ယႃႈမႃႉ 50 မဵတ်ႉ၊ သူႇယႃႈမႃႉမီးၶၢဝ်းတၢင်း (5)ပီႊပၢႆ၊ သူႇသမ်းယႃႈၽိူၵ်ႇမီးမႃး(5)ပီႊပၢႆ၊ သူႇယႃႈလမ် လႆႈ ၶၢဝ်းတၢင်း(30)ပီႊပၢႆ လႆႈႁူႉၼင်ႇၼႆ။ မိူဝ်ႈဝၼ်းထီႉ 28.5.2019 ယၢမ်း 21:00 မူင်းၵၢင်ၶမ်ႈၼၼ်ႉ ၽူႈၸတ်းၸေႈဝဵင်းမၢႆ(10) ဢွၼ် ႁူဝ် လူင်းပိုၼ်ႉတီႈၵူတ်ႇထတ်းၼိူဝ်သဵၼ်ႈတၢင်း ဝူင်ႈၵၢင်ဝၢၼ်ႈၼႃးလွႆလႄႈဝၢၼ်ႈၼမ်ႉၼိဝ်ႉ ဢိူင်ႇ ႁၢင်ၼႃး ၸေႈဝဵင်းလႃႈသဵဝ်ႈၼၼ်ႉ တီႉလႆႈၶိူင်ႈသူႇယႃႈမႃႉ တီႈတူဝ် ၸၢႆးပႃႉ ဢႃႇယူႉ(39)ၶူပ်ႇ ယူႇဝၢၼ်ႈ ၼႃးလွႆ၊ လိူဝ်ၼၼ်ႉဢမ်ႇၵႃး ၸၢႆးပႃႉၼႆႉ လူၼ်ႉလိူဝ်ပၵ်းပိူင်လၵ်းမၢႆၼႂ်းဝၢၼ်ႈ ၽူႈယႂ်ႇၵူၼ်းလူင်ၼႂ်း ဝၢၼ်ႈၵေႃႈဝႃႈ ႁႂ်ႈဢဝ်သင်ႇသွၼ်မူၼ်ႉမႄးပၼ်ၼႆလႄႈ လႆႈဢဝ်သႂ်ႇၶွၵ်ႈၶင်မူၼ်ႉမႄးတူဝ်ဝႆႉယူႇယဝ်ႉ။ ၵဵဝ်ႇၵပ်းၵၢၼ်ၽဵဝ်ႈမူၺ်ႉယႃႈမဝ်းၵမ်ၼႆႉ ၸွမ်းၼင်ႇပိူင်ၵၢၼ် ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး တမ်းဝၢင်းမီးဝႆႉ ၸိူဝ်းပဵၼ်ၽူႈၸတ်းၵၢၼ်ၸေႈတွၼ်ႈ၊ ၽူႈၸတ်းၵၢၼ်ၸေႈဝဵင်း ႁဝ်းၶဝ် တိုၼ်းတေထတ်းႁႃ ဢဝ်လိူင်ႈၵၢၼ်ၵႂႃႇတိၵ်းတိၵ်းယူႇယဝ်ႉ။

['ၶၢဝ်ႇ', 'ယႃႈမဝ်းၵမ်']

2019-05-29T13:13:26

https://ssppssa.org/2019/05/%e1%80%90%e1%80%95%e1%80%ba%e1%80%b7%e1%80%a2%e1%80%b0%e1%80%95%e1%80%ba%e1%80%b7%e1%80%95%e1%80%ad%e1%80%b0%e1%80%84%e1%80%ba%e1%82%87sspp-ssa-%e1%82%81%e1%80%b0%e1%80%99%e1%80%ba%e1%82%88%e1%81%b5/

တပ့်ဢူပ့်ပိူင်ႇSSPP/SSA ႁူမ်ႈၵူၼ်းမိူင်းသေ မႄးၵေႃႇၵုမ်းလုမ်းလႃး ၼမ့်မေႃႇၼိူဝ်သၼ်လွႆၶိူဝ်း

တႅမ်ႈ- SSPP 2019 May(29) တပ့်ဢူပ့်ပိူင်ႇမၢႆတပ့် (357)SSPP/SSA ႁူမ်ႈၵၼ်တၢင်းၵူၼ်းဝၢၼ်ႈသေ ၶိုၼ်းမႄးၵေႃႇၵုမ်းလုမ်းလႃး ၼမ့်မေႃႇ ဝၢၼ်ႈႁူၺ်ႈၶိူဝ်း သၼ်လွႆၶိူဝ်း ဢိူင်ႇမိူင်းၶိူဝ်းတူင်ႇဝဵင်းသီႇပေႃ့ ၸိုင်ႈတႆးပွတ်းႁွင်ႇ။ ဝၼ်းထီ့ 28/5/2019 ယၢမ်း 09:45 ၵူၼ်းသိုၵ်း တပ့်ဢူပ့်ပိူင်ႇ မၢႆတပ့် (357) လူင်းၸွႆႈထႅမ်ၵူၼ်းမိူင်း တွၼ်ႈတႃႇတေၵေႃႇၵုမ်းလုမ်းလႃး ၼမ့်မေႃႇ ဝၢၼ်ႈႁူၺ်ႈၶိူဝ်း မိူၼ်းၼင်ႇ လဵၵ်းမုင်း၊ မႆ့သၢဝ် ၸိူဝ်းၼႆ့သေ ၶိုၼ်းမေး ၵုမ်းလုမ်းလႃး ၼမ့်မေႃႇႁႂ်ႈၵူၼ်းမိူင်း ပေႃးတေလႆႈၸႂ့်တိုဝ်းပဵၼ်လွင်ႈငၢႆႈလူမ်ၸႂ် ဝႃႈၼႆ။ ၽူႈမီးပုၼ်ႈၽွၼ်းၸိူဝ်းဢၼ်ၵႂႃႇတူင့်ၼိုင်ႁဵတ်းသၢင်ႈၸွမ်း ၸဝ်ႈၼိုင်ႈလၢတ်ႈဝႃႈ- “လွင်ႈတၢင်းယၢပ်ႇၵူၼ်းဝၢၼ်ႈၶၢဝ်းမႆႈၼႆ့ ၼမ့်ႁႅင်ႈၼမ့်ယွမ်း ၸိူဝ်းႁဝ်းၵေႃႈမီး ပုၼ်ႈၽွၼ်းယူႇလႄႈ ၼင်ႇႁိုဝ်ႁဝ်းႁႃးတင်းသဵင်ႈ ပေႃးတေဢမ်ႇၺႃးတၢင်းယၢပ်ႇၽိုတ်ႇၼမ့်ၼၼ့် ၸင်ႇလႆႈဢွၼ်ၵၼ်ၶိုၼ်းမႄးလုမ်းလႃးၼမ့်မေႃႇၸိူဝ်းၼႆ့ၶႃႈယဝ့်”ဝႃႈၼႆ။ ၸွမ်းၼင်ႇပိူင်ၵၢၼ် ပႃႇတီႇမႂ်ႇသုင်ၸိုင်ႈတႆး တပ့်သိုၵ်းၸိုင်ႈတႆး SSPP/SSA မီးၼၼ့် ၸူဝ်ႈမီးၶၢဝ်းယၢမ်း ၼၼ့် တပ့်သိုၵ်းႁဝ်းႁွတ်ႈၽႅဝ်တီႈလႂ်ၵေႃႈ တိုၼ်းတေလႆႈၸွႆႈထႅမ်ၵူၼ်းမိူင်းၵႂႃႇ ၸွမ်းၼင်ႇၵၢၼ်ငၢၼ်း ၶၢဝ်းလ်ႂၶၢဝ်းၼၼ့်ယူႇယဝ့်။

['ၶၢဝ်ႇ', 'ၵၢၼ်ပူၵ်းပွင်']

2019-05-29T13:06:01

https://ssppssa.org/2019/05/%e1%81%b5%e1%82%83%e1%80%b8%e1%80%90%e1%81%a2%e1%80%84%e1%80%ba%e1%82%87%e1%81%b5%e1%80%af%e1%81%bc%e1%80%ba%e1%82%87%e1%80%95%e1%80%ad%e1%81%bc%e1%80%ba%e1%82%88%e1%81%bc%e1%80%ad%e1%80%b0%e1%80%9d/

ၵႃးတၢင်ႇၵုၼ်ႇပိၼ်ႈၼိူဝ်သဵၼ်ႈတၢင်းလူင် ၽၢႆႇႁွင်ႇၵၢတ်ႇ ဝၢၼ်ႈႁႆး

တႅမ်ႈ- SSPP 2019 May (29) ၵႃးတေႃ့တၢင်ႇၵုၼ်ႇလမ်းၼိုင်ႈၵိုတ်းတီႈတၢပ်ႈၸၼ်း တိုၵ့်ဢၢင်ႈတေထူၵ်းၵုၼ်ႇၼၼ့် လႆႈဢဝ်တုမ်မွၼ် မၢၵ်ႇမၼ်း ဝႆ့ၵူၼ်းလႄႈ ၵႃးလေႃႈလွႆၽၢႆႇႁွင်ႇၵၢတ်ႇ ဝၢၼ်ႈႁႆး ၸေႈဝဵင်းၵေးသီး ၸိုင်ႈတႆးပွတ်းၸၢၼ်း ၶူဝ်းၶွင်ၵုၼ်ႇလူ့သုမ်း တၢင်းၼမ်။ ဝၼ်းထီ့ 29/5/2019 ယၢမ်းၵၢင်ၼႂ် 08:35 ၼၼ့် ၵႃးတၢင်ႇၵုၼ်ႇလမ်းၼိုင်ႈ ၽွင်းတိုၵ့်ဢၢင်ႈထူၵ်း ၵုၼ်ႇၽၢႆႇႁွင်ႇၵၢတ်ႇလူင်ဝၢၼ်ႈႁႆးၼၼ့် ၸိုဝ်ႈၸဝ်ႈၵႃး လုင်းၵျီႇၽေႇ ဢႃႇယု(50) တီႈယူႇဝဵင်းလႃႈသဵဝ်ႈ ပွၵ့်ၼိုင်ႈ၊ ၶူဝ်းၶွင်လႆႈလူ့သုမ်း မိူၼ်ၼင်ႇ – ၼမ့်ၸဵမ်း၊ ၼမ့်ဝၢၼ် ဢိၵ်ႇတၢင်း ၵိၼ်ယွႆႈယမ်း ၶဝ်ႈမုၼ်ႈၶဝ်ႈ ပွင်း ဢၼ်လူ့သုမ်း ၼပ့်ငိုၼ်း (300,000) သၢမ်သႅၼ်ပျႃး ၼႆယဝ့်။ ၵူၼ်းၸိူဝ်းယူႇၸမ် ဢၼ်လႆႈႁၼ်မိူဝ်ႈၵႃးလေႃႈလူင်းလွႆ ၵေႃ့ၼိုင်ႈလၢတ်ႈဝႃႈ“ၵႃးလုင်းၵျီႇၽေႇ ၼႆ့ၵိုတ်း ၵၢင်ၵွင်းသေ သမ့်ဢဝ်တုမ်မႆ့ဢွၼ်ႇ မွၼ်ၵူၺ်းလႄႈ ၵႃးမၼ်းၸွင်ႇလႆႈလေႃႈလူင်းမႃးသေ ဢဝ်ပိၼ်ႈၵႂႃႇ” ဝႃႈၼႆ။

['ၶၢဝ်ႇၵူႈလွင်ႈလွင်ႈ', 'ၶၢဝ်ႇ']

2019-05-28T21:44:51

https://ssppssa.org/2019/05/%e1%80%95%e1%81%a2%e1%80%84%e1%80%ba%e1%80%9c%e1%80%b0%e1%80%84%e1%80%ba%e1%80%b8%e1%80%9c%e1%80%ad%e1%80%af%e1%80%9d%e1%80%ba%e1%82%88%e1%81%b5%e1%81%a2%e1%81%bc%e1%80%ba%e1%80%9e%e1%80%bd%e1%81%bc-2/

ပၢင်လူင်းလိုဝ်ႈၵၢၼ်သွၼ်လိၵ်ႈတႆး ထုင့်မိူင်းယေႃ ၽူႈမီးပုၼ်ႈၽွၼ်း SSPP/SSA ၶဝ်ႈႁူမ်ႈ

လုၵ်ႈလွႆလဵၵ်း ဝၼ်းထီ့ 28-05-2019 ဝၼ်းလူင်းလိုဝ်ႈ ပၢင်သွၼ် ၾိင်ႈငႄႈ ပုတ့်ထ လိၵ်ႈတႆးၶၢဝ်းမႆႈ ပွၵ်းၵမ်း ထီ့ 1 တီႈဝိႁၢၼ်ႇမိူင်းႁွမ်း ထုင့် ဝၢၼ်ႈမၢၵ်ႇ မိူင်းယေႃ ဢၼ်ၸတ်းႁဵတ်း မႃးၼႂ်းၶၢဝ်းတၢင်းလိူၼ်ပၢႆ ၼႂ်းၸေႈဝဵင်း လႃႈသဵဝ်ႈ ၸေႈတွၼ်ႈ လႃႈသဵဝ်ႈ ၸိုင်ႈတႆးပွတ်းႁွင်ႇ မီးၽူႈၸတ်းၵၢၼ်ၸေႈတွၼ်ႈ SSPP/SSA ၶဝ်ႈႁူမ်ႈႁူမ်းၸူမ်းၸွမ်း ။ ပူၼ့်မႃးမိူဝ်ႈဝၼ်းထီ့ 26 -05 -2019 ၼၼ့်ယူႇတီႈ ၽူႈယႂ်ႇၵူၼ်းလူင်ဝၢၼ်ႈလႄႈ သင်ႇၶႃႇ ၸဝ်ႈ ႁူမ်ႈၵၼ် ၸတ်းႁဵတ်း ပၢင်လူင်းလိုဝ်ႈ ၵၢၼ်သွၼ် ၾိင်ႈငႄႈပုတ့်ထ လိၵ်ႈလၢႆးတႆး ဢၼ်လႆႈတႄႇ ပိုတ်ႇၽုၺ်ႇမႃး တင်ႈတႄႇဢဝ် မိူဝ်ႈဝၼ်းထီ့ 06-04-2019 တေႃႇထိုင် ဝၼ်းထီ့ 26-05-2019 ၼႂ်းၶၢဝ်းတၢင်း လိူၼ်ပၢႆၽၢၵ်ႇ လိူဝ်၊ ၽႃႇသႃႇပူင်သွၼ် လိၵ်ႈတႆး လိၵ်ႈထမ်ႇမတြႃး ၸိူဝ်းၼႆ့ တီႈဝတ့်ဝိႁၢၼ်ႇ ဝၢၼ်ႈမိူင်းႁွမ်း ထုင့်ဝၢၼ်ႈ မၢၵ်ႇမိူင်းယေႃ ဢၼ်မီးၽၢႆႇဢွၵ်ႇဝဵင်းလႃႈသဵဝ်ႈ ၸေႈတွၼ်ႈလႃႈသဵဝ်ႈ ယၢၼ်ၵႆ မီးမွၵ်ႈ 60 လၵ်းပၢႆ မီးသင်ႇၶႃႇၸဝ်ႈ ၽူႈယႂ်ႇၵူၼ်းလူင်ထဝ်ႈဝၢၼ်ႈ ထဝ်ႈၼႃး တူဝ်းတႅၼ်း SSPP/SSA လုၵ်ႈႁဵၼ်း ဢိၵ်ႇ ၵူၼ်းမိူင်း ၶိုၼ်ႈႁွတ်ႈ 200 ပၢႆ။ ၸဝ်ႈဝၼ်းလီႈ ၽူႈၸတ်းၵၢၼ် ၸေႈတွၼ်ႈ မၢႆ (10 ) လႆႈမွၵ်ႇလၢတ်ႈ တိုၵ်းသူၼ်းၵႂႃႇဝႃႈ -“ ၼင်ႇႁိုဝ် လုၵ်ႈႁဵၼ်း ပေႃးတေမီးၼမ့်ၵတ့် လူင့်လႅၼ် ၵတ့်ၶႅၼ်ႇ လႅတ်းၽၢႆ တၢင်းႁူ့ၼမ် တင်းႁၼ်ၵႂၢင်ႈ ၸၢင်ႈပဵၼ် ၼေႃႇတႅၼ်းၶိူဝ်း ဢၼ်ၵူၼ်းဝၢၼ်ႈၵူၼ်းမိူင်း ၸၢင်ႈပိုင်ႈဢိင်ႈလႆႈ ပုၼ်ႈတႃႇမိူဝ်းၼႃႈ ၼၼ့် ပေႃႈမႄႈပီႈ ၼွင့် ၵူၼ်းမိူင်းႁဝ်း တိုၼ်းမီး ပုၼ်ႈၽွၼ်း တႃႇတေတိုၵ်းသူၼ်း ႁႂ်ႈလုၵ်ႈဢွၼ်ႇႁဝ်းၶႃႈ သမ့်ပေႃး တေလႆႈ လဵပ်ႈႁဵၼ်းဢမ်ႇထၢတ်ႇ ဢမ်ႇဝၢႆးၵႂႃႇ ” ဝႃႈၼႆ။ “ ယိူင်းဢၢၼ်း ဢၼ်လႆႈပိုတ်ႇပၢင်သွၼ် ၼႆ့တႄ့ၵေႃႈ ၼင်ႇႁိုဝ်လုၵ်ႈဢွၼ်ႇဢၼ်တေပဵၼ် ၼေႃႇတႅၼ်း ၶိူဝ်း ၊ လုၵ်ႈဢွၼ်ႇဝၼ်းမိူဝ်ႈၼႆ့ တေၸၢင်ႈပဵၼ်ၽူႈဢွၼ်ႁူဝ်မိူဝ်းၼႃႈ ၼႆလႄႈ ၼင်ႇႁိုဝ် တေၸၢင်ႈပိုင်ႈ ဢိင်လႆႈ ႁႂ်ႈၶဝ်ပေႃးမီးၼမ့်ၵတ့် ႁၢပ်ႇၵိုတ့်ပုၼ်ႈၽွၼ်းၵႂႃႇ တႃႇၸိူဝ့်ၸၢတ်ႈဝၢၼ်ႈမိူင်းႁဝ်းၶႃႈ လႄႈ ယူႇတီႈ သင်ႇၶႃႇ ၸဝ်ႈ ဢိၵ်ႇတင်းပေႃႈမႄႈၵူၼ်းမိူင်း ဝၢၼ်ႈမိူင်းႁွမ်း ႁဝ်းၶႃႈ ၸင်ႇလႆႈႁူမ်ႈၵၼ်သေ ၸတ်းႁဵတ်း ပဵၼ်မႃး ပၢင်သွၼ် ၾိင်ႈငႄႈပုတ့်ထလိၵ်ႈလၢႆးတႆး ယူႇၶႃႈ ” ဝႃႈၼႆ။ ပၢင်သွၼ်ၾိင်ႈငႄႈပုတ့်ထ လိၵ်ႈလၢႆးတႆး တီႈဝတ့်ဝိႁၢၼ်ႇ ၵျွင်းမိူင်းႁွမ်း ထုင့်ဝၢၼ်ႈမၢၵ်ႇမိူင်းယေႃၼႆ့ ပွၵ်ႈၼႆ့ ပဵၼ်ပွၵ်ႈ ထီ့ၼိုင်ႈ ဝႃႈၼႆသေတႃ့ၵေႃႈ ပီပူၼ့်မႃး ၵေႃႈ ယၢမ်ႈၸတ်းႁဵတ်းမႃးယူႇ ၵူၺ်းၵႃႈ ဢိင်ၼိူဝ် ငဝ်းလၢႆးၼႃႈတီႈသေ ဢမ်ႇၸၢင်ႈၸတ်းႁဵတ်းၵႂၢင်ႈၶႂၢင် လႆႈႁဵတ်းပွတ်းပဵၼ်တွၼ်ႈမႃးၵူၺ်း ၊ ၵူၺ်းၵႃႈပွၵ်ႈ ၼႆ့တေ့ ႁဝ်းၶႃႈ လႆႈၸတ်းႁဵတ်းယဝ့်တူဝ်ႈလီငၢမ်းၵႂႃႇယူႇၶႃႈ မိူဝ်းၼႃႈမႃးၵေႃႈ ၼင်ႇႁိုဝ် လုၵ်ႈဢွၼ်ႇ ႁဝ်းၶႃႈပေႃးတေမီးၼမ့်ၵတ့် လူင့်လႅၼ်ႇၵတ့်ၶႅၼ်ႇ ၼၼ့် ယူႇတီႈႁဝ်းၶႃႈတေၶတ်း ၸႂ်ႁဵတ်းသၢင်ႈၵႂႃႇ ယူႇၶႃႈ ဝႃႈၼႆ။

['ပၢႆးပိင်ႇၺႃႇ', 'ၶၢဝ်ႇ']

2019-05-28T21:38:31

https://ssppssa.org/2019/05/%e1%81%bd%e1%81%a2%e1%82%86%e1%82%87%e1%80%a2%e1%80%af%e1%80%95%e1%80%ba%e1%82%89%e1%80%95%e1%80%ad%e1%80%b0%e1%80%84%e1%80%ba%e1%82%87%e1%80%b1%e1%81%b8%e1%82%88%e1%80%9d%e1%80%b5%e1%80%84%e1%80%ba/

ၽၢႆႇဢုပ်ႉပိူင်ႇၸေႈဝဵင်းၼႂ်း SSPP/SSA ၵူတ်ႇထတ်းတီႉၺွပ်းၵူၼ်းၵဵဝ်ႇၶွင်ႈယႃႈမဝ်းၵမ်

တႅမ်ႈ – SSPP 2019 May(28) ၵေႃႇမတီႇၸေႈဝဵင်းမၢႆ(10) ၼႂ်ႈၸေႈတွၼ်ႈမၢႆ (4)SSPP/SSA ႁူမ်ႈၵၼ်တၢင်း ၵူၼ်းမိူင်းပိုၼ်ႉတီႈသေ ၵူတ်ႇထတ်းၵူၼ်းၵႂႃႇမႃး ၼိူဝ်သဵၼ်ႈတၢင်း ဝၢၼ်ႈလွႆငိုၼ်းၵႂႃႇ မိူင်းၸိတ်ႇတူင်ႇဝဵင်းမိူင်းယႆၼၼ်ႉ ထၢတ်းႁၼ်ၺႃးၵူၼ်းၵဵဝ်ၶွင်ႈယႃႈမဝ်းၵမ်(4) ၵေႃႉလႆႈဢဝ်လိူင်ႈၵၢၼ်သႂ်ႇၶွၵ်ႈၶင်ဝႆႉယူႇယဝ်ႉ။ ဝၼ်းထီႉ26/5/2019 ယၢမ်း 09:00 တေႃႇထိုင် 14:00 ၼၼ်ႉ ၽူႈမီးပုၼ်ႈၽွၼ်း ၽၢႆႇဢုပ်ႇပိူင်ႇၸေႈဝဵင်းၼႂ်း SSPP/SSA ၵူတ်ႇထၢတ်းၺႃးၵူၼ်းမိူင်း ဢၼ်ၵဵဝ်ႇၶွင်ႈလွင်ႈယႃႈမဝ်းၵမ် မိူၼ်ၼင်ႇ ၸၢႆးတႃႉဢႃႇယု(31) ပီႊ ၊ ၸိုဝ်ႈဢူႈလုင်းထုၼ်း + မႄႈပႃႈၶမ်း ၼၢင်းမေးမၼ်းၸၢႆး ၼၢင်းလႃႉသူၺ်ႇႇ တီႈယူႇဝၢၼ်ႈတေႃၼဵဝ်ႉ ဢိူင်ႇသႅင်ၵႅဝ်ႉၼၼ်ႉ ထၢတ်းႁၼ်ယႃႈမႃႉ ၼႂ်းထွင်း (5) မဵတ်ႉ။ ၸၢႆးၵျေႃႇယဵၼ်ႇ ဢႃႇယု(21) ပီႊ ၸိုဝ်ႈဢူႈလုင်းယွၼ်း + ပႃႈၺုၼ်ႉ ယူႇဝၢၼ်ႈသႅင်ၵႅဝ်ႉ ထတ်းႁၼ်ယႃႈမႃႉ တီႈတူဝ်မၼ်း (126) မဵတ်ႉ ၊ ၽူင်း(VIVO) ၼိုင်ႈလုၵ်ႈ ၊ ငိုၼ်း(508000) ႁႃႈသႅၼ်ပႅတ််ႇႁဵင်ပျႃး ၊ ၼၢင်းလူႇဢႃႇယု(40) ပီႊ ၊ ၸိုဝ်ႈဢူႈ လုင်းၸၢႆး + ပႃႈလဵၵ်း ၸိုဝ်ႈၽူဝ်လုင်းဢုင်းၵျေႃႇ ၊ တီႈယူႇဝၢၼ်ႈလွႆငိုၼ်း ဢိူင်ႇမိူင်းၸိတ်ႇ ၸေႈဝဵင်းမိူင်းယႆ ၵူတ်ႇထတ်းလႆႈယႃႈမႃႉ (2) မဵတ်ႉ။ ပႃႈၼေႃႇၼူႉ ဢႃႇယု(42) ၊ ၸိုဝ်ႈဢူႈ လုင်းၼုင်း + ပႃးပီး၊ ၸိုဝ်ႈၽူဝ် လုင်းၵေႃးလိင်ႇတီႈယူႇ ဝၢၼ်ႈယင်း ဢိူင်ႇႁူဝ်တိုဝ်ႉ ၸေႈဝဵင်းမိူင်းယႆ ထတ်းႁၼ်ယႃႈမႃႉ (98) မဵတ်ႉ ၊ ငိုၼ်း (33700) သၢမ် မိုၼ်ႇသၢမ်ႁဵင်ၸဵတ်းပၢၵ်ႇ ပျႃးသေၵူၼ်းၸိူဝ်ႈၵဵဝ်ႇၶွင်ႈယႃႈမဝ်းၵမ်ၸိုဝ်းၼႆႉ ၸွမ်းၼင်ႇပိူင်ၵၢၼ်ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP/SSA မီးၼၼ်ႉ တိုၼ်းတေဢဝ်လိူင်ႈၵၢၼ်ၵႂႃႇယူႇယဝ်ႉ။

['ယႃႈမဝ်းၵမ်', 'ၶၢဝ်ႇ']

2019-05-27T19:04:24

https://ssppssa.org/2019/05/%e1%80%95%e1%80%bd%e1%82%86%e1%80%b8%e1%80%9c%e1%80%b0%e1%80%84%e1%80%ba%e1%80%b8%e1%80%9c%e1%80%ad%e1%80%af%e1%80%9d%e1%80%ba%e1%82%88%e1%80%95%e1%81%a2%e1%80%84%e1%80%ba%e1%80%9e%e1%80%bd%e1%81%bc/

ပွႆးလူင်းလိုဝ်ႈပၢင်သွၼ် လိၵ်ႈတႆးၶၢဝ်းမႆႈတီႈဝၢၼ်ႈပၢင်ႇထူဝ်ႇလိၼ်

ၶၢဝ်ႇ- SSPP 2019 May ( 26) တီႈဝၢၼ်ႈပၢင်ႇထူဝ်ႇလိၼ်ႇ ၸတ်းႁဵတ်းပၢင်ၵႅဝ်ႈလူင်းလိုဝ်ႈ ပၢင်သွၼ်လိၵ်ႈတႆးၶၢဝ်းမႆႈလႄႈ ၾိင်ႈငႄႈပုတ်ႉၸဝ်ႈ တီႈဝတ်ႉမုၼ်ၸဝ်ႈ ပၢင်ႇထူဝ်ႇလိၼ် ထုင်ႉမိူင်းယေႃ မီးၵူၼ်းၶိုၼ်ႈႁွတ်ႈၼပ်ႉႁူဝ် ပၢၵ်ႇ။ ဝၼ်းထီႉ 24.5.2019 ယၢမ်းၵၢင်ၼႂ် (9)မူင်းၼၼ်ႉ ၸုမ်းၵေႃပွင်ပဵၼ်ပၢင်သွၼ်လိၵ်ႈတႆး ၶၢဝ်းမႆႈ ၸတ်းႁဵတ်းပၢင်ၵႅဝ်ႈပွႆးလူင်းလိုဝ်ႈပၢင်သွၼ်ၼၼ်ႉ ၽူႈၸတ်းၵၢၼ်ၸေႈဝဵင်းမၢႆ(28) လႆႈမွၵ်ႇလၢတ်ႈ ၶေႃႈၵႂၢမ်းယွင်ႈယေႃး ဢဝ်ၵုင်ႇမုၼ်ၸွမ်း ၽူႈမီးပုၼ်ႈၽွၼ်း မေႃၽွမ်ႉႁူမ်ႈဢဝ်ၵၼ်ဝႃႈပႃး ၵၼ်ပဵၼ်သေ ႁၢင်ႈႁႅၼ်းပၼ် ႁႂ်ႈလုၵ်ႈလၢၼ်လႆႈႁဵၼ်းဢဝ်လိၵ်ႈလၢႆးတႆးႁဝ်း ဢိၵ်ႇပႃးၾိင်ႈငႄႈ ပုတ်ႉထႁဝ်း၊ မိူဝ်းၼႃႈၵေႃႈ ၼင်ႇႁိုဝ်တေၸတ်းႁဵတ်းလႆႈပၢင်သွၼ် လိၵ်ႈလၢႆးတႆးႁဝ်းၼၼ်ႉ ႁႂ်ႈဢွၼ်ၵၼ်ၶဝ်ႈၸႂ်ဝႆႉၼမ်ႉၼၵ်းႁဵတ်းသၢင်ႈၵႂႃႇၼႆ လႆႈမွၵ်ႇလၢတ်ႈၶေႃႈၵႂၢမ်းပၼ်ႁႅင်းသေ၊ တွၼ်ႈသူးယွင်ႈယေႃးလွင်ႈၶတ်းၸႂ်လုၵ်ႈႁဵၼ်း ငိုၼ်း 50,000ပျႃး ယူႇယဝ်ႉ။ တႃႇပွင်ပဵၼ်လႆႈပၢင်သွၼ်ၼၼ်ႉ ၵေႃႇမတီႇဝၢၼ်ႈႁူၺ်ႈႁူၵ်း၊ ၵေႃႇမတီႇဝၢၼ်ႈပၢင်ထူဝ်ႇလႄႈ ဝၢၼ်ႈပၢင်ႇထူဝ်ႇလိၼ် လႆႈဢုပ်ႇဢူဝ်းငူပ်ႉၺီႉၵၼ်သေ ဢဝ်မေႃသွၼ်(7)ၵေႃႉ ပူင်သွၼ်ပၼ်သေ မီးလုၵ်ႈႁဵၼ်းၸၢႆး/ယိင်း (106)ၵေႃႉ ၶိုၼ်ႈလဵၵ်ႈႁဵၼ်း လႆႈႁူႉၼင်ႇၼႆ။

['ပၢႆးပိင်ႇၺႃႇ', 'ၶၢဝ်ႇ']

2019-05-27T14:00:11

https://ssppssa.org/2019/05/%e1%80%95%e1%81%a2%e1%80%84%e1%80%ba%e1%80%9c%e1%80%b0%e1%80%84%e1%80%ba%e1%80%b8%e1%80%9c%e1%80%ad%e1%80%af%e1%80%9d%e1%80%ba%e1%82%88%e1%81%b5%e1%81%a2%e1%81%bc%e1%80%ba%e1%80%9e%e1%80%bd%e1%81%bc/

ပၢင်လူင်းလိုဝ်ႈၵၢၼ်သွၼ် လိၵ်ႈဢင်းၵိတ့် တီႈမိူင်းၼွင် ၽူႈၼင်ႈလုမ်းၸေႈဝဵင်း ၶဝ်ႈႁူမ်ႈ

လုၵ်ႈလွႆလဵၵ်း ဝၼ်းထီ့-26-05-2019 ပၢင်သွၼ် လိၵ်ႈဢင်းၵိတ့် ၶၢဝ်းမႆႈ ဢၼ်ၸတ်းႁဵတ်း မႃး ၼႂ်းၶၢဝ်းတၢင်း သၢမ်လိူၼ် တီႈဝတ့်ၵျွင်းမိူင်းၼွင် ၼၼ့် ယူႇတီႈ သင်ႇၶႃႇၸဝ်ႈ ဢွၼ်ႁူဝ်သေ ၸတ်းႁဵတ်းပၢင်လူင်းလိုဝ်ႈၵႂႃႇ တီႈဝတ့် ၵျွင်းမိူင်းၼွင် ၸေႈဝဵင်း မိူင်းၼွင် ၸိုင်ႈတႆး ပွတ်းၸၢၼ်း ။ ဝၼ်းထီ့ 26-05-2019 ၶၢဝ်းယၢမ်းၵၢင်ၼႂ် 8 မူင်းၼၼ့် ယူႇတီႈ သင်ႇၶၸဝ်ႈ ဢိၵ်ႇတၢင်း တၵ်ႃႇသတ့်ထႃး ႁူမ်ႈၵၼ် ၸတ်းႁဵတ်း ပၢင်လူင်းလိုဝ်ႈ ၵၢၼ်သွၼ် လိၵ်ႈဢင်းၵိတ့် ၶၢဝ်းမႆႈ ဢၼ် ၸဝ်ႈၶူး ဝိမလ ဢွၼ်ႁူဝ် ၸတ်းႁဵတ်းမႃး မိူဝ်ႈဝၼ်းထီ့ -01-03-2019 တေႃႇထိုင် ဝၼ်းထီ့ 25-05-2019 ၼႂ်းၶၢဝ်း ႁိုင်သၢမ်လိူၼ် တီႈဝတ့်ၵျွင်း မင်ႇၵလႃႇယၢၼ်ႇဢွင်ႇ ဝဵင်းမိူင်းၼွင်၊ ၼႂ်းပၢင်လူင်းလိုဝ်ႈၼၼ့် မီးသင်ႇၶႃႇၸဝ်ႈ ၶူးပူင်သွၼ် ၽူႈယႂ်ႇၵူၼ်းလူင် ၸိူဝ်းၼႆ့ မွၵ်ႇလၢတ်ႈၶေႃႈၵႂၢမ်း သူင်ႇသင်ႇ တူင့်တၵ့်လုၵ်ႈႁဵၼ်းၵႂႃႇ ၊ မီးၵူၼ်းမႃး ၶဝ်ႈႁူမ်ႈၸွမ်း မိူၼ်ၼင်ႇ သင်ႇၶၸဝ်ႈ တၵ်ၵႃႇသထႃး ၊ ဢိၵ်ႇ ၶူးပူင်သွၼ် တင်း လုၵ်ႈႁဵတ်း ၵေႃႇမတီႇၸေႈဝဵင်း ၽူႈၼင်ႈ လုမ်းၸေႈဝဵင်း မၢႆ 4 ၸိူဝ်းၼႆ့ ၶိုၼ်ႈႁွတ်ႈ မီးယူႇ 187 ။ ၽူႈၼင်ႈလုမ်း ၸေႈဝဵင်း မၢႆ(4) SSPP/SSA လၢတ်ႈၼႄဝႃႈ “ ႁဝ်းၶႃႈလႆႈၵႂႃႇၶဝ်ႈႁူမ်ႈ ပၢင်လူင်းလိုဝ်ႈပၢင်သွၼ် လိၵ်ႈဢင်းၵိတ့် မွၵ်ႇလၢတ်ႈၶေႃႈၵႂၢမ်း တိုၵ်းသူၼ်း ဝႃႈ ၵဵဝ်ႇၵပ်းပၢႆးပိင်ႇၺႃႇ ၼႆ့ ႁႂ်ႈဢွၼ်ၵၼ် သႂ်ႇၸႂ်ၶတ်းၸႂ် လဵပ်ႈႁဵၼ်းၵႂႃႇ ၼင်ႇႁိုဝ်တေပဵၼ် တၢင်းႁူ့ ၵူၼ်းၼုမ်ႇ ပိူဝ်ႈတႃႇ တေပဵၼ်ၵူၼ်းလူင် ႁႂ်ႈဢွၼ်ႁူဝ်လႆႈမိူဝ်းၼႃႈ ဢမ်ႇၵႃး လိူဝ်ၼၼ့် လႆႈယူႇတီႈၶႃႈႁဝ်းသေ လႆႈယိုၼ်ႈဢၢပ်ႈပၼ် ၶႅပ်းဝႂ် ယွင်ႈယေႃး ဢၼ်ဢွၼ်ႁူဝ် ၸတ်းႁဵတ်းပၢင်သွၼ် လိၵ်ႈဢင်းၵိတ့် ဢမ်ႇၵႃး ယိုၼ်ႈဢၢပ်ႈပၼ်ပႃး လုၵ်ႈႁဵၼ်း လႄႈ တၢင်းတူဝ် ငဝ်ႈငုၼ်း SSPP/SSA သေ လႆႈႁပ့်ဢဝ် ၶႅပ်းဝႂ်ယွင်ႈယေႃး ဢၼ်လႆႈၸွႆႈထႅမ် ငိုၼ်းတွင်း ၼႂ်းၶၢဝ်းတၢင်း ပၢင်သွၼ် လိၵ်ႈဢင်းၵိတ့် သိပ်းသႅၼ် ယူႇၶႃႈ ” ဝႃႈၼႆ။ ပၢင်သွၼ်လိၵ်ႈဢင်းၵိတ့် ၶၢဝ်းမႆႈၼႆ့ ပွၵ်ႈၼႆ့ ပဵၼ်ပွၵ်းၵမ်း ထီ့သွင်ယဝ့် မိူဝ်ႈပီဢွၼ်တၢင်းၵေႃႈ ယၢမ်ႈၸတ်းႁဵတ်းမႃး ယူႇ မိူဝ်းၼႃႈ မႃးၵေႃႈပိူဝ်ႈႁႂ်ႈလုၵ်ႈဢွၼ်ႇႁဝ်းၶဝ် ပေႃးတေလၵ်းလႅမ် ၵတ့်ၶႅၼ်ႇ ႁႂ်ႈပဵၼ်ၼေႃႇ တႅၼ်းၶိူဝ်း မိူဝ်းၼႃႈၼၼ့် တိုၼ်းတေၶတ်း ၸတ်းႁဵတ်းပၢင်သွၼ်လိၵ်ႈဢင်းၵိတ့် ၵႂႃႇယူႇ ဝႃႈၼႆ။

['Uncategorized']

2019-05-27T13:37:26

https://ssppssa.org/2019/05/%e1%81%bd%e1%81%a2%e1%82%86%e1%82%87%e1%80%a2%e1%80%af%e1%80%95%e1%80%ba%e1%80%b7%e1%80%95%e1%80%ad%e1%80%b0%e1%80%84%e1%80%ba%e1%82%87-sspp-ssa-%e1%80%9c%e1%80%b0%e1%80%84%e1%80%ba%e1%80%b8%e1%81%b8/

ၽၢႆႇဢုပ့်ပိူင်ႇ SSPP လူင်းၸွႆႈထႅမ်ပတ်းပူလုမ်းလႃး ဝတ့်ၵျွင်း တႃႇၸတ်းပၢင်ပွႆး

လုၵ်ႈလွႆလဵၵ်း ဝၼ်းထီ့ 26-05-2019 ၽူႈၵွၼ်းၸေႈဝဵင်း ၼႂ်းၽၢႆႇဢုပ့်ပိူင်ႇ SSPP/SSA ၼႃႈတီႈ ထုင့်မိူင်းယဵၼ် ဢွၼ်ႁူဝ် ႁႅင်းၵူၼ်းသိုၵ်း 10 ပၢႆ ႁူမ်ႈတင်းၵူၼ်းမိူင်း ၸွႆႈထႅမ် ပတ်းပူလုမ်းလႃး လွင်ႈမူတ်းသႂ် တီႈဝတ့်ၵျွင်းၽြႃးမုင်ႈမိူင်း တီႈဝၢၼ်ႈ ၵွင်းၵေး ထုင့်မိူင်းယဵၼ် ၸိုင်ႈတႆးပွတ်းႁွင်ႇ ပိူဝ်ႈတႃႇၸတ်းပၢင်ႁေႃးလွတ်ႈ ပထၢၼ်း ။ ဝၼ်းထီ့ 26-05-2019 ၼၼ့် ယူႇတီႈ ႁူဝ်သိုၵ်းလူင် ယုင်းသႅင် ၽူႈၸတ်းၵၢၼ် ၸေႈဝဵင်း မၢႆ 30 လႆႈဢွၼ် ႁူဝ် ၵူၼ်းသိုၵ်း 15 ၵေႃ့ ႁူမ်ႈၵၼ် တင်းၵူၼ်းမိူင်း ဝၢၼ်ႈၵွင်းၵေး 22 ၵေႃ့ ႁူမ်ႈ 37 ၵေႃ့ ဢွၼ်ၵၼ်ၸွႆႈ ထႅမ် ပတ်းပူလူမေး လုမ်းလႃး လွင်ႈမူတ်းသႂ် တီႈ ဝတ့်ၵျွင်း ၽြႃးမုင်ႈမိူင်း ဝၢၼ်ႈၵွင်းၵေး ဢိူင်ႇမိူင်းယဵၼ် ထုင့် မိူင်းယဵၼ် ၸေႈဝဵင်းၼမ့်တူႈ ပုၼ်ႈတႃႇ တေၸတ်းႁဵတ်း ပၢင်ႁေႃးလွတ်ႈတြႃး ပထၢၼ်း ပိူဝ်ႈႁႂ်ႈၵူၼ်းမိူင်း ၵူၼ်းဝၢၼ်ႈ လႆႈယူႇလီၵတ်းယဵတ်း ႁၢမ်းလွတ်ႈၽေးၶဵၼ် ဝႃႈၼႆ ။ ပေႃးထိုင်မႃး ဝၼ်းထီ့ 29-05-2019 တူၵ်းမႅၼ်ႈၺႃး လိူၼ်ႁူၵ်းလွင်ႈ 11 ၶမ်ႈ ၼၼ့် ယူႇတီႈ သင်ႇၶႃ့ၸဝ်ႈ ဢိၵ်ႇတင်း တၵ့်ၵႃႇသထႃး ၵူၼ်းမိူင်း ၼႂ်းဝၢၼ်ႈ ၵွင်းၵေး ၊ ဝၢၼ်ႈၶူဝ်ၶမ်း ၊ ဢိူင်ႇမိူင်းယဵၼ် တေၽိတ်းပၢင်း သင်ႇၶႃ့ၸဝ်ႈ လွတ်ႈႁေႃးတြႃး ပထၢၼ်း ပိူဝ်ႈတႃႇ ႁႂ်ႈၵူၼ်းမိူင်းၵူၼ်းဝၢၼ်ႈ လႆႈယူႇလီၵိၼ်ဝၢၼ် ၸိူင့်ၼင်ႇ ယၢမ်ႈၸတ်းႁဵတ်းမႃး ၵူႈပီ ။ ၵူၼ်းသိုၵ်းၼႂ်းၽၢႆႇဢုပ့်ပိူင်ႇ ၸေႈဝဵင်းမၢႆ ( 30 ) လၢတ်ႈဝႃႈ “ ၸႂ်ႈၶႃႈဢေႃႈ မိူဝ်ႈၼႆ့ ၶႃႈႁဝ်း ႄလႈ တင်းၵူၼ်းသိုၵ်း ၼႂ်းၸေႈဝဵင်း မၢႆ (30 ) ႁဝ်းၶႃႈ လႆႈၵႂႃႇၸွႆႈထႅမ် ၵူၼ်းမိူင်း ပတ်းပူလုမ်းလႃး တီႈဝတ့်ၵျွင်း ၽြႃးမုင်ႈမိူင်း တီႈဝၢၼ်ႈၵွင်းၵေးၶႃႈ ယွၼ့်ဝႃႈ တေၸတ်းႁဵတ်းပၢင်ပွႆးႁေႃးလွတ်ႈပထၢၼ်း ၼႆၶႃႈ လႄႈ ၵွပ်ႈပိူဝ်ႈ ပုၼ်ႈတႃႇႁဝ်းၶႃႈၵေႃႈ ပဵၼ်တီႈၵိူဝ်းယမ်ဢၼ်ၼိုင်ႈ ၼင်ႇႁိုဝ် လွင်ႈမူတ်းသႂ် ပေႃးတေၸဵဝ်းယဝ့် တူဝ်ႈၼၼ့် ႁဝ်းၶႃႈ ၵေႃႈလႆႈၶဝ်ႈႁူမ်ႈပႃး ၸွႆႈထႅမ်ၵႂႃႇ ၵေႃႈပဵၼ်လွင်ႈ ႁဵတ်းတၢင်းလီၵူ့သူဝ်ႇၵေႃႈပိူင်ၼိုင်ႈ ၸွႆႈဢဵၼ်ၸွႆႈႁႅင်း ႁဝ်းၶႃႈ ၼင်ႇၵၼ်ၵေႃႈပိူင်ၼိုင်ႈ ” ဝႃႈၼႆ။ ၸွမ်းၼင်ႇပိူင်ငဝ်ႈငုၼ်း ပႃႇတီႇမႂ်ႇသုင်ၸိုင်ႈတႆး တပ့်သိုၵ်းၸိုင်ႈတႆး ႁဝ်းၶႃႈ တိုၼ်းမီးဝႆ့ ပေႃႇလသီႇ တႃႇတေၸွႆႈထႅမ် ၵူၼ်းမိူင်းႁဝ်းၶႃႈ ၸိူင့်ႁိုဝ်ၵေႃႈ ၼင်ႇၵႃႈပွင်ပဵၼ်လႆႈ ၸွႆႈဢဵၼ် ၸွႆႈႁႅင်း ၵမ့်ၸွႆႈငိုၼ်း တွင်း ၵမ်ႈၽွင်ႈ ၸိူဝ်းၼႆ့ ၼင်ႇႁိုဝ်တေပဵၼ်ၽွၼ်းလီၵူၼ်းမိူင်းၼၼ့် တိုၼ်းတေၶတ်းၸႂ် ႁဵတ်းသၢင်ႈ ၵႂႃႇယူႇ ဝႃႈၼႆ။

['ၶၢဝ်ႇၵူႈလွင်ႈလွင်ႈ', 'ၶၢဝ်ႇ']

2019-05-25T21:13:10

https://ssppssa.org/2019/05/%e1%80%84%e1%80%9d%e1%80%ba%e1%82%88%e1%80%84%e1%80%af%e1%81%bc%e1%80%ba%e1%80%b8%e1%80%95%e1%82%83%e1%82%87%e1%80%90%e1%80%ae%e1%82%87%e1%80%99%e1%82%82%e1%80%ba%e1%82%87%e1%80%9e%e1%80%af%e1%80%84-5/

ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး ယွင်းယေႃးဢဝ်ၵုင်မုၼ် လွင်ႈၶတ်းၸႂ် ၼၢင်းၼမ်ႉၽိုင်ႈပၼ်းၺႃး

ၶၢဝ်ႇ-SSPP 2019 May (25) ၼၢင်းၼမ်ႉၽိုင်ႈပၼ်းၺႃး ၵေႃႉလႆႈသူးပၢႆးသၢႆႊ Academic Contest တီႈမိူင်းဢမေႊရီးၵႃး ၼၼ်ႉ ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး ဢဝ်ၵုင်ႇမုၼ်ယွင်ႈယေႃး လွင်ႈၶတ်းၸႂ် မၼ်းၼၢင်း လူၺ်ႈသိုပ်ႇပၼ်ႁႅင်း ႁဵၼ်းပိင်ႇၺႃႇတၢင်းမေႃ ႁႂ်ႈပဵၼ်တူဝ်ယၢင်ႇလီတႃႇၼုမ်ႇၸၢႆးယိင်းတႆး တင်းလုမ်ႈ။ ၼၢင်းၼမ်ႉၽိုင်ႈပၼ်းၺႃး ပဵၼ်လုၵ်ႈယိင်းၸၢႆးလႃႈ+ၼၢင်းၵဵင် ႁႅင်းၵၢၼ်ယၢၼ်မိူင်း လႆႈၵႂႃႇၶဝ်ႈပၢင်ၶေႉၶဵင်ႇ ၽၢႆႇပၢႆးသၢႆႊ Academic Contest ဢၼ်ၸတ်းႁဵတ်းတီႈၽူဝ်းၼိၵ်ႉသ် ဢႃႊလီႊၸူဝ်းၼႃး(phoenix Arizona) မိူင်းဢမေႇရီႊၵၼ်ႊ ဝၼ်းထီႉ 12.5.2019 တေႃႇဝၼ်းထီႉ 17.5.2019 ၼၼ်ႉ ႁူမ်ႈၵၼ်တင်းလုၵ်ႈႁဵၼ်းထႆးသေ မၼ်းၼၢင်းၶတ်းၸႂ်ဢဝ်လႆႈမႃး သူးထီႉ(2)ၼၼ်ႉ ပဵၼ်ၼႃႈတႃ ၸၢဝ်းၶိူဝ်းတႆးႁဝ်းတင်းလုမ်ႈၼႆလႄႈ လုၵ်ႉတီႈငဝ်ႈငုၼ်း ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP/SSA ဢဝ်ၵုင်ဢဝ်မုၼ် လွင်ႈၶတ်းၸႂ်မၼ်းၼၢင်း တေႉတေႉဝႃႈဝႃႈသေ ၼင်ႇႁိုဝ်တေပဵၼ်လွင်ႈၵမ်ႉယွင် တႃႇသိုပ်ႇၶိုၼ်ႈႁဵၼ်းၼၼ်ႉ လႆႈၸွႆႈငိုၼ်းထုၼ်း 300,000 ဝၢတ်ႇ ပဵၼ်သူးၶတ်းၸႂ်ၵေႃႈၸႂ်ႈၼႆယဝ်ႉ။ ၽူႈယႂ်ႇၵူၼ်းလူင် ၼႂ်းငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး ၸဝ်ႈၼိုင်ႈ လၢတ်ႈ ဝႃႈ“လွင်ႈဢၼ်ႁဝ်းၶႃႈၸွႆႈထႅမ် ငိုၼ်းၸရိၵ်ႈၶိုၼ်ႈႁဵၼ်း ၼၢင်းၼမ်ႉၽိုင်ႈပၼ်းၺႃးၼႆႉ ၼင်ႇႁိုဝ် တေပဵၼ်တိုၼ်း တႃႇသိုပ်ႇသၢႆၸိူဝ်ႉၶိူဝ်းလႄႈသင်၊ ႁႂ်ႈပဵၼ်တႃႇၼေႃႇတႅၼ်းၶိူဝ်း ၸၢဝ်းၶိူဝ်းတႆးႁဝ်း လူယိူင်ႈလႄႈသင်၊ ၼင်ႇႁိုဝ်လုၵ်ႈဢွၼ်ႇတႆး ႁႅင်းၵၢၼ်ယၢၼ်မိူင်းလႄႈ လုၵ်ႈဢွၼ်ၼေႃႇတႅၼ်း ၶိူဝ်းတႆးႁဝ်း တေလူယိူင်ႈ ဢဝ်ႁဵတ်းတူဝ်ယၢင်ႇလီၼၼ်ႉ ႁၼ်ထိုင်ၸိူင်ႉၼႆသေ လႆႈၸွႆႈထႅမ်”ဝႃႈၼႆ။ ၵဵဝ်ႇၵပ်းပိင်ႇၺႃႇၵၢၼ်ႁဵၼ်းၼႆႉ ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP/SSA ၵေႃႈ လႆႈတမ်းဝၢင်းပဵၼ်ၵၢၼ်လူင်သေ ပူၵ်းပွင်ႁႂ်ႈပိင်ႇၺႃႇ လုၵ်ႈလၢၼ်တႆးၶိုတ်းၸၼ်ႉ လုမ်ႈၾႃႉၼၼ်ႉ ၶူပ်ႇပီႊလႂ်ၸႂ်ႉငိုၼ်းႁူဝ်ႁဵင်သႅၼ်၊ မိူၼ်ၼင်ႇၵမ်ႉၸွႆးၸိူဝ်းမီးတၢင်းယၢပ်ႇၽိုတ်ႇ တႃႇၶိုၼ်ႈႁဵၼ်းလႄႈသင် လႆႈပိုတ်ႇဝႆႉႁူင်းႁဵၼ်းၼေႃႇတႅၼ်းၶိူဝ်း တီႈဝၢၼ်ႈႁႆးလႄႈသင် လႆႈ ႁဵတ်းသၢင်ႈၵႃႈၼင်ႇယိုၼ်းထိုင်ပွင်ပဵၼ်လႆႈ ယူႇယဝ်ႉ။

['ၵၢၼ်ပူၵ်းပွင်', 'ၶၢဝ်ႇ']

2019-05-25T12:14:37

https://ssppssa.org/2019/05/%e1%81%bd%e1%80%b0%e1%82%88%e1%81%b8%e1%80%90%e1%80%ba%e1%80%b8%e1%81%b5%e1%81%a2%e1%81%bc%e1%80%ba%e1%81%b8%e1%80%b1%e1%82%88%e1%80%9d%e1%80%b5%e1%80%84%e1%80%ba%e1%80%b8%e1%81%bc%e1%82%82%e1%80%ba/

ၽူႈၸတ်းၵၢၼ်ၸေႈဝဵင်းၼႂ်းSSPP/SSA ၽဵဝ်ႈမူၺ်ႉယႃႈမဝ်းၵမ်

ၶၢဝ်ႇ-SSPP 2019 May(25) ၵၢၼ်ၽဵဝ်ႈမူၺ်ႉယႃႈမဝ်းၵမ် ဢၼ်ပဵၼ်သိုၵ်းၵတ်း တိုၵ်းတေႃးၶိူဝ်းၵူၼ်း ႁႂ်ႈဝွတ်ႈဝၢႆးတူၵ်းတႅမ်ႇ ၺၢမ်ႉၶူၺ်ႈၼၼ်ႉ တီႈငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP/SSA တမ်းဝၢင်း ၽႅၼ်ၵၢၼ်သေ တေၽဵဝ်ႈမူၺ်ႉၵႂႃႇၵူႈပိုၼ်ႉတီႈ။ ဝၼ်းထီႉ 6.5.2019 ယၢမ်းၵၢင်ၶမ်ႈ19:00 မူင်းၼၼ်ႉ ၸၢႆးဢွင်ႇၺုၼ်ႉ ယူႇဝၢၼ်ႈႁၢတ်ႇၵႃ တူင်ႇဝဵင်းလႃႈသဵဝ် ယွင်ႇယႃႈမႃႉသေ ၽိတ်းဢူႈၽိတ်းမႄႈ ပေႃႉထုပ်ႉႁိူၼ်းယေးသေ ၽူႈၸတ်းၵၢၼ် ၸေႈဝဵင်းမၢႆ(29) လႆႈၸတ်းသိုၵ်းၵူၼ်းမိူင်းၵႂႃႇတီႉမတ်ႉဢဝ်မႃးသင်ႇသွၼ်ယူႇယဝ်ႉ။ ဝၼ်းထီႉ 20.5.2019 ၸုမ်းၵူတ်ႇထတ်းယႃႈမဝ်းၵမ် ဢၼ်လုင်းပၼ်ၸိၵ်ႉတ ဢွၼ်ႁူဝ်ၼႂ်း ၵူၼ်းမိူင်းလႄႈ ၽၢႆႇၵူတ်ႇထတ်းၽဵဝ်ႈမူၺ်ႉယႃႈမဝ်းၵမ် ၼႂ်းၼႃႈတီႈၸေႈဝဵင်းမၢႆ(10) SSPP/SSA ႁူမ်ႈ ၵၼ်သေ ၵူတ်ႇထတ်းတီႉၺွပ်းလႆႈယႃႈမဝ်းၵမ် တီႈၼႂ်းဝၢၼ်ႈသၢႆးလႅင် ဢိူင်ႇၼႃးၼိဝ်ႉ ၸေႈဝဵင်းသီႇ ပေႃႉ ၺွပ်းလႆႈတီႈ ၸၢႆးလိူၼ် ယႃႈမႃႉ(6)မဵတ်ႉ၊ လႆႈတီႈ လုင်းဢိင်ႇတႃႇ ဝၢၼ်ႈသၢႆးလႅင်(128)မဵတ်ႉသေ ၸွမ်းၼင်ႇပိူင်ဢုပ်ႉပိူင်ႇ ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး တမ်းဝၢင်းမီးဝႆႉၼၼ်ႉ လႆႈဢဝ် လိူင်ႈၵၢၼ်ဝႆႉယူႇယဝ်ႉ။ ဝၼ်းထီႉ 23.5.2019 ၸုမ်းၵူတ်ႇထတ်း ၽဵဝ်ႈမူၺ်ႉယႃႈမဝ်းၵမ် ၼႂ်းၸေႈဝဵင်းမၢႆ(10) ပႂ်ႉၵူတ်ႇ ထတ်း ၵူၼ်းၵႂႃႇမႃးၼိူဝ်သဵၼ်ႈတၢင်း ဝၢၼ်ႈၵၢင်လူင်လႄႈဝၢၼ်ႈမွၵ်ႇတွင်း ဢိူင်ႇႁၢင်ၼႃး ၸေႈဝဵင်းလႃႈသဵဝ်ႈသေ ၵူတ်ႇထတ်းတီႉၺွပ်း လႆႈၵူၼ်းသူႇယႃႈမႃႉလႄႈယႃႈမႃႉ တီႈၸၢႆးလႅင် ယူႇဝၢၼ်ႈ ၵုင်းပဝ်း လႆႈယႃႈမႃႉ(1)မဵတ်ႉ၊ ၸၢႆးထူဝ်ႇ ဝၢၼ်ႈၼႃးလွႆ လႆႈယႃႈမႃႉ(21)မဵတ်ႉ၊ လုင်းလဵၵ်ႉ ဝၢၼ်ႈၵၢင်လူင် လႆႈယႃႈမႃႉ(2)မဵတ်ႉ၊ လုင်းၼေႇမိင်ႇ ဝၢၼ်ႈၼႃးလွႆ လႆႈယႃႈမႃႉ(14)မဵတ်ႉ၊ ၸၢႆးတွမ်ႇလႄႈၸၢႆးထုၼ်းၼွႆႇ ယူႇဝၢၼ်ႈၼမ်ႉၼိဝ်ႉ လႆႈယႃႈမႃႉ(5)မဵတ်ႉ ၵူၼ်းၸိူဝ်းဢၼ်ၺွပ်းလႆႈပႃးယႃႈမႃႉတီႈတူဝ်ၶဝ်ၼၼ်ႉ လႆႈ ဢဝ်သႂ်ႇၶွၵ်ႈၶင် ၸေႈဝဵင်းဝႆႉယူႇယဝ်ႉ။ ဝၼ်းထီႉ 24.5.2019 ယၢမ်း 07:00 မူင်းၵၢင်ၼႂ် ၸုမ်းၵူတ်ႇထတ်းယႃႈမဝ်းၵမ် ၼႂ်းၼႃႈတီႈၸေႈ ဝဵင်းမၢႆ(9)SSPP/SSA လႆႈလူင်းၵူတ်ႇထတ်း တီႈဝၢၼ်ႈၼမ်ႉပူၵ်ႇ ဢိူင်ႇပႃႇၵၢင်း ၸေႈဝဵင်းမိူင်းယႆ ၵူတ်ႇ ထတ်းတီႈႁိူၼ်း လုင်းပၢၼ်း ဢႃႇယူႉ(57)ၶူပ်ႇ လႆႈယႃႈမႃႉ(1648)မဵတ်ႉလႄႈမူၵ်ႇသူႇယႃႈမႃႉသေ လႆႈ ဢဝ်တူဝ်လုင်းပၢၼ်း သႂ်ႇၶွၵ်ႈၶင်ၸွမ်းၼင်ႇပိူင်ၵၢၼ်ဢုပ်ႉပိူင်ႇမီးယူႇယဝ်ႉ။ ဝၼ်းထီႉ 25.5.2019 ယၢမ်း 06:30 မူင်းၵၢင်ၼႂ် ၸုမ်းၵူတ်ႇထတ်းယႃႈမဝ်းၵမ် ၼႂ်းၼႃႈတီႈၸေႈ ဝဵင်းမၢႆ(8) ၵူတ်ႇထတ်းယႃႈမဝ်းၵမ် ၼႂ်းဝၢၼ်ႈၵုင်းသႃႇ ဢိူင်ႇမိူင်းလႃ ၸေႈဝဵင်းသီႇပေႃႉ တီႉၺွပ်းလႆႈ ယႃႈမႃႉ တီႈႁိူၼ်းလုင်းလွတ်ႈ ယႃႈမႃႉ(35)မဵတ်ႉ၊ ၶီႈယႃႈလမ်၊ မူၵ်ႇသူႇယႃႈမႃႉ(1)ဢၼ် ယူႇယဝ်ႉ။ ၵၢၼ်ၵူတ်ႇထတ်းယႃႈမဝ်းၵမ်ၼႆႉ တီႈငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP/SSA လႆႈပၼ်ၶေႃႈသင်ႇလူင်း ႁႂ်ႈဢွၼ်ၵၼ်ၵူတ်ႇထတ်းတီႉၺွပ်းၵႂႃႇၵူႈၼႃႈတီႈ ၸွမ်းၼင်ႇငဝ်း လၢႆးပၼ်ၼၼ်ႉယူႇယဝ်ႉ။

['ယႃႈမဝ်းၵမ်', 'ၶၢဝ်ႇ']

2019-05-24T14:57:48

https://ssppssa.org/2019/05/%e1%80%95%e1%81%a2%e1%80%84%e1%80%ba%e1%80%9c%e1%80%b0%e1%80%84%e1%80%ba%e1%80%b8%e1%80%9c%e1%80%ad%e1%80%af%e1%80%9d%e1%80%ba%e1%82%88-%e1%80%95%e1%81%a2%e1%80%84%e1%80%ba%e1%80%9e%e1%80%bd%e1%81%bc/

ပၢင်လူင်းလိုဝ်ႈ ပၢင်သွၼ်ငဝ်ႈၶၢမ်ႇပိုၼ်ႉလိၵ်ႈဢၢင်းၵဵတ်ႉ ၶၢဝ်းမႆႈ (Summer English Class)

ၶၢဝ်ႇ-SSPP 2019 May (24) မုၵ်ႉၸုမ်းၼၢင်းယိင်းၸိုင်ႈတႆး ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး ၸတ်းပၢင်လူင်း လိုဝ်ႈ ပၢင်သွၼ်လိၵ်ႈဢၢင်းၵဵတ်ႉၶၢဝ်းမႆႈ Summer English Class ဢၼ်လႆႈပူင်သွၼ်ပၼ်လုၵ်ႈႁဵၼ်း မႃးၶၢဝ်းတၢင်း(3)လိူၼ်ၼၼ်ႉယူႇယဝ်ႉ။ ဝၼ်းထီႉ 24.5.2019 ယၢမ်းၵၢင်ၼႂ် 08:30 မူင်းၼၼ်ႉ တီႈလုမ်းၼၢင်းယိင်းၸိုင်ႈတႆး SSWO ၸတ်းပၼ် ပၢင်လိုဝ်ႈၵၢၼ်သွၼ် ငဝ်ႈၶၢမ်ႇပိုၼ်ႉလိၵ်ႈဢၢင်းၵဵတ်ႉ ဢၼ်လႆႈဢဝ်တိုဝ်ႉတၢင်း ၸူဝ်ႈၶၢဝ်း လူင် ပွင်ၸိုင်ႈဢိုတ်းႁဵၼ်း၊ လႆႈပူင်သွၼ်ပၼ်လုၵ်ႈဢွၼ်ႇ ၸိူဝ်းမီးပိုၼ်ႉထၢၼ်ၵၢၼ်ႁဵၼ်းလိၵ်ႈဢၢင်းၵဵတ်ႉ တီႈၼႂ်းႁူင်းႁဵၼ်းလူင်ပွင်ၸိုင်ႈမႃးၼၼ်ႉ မီးမေႃသွၼ်ယိင်း(5)ၵေႃႉ ဢဝ်ပုၼ်ႈၽွၼ်းပူင်သွၼ်ပၼ် လုၵ်ႈႁဵၼ်းၸၢႆး/ယိင်း(60)ပၢႆယူႇယဝ်ႉ။ ၼင်ႇႁိုဝ်လုၵ်ႈဢွၼ်ႇတေဢမ်ႇၶၢတ်ႇၵၢၼ်ႁဵၼ်းပိူင်ၼိုင်ႈ၊ ၼင်ႇႁိုဝ်လုၵ်ႈဢွၼ်ႇတေဢမ်ႇယူႇ သုမ်းၶၢဝ်းယၢမ်း ၸူဝ်းႁူင်းႁဵၼ်းလူင်ပွင်ၸိုင်ႈဢိုတ်းဝႆႉၼၼ်ႉ ပိူင်ၼိုင်ႈ လိူဝ်သေၼၼ်ႉ လွၵ်းလၢႆးပူၵ်း ပွင်လုၵ်ႈဢွၼ်ႇဢၼ်လႆႈႁဵၼ်းႁူႉမႃးမႂ်ႇမႂ်ႇၼၼ်ႉ ႁႂ်ႈမႃးၽေႈတိူၼ်းပၼ်ၼႂ်းတူင်ႇဝူင်းတႆးပိူင်ၼိုင်ႈသေ ၸင်ႇလႆႈၸတ်းပဵၼ်မႃးပၢင်သွၼ်ၼႆႉယဝ်ႉ။ “မေႃသွၼ်ၼၢင်းႁိူၼ်းၶမ်း လၢတ်ႈၼႄဝႃႈ“လွၵ်းလၢႆးပူၵ်း ပွင်လုၵ်ႈဢွၼ်ႇၼႆႉ ဢမ်ႇၸႂ်ႈဝႃႈ လူဝ်ႇလႆႈလွၵ်ႇ၊ လူဝ်ႇလႆႈပေႃႉ၊ လူဝ်ႇလႆႈလႃႇဢမ်ႇၸႂ်ႈ တေလႆႈလၢတ်ႈ ႁႂ်ႈၶဝ်ႈႁူၶဝ်ႈၸႂ်၊ တေလႆႈလၢတ်ႈတေႃႇသူပ်းလီၵႂၢမ်းဝၢၼ်၊ ၶႂ်ႈသင်ႇထိုင်ပေႃႈမႄႈလုၵ်ႈဢွၼ်ႇတႄႉ ယႃႇ ပေလႃႇ၊ ယႃႇပေႁႅမ် တေလႆႈပၼ်ၶၢဝ်းယၢမ်းလုၵ်ႈဢွၼ်လဵၼ်ႈ ဢိမ်ႇဢိမ်ႇ ဢွၵ်းလုၵ်ႈဢွၼ်ႇၸင်ႇ ႁုၼ်ႈမုၼ်းၸိုၼ်ႈလႅတ်း” ၼႆယဝ်ႉ။ ၵၢၼ်တူင်ႉၼိုင်ၼႂ်းၸူဝ်ႈၶၢဝ်းၵၢၼ်ႁဵၼ်းၼၼ်ႉ ဢမ်ႇၸႂ်ႉလူဢၢၼ်လိၵ်ႈ၊ တူၺ်းလိၵ်ႈ သွၼ်ဢၢၼ်ႇႁႂ်ႈဢူမ်သူပ်းၵူၺ်း၊ မိူၼ်ၼင်ႇၸၼ်ႁၢင်ႈ၊ ယွမ်ႉပၢၼ်းသီ၊ လဵၼ်ႈတၢင်းလဵၼ်ႈ(Games) ၸိူဝ်းၼႆႉၵူၺ်းဢမ်ႇၵႃး ၼင်ႇႁိုဝ်လုၵ်ႈဢွၼ်ႇတေသူင်မိုတ်ႈၵၢၼ်ႁဵၼ်း၊ ၼင်ႇႁိုဝ်လုၵ်ႈဢွၼ်ႇ တေမိုတ်ႈၵိုဝ်းၸမ်ၸႂ်ၵၼ်၊ ၼင်ႇႁိုဝ်လုၵ်ႈဢွၼ်တေဢမ်ႇမေႃၵူဝ်ၵၼ်ၼၼ်ႉ မေႃသွၼ်ၸတ်းပၼ် ဝၼ်းၵိူတ်ႇ လုၵ်ႈႁဵၼ်းဢၼ်တူၵ်းမႅၼ်ႈဝၼ်းၵိူတ်ႇၽႂ်မၼ်းသေ ၼႂ်းဝၼ်းလူင်းလိုဝ်ႈပၢင်သွၼ်ၼႆႉ ပဵၼ်ဝၼ်းၵိူတ်ႇ ယိင်းၶမ်းလွၼ်ႉၸဵင် ဢႃႇယူႉတဵမ်(8)ၶူပ်ႇလႄႈ ဢၼ်ပဵၼ်ဢူႈမႄႈယိင်း ၶမ်းလွၼ်ႉၸဵင် လႆႈၸႃႇၵႃႉလဵင်ႉလူလုၵ်ႈႁဵၼ်း မူၼ်ႈမူၼ်ႈသိူဝ်းသိူဝ်းသေ လူင်းပၢင်ၽၢတ်ႇယၢၼ် ၵၼ်ယူႇယဝ်ႉ။ ပၢင်သွၼ်လၢႆးပူၵ်းပွင်လုၵ်ႈဢွၼ်ႇလႄႈလၢႆးပူင်သွၼ်လိၵ်ႈဢၢင်းၵဵတ်ႉ ၸိူင်ႉၼင်ႇဢၼ်ႁဵတ်း မႃးၼႆႉ တီႈငဝ်ႈငုၼ်း SSPP/SSA ဢမ်ႇတွၼ်ႉမီးမႃးသေပွၵ်ႈ ၼႆႉပဵၼ်ပွၵ်ႈဢွၼ်တၢင်းသုတ်းသေ ပေႃးပီႊၼႃႈမႃးၵေႃႈ ႁႂ်ႈလႆႈပိုတ်ႇပၼ်ထႅင်ႈၼႆ ၸိူဝ်းဢူႈမႄႈလုၵ်ႈဢွၼ်ႇလႄႈ လုၵ်ႈဢွၼ်ႇၸိူဝ်း လႆႈမိုတ်ႈၵၢၼ်ႁဵၼ်းၶဝ် မုင်ႈမွင်းထႅင်ႈယူႇ ၼႆယဝ်ႉ။

['ပၢႆးပိင်ႇၺႃႇ', 'ၶၢဝ်ႇ']

2019-05-24T12:36:16

https://ssppssa.org/2019/05/%e1%80%91%e1%80%af%e1%80%84%e1%80%ba%e1%80%b7-%e1%81%bc%e1%80%99%e1%80%ba%e1%80%b7%e1%80%99%e1%82%83%e1%82%89%e1%81%b8%e1%80%90%e1%80%ba%e1%80%b8%e1%82%81%e1%80%b5%e1%80%90%e1%80%ba%e1%80%b8%e1%80%95/

ထုင့် ၼမ့်မႃႉၸတ်းႁဵတ်းပၢင်ၵႅဝ်ႈလူင်းလိုဝ်ႈ ပၢင်သွၼ်လိၵ်ႈလၢႆးတႆးၶၢဝ်းမႆႈ

တႅမ်ႈ- SSPP 2019 May (24) ၼႂ်းထုင့်တၢင်ႇၼမ့်မႃႉ ဝၢၼ်ႈပၢင်ႁုင်း ၸတ်းႁဵတ်းပၢင်ၵႅဝ်ႈလူင်းလိုဝ်ႈ ပၢင်သွၼ်လိၵ်ႈလၢႆးတႆးၶၢဝ်းမႆႈ သေ ပေႃႈ/မႄႈလုၵ်ႈႁဵၼ်းလႄႈ ၽူႈယႂ်ႇ/ၵူၼ်းလူင် မႃးၶဝ်ႈႁူမ်ႈၸွမ်း တၢင်းၼမ်ယူႇ။ ဝၼ်းထီ့ 23/5/2019 ယၢမ်း တေႇတၢင်ႈဢဝ်ၵၢင်ၼႂ် (08:00) တေႃႇထိုင် (11:15) မူင်းၼၼ့် ပၢင်ၵႅဝ်ႈ လူင်းလိုဝ်ႈလၢႆးပူင်ႁဵၼ်းသွၼ်လိၵ်ႈလၢႆးတႆးၶၢဝ်းမႆႈ သေဢမ်ႇၵႃး ႁူမ်းပႃးလူၺ်ႈ ႁူင်းႁဵၼ်းထမ်ႇမ (ဢမ်ႇၼၼ်) ႁွင့်ဝႃႈ- ႁူင်းႁဵၼ်းၾိင်ႈငႄႈပုတ့်ထ ဢွင်ႈတီႈဝိႁၢရ်ႇမႂ်ႇပၢင်ႁူင်း ဢိူင်ႇၼႃးၼဵဝ့် ၸေႈဝဵင်းသီႇပေႃႉ ၸိုင်ႈတႆးပွတ်းႁွင်ႇ။ ပၢင်သွၼ်းသွၼ် လၢႆးပူင်သွၼ်လိၵ်ႈတႆးၶၢဝ်းမႆႈၼႆႉ လႆႈပိုတ်ႇမႃးၶၢဝ်းတၢင်း(45)ဝၼ်း၊ လုၵ်ႈႁဵၼ်းမီး (159) ၵေႃႉ၊ မေႃသွၼ်(2)ၵေႃႉ မေႃသွၼ် ဢၼ်လႆႈၵႂႃႇၶဝ်ႈႁူမ်ႈ ပၢင်းၵႅဝ်ႈၵေႃႉၼိုင်ႈလၢတ်ႈဝႃႈ- “ၵၢၼ်ပူင်သွၼ်လိၵ်ႈလၢႆးတႆးၶၢဝ်းမႆႈၼႆ့ -မီးယိူင်းဢၢၼ်လူင်ယူႇ (3)ၶေႃႈ၊ (ၵ)ယိူင်းဢၢၼ်းႁႂ်ႈလုၵ်ႈဢွၼ်ႇယိင်း/ၸၢႆး မေႃၶဝ်ႈ/ဢွၵ်ႇဝိႁၢရ်ႇ ၊ (ၶ) လွင်ႈလၢတ်ႈတၢင်းၸႃႁႂ်ႈယဵၼ်ႇငႄႈ လႄႈဢူၼ်ႈဢွၼ်ႇ မေႃၼပ့်ယမ်ၽူႈယႂ်ႇၵူၼ်းလူင်း (င)ႁႂ်ႈလိၵ်းလၢႆးတႆးႁဝ်း ႁိူဝ်ႈႁိူင်းၶိုၼ်ႈယႂ်ႇၵႂႃႇ ဝၼ်းၶၢဝ်း တၢင်းၼႃႈ”ၸဵမ်ၸိူဝ်းၼႆ့ ဝႃႈၼႆ။ တီႈပၢင်ၵႅဝ်ႈလူင်းလိုဝ်ႈပၢင်သွၼ် လိၵ်ႈလၢႆးတႆးၶၢဝ်းမႆႈၼႆႉ ၽူႈၸတ်းၵၢၼ်ၸေႈဝဵင်းမၢႆ(10)SSPP/ SSA ၵႅမ်ၶုၼ်ႁၢၼ် သၢင်ႇဝီႉ လႆႈၶဝ်ႈႁူမ်ႈမွၵ်ႇလၢတ်ႈၶေႃႈၵႂၢမ်း ပၼ်ႁႅင်းမေႃသွၼ်လႄႈလုၵ်ႈႁဵၼ်းသေ တွၼ်ႈပႃးငိုၼ်းၼမ်ႉၸႂ်မေႃသွၼ် 100,000ပျႃးယူႇယဝ်ႉ။ ပၢင်ပူင်သွၼ်လိၵ်ႈလၢႆးတႆးလႄႈပၢင်သွၼ်ၾိင်ႈငႄႈပုတ်ႉထၼႆႉ ၼင်ႇႁိုဝ်တေဢွၼ်ၵၼ်ပိုတ်ႇသွၼ်ၵႂႃႇ ၵူႈတီႈၵူႈဢိူင်ႇၼၼ်ႉ ၽၢႆႇဢုပ်ႉပိူင်ႇ ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး လႆႈပၼ်ၶေႃႈ သင်ႇႁႂ်ႈဢွၼ်ၵၼ်ႁဵတ်းသၢင်ႈၵႂႃႇ ၵူႈၼႃႈတီႈၸွမ်းၼင်ႇငဝ်းလၢႆးပၼ်ၼၼ်ႉယူႇယဝ်ႉ။

['ပၢႆးပိင်ႇၺႃႇ', 'ၶၢဝ်ႇ']

2019-05-22T08:37:43

https://ssppssa.org/2019/05/%e1%80%95%e1%81%a2%e1%80%84%e1%80%ba%e1%81%b5%e1%80%af%e1%80%99%e1%80%ba%e1%80%9e%e1%80%b0%e1%81%bc%e1%80%ba%e1%80%b8%e1%80%9e%e1%80%b1%e1%82%83%e1%82%87-%e1%82%81%e1%82%82%e1%80%ba%e1%82%88%e1%80%9c/

ပၢင်ၵုမ်သူၼ်းသေႃႇ ႁႂ်ႈလုၵ်ႈလၢင်းၶိုၼ်ႈ ႁူင်းႁဵၼ်း

ၶၢဝ်ႇ-SSPP 2019 May(22) ၽူႈၸတ်းၵၢၼ်ၸေႈဝဵင်းမၢႆ(10) SSPP/SSA ၸတ်းႁဵတ်းပၢင်ၵုမ်ၵူၼ်းမိူင်း ၼႃႈတီႈဢိူင်ႇ ၼႃး ၼိဝ်ႉ ၸေႈဝဵင်းသီႇပေႃႉ ၸိုင်ႈတႆးပွတ်းႁွင်ႇ တိုၵ်းသူၼ်းႁႂ်ႈလုၵ်ႈလၢင်းၽႂ်မၼ်း ၶိုၼ်ႈႁူင်းႁဵၼ်း ၵွပ်ႈၶၢဝ်းၶိုၼ်ႈႁူင်းႁဵၼ်း ၸၢမ်မႃး။ ဝၼ်းထီႉ 21.5.2019 ယၢမ်း 09:18 မူင်းတေႃႇ ယၢမ်း13:14 မူင်းၼၼ်ႉသေ တိုၵ်းသူၼ်းပေႃႈ မႄႈၵူၼ်းမိူင်း ၸိူဝ်းမီးလုၵ်ႈလၢၼ်ဢၼ်ၵိုင်ႇလီၶိုၼ်ႈႁူင်းႁဵၼ်းၼၼ်ႉ ႁႂ်ႈဢွၼ်ၵၼ်ပၼ်ႁႅင်း လုၵ်ႈ လၢၼ်ၽႂ်မၼ်းၶိုၼ်ႈႁူင်းႁဵၼ်းၵႂႃႇ ၵွပ်ႈပၢႆးပိင်ႇၺႃႇၼႆႉ မၼ်းလမ်ႇလွင်ႈတႃႇၸူဝ်ႈပၢၼ်ၵူၼ်းလႄႈ ၼင်ႇ ႁိုဝ်လုၵ်ႈလၢၼ်ႁဝ်းတေ လၵ်းလႅမ်သႅမ်းၵႃႈ၊ ၼႂ်းငဝ်းလၢႆးပၢၼ်ဝၢၼ်ႈမိူင်းလႅၵ်ႈလၢႆႈၼႆႉ ပိင်ႇၺႃႇလိၵ်ႈ လၢႆးၼႆႉ လမ်ႇလွင်ႈတႃႇလုၵ်ႈလၢၼ်ၸိူဝ်းတေပုတ်ႈတိၼ်တၢင်မိုဝ်းၵႂႃႇမိူဝ်းၼႃႈ သပ်းလႅင်းတိုၵ်းသူၼ်း ၼင်ႇၼႆယူႇယဝ်ႉ။ ၼႂ်းပၢင်ၵုမ်ၼၼ်ႉ လႆႈလိူၵ်ႈတၢင်ႇ ၽူႈဢွၼ်ႁူဝ်ၸုမ်းမႂ်ႇသေ သပ်းလႅင်းပႃးလွင်ႈၽေးၶဵၼ် ယႃႈမဝ်းၵမ်၊ လွင်ႈလူဝ်ႇႁူမ်ႈတိၼ်ႁူမ်ႈမိုဝ်း တင်းပေႃႈမႄႈၵူၼ်းမိူင်းႁဝ်း ၵႅတ်ႇၶေၽေးၶဵၼ်ယႃႈမဝ်း ၵမ်ၸိူဝ်းၼႆႉ သပ်းလႅင်းၵႂႃႇၵႂၢင်ႈၶႂၢင်ယူႇယဝ်ႉ။ ၽွင်းယၢမ်းပၢင်ၵုမ်ၼၼ်ႉ ၸိူဝ်းပဵၼ်ၸုမ်းၽၢႆႇယူႇလီၸေႈဝဵင်း ဢဝ်ပုၼ်ႈၽွၼ်း ယူတ်းယႃ တူၺ်းထိုင်ပၼ်ပေႃႈမႄႈၵူၼ်းမိူင်း ၸိူဝ်းမီးတၢင်းပဵၼ် ႁူဝ်မဝ်း၊ လိူတ်ႈၶိုၼ်ႈ၊ ႁႅင်းဢေႇ၊ ပဵၼ်လိူင် လႄႈ ပေႃႇႁိူဝ်ႉပေႃႇဢူၼ်းၸိူဝ်းၼၼ်ႉ ယူႇယဝ်ႉ။

['ၶၢဝ်ႇ', 'ပၢႆးပိင်ႇၺႃႇ']

2019-05-21T08:32:44

https://ssppssa.org/2019/05/%e1%80%84%e1%80%9d%e1%80%ba%e1%82%88%e1%80%84%e1%80%af%e1%81%bc%e1%80%ba%e1%80%b8%e1%80%95%e1%82%83%e1%82%87%e1%80%90%e1%80%ae%e1%82%87%e1%80%99%e1%82%82%e1%80%ba%e1%82%87%e1%80%9e%e1%80%af%e1%80%84-4/

ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး ၸတ်းႁဵတ်းပၢင်ၵႅဝ်ႈၵိုတ်ႇလၢႆးလုၵ်ႉၽိုၼ်ႉ ယိပ်းၵွင်ႈၵၢင်ႇ ၶွပ်ႈၶူပ်ႇ(61)ပီႊ

ၶၢဝ်ႇ-SSPP 2019 May (21) ပၢင်ၵႅဝ်ႈဝၼ်းၵိူတ်ႇလၢႆးလုၵ်ႉၽိုၼ်ႉယိပ်းၵွင်ႈၵၢင်ႇၸိုင်ႈတႆး ၸတ်းႁဵတ်းတီႈ ႁူင်းႁဵၼ်းသိုၵ်း ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP/SSA ၵေႃႉသိုၵ်းၵေႃႉႁၢၼ် တေႃႇၽူႈမီး ၸၼ်ႉ ၶိုၼ်ႈႁွတ်ႈ 600 ပၢႆ။ ဝၼ်းထီႉ 21.5.2019 ယၢမ်း 06:13 မူင်းၼၼ်ႉ ၽူႈယႂ်ႇၵူၼ်းလူင်လႄႈၸိူဝ်းၶိုၼ်ႈႁွတ်ႈပၢင်ၵႅဝ်ႈ ဢွၼ်ၵၼ်တၵ်ႉယမ်ၸွမ်ပိဝ် ၸိုင်ႈမိူင်း၊ ၸွမ်ပိဝ်ပႃႇတီႇ၊ ၸွမ်ပိဝ်တပ်ႉသိုၵ်းလႄႈတၵ်ႉယမ်ၽူႈႁတ်း ႁၢၼ် ၸိူဝ်းလႆႈလူႇၼိူဝ်ႉလူႇလိူတ်ႈၵႂႃႇတႃႇၸိူဝ်ႉၸၢတ်ႈဝၢၼ်ႈမိူင်းၼၼ်ႉသေ ၸွမ်သိုၵ်းလူင် သိူဝ် ထႅၼ်ႈ မွၵ်ႇလၢတ်ႈၶေႃႈၵႂၢမ်းပိုတ်ႇပၢင်ၵႅဝ်ႈဝႃႈ“ႁဵတ်းသင်လႄႈလၢႆးလုၵ်ႉၽိုၼ်ႉပဵၼ်မႃးၼႆ ပိူဝ်ႈတႃႇ လုၵ်ႉၽိုၼ်ႉပႅတ်ႈ လွၵ်းပိူင်ဢၼ်တဵၵ်းတဵင်ပိူၼ်ႈၼၼ်ႉသေ ပူၵ်းတင်ႈထၢၼ်ႈပဵင်းၵၼ်၊ လၢႆးလုၵ်ႉ ၽိုၼ်ႉၼႆႉ တေမႃးတီႈမိူင်း ရႃႉသျႃး 1917 လီၼိၼ်ႇဢွၼ်ႁူဝ် လုၵ်ႉၽိုၼ်ႉပႅတ်ႈၶုၼ်ႁေႃၶမ်းၸႃႊယဝ်ႉ ပူၵ်းတင်ႈ ထၢၼ်ႈၵူၼ်းဢမ်ႇမီးၶူဝ်းၶွင်ၼၼ်ႉသေ ၸိုမ်းၶဝ်ႈၵႂႃႇၵူႈတီႈၵူႈတၢင်း မိူၼ်ၼင်ႇမိူင်းၶေႇၵေႃႈ မေႃႇသိူဝ်ႊတုင်ႊ ဢွၼ်ႁူဝ်ႁဵတ်းလၢႆးလုၵ်ႉၽိုၼ်ႉမႃး ႁိုင်ၶၢဝ်းတၢင်း 18 ပီႊ တႄႇတင်ႈမိူင်းၶေႇမႃး တေႃႇ ယၢမ်းလဵဝ်ၼႆႉယဝ်ႉ။ မိူင်းမၢၼ်ႈၵေႃႈ မိူဝ်ႈပီ 1947 ၼီႈၼၼ်ႉ ၵႂႃႇယွၼ်းလွင်ႈလွတ်ႈလႅဝ်းတီႈ ဢိင်းၵ လဵတ်ႈၶဝ်၊ ဢိင်းၵလဵတ်ႈၶဝ်ဝႃႈ သူယွၼ်းႁင်းသူၵူၺ်း ဢမ်ႇပႃးတႆး၊ ၶၢင်၊ ၶျၢင်း ၸိူဝ်းၼႆႉႁႃႉၼႆလႄႈ ဢွင်ႇသၢၼ်း ၸင်ႇမႃးသူၼ်းတုမ်သေ ပဵၼ်မႃးလိၵ်ႈႁူမ်ႈမၢႆပၢင်လူင်၊ ၵွပ်ႈႁဝ်းၽွမ်ႉၵၼ်လႄႈ ဢိင်း ၵလဵတ်ႈၶဝ်ၸင်ႇပၼ်လွင်ႈလွတ်ႈလႅဝ်းမိူင်းမၢၼ်ႈ၊ ၵွပ်ႈမိူင်းမၢၼ်ႈဢမ်ႇႁဵတ်းၸွမ်းၶေႃႈတူၵ်းလူင်း လိၵ်ႈႁူမ်ႈမၢႆပၢင်လူင်လႄႈ လၢႆးလုၵ်ႉၽိုၼ်ႉၸိုင်ႈတႆး လႆႈတႄႇၵိူတ်ႇမႃးမိူဝ်ႈပီႊ1958 ၼီႈ ၸဝ်ႈၼွႆႉ ႁွင်ႉ(ၸေႃးယၼ်ႇတႃႉ) ဢွၼ်ႁူဝ်တႄႇလုၵ်ႉၽိုၼ်ႉမၢၼ်ႈမႃး တေႃႇထိုင်ဝၼ်းၼႆႉ လႆႈမႃးၶၢဝ်းတၢင်း (61)ပီႊ ဝၼ်းမိူဝ်ႈၼႆႉ တေသိုပ်ႇၵႂႃႇထႅင်ႈလၢႆပီႊၼႆ ႁဝ်းဢမ်ႇႁတ်းဝႃႈ ၸိူင်ႉႁိုဝ်ၵေႃႈလီ ႁႂ်ႈဢွၼ်မီး ဝႆႉ သတိလၢႆးလုၵ်ႉၽိုၼ်ႉၵိုၵ်းၵပ်းဝႆႉတီႈႁဝ်းႁႃး တင်းသဵင်ႈသေ ဢွၼ်ၵၼ်ၶိုၼ်ႈၼႃႈ တေႃႇသူႈၵႂႃႇ ႁတ်းႁတ်းသေၵမ်း”ၼႆသင်ႇထိုင်ၸိူဝ်းလုၵ်ႈၼွင်ႉပွင်ႈပၢႆယူႇယဝ်ႉ။ ၼႂ်းၶၢဝ်းတၢင်း(61)ပီႊမိူင်း ႁဵတ်းမႃးလၢႆးလုၵ်ႉၽိုၼ်ႉၼႆႉ တိုဝ်ႉတၢင်းတႃႇလႆႈလွင်ႈ တႅပ်းတတ်း ႁင်းၶေႃၼၼ်ႉ ယင်းဢမ်ႇပႆႇႁၼ်သဵၼ်ႈတၢင်းၵူၺ်းဢမ်ႇၵႃး မိူင်းတႆးႁဝ်းၵေႃႈ ၸုမ်းယိပ်းၵွင်ႈၵၢင်ႇ မီး မႃးလၢႆးမူႇလၢႆၸုမ်း၊ မိူၼ်ၼင်ႇၼႂ်းၸိူဝ်ႉၸၢတ်ႈတႆးႁဝ်းၵေႃႈ ပၢၼ်သိုပ်ႇပၢၼ်ဢမ်ႇတွၼ်ႉၶွၼ်ႈၵၼ်လႆႈ ၵုမ်ႇလႆႈတိုၵ်းၵၼ် တူၵ်းလွၵ်းတူင်ႇႁႅဝ်ႉၽူႈၶဵၼ်ယူႇၸိူင်ႉၼႆ ဢမ်ႇမေႃႁႃလၢႆးတၢင်းၶၢမ်ႈပူၼ်ႉလႆႈ ၼၼ်ႉ ပဵၼ်ဢၼ်ၶေႃႈၶူမ်တႃႇၸိူဝ်ႉၸၢတ်ႈႁဝ်းယူႇၼႆ ၽူႈၶဝ်ႈၵေႃႇမတီႇငဝ်ႈငုၼ်းၸဝ်ႈၼိုင်ႈလၢတ်ႈ ၼင်ႇၼႆ။ ၸိူဝ်ႉႁိုဝ်ၵေႃႈလီ ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး လႆႈၸတ်းႁဵတ်းမၢႆတွင်း ဝၼ်းၵိူတ်ႇလၢႆးလုၵ်ႉၽိုၼ်ႉ May(21)ဝၼ်းၼႆႉ မႃးၵူႈပီႊယူႇသေတႃႉ ၼႂ်းပီႊ 2019 ၼီႈၼႆႉ ဢမ်ႇႁဵတ်း ပဵၼ်ပွႆးလၢမ်းသေ ႁဵတ်းပဵၼ်ၸၼ်ႉမၢႆတွင်း လွင်းဢမ်ႇလူင်လိုမ်း ၸၢတ်ႈပၢၼ်လၢႆးလုၵ်ႉၽိုၼ်ႉၼၼ်ႉ ၵူၺ်းယူႇယဝ်ႉ။

['ၶၢဝ်ႇ', 'ၵၢၼ်သိုၵ်း']

2019-05-20T12:36:51

https://ssppssa.org/2019/05/%e1%81%bd%e1%81%a2%e1%82%86%e1%82%87%e1%80%9a%e1%80%b0%e1%82%87%e1%80%9c%e1%80%ae-%e1%81%b8%e1%80%b1%e1%82%88%e1%80%9d%e1%80%b5%e1%80%84%e1%80%ba%e1%80%b8%e1%80%99%e1%81%a2%e1%82%8610-sspp-ssa/

ၽၢႆႇယူႇလီ ၸေႈဝဵင်းမၢႆ(10) SSPP/SSA တူၺ်းထိုင်ယူတ်းယႃပၼ်ၵူၼ်းမိူင်း

ၶၢဝ်ႇ-SSPP 2019 May (20) သိုၵ်းႁၢၼ် ၸၢႆးၶမ်းပၢင်ႇ ပုၼ်ႈၽွၼ်းၽၢႆႇယူႇလီ ၼႂ်းႁွင်ႈၵၢၼ်ၸေႈဝဵင်းမၢႆ(10) ပႃႇတီႇမႂ်ႇသုင် ၸိုင်ႈတႆး တပ်ႉသိုၵ်းၸိုင်ႈတႆး တူၺ်းထိုင်ယူတ်းယႃပၼ် ၵူၼ်းမိူင်းၸိူဝ်းဢမ်ႇယူႇလီ တီႈၼႂ်းဢိူင်ႇၼႃး ၼိဝ်ႉ ၸေႈဝဵင်းသီႇပေႃႉ။ ဝၼ်းထီႉ 19.5.2019 ၸၢႆးၶမ်းပၢင်ႇ လႆႈလုမ်းလႃးတူၺ်းထိုင် ပေႃႈမႄႈၵူၼ်းမိူင်း ၼႂ်းဢိူင်ႇၼႃး ၼိဝ်ႉ လႆႈယူတ်းယႃပၼ်တၢင်းပဵၼ် ပဵၼ်ၶူမ်း၊ ပဵၼ်မဝ်း၊ လိူတ်ႈၶိုၼ်ႈ၊ ႁႅင်းယွမ်း၊ ပဵၼ်ၶိုၼ်ႈပဵၼ်မူၺ်ႈ၊ ႁူဝ်ၶႆႈႁူဝ်မဝ်းၸိူဝ်းၼႆႉယူႇယဝ်ႉ။ ၵၢၼ်ယူတ်းယႃလုမ်းလႃးတူၺ်းထိုင်ပၼ်ပၢႆးယူႇလီ ႁႂ်ႈပေႃႈမႄႈၵူၼ်းမိူင်းယူႇလီၵိၼ်ဝၢၼ် ၼၼ်ႉ ၼႂ်းၼႃႈတီႈဢုပ်ႉပိူင်ႇ ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆးႁဝ်း မီးဝႆႉၽူႈႁၢပ်ႇၵၢၼ် ပၢႆး ယူႇလီ၊ ဢမ်ႇမၵ်းတတ်းၵႃႈၶၼ်ယူတ်းယႃ၊ ဢမ်ႇၵူဝ်ယၢပ်ႇၵူဝ်ၽိုတ်ႇသေ တႃႇလုမ်းလႃးတူၺ်းထိုင် ပၢႆး ယူႇလီပေႃႈမႄႈၵူၼ်းမိူင်းၼၼ်ႉ တူဝ်ႈတၼ်းတႃႇသေႇယူႇၼႆ ၽူႈမီးပုၼ်ႈၽွၼ်းၼႂ်း SSPP/SSA ၵေႃႉ လၢတ်ႈၼင်ႇၼႆ။

['ပၢႆးယူႇလီ', 'ၶၢဝ်ႇ']

2019-05-20T12:35:07

https://ssppssa.org/2019/05/%e1%81%b5%e1%82%83%e1%80%b8%e1%80%90%e1%81%a2%e1%80%84%e1%80%ba%e1%82%87%e1%80%90%e1%80%af%e1%80%99%e1%80%ba%e1%80%95%e1%80%ad%e1%81%bc%e1%80%ba%e1%82%88-%e1%81%bc%e1%81%a2%e1%80%84%e1%80%ba%e1%80%b8/

ၵႃးတၢင်ႇတုမ်ပိၼ်ႈ ၼၢင်းယိင်းဢႃႇယူႉ(35)ၶူပ်ႇတၢႆထင်တီႈ

ၶၢဝ်ႇ-SSPP May 20, 2019 ၵႃးလုင်းသူၺ်ႇထုၼ်း ဝၢၼ်ႈၵွင်းၶႃး ဢိူင်ႇမိူင်းပႃး ၸေႈဝဵင်းသႅၼ်ဝီ တၢင်ႇတုမ် ဢၢင်ႈၵႂႃႇတၢင်း ဝဵင်းသႅၼ်ဝီ ပိၼ်ႈတူၵ်းၼမ်ႉႁိၼ်လမ်သေ တုမ်မႆႉတဵင်ၺႃး ၼၢင်းဢိင်ႇ တၢႆထင်တီႈယူႇယဝ်ႉ။ ဝၼ်းထီႉ 19.5.2019 ယၢမ်း24 မူင်း ၵၢင်ၶိုၼ်းၼၼ်ႉ ၵႃးတၢင်ႇတုမ် လုင်းသူၺ်ႇထုၼ်းပိၼ်ႈ တူၵ်းၼမ်ႉႁိၼ်လမ် ၽၢႆႇတႂ်ႈဝၢၼ်ႈၵွင်းဢၢႆႇ ဢိူင်ႇမိူင်းပႃး ၸေႈဝဵင်းသႅၼ်ဝီသေ တုမ်တူၵ်းတဵင်ၺႃး ၼၢင်းဢိင်ႇ ဢႃႇယူႉ(35)ၶူပ်ႇ ၵေႃႉပဵၼ်မေးၼၢင်း ၸၢႆးထုၼ်း ယူႇဝၢၼ်ႈၵွင်းၶႃး တၢႆထင်တီႈလႆႈႁူႉၼင်ႇ ၼႆ။ ၼၢင်းဢိင်ႇၼႆႉ မီးလုၵ်ႈ(2)ၵေႃႉ ဢႃႇယူႉလႆႈ(6)ၶူပ်ႇ ၼိုင်ႈၵေႃႉ လၢႆႈ(3)ၶူပ်ႇ ၼိုင်ႈၵေႃႉ၊ ၼၢင်းဢိင်ႇပဵၼ်လုၵ်ႈယိင်း လုင်းသူၺ်ႇထုၼ်း+ပႃႈယွၼ်း ယူႇဝၢၼ်ႈၵွင်းၶႃး ၼႂ်းဢိူင်ႇမိူင်းပႃး ၸေႈဝဵင်းဝီ လႆႈႁူႉၼင်ႇၼႆ။

['ၶၢဝ်ႇၵူႈလွင်ႈလွင်ႈ', 'ၶၢဝ်ႇ']

2019-05-13T07:14:58

https://ssppssa.org/2019/05/%e1%80%99%e1%80%af%e1%81%b5%e1%80%ba%e1%82%89%e1%81%b8%e1%80%af%e1%80%99%e1%80%ba%e1%80%b8%e1%81%bc%e1%81%a2%e1%80%84%e1%80%ba%e1%80%b8%e1%80%9a%e1%80%ad%e1%80%84%e1%80%ba%e1%80%b8-%e1%80%84%e1%80%9d/

မုၵ်ႉၸုမ်းၼၢင်းယိင်း ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး ၸတ်းႁဵတ်းပၢင်ၵႅဝ်ႈဝၼ်း မႄႈလုမ်ႈၾႃႉလႄႈပၼ်ပိုၼ်ႉႁူႉၼၢင်းယိင်း

ၶၢဝ်ႇ-SSPP May(13) ပၢင်ၵႅဝ်ႈဝၼ်းမႄႈလုမ်ႈၾႃႉ လႆႈၸတ်းႁဵတ်းတီႈလုမ်းၼၢင်းယိင်း ငဝ်ႈငုၼ်းပႃႇတီႇမႂ်ႇသုင်ၸိုင်ႈ တႆး တပ်ႉသိုၵ်းၸိုင်ႈတႆး ဢၼ်ပၵ်းသဝ်းဝႆႉတီႈ ပွၵ်ႉ(5)သေ ၽူႈယႂ်ႇၵူၼ်းလူင်လႄႈ ၼၢင်းယိင်းၼႂ်း ပိုၼ်ႉတီႈ ၶိုၼ်ႈႁွတ်ႈ (300)ပၢႆ၊ မီးပႃးလွင်ႈၸွႆႈတူၺ်းလူ ပၢႆးယူႇလီမႄႈပႃးသၼ်ႇထေႇဝႆႉ ၸိူဝ်းၼၼ်ႉ ယူႇယဝ်ႉ။ တႃႇတေပဵၼ်မႃးပၢင်ၵႅဝ်ႈဝၼ်းမႄႈလုမ်ႈၾႃႉလႄႈလွင်ႈပၼ်ပိုၼ်းႁူႉၼၢင်းယိင်းၼၼ်ႉ ဢၼ် ပဵၼ်ႁူဝ်ပဝ်ႈမုၵ်ႉၸုမ်းၼၢင်းယိင်း ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP/SSA ၼၼ်ႉ ပႃႈၼၢင်းသႅင်ၶမ်းလီ ႁူဝ်ပဝ်ႈမုၵ်ႉၸုမ်းၼၢင်းယိင်း ဢွၼ်ႁူဝ်ၼမ်းၼႃႈ သူၼ်းတုမ်ၼၢင်းယိင်း ၼႂ်းမုၵ်ႉၸုမ်းၵူၺ်းဢမ်ႇၵႃး ၵႃႈပဵၼ်ၼၢင်းယိင်းၼႂ်းပိုၼ်ႉတီႈ ဢၼ်ယိုၼ်းထိုင်လႆႈၼၼ်ႉ ၽိတ်ႈမွၵ်ႇ မႃးၶဝ်ႈႁူမ်ႈသေ သပ်းလႅင်းလၢတ်ႈၼႄ“လွင်ႈမုၵ်ႉၸုမ်းၼၢင်းယိင်းငဝ်ႈငုၼ်း SSPP/SSA ၵႂႃႇၵႂၢင်ႈ ၵႂၢင်ႈၶႂၢင်ၶႂၢင်သေဢမ်ႇၵႃး တႃႇလုမ်းလႃးမႄႈပႃးတွင်ႉၵေႃႈ မုၵ်ႉၸုမ်းၼၢင်းယိင်း ငဝ်ႈငုၼ်း SSPP/SSA လႆႈပိုတ်ႇဝႆႉႁွင်ႈလုမ်းလႃးမႄႈပႃးတွင်ႉ ပေႃးလူဝ်ႇလဵင်ႉလုၵ်ႈၵေႃႈ ယူႇတီႈမုၵ်ႉၸုမ်းၼၢင်း ယိင်း ၸွႆႈတူၺ်းထိုင်လုမ်းလႃးပၼ်၊ ၸိူဝ်းပဵၼ်လုၵ်ႈလၢင်းၼၢင်းမေး သိုၵ်းႁၢၼ်တေႃႇၽူႈမီးၸၼ်ႉ ၼႂ်း ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆးၼႆႉ ယူႇတီႈမုၵ်ႉၸုမ်းၼၢင်း ဢဝ်ပုၼ်ႈၽွၼ်းလုမ်းလႃး တူၺ်းထိုင်ၽွင်းလဵင်ႉလုၵ်ႈ ယႃႇႁႂ်ႈၸဝ်ႈၽူဝ်လႆႈမႆႈၸႂ်“ၼႆယူႇယဝ်ႉ။ ၽူႈၼမ်းၼႂ်း မုၵ်ႉၸုမ်းၼၢင်းယိင်း ၼၢင်းၼူၼ်းသႅင် ၵေႃႈလႆႈသပ်းလႅင်းလွင်ႈလႆႈၸတ်းႁဵတ်း ပၢင်ၵႅဝ်ႈဝၼ်းမႄႈလုမ်ႈၾႃႉဝႃႈ“မိူင်း 96 မိူင်း ၼႂ်းလုမ်ႈၾႃႉၼႆႉ ဢွၼ်ၵၼ်ဝႆႉၼမ်ႉၼၵ်း ၸတ်းႁဵတ်း ပၢင်ၵႅဝ်ႈဝၼ်းမႄႈ ပဵၼ်ဝၼ်းၶိုၵ်ႉလိုၵ်ႉလမ်ႇလွင်ႈဝၼ်းၼိုင်ႈယူႇ၊ ၵူၺ်းၵႃႈမိူင်းၼိုင်ႈလႄႈမိူင်း ဢၼ် ၸတ်းႁဵတ်းဝၼ်းမႄႈၼႆႉ ဢမ်ႇမိူၼ်ၵၼ်သေတႃႉ ယူႇတီႈလုမ်း ၸိူဝ်ႉၸၢတ်ႈလုမ်ႈၾႃႉ မၵ်းမၼ်ႈတႄႉ ပဵၼ်ဝၼ်းထီႉ 13 ဝၼ်း လိူၼ် May(မေႇ) ၼႆႉယူႇ၊ ဢၼ်လႆႈတႄႇမႃးဝၼ်းမႄႈၼႆႉၵေႃႈ မၢင်ၸိူဝ်းယင်း ဝႃႈ တႄႇမႃးၸဵမ်မိူဝ်ႈပူၼ်ႉမႃးပီပွင်း (1800)ပီမိူင်းပူၼ်ႉၼႆၵေႃႈဝႃႈ၊ ၸိူဝ်ႉႁိုဝ်ၵေႃႈလီ ဢၼ်လႆႈတႄႇ ၸတ်းႁဵတ်းဝၼ်းမႄႈၼႆႉ တႄႇမႃးတီႈမိူင်းဢမေႇရိၵၼ်ႊ မိူဝ်ႈပီ 1907 ၼီႈၼၼ်ႉ ဢၼ်ပဵၼ်ၽူႈၶဝ်ႈ ၸုမ်း သႃႇသႃၼႃၶရိတ်ႉယၢၼ်ႇ Vrgi Na ၵေႃႉၼိုင်ႈ ၸိုဝ်ႈဝႃႈ Anna M. Jan’s ဢွၼ်ၸတ်းႁဵတ်း ပၢင်ၶုၵ်းထူပ်းၸႂ်ထိုင်မႄႈမၼ်း ဢၼ်သဵင်ႈၵၢမ်ႇသုတ်းမုၼ်ၵႂႃႇ မိူဝ်ႈပီ 1904 ၼၼ်ႉသေ ဝၼ်းမႄႈၼႆႉ ႁႂ်ႈပဵၼ်ဝၼ်းထွတ်ႈဝၼ်းမျၢတ်ႈ ၵိုၵ်းဝႆႉၼႂ်းသႃႇသႃၼႃႇၶရိတ်ႉၼႆသေ ဝၢႆးလင်(3)ပီမႃး လႆႈထုၵ်ႇမၵ်း မၼ်ႈမႃး”ၼႆ လႆႈသပ်းလႅင်းၵႂႃႇၵႂၢင်ႈၵႂၢင်ႈၶႂၢင်ၶႂၢင်ယူႇယဝ်ႉ။ တႃႇႁႂ်ႈၼၢင်းယိင်းမႄႈပႃးတွင်ႉ ပေႃးတေမေႃလုမ်းလႃးတူဝ်ၼၼ်ႉ ၸုမ်းမေႃယႃ ငဝ်ႈငုၼ်းပႃႇ တီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး မေႃယႃ ၸၢႆးပၢၼ်းလူႇ၊ မေႃယႃ ၼၢင်းၶမ်းၺူဝ်ႇ၊ မေႃယႃ ၼၢင်း ၼုမ်ႇၸၢမ်ၵႃး လႆႈသပ်းလႅင်းၼႄ မိူဝ်ႈပႃးသၼ်ႇထေႇ၊ မိူဝ်ႈၽွင်းလဵင်ႉလုၵ်ႈ လႄႈလွင်ႈသမ်းယႃ ႁေႉၵင်ႈတၢင်းပဵၼ်လုၵ်ႈဢွၼ်ႇ ၵႂႃႇၵႂၢင်ႈၶႂၢင်ယူႇယဝ်ႉ။ ၵႅမ်ၽူႈဢွၼ်ႁူဝ်ထီႉ(2) မုၵ်ႉၸုမ်းၼၢင်းယိင်း ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး ပႃႈ ၼၢင်းၶမ်းလူႇ သပ်းလႅင်းလွင်ႈလႆႈ ၶွတ်ႇၽွတ်ႈမုၵ်ႉၸုမ်းၼၢင်းယိင်းလႄႈၶေႃႈယိူင်းဢၢၼ်းမုၵ်ႉၸုမ်း ဢၼ်တေသိုပ်ႇႁဵတ်းသၢင်ႈၵႂႃႇမိူဝ်းၼႃႈၼၼ်ႉ လူပ်းလင်ပၢင်ၵႅဝ်ႈၵႂႃႇယူႇယဝ်ႉ။

['ၶၢဝ်ႇ', 'ၸုမ်းၼၢင်းယိင်း']

2019-05-05T08:48:02

https://ssppssa.org/2019/05/%e1%80%9a%e1%80%b0%e1%82%87%e1%80%90%e1%80%ae%e1%82%88%e1%80%90%e1%80%95%e1%80%ba%e1%82%89%e1%80%99%e1%80%b1%e1%80%90%e1%82%83%e1%82%87%e1%80%99%e1%81%a2%e1%81%bc%e1%80%ba%e1%82%88%e1%80%b1%e1%80%9e/

ယူႇတီႈတပ်ႉမတေႃႇမၢၼ်ႈေသ ၸွမ်ႁၢၼ် ၸူဝ်းၼၢႆႇဢူး ပၼ်ၾၢင်ႉထိုင် ၸုမ်းၸၢဝ်းၶိူဝ်း ယိပ်းၵွင်ႈၵၢင်ႇလုၵ်ႉၽိုၼ်ႉ

ႁၢဝ်းၶၢမ်း May(6)ဝၼ်း ၸွမ်းၼင်ႇပိုၼ်းၸႅၼ်ႇပဵၼ်မီးမႃးၼၼ်ႉ တပ်ႉမေတႃႇမၢၼ်ႈၼႆႉ ေပႃးတိုၵ်းေတႉႄလႈဢမ်ႇလႆႈ ၼၼ်ႉ တိုၼ်းဢမ်ႇမီးၼႆ ႁူဝ်ပဝ်ႈၽၢႆႇပိုၼ်ၽၢဝ်ႇတႃႇတပ်ႉသိုၵ်းမၢၼ်ႈ ၸွမ်ႁၢၼ် ၸူဝ်းၼၢႆႇဢူး လၢတ်ႈပၼ်ၾၢင်ႉ ထိုင်တပ်ႉသိုၵ်းရၶႅင်ႇ(AA) တီႈပၢင်သပ်းလႅင်းၸႅင်ႈၶၢဝ်ႇ ဢၼ်ၸတ်းႁဵတ်းတီႈ ႁွင်ႈ ႄၼပိုၼ်းတပ်ႉသိုၵ်းမၢၼ်ႈ မိူဝ်ႈဝၼ်းထီႉ 3.5.2019 ဝဵင်းႄၼႇပျီႇေတႃႇ ၵႂႃႇယူႇယဝ်ႉ။ ဝၢႆးေသလႆႈလွတ်ႈလႅဝ်းသဝ်းေၶႃယဝ်ႉ တပ်ႉမေတႃႇမၢၼ်ႈ ႁဝ်းၼႆႉ လုၵ်ႉတီႈလူင်ပွင်ၸိုင်ႈ တႃႈ ၵုင်ႈ ဢၼ်ဝႃႈၼၼ်ႉေသ ႁဵတ်းလႆႈမႃးႁႂ်ႈမိူင်းမၢၼ်ႈပတ်းပိုၼ်ႉလႆႈလွင်ႈငမ်းယဵၼ်မႃး၊ ဝၢႆးေသ ပီႊ1986- 1987 ၼၼ်ႉ တိုၵ်းေပႉ ၸုမ်းပၵပ(ပႃႇတီႇၵုၼ်ႇမိဝ်ႇၼိတ်ႉမိူင်းမၢၼ်ႈ)မႃး၊ ဢိင်ၼိူဝ်ငဝ်းလၢႆးၼႃႈလိၼ် ေသ ႁဵတ်းတပ်ႉၶၢမ်ႇတိုၵ်းၶိုၵ်ႉၶႅမ်ႉၵႃႈႁိုဝ်ေၵႃႈ ေပႃးတပ်ႉမေတႃႇမၢၼ်ႈႁဝ်းတိုၵ်းၼႆ လႆႈၵူႈတီႈ ဝႃႈၼႆ ၵႂႃႇယူႇယဝ်ႉ။ သိုပ်ႇလၢတ်ႈဝႃႈ“ဢိင်ၼိူဝ်လွင်ႈၸႅၼ်ႇပဵၼ်မီးမႃးေသ ယူႇတီႈတပ်ႉမတေႃႇႁဝ်းၼႆႉ ဢၼ်ဢမ်ႇ ႁဵတ်းလႆႈၼၼ်ႉ တိုၼ်းဢမ်ႇမီး၊ ၵူၺ်းၵႃႈ ဢိင်ၼိူဝ်လွင်ႈလူဝ်ႇႁဵတ်းသၢင်ႈၸွမ်း သဵၼ်ႈတၢင်းၵၢၼ် ငမ်းယဵၼ်လႄႈ ၵၢၼ်ၸၢဝ်းၶိူဝ်းၼၼ်ႉၵူၺ်း၊ ေပႃႊပွႆႇၽႃႈသဵၼ်ႈတၢင်းေၵႃႇၵၢၼ်ႁၢႆႉႄတႉ မၼ်းေတၽႂ်း ယူႇ၊ ေပႃးပွႆႇၽႃႈဝႆးဝႆးေၵႃႈ မၼ်းေတၽႂ်း၊ ေပႃးဢမ်ႇၸႂ်ႈၸိူင်ႉၼၼ်ႉႄတႉ ေပႃးတပ်ႉမေတႃႇ ႁဵတ်းေတႉ ႄတႉဢၼ်ဢမ်ႇလႆႈၼၼ်ႉ ဢမ်ႇမီးမႃး၊ ေပႃးငၢမ်ႇၵၼ်တူၺ်းၼႆ ၸၼ်ႉ(AA)ၼႆႉ မီးၸၼ်ႉလႂ်ၼႆ ေတ ဢွၼ်ၵၼ်ႁူႉထိုင်ယူႇ” ၸွမ်ႁၢၼ် ၸူဝ်းၼၢႆႇလၢတ်ႈၼင်ႇၼႆ။ မိူဝ်ႈတပ်ႉ(AA)ပႆႇၽႅဝ်မႃး ၸေႈမိူင်းရၶႅင်ႇၼႆႉ ပဵၼ်မိူင်းၼႃႈလိၼ်ၶၢဝ်ဝႆႉ၊ ယူႇတီႈတပ်ႉမတေႃႇေသ ေတႃႇထိုင်ၸေႈမိူင်းရၶႅင်ႇမီးလွင်ႈႁူမ်ႇလူမ်ႈ ဢၼ်လပ်ႉလွင်းၼၼ်ႉ သိုပ်ႇလၢတ်ႈၵႂႃႇဝႃႈ“ ၼင်ႇႁိုဝ်ေၸႈမိူင်းရၶႅင်ႇ ေတမီးလွင်ႈႁူမ်ႇလူမ်ႈဢၼ်လပ်ႉလွင်းၼၼ်ႉ ႁဝ်းေတႁဵတ်းသၢင်ႈၵႂႃႇယူႇ၊ AA ၼႆႉ ၶၢမ်ႇပိုၼ်ႉတီႈဝဵင်းလၢႆႊၸႃႇသေပဵၼ်မႃး၊ ပေႃး(AA)ၽႅဝ်မႃးၵေႃႈ ဢၼ်ပဵၼ်ၼႃႈလိၼ်ၶၢဝ်ႇဝႆႉ ၸေႈ မိူင်းရၶႅင်ႇၼႆႉ ဢမ်ႇၵတ်းယဵၼ်ယဝ်ႉ၊ ၵွပ်ႈၼၼ် ေတႃႇထိုင်ၸေႈမိူင်းရၶႅင်ႇမီးလွင်ႈၵတ်းယဵၼ်သေ မီး လွင်ႈႁူမ်ႇလူမ်ႈၼၼ်ႉ ေတသိုပ်ႇႁဵတ်းသၢင်ႈၵႂႃႇ”ဝႃႈၼႆ။ တပ်ႉသိုၵ်းမၢၼ်ႈႄလႈ တပ်ႉ(AA)ရၶႅင်ႇ လႆႈပဵၼ်ပၢင်တိုၵ်းေတႃးၵၼ်ႁၢဝ်ႉႁႅင်း ၼႂ်းေၸႈမိူင်း ရၶႅင်ႇၼႆႉ ႄတႇမႃးမိူဝ်ႈႁူဝ်လိူၼ် တီႇၸိမ်ႊပႃႊ ပီႊ2018 ေတႃႇယၢမ်းလဵဝ် ၵူၼ်းမိူင်းၸိူဝ်းလႆႈတၢႆ၊ လႆႈမၢတ်ႇၸဵပ်းေၵႃႈမီး ေပႃးတူၺ်းသဵၼ်ႈမၢႆ ၵူၼ်းပၢႆႈေၽးယွၼ်ႉပၢင်တိုၵ်း တီႈၸုမ်းတူင်ႇဝူင်းၵူၼ်း ဢၼ်တူင်ႉၼိုင်ၼႂ်းၸေႈမိူင်းရၶႅင်ႇၼၼ်ႉ မီးႁိမ်း 35,000 ေၵႃႉယူႇယဝ်ႉ။ လွင်ႈဢၼ် ၸွမ်ႁၢၼ် ၸူဝ်းၼၢႆႇဢူး လၢတ်ႈၵႂႃႇတီႈသိုဝ်ႇၶၢဝ်ႇ The ladies News ဝၼ်းထီႉ 4.5. 2019 ၼၼ်ႉ ၽူႈဢွၼ်ႁူဝ်လၢႆးလုၵ်ႉၽိုၼ်ႉ ၼႂ်းၸၢဝ်းၶိူဝ်း ၸဝ်ႈၼိုင်ႈလၢတ်ႈၼပ်ႉသၢင်ႈလၢတ်ႈဝႃႈ“ ဢၼ်တပ်ႉမေတႃႇမၢၼ်ႈ ၸီႉၸမ်ႈလၢတ်ႈတီႈAA ၼၼ်ႉ မၼ်းယိူင်းၸူးၸုမ်းၸၢဝ်းၶိူဝ်းယိပ်းၵွင်ႈၵၢင်ႇ ၵူႈမူႇၸုမ်းေသလၢတ်ႈႄလႈ ၸိူဝ်းပဵၼ်ၽူႈဢွၼ်ႁူဝ်ၸုမ်းၸၢဝ်းၶိူဝ်းယိပ်းၵွင်ႈၵၢင်ႇလီဢွၼ်ၵၼ်ၾၢင်ႉ တူၺ်းၸွမ်း၊ တပ်ႉသိုၵ်းမၢၼ်ႈၼႆႉ တိုၼ်းလၢတ်ႈလွင်ႈၶဝ်ႁဵတ်းၽွၼ်းလီၼၼ်ႉတႃႇေသႇမႃး ပၢၼ်သိုပ်ႇ ပၢၼ် ဢၼ်ၵူၼ်းမိူင်းၽၢၼ်ၵွတ်းၼၼ်ႉ တိုၼ်းဢမ်ႇတူၺ်းႁၼ်သေဢမ်ႇၵႃး ၼင်ႇႁိုဝ်ေတဢမ်ႇ ငွၵ်ႈ ႁူဝ်လႆႈၼၼ်ႉ ၶဝ်တိုၼ်းမီးၽႅၼ်ၵၢၼ်လူင်ဝႆႉယူႇ”ၼပ်ႉသၢင်ႈၼင်ႇၼႆ။

['ၵၢၼ်သိုၵ်း', 'ၶၢဝ်ႇ']

2019-05-02T08:28:59

https://ssppssa.org/2019/05/%e1%80%95%e1%82%83%e1%82%87%e1%80%90%e1%80%ae%e1%82%87%e1%80%99%e1%82%82%e1%80%ba%e1%82%87%e1%80%9e%e1%80%af%e1%80%84%e1%80%ba%e1%81%b8%e1%80%ad%e1%80%af%e1%80%84%e1%80%ba%e1%82%88%e1%80%90%e1%82%86-3/

ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး တိုၵ်းၽဵဝ်ႈထၢၼ်ႈၽၢၼ်ၵွတ်း

ႁၢဝ်းၶမ်း May (02) ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး ၸွႆႈထႅမ်ပူၵ်းပွင် ၽဝႃႉၵူၼ်းမိူင်း ထၢၼ်ႈ ၽၢၼ်ၵွတ်း ၼႂ်းၼႃႈတီႈဢုပ်ႉပိူင်ႇ ၵႃႈပွင်ပဵၼ်လႆႈ ႁႂ်ႈပဵၼ်ထၢၼ်ႈၶႅၼ်းၸႂ်ယူႇငၢႆႈၵိၼ်လူမ်ၼၼ်ႉ လႆႈတမ်းဝၢင်းၽႅၼ်ပဵၼ်ၵၢၼ်လူင်ေသ ႁဵတ်းသၢင်ႈၵႂႃႇတီႈ ဝၢၼ်ႈလူင်(ၵွင်းမူး) ဢိူင်ႇၼွင်ဢႅပ်း ေၸႈ ဝဵင်းမၢႆ(3) မိူင်းသူႈ။ ဝၼ်းထီႉ-28.04.2019 ယၢမ်း(08:00)မူင်းၼၼ်ႉ ၽူႈတၢင်တူဝ် ငဝ်ႈငုၼ်းပႃႇတီႇမႂ်ႇသုင်ၸိုင်ႈ တႆး တပ်ႉသိုၵ်းၸိုင်ႈတႆး ဢဝ်ပုၼ်ႈၽွၼ်း ၸွႆႈထႅမ်ၸိူဝ်ႉၾၼ်းၶဝ်ႈဝၢၼ်ႇ တီႈပီႈၼွင်ႉၸၢဝ်းၶိူဝ်းလွႆ ဢၼ်ယူႇတီႈဝၢၼ်ႈလူင်(ၵွင်းမူး) ဢိူင်ႇဝၢၼ်ႈၵျွင်း တႃႇလင်ႁိူၼ်း (32)လင်၊ ၸိူဝ်ႉၾၼ်းၶဝ်ႈဝၢၼ်ႈလႆႈ ၸွႆႈ(10)လင် ပၢႆ(5)တၢင် တႃႇတိုင်ႇႁႆႈ(45)တိုင်ႇ ဢိၵ်ႇပႃးလဵၵ်းမုင်းႁိူၼ်း ၼိုင်ႈႁိူၼ်း (30)ၶႅပ်း တႃႇေတ ၶၢႆႉႁဵတ်းေႁႃႁိူၼ်းမႂ်ႇၼၼ်ႉေၵႃႈ လႆႈၸွႆႈထုၺ်ထူဝ်းပၼ် ဢွင်ႈတီႈတမ်းႁိူၼ်းၸိူဝ်းၼႆႉယူႇယဝ်ႉ။ တႃႇေတတိုၵ်းပႅတ်ႈထၢၼ်ႈၽၢၼ်ၵွတ်းေသ ႁႂ်ႈပဵၼ်မႃးထၢၼ်ႈၶႅၼ်းၸႂ် ယူႇငၢႆႈၵိၼ်လူမ်ၼၼ်ႉ ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး တမ်းဝၢင်းၽႅၼ်ၵၢၼ် ႄတႇၼႂ်းပီႊ 2019 ၼီႈၼႆႉ ႁဵတ်းသၢင်ႈၵႂႃႇ ယိူင်းဢၢၼ်းပိူင်လူင် တႃႇတွပ်ႇၵုင်ႇေပႃႈႄမႈၵူၼ်းမိူင်းၼႆယူႇယဝ်ႉ။

['ၶၢဝ်ႇ', 'ၵၢၼ်ပူၵ်းပွင်']

2019-04-26T08:35:52

https://ssppssa.org/2019/04/%e1%80%95%e1%81%a2%e1%80%84%e1%80%ba%e1%81%b5%e1%82%85%e1%80%9d%e1%80%ba%e1%82%88%e1%80%9d%e1%81%bc%e1%80%ba%e1%80%b8%e1%81%b5%e1%80%ad%e1%80%b0%e1%80%90%e1%80%ba%e1%82%87%e1%80%90%e1%80%95%e1%80%ba/

ပၢင်ၵႅဝ်ႈဝၼ်းၵိူတ်ႇတပ်ႉသိုၵ်းၸိုင်ႈတႆးၶွပ်ႈၶူပ်ႇ(55)ပီႊတဵမ် ၵူၼ်းမိူင်းၸမ်ၵႆၶိုၼ်ႈႁွတ်ႈၼပ်ႉႁူဝ်ႁဵင်

SSPP.info April(24) ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး ၸတ်းႁဵတ်းပၢင်ၵႅဝ်ႈဝၼ်းၵိူတ်ႇတပ်ႉ သိုၵ်းၸိုင်ႈတႆး(SSA) ၶွပ်ႈၶူပ်ႇ(55)ပီႊတဵမ် တီႈပၢင်ႁူင်းႁဵၼ်းၽိုၵ်းၵၢၼ်သိုၵ်း ၵူၼ်းမိူင်းတီႈၸမ်တီႈၵႆ ၶိုၼ်ႈႁွတ်ႈေသ ႄတႇပၢင်ၵႅဝ်ႈယၢမ်း(06:00)မူင်းေတႃႇထိုင်ယၢမ်း(09:30)မူင်း ပၢင်ၵႅဝ်ႈယဝ်ႉတူဝ်ႈလီ ငၢမ်း။ ဝၼ်းထီႉ 24.4.2019 ၼီႈၼႆႉ ေၵႃႇတင်ႇပဵၼ်တပ်ႉသိုၵ်းၸိုင်ႈတႆး SSA မႃးၶွပ်ႈထူၼ်ႈ(55)ပီႊ တဵမ် ဢၼ်လႆႈၸတ်းႁဵတ်းတီႈငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆးေသ ၵူၼ်းမိူင်း တီႈၸမ်တီႈၵႆ မႃးၶိုၼ်ႈႁွတ်ႈပၼ်ႁႅင်း 2000 ေၵႃႉပၢႆ။ ဢၼ်ပဵၼ်ၶူးေမႃလူင် ၸဝ်ႈပၢႆးမွၼ်း Dr ၸၢႆး ၶမ်းလဵၵ်းႄလႈ ၸၢႆးလၢဝ်သႂ်ေၵႃႈ ၶိုၼ်ႈႁွတ်ႈပၼ်ႁႅင်းယူႇယဝ်ႉ။ ၸွမ်သိုၵ်းလူင် ၸဝ်ႈသိူဝ်ထႅၼ်ႈ ၽူႈၼမ်းၼႃႈ(1) တီႈၼႂ်းပၢင်ၵႅဝ်ႈၼၼ်ႉ ၸွမ်သိုၵ်းလူင် ၸဝ်ႈသိူဝ်ထႅၼ်ႈ မွၵ်ႇလၢတ်ႈၶေႃႈၵႂၢမ်းပိုတ်ႇပၢင်ၵႅဝ်ႈၵႂႃႇ ဝႃႈ“တပ်ႉသိုၵ်းၸိုင်ႈတႆးၼႆႉ လႆႈေၵႃႇတင်ႈမႃးမိူဝ်ႈပီႊ1964 တီႈပၢင်တွင်း လႅၼ်လိၼ်ထႆး-တႆးၼၼ်ႉ ေတႃႇထိုင်ဝၼ်းမိူဝ်ႈၼႆႉ လႆႈၽႃႇလတ်းၶၢမ်ႈမႃးတၢင်းယၢပ်ႇတၢင်းၽိုတ်ႇ လၢႆငၵ်ႉလၢႆၵမ်း ဢမ်ႇၵူၼ်ႇ ပင်းလူႉလႅဝ် ၽႅဝ်မႃးၶွပ်ႈၶူပ်ႇ(55)ပီႊမိူင်း မိူဝ်ႈၼႆႉၼၼ်ႉ ဢမ်ႇၸႂ်ႈမဝ်းလိူတ်ႈမဝ်းယၢင်ေသ ေၵႃႇတင်ႈ တပ်ႉသိုၵ်းမႃး ဢၼ်ဝႃႈၼၼ်ႉ ၶႂ်ႈႁႂ်ႈလုၵ်ႈလၢၼ်ႁဝ်းႁူႉထိုင်ယူႇ” ဝႃႈၼႆ။ ဢၼ်ပဵၼ် ၶူးေမႃလူင် ၸဝ်ႈ ပၢႆးမွၼ်း Dr. ၸၢႆးၶမ်းလဵၵ်းၵေႃႈ ဢဝ်ၵႂၢမ်းၶိုၵ်ႉလိုၵ်ႉလမ်ႇလွင်ႈ တွၼ်ႈတႃႇတပ်ႉသိုၵ်းတႆး ႁဝ်းေတ ဢမ်ႇပဵၼ်ပၼ်ႁႃေတႃႇၵၼ်ၼၼ်ႉ မႃးၽၢၵ်ႇထိုင်ေၵႃႉသိုၵ်းေၵႃႉႁၢၼ် ဢိၵ်ႇၽူႈယႂ်ႇၵူၼ်းလူင် တင်း သဵင်ႈေသ ပႃႇတီႇႁူဝ်သိူဝ်ႄလႈပႃႇတီႇသိူဝ်ၽိူၵ်ႇ၊ ဢိၵ်ႇပႃးေၵႃၵမ်ၵၢၼ်ငဝ်ႈၸိုင်ႈ RCSS ေၵႃႈ မီး ၽိုၼ်လိၵ်ႈ သူင်ႇယိုၼ်ႈထိုင်ပၢင်ၵႅဝ်ႈဝၼ်းၵိူတ်ႇတပ်ႉသိုၵ်းၸိုင်ႈတႆး(SSA) ၶွပ်ႈၶူပ်ႇ(55)ပီႊ ယူႇယဝ်ႉ။ ၸွမ်သိုၵ်း ၸဝ်ႈၶိူဝ်းတႆး ၵႅမ်ႁူဝ်ပဝ်ႈ(1) ၽူႈယႂ်ႇၵူၼ်းလူင် ၸိူဝ်းႁၢပ်ႇထၢမ်းၵၢၼ် တပ်ႉသိုၵ်းၸိုင်ႈတႆးတဵမ်(50)ပီႊ မိူၼ်ၼင်ႇ ၸွမ် သိုၵ်းလူင် ၸဝ်ႈပၢင်ႇၾႃႉ ႁူဝ်ပဝ်ႈလူင်(SSPP/SSA)၊ ၸွမ်သိုၵ်း ၸဝ်ႈၶိူဝ်းတႆး ၵႅမ်ႁူဝ်ပဝ်ႈ(1) SSPP/SSA၊ ၸဝ်ႈသိုၵ်းလူင် ပိုၼ်းမိူင်း ၵႅမ်ၽူႈပွင်ၵၢၼ်သိုၵ်းထီႉ(2) SSPP/SSA ၸိူဝ်းၼႆႉ လႆႈႁပ်ႉသူး ပီႊၵွၼ်းၶမ်းေသ ၸိူဝ်းႁၢပ်ႇၵၢၼ် တပ်ႉသိုၵ်းၸိုင်ႈတႆးတဵမ်(25)ပီႊၼၼ်ႉ လႆႈႁပ်ႉသူး ပီႊၵွၼ်းငိုၼ်း မီး(65)ေၵႃႉယူႇယဝ်ႉ။ ၸဝ်ႈသိုၵ်းလူင် ပိုၼ်းမိူင်း ၵႅမ်ၽူႈပွင်ၵၢၼ်သိုၵ်းထီႉ(2) ပၢင်ၵႅဝ်ႈဝၼ်းၵိူတ်ႇတပ်ႉသိုၵ်းၸိုင်ႈတႆးၼႆႉ လႆႈၸတ်းႁဵတ်းမႃးၵူႈပီႊေသတႃႉ မၢင်ပီႊေၵႃႈ ႁဵတ်းပဵၼ်ပွႆးယႂ်ႇလူင်ေသတႃႉ ပီႊ 2019ၼီႈၼႆႉ ဢမ်ႇယိူင်းဢၢၼ်းႁဵတ်းပဵၼ်ပၢင်ပွႆး ဢၢၼ်းၸတ်းႁဵတ်း ၸၼ်ႉမၢႆတွင်းဢဝ်ၵုင်ႇမုၼ်ၵူၺ်းၼႆေသတႃႉ ဢိင်ၼိူဝ်ၵူၼ်းမိူင်းတီႈၸမ်တီႈၵႆ ၶိုၼ်ႈႁွတ်ႈပၼ်ႁႅင်း ၼမ်ႄလႈ လႆႈပဵၼ်ပၢင်ပွႆးႁၢတ်ႈ ဢၼ်မီးၸုမ်ႇၵူႈၶိူင်ႈပၢင်ပွႆးၼၼ်ႉၵႂႃႇယူႇယဝ်ႉ။ ၸွမ်ႁၢၼ် ၶုၼ်သႅင် ၵႅမ်ႁူဝ်ပဝ်ႈထီႉ(2) ယၢမ်းဝၢႆးဝၼ်း(02:00)မူင်း တေႃႇယၢမ်း(05:00)မူင်း တၢမ်းၶမ်ႈၼၼ်ႉ ၸတ်းႁဵတ်းပၢင် ႁူပ်ႉထူပ်းသင်ႇၶႃႇၸဝ်ႈလႄႈပေႃႈမႄႈၵူၼ်းမိူင်း တီႈႁူင်းႁေႃးၼွင်ငိုၼ်း ငဝ်ႈငုၼ်းပႃႇတီႇမႂ်ႇသုင် ၸိုင်ႈတႆး တပ်ႉသိုၵ်းၸိုင်ႈတႆးသေ ၸွမ်သိုၵ်းလူင် ၸဝ်ႈသိူဝ်ထႅၼ်ႈ ၽူႈၼမ်းၼႃႈ(1) SSPP/SSA ဢွၼ်ႁူဝ် ၽူႈၶဝ်ႈေၵႃႇမတီႇငဝ်ႈငုၼ်း ၶိုၼ်ႈႁွတ်းထွမ်ႇငိၼ်းႁပ်ႉၶၢမ်ႇ ေၶႃႈထတ်းသၢင်ႄလႈေၶႃႈ ပၼ်တၢင်းႁၼ်ထိုင် တီႈသင်ႇၶႃႉၸဝ်ႈႄလႈေပႃႈႄမႈၵူၼ်းမိူင်းယဝ်ႉ၊ ၸွမ်ႁၢၼ် ၶုၼ်သႅင် ၵႅမ်ႁူဝ်ပဝ်ႈထီႉ(2) SSPP/SSA လႆႈသပ်းလႅင်းတၢင်ႇႄၼ “သဵၼ်ႈတၢင်းၼႃႈၵၢၼ် ပႃႇတီႇမႂ်ႇသုင် ၸိုင်ႈတႆး တပ်ႉသိုၵ်းၸိုင်ႈတႆး ပႆၼိူဝ်သဵၼ်ႈတၢင်း လၢႆးလုၵ်ႉၽိုၼ်ႉတီႇမူဝ်ႇၶရေႇၸီႇၸိူဝ်ႉၸၢတ်ႈ၊ ၸွမ်ႁၢၼ် ၸဝ်ႈသၢႆၾႃႉ ၽူႈၸတ်းၵၢၼ်ဢုပ်ႉပိူင်ႇငဝ်ႈငုၼ်း SSPP/SSA တၢင်ႇႄၼပိူင်ၵၢၼ်ဢုပ်ႉပိူင်ႇ ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး ၵႂႃႇယူႇယဝ်ႉ။

['ၵၢၼ်မိူင်း', 'ၶၢဝ်ႇ']

2019-04-22T06:33:53

https://ssppssa.org/2019/04/%e1%80%9e%e1%80%ad%e1%80%af%e1%81%b5%e1%80%ba%e1%80%b8%e1%80%99%e1%81%a2%e1%81%bc%e1%80%ba%e1%82%88%e1%81%b6%e1%80%ad%e1%80%af%e1%81%bc%e1%80%ba%e1%82%88%e1%80%b1%e1%80%9c%e1%82%83%e1%82%87%e1%80%90/

သိုၵ်းမၢၼ်ႈၶိုၼ်ႈေလႃႇတိုၵ်း တပ်ႉသိုၵ်းၸိုင်ႈတႆး တီႈေၸႈဝဵင်းပၢင်ႇသၢႆး

ႁၢဝ်းၶမ်း April(21) သိုၵ်းမၢၼ်ႈ တပ်ႉၵွင် 418 ၽၢႆႇတႂ်ႈၵုမ်းၵမ် တပ်ႉမ99 ဢၼ်တူင်ႉၼိုင် ၼႂ်းမိူင်းေပႃႈၼၼ်ႉ ၶိုၼ်ႈေလႃႇတိုၵ်း တပ်ႉပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး တပ်ႉၵွင် 180 ၽၢႆႇတႂ်ႈၵုမ်းၵမ် တပ်ႉ ငဝ်ႈသိုၵ်း 999 လႆႈပဵၼ်ပၢင်တိုၵ်းၵၼ် ၼႂ်းဝၼ်းထီႉ 20.04.2019 ႄတႇယၢမ်း 0700 မူင်းၵၢင်ၼႂ် ထိုင်ယၢမ်း 1630 မူင်းၼၼ်ႉ ၽၢႆႇတပ်ႉသိုၵ်းမၢၼ်ႈ ၶိုၼ်းထွႆဢွၵ်ႇၼႂ်းပၢင်တိုၵ်းၵႂႃႇယူႇယဝ်ႉ။ ဝၼ်းထီႉ-21.04.2019 ယၢမ်း0700 မူင်းၵၢင်ၼႂ် တပ်ႉသိုၵ်းမၢၼ်ႈ ဢမ်ႇလႆႈႁူႉမၢႆတပ်ႉ ဢဵၼ်ႁႅင်း 100 ပၢႆ လတ်းၶိုၼ်ႈၸွမ်းသၢႆၼမ်ႉေပႃႈေသ ၶိုၼ်ႈေလႃႇတိုၵ်းတပ်ႉပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈ တႆး ဢၼ်ပၵ်းသဝ်း တီႈလွႆႁူဝ်ဝႃး ၸဵင်ႇၸၢၼ်းဝၼ်းဢွၵ်ႇမိူင်းေပႃႈၼၼ်ႉ ႁၢဝ်ႉႁႅင်းသဵင်ၵွင်ႈယင်းပႆႇယဵၼ်၊ ငဝ်းလၢႆးပၢင်တိုၵ်း ၸၢင်ႈသိုပ်ႇၵႂၢင်ႈၶႂၢင်ယူႇၼႆ ၽူႈမီးၸၼ်ႉေၵႃႉၼိုင်ႈလၢတ်ႈႄၼၼင်ႇၼႆ။ တပ်ႉသိုၵ်းပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP/SSA ၼႆႉ ဝၢႆးသေဢမ်ႇယွမ်းႁပ်ႉ ႁဵတ်းပီႇတုၸိတ်ႉ ပီႊ 2010 ၼီႈၼၼ်ႉ လႆႈၶဝ်ႈပွႆးတိုၵ်းေတႃႇသူႈ သိုၵ်းမၢၼ်ႈမႃးႁၢဝ်ႉႁၢဝ်ႉႁႅင်းေသ ထိုင်မႃး ပီႊ 2012 ၼီႈၼၼ်ႉ လႆႈလူင်းလၢႆးမိုဝ်းၵိုတ်းတိုၵ်း ၸၼ်ႉေၸႈမိူင်းႄလႈၸၼ်ႉမိူင်းႁူမ်ႈတုမ်မႃးတီႈတူၼ်ႈ တီးေသတႃႉ တိုၵ်ႉလႆႈၶဝ်ႈပွႆးတိုၵ်းေတႃႇသူႈ ၸွမ်းသိုၵ်းမၢၼ်ႈ ဢၢၼ်ႇၼပ်ႉႁူဝ်ပၢၵ်ႇပွႆးယူႇယဝ်ႉ။

['ၶၢဝ်ႇ', 'ၵၢၼ်သိုၵ်း']

2019-04-22T06:31:32

https://ssppssa.org/2019/04/%e1%80%95%e1%80%bd%e1%82%86%e1%80%b8%e1%80%9a%e1%81%a2%e1%80%90%e1%80%ba%e1%82%87%e1%81%bc%e1%80%99%e1%80%ba%e1%82%89-%e1%80%9d%e1%80%90%e1%80%ba%e1%82%89%e1%80%99%e1%82%82%e1%80%ba%e1%82%87-%e1%80%90/

ပွႆးယၢတ်ႇၼမ်ႉ ဝတ်ႉမႂ်ႇ တူၼ်ႈယွတ်ႈယႂ်ႇပႆၸီႉၾႃႉ ႁႂ်ႈၵျႃႉမိူင်းၵူၼ်းဢိၵ်ႇမိူင်းၽီ

ႁၢဝ်းၶမ်း(ေဢႇပရိူဝ်ႇ-20 ဝၼ်း) ၸွမ်းၼင်ႇၾိင်ႈၵိူဝ်းယမ် ပုတ်ႉထသႃႇသၼႃႇေသ ပီႈၼွင်ႉဝၢၼ်ႈႁူၵ်း ဢိူင်ႇၽႃႇယႃႉ ၸွမ်းၼင်ႇၵႃႈ ဝၵ်ႉမႃးႁႃလႆႈၼၼ်ႉ ဢွၼ်ၵၼ်ၵေႃႇသၢင်ႈဝတ်ႉမႂ်ႇ၊ ဢိၵ်ႇပႃးတႃႇၼႃႉ ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး ႁဵတ်းပဵၼ်ငဝ်ႈတႃႇၼေသ ေၵႃႇသၢင်ႈယဝ်ႉ ႁဵတ်းပွႆးလူႇတၢၼ်းယၢတ်ႇၼမ်ႉ ယိူင်းၸူး မိူင်းၶမ်းၼိပ်ႉပၢၼ်ႇ။ ဝၼ်းထီႉ-19.04.2019 ၼၼ်ႉ ဢၼ်ပဵၼ် ၸွမ်ႁၢၼ် ၸၢႆးထူး တၢင်တူဝ်ၽူႈၵွၼ်းတပ်ႉလုၵ်ႈတပ်ႉ ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆးေသ ၶဝ်ႈႁူမ်ႈလူႇတၢၼ်း ပွႆးယၢတ်ႇၼမ်ႉဝတ်ႉမႂ်ႇ တီႈ ဝၢၼ်ႈၼႃးႁူၵ်း ယၢမ်းဝၢႆးဝၼ်း (4)မူင်းတၢမ်းၶမ်ႈ ယဝ်ႉတူဝ်ႈလီငၢမ်းယူႇယဝ်ႉ။ ဝတ်ႉမႂ်ႇ ဝၢၼ်ႈၼႃးႁူၵ်းၼႆႉ လႆႈႄတႇေၵႃႇသၢင်ႈမႃး ၼႂ်းပီ2018 ၼီႈ ငဝ်ႈငုၼ်းပႃႇတီႇမႂ်ႇသုင်ၸိုင်ႈ တႆး တပ်ႉသိုၵ်းၸိုင်ႈတႆး ဢိၵ်ႇပႃးၽူႈၵွၼ်းတပ်ႉႄလႈလုၵ်ႈတပ်ႉတင်းသဵင်း ၼႂ်းတပ်ႉၸုမ်းမၢႆ(1) ဢွၼ်ႁူဝ် ၼမ်းၼႃႈလူႇတၢၼ်းငိုၼ်း-67,000,000 ပျႃး၊ ပီႈၼွင်ႉတၵ်ႉၵႃႇၶိုၼ်ႈၵျွင်း သၢမ်ဝၢၼ်ႈ(ဝၢၼ်ႈႁူၵ်း၊ ဝၢၼ်ႈၼမ်ႉဢၢင်ႇ၊ ဝၢၼ်ႈသူမ်ႈၶွၼ်ႈ) လူႇတၢၼ်းငိုၼ်း- 31,341,000 ပျႃး၊ ဢိၵ်ႇပႃးပီႈၼွင်ႉတီႈၸမ်တီႈၵႆ လႆႈႁူမ်ႈၵၼ်လူႇတၢၼ်းေသ ေၵႃႇသၢင်ႈယဝ်ႉတူဝ်ႈ ၼႂ်းၸဝ်ႉပီ ပီ2019 ၼႆႉယူႇယဝ်ႉ။

['ၶၢဝ်ႇ', 'ၶၢဝ်ႇၵူႈလွင်ႈလွင်ႈ']

2019-04-10T19:20:48

https://ssppssa.org/2019/04/%e1%81%bd%e1%80%b0%e1%82%88%e1%80%99%e1%80%ae%e1%80%b8%e1%80%95%e1%80%af%e1%81%bc%e1%80%ba%e1%82%88%e1%81%bd%e1%80%bd%e1%81%bc%e1%80%ba%e1%80%b8%e1%80%95%e1%82%83%e1%82%87%e1%80%90%e1%80%ae%e1%82%87/

ၽူႈမီးပုၼ်ႈၽွၼ်းပႃႇတီႇမႂ်ႇသုင်ၸိုင်ႈတႆး/တပ်ႉသိုၵ်းၸိုင်ႈတႆး ယိုၼ်ႈဢၢပ်ႈပၼ်ပပ်ႉႁဵၼ်းလိၵ်ႈတႆး တီႈလုၵ်ႈႁဵၼ်း

ဝၼ်းထီႉ-10/04/2019 ဝၼ်းထီႉ-10/04/2019 ၼႆႉ ၽူႈၸတ်းၵၢၼ်ၸေႈဝဵင်းမၢႆ(8) ဢွၼ်ႁူဝ်ၵေႃႇမတီႇေၸႊဝဵင်းေသ ယိုၼ်ႈဢၢပ်ႈပၼ် ပပ်ႉႁဵၼ်းလိၵ်ႈတႆး ဢၼ်ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး/တပ်ႉသိုၵ်းၸိုင်ႈတႆး ထုၵ်ႈပၼ်မႃးၼၼ်ႉ ထိုင်ၼႂ်းမိုဝ်းလုၵ်ႈႁဵၼ်း တီႈႁူင်းႁဵၼ်းဝၢၼ်ႈပုင်ႇလႅၼ်း၊ ဢိူင်ႇပုင်ႇလႅၼ်း၊ ေၸႊဝဵင်းသီႇေပႃႉ လီငၢမ်းယူႇယဝ်ႉ။ လုၵ်ႈႁဵၼ်းတီႈႁူင်းႁဵၼ်းဝၢၼ်ႈပုင်ႇလႅၼ်းမီး- ၸၼ်ႉငဝ်ႈ(66)ေၵႃႉ၊ ၸၼ်ႉၼိုင်ႈ(17)ေၵႃႉ၊ ၸၼ်ႉသွင်(7)ေၵႃႉ၊ ၸၼ်ႉသၢမ်(9)ေၵႃႉ၊ ႁူမ်ႈသဵင်ႈ(99)ေၵႃႉႄလႈ ေမႃသွၼ်(4)ေၵႃႉ။ ပပ်ႉႁဵၼ်းလိၵ်ႈတႆးဢၼ်လႆႈထုၵ်ႈပၼ်ၵႂႃႇတီႈလုၵ်ႈႁဵၼ်း- ၸၼ်ႉငဝ်ႈ(8)ပပ်ႉ၊ ၸၼ်ႉၼိုင်ႈ(10)ပပ်ႉ၊ ၸၼ်ႉသွင်(10)ပပ်ႉ၊ ၸၼ်ႉသၢမ်(10)ပပ်ႉ၊ ၸၼ်ႉသီႇ(4)ပပ်ႉ၊ ႁူမ်ႈသဵင်ႈ(45)ပပ်ႉယူႇယဝ်ႉ။ ၵဵဝ်ႇလူၺ်ႈၵၢၼ်ပၢႆးပိင်ႇၺႃႇ၊ ပၢႆးယူႇလီ၊ ၵၢၼ်သႃႇသၼႃႇ၊ ၵၢၼ်တွၼ်ႈလိၼ်ၶိုၼ်ႈယႂ်ႇၵူႈလွင်ႈလွင်ႈ ၸိူဝ်းၼႆႉ ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး/တပ်ႉသိုၵ်းၸိုင်ႈတႆး တိုၼ်းေၵႃႇသၢင်ႈၸွႆႈထႅမ်ပၼ် ေပႃႈႄမႈၵူၼ်းမိူင်းမႃးၵူႈပီႊပီႊယူႇယဝ်ႉ။

['ပၢႆးပိင်ႇၺႃႇ', 'ၶၢဝ်ႇ']

2019-04-01T07:58:41

https://ssppssa.org/2019/04/%e1%80%9d%e1%81%bc%e1%80%ba%e1%80%b8%e1%80%91%e1%80%ae%e1%82%89-31-03-2019-%e1%80%84%e1%80%9d%e1%80%ba%e1%82%88%e1%80%84%e1%80%af%e1%81%bc%e1%80%ba%e1%80%b8%e1%80%95%e1%82%83%e1%82%87%e1%80%90/

ဝၼ်းထီႉ – 31/03/2019 ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး/တပ်ႉသိုၵ်းၸိုင်ႈတႆး လႆႈလွႆးဢၢပ်ႈ ၵူၼ်းမၢတ်ႇၸဵပ်းၽၢႆႇRCSS ထိုင်ေပႃႈႄမႈပီႈၼွင်ႉၶိုၼ်း

ဝၼ်းထီႉ – 21/02/2019 ပႃႇတီႇမႂ်ႇသုင်ၸိုင်ႈတႆး/တပ်ႉသိုၵ်းၸိုင်ႈတႆးလႄႈ RCSS လႆႈပဵၼ် ပၢင်တိုၵ်း ၵၼ်တီႈၸဵင်ႇႁွင်ႇဝၼ်းဢွၵ်ႇဝၢၼ်ႈပၢင်ႇလွၵ်းေသယဝ်ႉ ေၵႃႉပဵၼ်ၸၢႆးငၢၼ်ဝၢၼ်ႈ ၽၢႆႇ RCSS ၸိုဝ်ႈႁွင်ႉၸၢႆးလွတ်ႈ ယူႇဝၢၼ်ႈၶၢႆးသိမ်ႇ၊ ဢိူင်ႇၼွင်ၵႂၢင် ထုင်ႉပုင်ႇဝူဝ်း၊ ေၸႊဝဵင်း ၵျွၵ်ႉႄမးၼႆႉ လႆႈတၢင်းမၢတ်ႇၸဵပ်းယဝ်ႉ ထုၵ်ႇပွႆႇၽႃႈဝႆႉၼႂ်းပၢင်တိုၵ်းေသ သၢႆသိုၵ်းၽၢႆႇပႃႇတီႇမႂ်ႇသုင်ၸိုင်ႈတႆး/ တပ်ႉသိုၵ်းၸိုင်ႈတႆး ၸင်ႇလႆႈဢဝ်မႃးယူတ်းယႃပၼ်တီႈ ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး ယူႇယဝ်ႉ။ ဝၼ်းထီႉ – 31/03/2019 ၼႆႉ ေၵႃႉပဵၼ်ၸၢႆးငၢၼ်ဝၢၼ်ႈၽူႈႁၢပ်ႇၵၢၼ်RCSS ၸၢႆးလွတ်ႈၼႆႉ မၢတ်ႇၸဵပ်း တီႈတိၼ်ၽၢႆႇသၢႆႉႄလႈ လႆႈဢဝ်မႃးယူတ်းယႃတီႈငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး/တပ်ႉသိုၵ်း ၸိုင်ႈတႆး လႆႈၶၢဝ်းတၢင်းလိူၼ်ပၢႆေသ ယွၼ်ႉတၢင်းၸဵပ်းမၢတ်ႇၶႅၼ်းလီယဝ်ႉႄလႈ ၸင်ႇလႆႈဢၢပ်ႈထိုင် ေပႃႈႄမႈပီႈၼွင်ႉမၼ်းၸၢႆးၵႂႃႇလီငၢမ်းယူႇယဝ်ႉ။

['ၵၢၼ်သိုၵ်း', 'ၶၢဝ်ႇ']

2018-12-27T19:27:13

https://ssppssa.org/2018/12/%e1%81%b6%e1%80%bd%e1%80%84%e1%80%ba%e1%82%87%e1%81%b8%e1%80%ae%e1%82%87%e1%80%a2%e1%80%9d%e1%80%ba%e1%81%b6%e1%80%ad%e1%80%af%e1%81%bc%e1%80%ba%e1%80%b8%e1%81%b8%e1%80%ad%e1%80%af%e1%80%84%e1%80%ba/

ၶွင်ႇၸီႇဢဝ်ၶိုၼ်းၸိုင်ႈတႆး(RCSS) ႁူမ်ႈမိုဝ်းၵၼ်တင်းသိုၵ်းမၢၼ်ႈေသ ပူၼ်ႉပႅၼ်ၼႃႈတီႈ ၶဝ်ႈေလႃႇတိုၵ်း တပ်ႉပၢင်သဝ်း ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/ SSA)

By သႅင်ၸိုင်ႈ December 27,2018 ၼႂ်းဝၼ်းတီႈလိူၼ်တီႇၸိမ်ႇပိူဝ်ႇ 26 ဝၼ်းၼၼ်ႉ ေၵႃႉသိုၵ်းေၵႃႉႁၢၼ် ၶွင်ႇၸီႇဢဝ်ၶိုၼ်းၸိုင်ႈတႆး (RCSS) ၸိူဝ်းလႆႈႁပ်ႉေၶႃႈပူင်တီႈၸဝ်ႈယွတ်ႈသိုၵ်းေသ ၶိုၼ်ႈမႃးၼႃႈတီႈမိူင်းတႆးပွတ်းႁွင်ႇၼၼ်ႉ လႆႈ ပိၼ်ႇပႅင်ႈႁူမ်ႈမိုဝ်းၵၼ်တင်း တပ်ႉသိုၵ်းမၢၼ်ႈ ၶမယမၢႆ(505)ၼမ်ႉလၼ်ႈ ၶဝ်ႈေလႃႇတိုၵ်းပႃႇတီႇ မႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/ SSA)ႁၢဝ်ႉႁႅင်းလၢႆတီႈလၢႆတၢင်းႄလႈ ႁဵတ်းႁႂ်ႈၵူၼ်းမိူင်း လႆႈတိုၼ်ႇသၢၼ်ႈၵူဝ်ေႁ ႁၢမ်းၵၢၼ်ပၢႆႈေၽး ဝႃႈၼႆ။ ၶွင်ႇၸီႇဢဝ်ၶိုၼ်းၸိုင်ႈတႆး(RCSS) ဢၼ်ႁူမ်ႈမိုဝ်းၵၼ်တင်းတပ်ႉမၢၼ်ႈၼၼ်ႉ လႆႈၽႅၼ်ၸတ်းသိုၵ်း ႁဵတ်းပဵၼ်ငႃးသိုၵ်းလူင်(2)ငႃးေသ ၶဝ်ႈေလႃႇတိုၵ်းပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/ SSA) တပ်ႉၸုမ်းမၢႆ(797)ဢၼ်ပၵ်းသဝ်းဝႆႉ တီႈႁိမ်းဝၢၼ်ႈၶၢႆးသိမ်ႇ၊ ဢိူင်ႇမိူင်းတုင် ေၸႈဝဵင်းသီႇေပႃႉ ႄလႈ တပ်ႉၸုမ်းမၢႆ(738)ဢၼ်ပၵ်းသဝ်းဝႆႉ တီႈဝၢၼ်ႈသူမ်ႈပွျင်ႈ၊ ၼွင်သီး ဢိူင်ႇမိူင်းၼၢင်း ေၸႈဝဵင်းေၵး သီးၸိူဝ်းၼႆႉ ၼႆယဝ်ႉ။ ပွတ်းတွၼ်ႈ ဢိူင်ႇၼႃးမၢၵ်ႇေၶႃၼႆႉ ဢဵၼ်ႁႅင်းသိုၵ်းၶွင်ႇၸီႇဢဝ်ၶိုၼ်းၸိုင်ႈတႆး (RCSS)မီးမွၵ်ႈ (500)ေၵႃႉပၢႆၼၼ်ႉ လႆႈႁူမ်ႈမိုဝ်းၵၼ်တင်းတပ်ႉသိုၵ်းမၢၼ်ႈေသ တူင်ႉၼိုင်ၼႆယဝ်ႉ။ ၼႂ်းဝၼ်းတီႈမိူဝ်ႈဝႃးၼႆႉၼင်ႇၵဝ်ႇ တပ်ႉၶွင်ႇၸီႇဢဝ်ၶိုၼ်းၸိုင်ႈတႆး(RCSS) ဢၼ်ပူၼ်ႉပႅၼ်ၼႃႈတီႈ ၶဝ်ႈမႃးၼႂ်းဝၢၼ်ႈတူၼ်ႈၵႅင်းၼၼ်ႉ လႆႈမႃးႁႅမ်တၢႆဢဝ်ၵိၼ်ၵႂၢႆးၵူၼ်းမိူင်းေသ လွၵ်ႇငိူတ်ႈထႅင်ႈဝႃႈ “ ေပႃး ၸုမ်းၶူဝ်းၶဵဝ်မႃးႄတႉ သူဢမ်ႇၵူဝ် သူဢွၼ်ၵၼ်ၵမ်ႉထႅမ်၊ ေပႃးၶူဝ်းလၢႆးမႃးၸမ်ႉ သူဢွၼ်ၵၼ်ၵူဝ် ဢွၼ်ၵၼ်ပၢႆႈ” ဝႃႈၼႆ။ ၼႂ်းဝၼ်းတီႈလိူၼ်တီႇၸဵမ်ႇပိူဝ်ႇ 27 ဝၼ်း ယၢမ်း 10:55 မူင်းၼႆႉေၵႃႈ တပ်ႉၶွင်ႇၸီႇဢဝ်ၶိုၼ်းၸိုင်ႈ တႆး(RCSS)မီးၽႅၼ်ၵၢၼ်ယိူင်းဢၢၼ်းလုၵ်ႉတီႈၵွင်းႁုင်း ၽၢႆႇတူၵ်းတၢင်းၵႃးလူင်ေသ ၶၢမ်ႈမႃးၽၢႆႇ ဢွၵ်ႇတၢင်းၵႃးလူင် ၼႆယဝ်ႉ။ လွင်ႈဢၼ်တပ်ႉၶွင်ႇၸီႇဢဝ်ၶိုၼ်းၸိိုင်ႈတႆး(RCSS) ၶဝ်ႈေလႃႇတိုၵ်း ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်း ၸိုင်ႈတႆး(SSPP/ SSA)ၼႆႉေၵႃႈ မီးမႃးလၢႆပွၵ်ႈလၢႆၵမ်း လၢႆတီႈလၢႆတၢင်းယဝ်ႉ။ မိူၼ်ၼင်ႇ ပွတ်းဝၢၼ်ႈ ပၢင်လူင်၊ ဝၢၼ်ႈၸၢမ်၊ မိူင်းမူႉ ေၸႈဝဵင်းၼမ်ႉတူႈၸိူဝ်းၼႆႉႄလႈသင် ပူၼ်ႉမႃးၼႂ်းဝၼ်းတီႈ 24.12.2018 ေတႃႇထိုင် ဝၼ်းတီႈ 25.12.2018 ၸိူဝ်းၼႆႉေၵႃႈ လႆႈႁူမ်ႈၵၼ်တင်းတပ်ႉသိုၵ်းမၢၼ်ႈေသ ၶဝ်ႈေလႃႇ တိုၵ်းတပ်ႉပၢင်သဝ်း(SSPP/SSA) တီႈဝၢၼ်ႈတူၼ်ႈၵႅင်း၊ ၶၢႆးႁဵဝ်း၊ ၵဵတ်းၽူၼ် ဢိူင်ႇၼႃးမၢၵ်ႇေၶႃ ေၸႈဝဵင်းသီႇေပႃႉ ၸိူဝ်းၼႆႉေသဢမ်ႇၵႃး ၼႂ်းဝၼ်းတီႈ 26.12.2018 ယၢမ်းဝၢႆးဝၼ်း (1:15)မူင်းၼၼ်ႉ ေၵႃႈ လုၵ်ႉၽၢႆႇတူၵ်းတၢင်းၵႃး မိူင်းၼွင် – ေၵးသီး ၶၢမ်ႈမႃးၽၢႆႇဢွၵ်ႇၼွင်သွမ်းေသ မႃးေလႃႈတိုၵ်း တပ်ႉပၢင်သဝ်း တပ်ႉၸုမ်းမၢႆ(987) ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆးယူႇယဝ်ႉ။

['ၶၢဝ်ႇ', 'ၵၢၼ်သိုၵ်း']

2018-12-06T09:45:48

https://ssppssa.org/2018/12/%e1%80%95%e1%82%83%e1%82%87%e1%80%90%e1%80%ae%e1%82%87%e1%80%99%e1%82%82%e1%80%ba%e1%82%87%e1%80%9e%e1%80%af%e1%80%84%e1%80%ba%e1%81%b8%e1%80%ad%e1%80%af%e1%80%84%e1%80%ba%e1%82%88%e1%80%90%e1%82%86-2/

ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/ SSA)ၶိုင်သၢင်ႈၸတ်းႁဵတ်း ပၢင်ႁူမ်ၸူမ်းယုၵ်ႉယွင်ႈဢဝ်ၵုင်ႇမုၼ် ဝၼ်းၽူႈႁတ်းႁၢၼ်လုၵ်ႉၽိုၼ်ႉ

By သႅင်ၸိုင်ႈ December 5,2018 ၼႂ်းဝၼ်းတီႈလိူၼ်တီႇၸိမ်ႇပႃႇ 5 ဝၼ်း ပီႊ 2018 ၼီႊၼႆႉ ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး (SSPP/ SSA) ၸတ်းႁဵတ်းပၢင်ႁူမ်ၸူမ်းယုၵ်ႉယွင်ႈဢဝ်ၵုင်ႇမုၼ် ဝၼ်းၽူႈႁတ်းႁၢၼ်လုၵ်ႉၽိုၼ်ႉ ဢွင်ႈတီႈႁူင်းေႁႃးလူင်ၼွင်ငိုၼ်း ငဝ်ႈငုၼ်းပႃႇတီႇမႂ်ႇသုင်ၸုိင်ႈတႆး၊ တပ်ႉသိုၵ်းၸိုင်ႈတႆး ဝၢၼ်ႈႁႆးေသ ၽူႈၶိုၼ်ႈႁွတ်ႈႁူမ်ႈသဵင်ႈမီး(307)ေၵႃႉပၢႆပၢႆ ဝႃႈၼႆ။ ၸွမ်သိုၵ်းလူင် သိူဝ်ထႅၼ်ႈ ၶူၼ်ႉၶႆႈႄၼ ပိုၼ်းၵႅပ်ႈ ၽူႈႁတ်းႁၢၼ်လုၵ်ႉၽိုၼ်ႉ ၸိူဝ်းဢၼ်လႆႈလူႇၼိူဝ်ႉ လိူတ်ႈသၢႆၸႂ်ၵႂႃႇ ပုၼ်ႈပၢင်ႈၸိူဝ်ႉၸၢတ်ႈႄလႈ ဝၢၼ်ႈမိူင်းၼင်ႇၼႆ။ “ လၢႆးလုၵ်ႉၽိုၼ်ႉၵႅတ်ႇႄၶဢဝ်ၶိုၼ်းမိူင်းၸိုင်ႈတႆးႁဝ်းၶႃႈၼႆႉ ေတႇပဵၼ်မီးမႃး မိူဝ်ႈပီႈ 1958 ၼီႈ။ ၵၢၼ် သိုၵ်းၼႆႉ ပဵၼ်ၵၢၼ်ပၢႆးမိူင်း ဢၼ်ဢွၵ်ႇလိူတ်ႈ၊ ၵၢၼ်ပၢႆးမိူင်းၸမ်ႉ ပဵၼ်ၵၢၼ်သိုၵ်း ဢၼ်ဢမ်ႇဢွၵ်ႇ လိူတ်ႈ။ ဢၼ်ႁဝ်းၶႃႈလႆႈၸတ်းႁဵတ်းပၢင်ယုၵ်ႉယွင်ႈဢဝ်ၵုင်ႇမုၼ်ၽူႈႁတ်းႁၢၼ်ၼႆႉေၵႃႈ ဢမ်ႇၸႂ်ႈဝႃႈ ယိူင်းၸူးၸဝ်ႈသိူဝ်ၶၼ်ႇ(ၸဝ်ႈဢုင်းပွင်ႇ)ေၵႃႉလဵဝ်။ ၽူႈႁတ်းႁၢၼ်လုၵ်ႉၽိုၼ်ႉဢၼ်ဝႃႈၼႆႉ ပႃးၸဵမ် ေၵႃႉသိုၵ်းေၵႃႉႁၢၼ်ၸိူဝ်းယိပ်းၵွင်ႈၵၢင်ႇႄလႈ ေပႃႈႄမႈၵူၼ်းမိူင်း ၸိူဝ်းဢဝ်တူဝ်ၸႂ် သွင်ပိူင်ႁဵတ်းပဵၼ် တမ်ႇတိူင်းေသ လႆႈၶၢမ်ႇတင်းသိုၵ်းမၢၼ်ႈၶဝ် ၶႃႈႁႅမ်တၢႆၼၼ်ႉယဝ်ႉ။ ဝၼ်းလၢႆးလုၵ်ႉၽုိၼ်ႉၼႆႉ တၢင်တူဝ်ေၵႃႉသိုၵ်းေၵႃႉႁၢၼ်ႄလႈ ေပႃႈႄမႈၵူၼ်းမိူင်း ၸိူဝ်းပဵၼ်ၽူႈႁတ်းႁၢၼ်ၼၼ်ႉယဝ်ႉ။ ႁဝ်းၶႃႈ လူဝ်ႇလႆႈဢွၼ်ၵၼ်ၶတ်းၸႂ် ႁဵတ်းသၢင်ႈၵႂႃႇၸွမ်း ၼင်ႇၵၢင်ၸႂ်ၽူႈႁတ်းႁၢၼ် ၸိူဝ်းဢၼ်လႆႈတူၵ်းသုမ်း ၵႂႃႇၼၼ်ႉ တဵမ်တဵမ်ထူၼ်ႈထူၼ်ႈ။ ” ၼႆယဝ်ႉ။ ၶၢဝ်းယၢမ်း 8:53 မူင်းၼၼ်ႉေၵႃႈ ၸွမ်သိုၵ်း ၶိူဝ်းတႆး လႆႈယိုပ်ႈမွပ်ႈပၼ်ၶႅပ်း ဝႂ်ယုၵ်ႉယွင်ႈၶိုၼ်ႈၸၼ်ႉ သိုၵ်း ၽူႈပွင်ၵၢၼ်သိုၵ်း ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/ SSA) ၸွမ်ႁၢၼ် ၶိၼ်ႇ မိၼ်ႇ ၶိုၼ်ႈပဵၼ် ၸၼ်ႉၸွမ်သိုၵ်းၵႂႃႇ ၼႆယဝ်ႉ။ သိုပ်ႇၼၼ်ႉ ၸွမ်ႁၢၼ် သၢႆၾႃႉ မွၵ်ႇလၢတ်ႈေၶႃႈၵႂၢမ်းလူပ်းလင် ပၢင်ႁူမ်ၸူမ်းယုၵ်ႉယွင်ႈဢဝ်ၵုင်ႇမုၼ် ဝၼ်းၽူႈႁတ်းႁၢၼ်လုၵ်ႉၽိုၼ်ႉ ၵႂႃႇၼင်ႇၼႆယဝ်ႉ။ “ဝၼ်းမိူဝ်ႈၼႆႉ ပဵၼ်ဝၼ်းၽူႈႁတ်းႁၢၼ်လုၵ်ႉၽိုၼ်ႉေၵႃႈဝႃႈ ပဵၼ်ဝၼ်းဢၼ်ၽၢႆႇဢုပ်ႉပိူင်ႇႁဝ်းၶႃႈ လူင်းလိုဝ်ႈပၢင်သွၼ် ၵၢၼ်မိူင်း၊ ၵၢၼ်ဢုပ်ႉပိူင်ႇ၊ ၵၢၼ်လုမ်း ဢၼ်လႆႈေတႇပိုတ်ႇၽုၺ်ႇမႃး ၼႂ်းဝၼ်းတီႈ လိူၼ်သႅပ်ႉတိၼ်ႇပႃႇ 29 ဝၼ်း ေတႃႇထိုင် လိူၼ်တီႇၸိမ်ႇပႃႇ 5 ဝၼ်း ၶၢဝ်းတၢင်းႁိုင်(3)လိူၼ်ၼၼ်ႉ ယဝ်ႉ။ ဝၢႆးလင်ပၢင်ၵုမ်ႁူဝ်ႁုပ်ႈပီႈ ပီႊ 2018 ၼီႊၼႆႉ ၽၢႆႇဢုပ်ႉပိူင်ႇႁဝ်းၶႃႈ ေတသိုပ်ႇေၽႃႇၼမ်ႉႄၼ တူဝ်လၢႆးၵၢၼ်ဢုပ်ႉပိူင်ႇၵႂႃႇ ၼႂ်း 10 ေၸႈတွၼ်ႈႄလႈ 29 ေၸႈဝဵင်းၵႂႃႇ။ ပၢင်လဵပ်ႈႁဵၼ်းၵၢၼ်မိူင်း၊ ၵၢၼ်ဢုပ်ႉပိူင်ႇႄလႈ ၵၢၼ်လုမ်းၼႆႉေၵႃႈ ေတသိုပ်ႇမီးၵႂႃႇထႅင်ႈလၢႆပွၵ်ႈလၢႆၵမ်းယူႇ” ၼႆယဝ်ႉ။

['ၵၢၼ်သိုၵ်း', 'ၶၢဝ်ႇ']

2018-12-02T16:13:17

https://ssppssa.org/2018/12/%e1%80%84%e1%80%9d%e1%80%ba%e1%82%88%e1%80%84%e1%80%af%e1%81%bc%e1%80%ba%e1%80%b8%e1%80%95%e1%82%83%e1%82%87%e1%80%90%e1%80%ae%e1%82%87%e1%80%99%e1%82%82%e1%80%ba%e1%82%87%e1%80%9e%e1%80%af%e1%80%84/

ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး (SSPP)ၸတ်းႁဵတ်းပၢင်ၵုမ်လူင်ၵွၼ်ႇ ၵရႅတ်ႉ ပွၵ်ႈၵမ်း(4)

By.သႅင်ၸိုင်ႈ December 2, 2018 ၼႂ်းဝၼ်းတီႈလိူၼ်ၼူဝ်ႇဝႅမ်ႇပႃႇ 28 ဝၼ်း ပီႊ 2018 ၼီႊ ေတႃႇထုိင် လိူၼ်တီႇၸိမ်ႇပိူဝ်ႇ 2 ဝၼ်း ပီႊ 2018 ၼီႈၼၼ်ႉ ပႃႇတီႇမႂ်ႇသုင်ၸိုင်ႈတႆး(SSPP) လႆႈၸတ်းႁဵတ်းပၢင်ၵုမ် လူင်ၵွၼ်ႇၵရႅတ်ႉ ၵမ်းထူၼ်ႈ (4) ဢွင်ႈတီႈႁူင်းေႁႃးလူင်ၼွင်ငိုၼ်း ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး ဝၢၼ်ႈႁႆး ဝႃႈၼႆ။ ပၢင်ၵုမ်လူင်ၵွၼ်ႇၵရႅတ်ႇ ပႃႇတီႇမႂ်ႇသုင်ၸိုင်ႈတႆး ၵမ်းထူၼ်ႈ(4)ၼၼ်ႉ လႆႈၸတ်းႁဵတ်းၵႂႃႇ ၶၢဝ်းတၢင်း ႁိုင်(3)ဝၼ်းေသ ၶၢဝ်းယၢမ်းပၢင်ၵုမ်ၸမ်ႉ ၵၢင်ၼႂ် 9:00 မူင်း ေတႃႇထိုင် ဝၢႆးဝၼ်း 5:00 မူင်း ၼႆယဝ်ႉ။ ေပႃႈႄမႈၵူၼ်းမိူင်း ဢိၵ်ႇသိုၵ်းႁၢၼ်ေတႃႇၽူႈမီးၸၼ်ႉ ၸိူဝ်းၶိုၼ်ႈႁွတ်ႈပၢင်ၵုမ် ႁူမ်ႈသဵင်ႈမီး(350)ေၵႃႉ ပၢႆပၢႆ။ ၸွမ်သိုၵ်းလူင် သိူဝ်ထႅၼ်ႈ မွၵ်ႈလၢတ်ႈေၶႃႈၵႂၢမ်းပိုတ်ႇပၢင်ၵုမ်ေသ ၶူၼ်ႉၶႆႈ ႄၼသိုၵ်ႈပိုၼ်း ဢၼ်လႆႈ ေၵႃႇတင်ႈပဵၼ်မႃး ပႃႇတီႇမႂ်ႇသုင်ၸိုင်ႈတႆး(SSPP)ၵႂႃႇယူႇ။ “ လၢႆးလုၵ်ႉၽိုၼ်ႉၸိုင်ႈတႆးၼႆႉ ေၵႃႇတင်ႈမီးမႃး ၸဵမ်မိူဝ်ႈ 1958 ၼႆေသတႃႉ ႁဝ်းၶႃႈဢမ်ႇလႆႈေၵႃႇ တင်ႈပႃႇတီႇၵိုၵ်းႁွမ်းၸွမ်းမႃး။ ထိုင်မႃးၼႂ်းပီႊ 1964 လိူၼ်ေဢႇပီႇ(25)ဝၼ်း မႅၼ်ႈမိူဝ်ႈၸဝ်ႈႄမႈ ၼၢင်းႁိူၼ်းၶမ်း လႆႈဢွၼ်ႁူဝ် ေၵႃႇတင်ႈပဵၼ်မႃး တပ်ႉသိုၵ်းၸိုင်ႈတႆး(SSA)ၼၼ်ႉေၵႃႈ ဢမ်ႇလႆႈေၵႃႇ တင်ႈပႃႇတီႇ။ ထိုင်မႃး ပီႊ 1971 ၼီႊ လိူၼ်ေဢႃးၵၢတ်ႉ(16)ဝၼ်းၼၼ်ႉ ၸဝ်ႈသိူဝ်ဝၢႆႇ ၸင်ႇလႆႈဢွၼ် ႁူဝ်ၼၢမ်းၼႃႈေသ ေၵႃႇတင်ႈပႃႇတီႇမႂ်ႇသုင်ၸိုင်ႈတႆး(Shan State Progress Party) တီႈဝၢၼ်ႈပဵင်း ၶုမ်ႇပၢင် ႁိမ်းသၢပ်ႇၼမ်ႉပၢင် ၸိုင်ႈတႆးပွတ်းၵၢင်မႃး။ မိူဝ်ႈပၢၼ်ၼၼ်ႉ ဢိင်ၼိူဝ်ငဝ်းလၢႆးၵူႊပိူင်ပိူင်ေသ ပၢင်ၵုမ်လူင်ၵွၼ်ႇၵရႅတ်ႉ ပႃႇတီႇမႂ်ႇသုင်ၸိုင်ႈတႆး ပွၵ်ႈၵမ်း(1)ႄလႈ ပွၵ်ႈၵမ်း(2)ေၵႃႈ ဢမ်ႇလႆႈႁဵတ်း သၢင်ႈမႃးလီလီ။ ပီႊ 1983 ၼီႊၼၼ်ႉ ၸဝ်ႈသိူဝ်ၼုမ်ႇ လႆႈသဵင်ႈၵၢမ်ႇၵႂႃႇႄလႈ ပၢင်ၵုမ်ၵွၼ်ႇၵရႅတ်ႉ ပႃႇတီႇမႂ်ႇသုင်ၸိုင်ႈတႆးေၵႃႈ လႆႈၸတ်းႁဵတ်းၵႂႃႇ ၼႂ်းထိူၼ်ႇ ၼႂ်းၶိူဝ်း ၸွမ်းၼင်ႇငဝ်းလၢႆးၽၢၼ်ႇပွင်ပဵၼ် ၵႂႃႇ။ ထိုင်မႃးပီႊ 2010 ၼီႊၼၼ်ႉေၵႃႈ လူင်ပွင်ၸိုင်ႈ သိုၵ်းမၢၼ်ႈၶဝ် ဢဝ်လွၵ်းလၢႆးၵူႊပိူင်ပိူင်ေသ ႁိပ်ႇငႅၼ်းဢီးသူၼ်း ႁႂ်ႈပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်း ၸိုင်ႈတႆး(SSPP/ SSA) ဝၢင်းၶိူင်ႈ ႁဵတ်းတပ်ႉ ပႂ်ႉလႅၼ်လိၼ်ၼႆယူႇ။ ၵွပ်ႈၼၼ်ႄလႈ ထိုင်မႃးၼႂ်းပီႊ 2012 ၼီႊ ၼၼ်ႉ ၸင်ႇလႆႈႁဵတ်းပဵၼ် ပၢင်ၵုမ်ၵွၼ်ႇၵရႅတ်ႉ ပႃႇတီႇမႂ်ႇသုင်ၸိုင်ႈတႆး ပွၵ်ႈၵမ်း(3)ၵႂႃႇ ၼႂ်းႄၵႈငဝ်းလၢႆးယၢပ်ႇၽိုတ်ႇၵပ်ႉၵိၼ်း ၼၼ်ႉယူႇ။ ၵွပ်ႈၼၼ်ႄလႈ ထိုင်မႃးၼႂ်းပီႊ 2018 ၼီႊၼႆႉၸင်ႇ လႆႈၸတ်း ႁဵတ်းပၢင်ၵုမ်ၵွၼ်ႇၵရႅတ်ႉ ပႃႇတီႇမႂ်ႇသုင်ၸိုင်ႈတႆး ပွၵ်ႈၵမ်း(4) ၵႂႃႇ လီငၢမ်းယူႇ” ၼႆယဝ်ႉ။ ဝၼ်းတီႈလိူၼ်တီႇၸိမ်ႇပႃႇ 1 ဝၼ်း ပီႊ 2018 ၼီႊ ယၢမ်းၵၢင်ၼႂ် 9:15 မူင်း ထိုင် ဝၢႆးဝၼ်း 3:15 မူင်းၼၼ်ႉ ၸွမ်သိုၵ်းလူင် သိူဝ်ထႅၼ်ႈ လႆႈဢွၼ်ႁူဝ် ေၵႃႇမသိၼ်ႇလိူၵ်ႈတင်ႈ(34)ေၵႃႉေသ ၸတ်း သၢင်ႈၶိုင်ပွင်ပၢင်လိူၵ်ႈတင်ႈၵႂႃႇ ၼႆယဝ်ႉ။ ၼႂ်းပၢင်လိူၵ်ႈတင်ႈၼၼ်ႉ ၽူႈၶဝ်ႈပႃႇတီႇ ဢိၵ်ႇၵူၼ်းမူိင်းႄလႈ သိုၵ်းႁၢၼ်ေတႃႇၽူႈမီးၸၼ်ႉ ၸိူဝ်းမီး သုၼ်ႇပၼ်ၶႅပ်းၵၢင်ၸႂ်မီး(329)ေၵႃႉ၊ ၼႂ်းၽူႈၶၢမ်ႇလိူၵ်ႈတင်ႈမီး(66)ေၵႃႉၼၼ်ႉ ၶိုၼ်းလိူၵ်ႈတင်ႈလႆႈ ေၵႃႇမတီႇငဝ်ႈငုၼ်းမႂ်ႇ(29)ေၵႃႉႄလႈ ၵႅမ်ေၵႃႇမတီႇငဝ်ႈငုၼ်းမႂ်ႇ(7)ေၵႃႉ ႁူမ်ႈသဵင်ႈ(36)ေၵႃႉ ဝႃႈၼႆ။ ၶႅပ်းၵၢင်ၸႂ်ၸိူဝ်းလိူၵ်ႈတင်ႈလႆႈ ႁူမ်ႈသဵင်ႈမီး(329)ၶႅပ်းေသ ၶႅပ်းၵၢင်ၸႂ်ဢၼ်ၶဝ်ႈတၢင်းၵၢၼ် မီး (305) ၶႅပ်း၊ ၶႅပ်းၵၢင်ၸႂ်ဢၼ်ထုၵ်ႇပၢၵ်ႈပႅတ်ႈ မီး(24)ၶႅပ်း ၼႆယဝ်ႉ။ ၼႂ်းဝၼ်းတီႈလိူၼ်တီႇၸိမ်ႇပႃႇ 2 ဝၼ်း ပီႊ 2018 ၼီႊ ယၢမ်းၵၢင်ၼႂ် 9:19 မူင်း ေတႃႇထိုင် 9:24 မူင်း ၼၼ်ႉ ၸွမ်သိုၵ်းလူင် သိူဝ်ထႅၼ်ႈ ေၵႃႉပဵၼ်ၽူႈၼင်ႈၸိုင်ႈပၢင်ၵုမ်ႄလႈ ၽူႈဢွၼ်ႁူဝ်ေၵႃႇမသိၼ်ႇလိူၵ်ႈ တင်ႈ လႆႈႁပ်ႉပုၼ်ႈၽွၼ်း လူႇဢၢၼ်ႇႄၼ မၢႆဝၢၵ်ႈၶႅပ်းၵၢင်ၸႂ် ၽူႈၶၢမ်ႇလိူၵ်ႈတင်ႈ(66)ေၵႃႉေသ လႆႈဢွၼ်ႁူဝ်ေၵႃႇမတီႇငဝ်ႈငုၼ်းမႂ်ႇႄလႈ ၵႅမ်ေၵႃႇမတီႇငဝ်ႈငုၼ်းမႂ်ႇ ႁူမ်ႈ(36)ေၵႃႉ တိူင်ႇၵၢဝ်ႇၵတိ သတ်ႉၸႃႇ ေၶႃႈၵိၼ်ၵႅၼ်ႇတိုဝ်းၵမ်ပႃႇတီႇမႂ်ႇသုင်ၸိုင်ႈတႆး(SSPP)ယဝ်ႉ မွပ်ႈဢၢပ်ႈပၼ်ပုၼ်ႈၽွၼ်းၼႃႈ ၵၢၼ်တမ်ႈ တီႈၽူႈမီးပုၼ်ႈၽွၼ်းထၢၼ်ႈသုင်(36)ေၵႃႉ ဢၼ်ၸွမ်သိုၵ်းလူင် ပၢင်ႇၾႃႉ ၶိုၼ်ႈပဵၼ် ႁူဝ်ပဝ်ႈ ၼၼ်ႉ ၼႆယဝ်ႉ။ ၶၢဝ်းယၢမ်း 9:35 မူင်း ေတႃႇထိုင် ၶၢဝ်းယၢမ်း မူင်းၼၼ်ႉ ၸွမ်သိုၵ်းလူင် သိူဝ်ထႅၼ်ႈ လႆႈဢွၼ်ႁူဝ် ေၵႃႇ မတီႇငဝ်ႈငုၼ်းမႂ်ႇ(29)ေၵႃႉႄလႈ ၵႅမ်ေၵႃႇမတီႇငဝ်ႈငုၼ်းမႂ်ႇ(7)ေၵႃႉ သိုပ်ႇႁဵတ်းသၢင်ႈပၢင်ၵုမ်ေၵႃႇမတီႇ ငဝ်ႈငုၼ်းေသ ၸႅၵ်ႇမႅင်ႇၼႃႈၵၢၼ်ပုၼ်ႈၽွၼ်း တမ်ႈတီႈေၵႃႇမတီႇငဝ်ႈငုၼ်းမႂ်ႇ(29)ေၵႃႉႄလႈ ၵႅမ်ေၵႃႇ မတီႇငဝ်ႈငုၼ်းမႂ်ႇ(7)ေၵႃႉ ႁၢပ်ႇႁၢမ်ႁဵတ်းသၢင်ႈၵႂႃႇ တႃႇေၽႃႇၼမ်ႉႄၼတူဝ် ပိူင်ၵၢၼ်၊ လၢႆးၵၢၼ်ပႃႇတီႇ မႂ်ႇသုင်ၸိုင်ႈတႆးၼၼ်ႉၵႂႃႇ ၼႆယဝ်ꨵ။

['ၶၢဝ်ႇ', 'ၵၢၼ်မိူင်း']

2018-11-23T18:00:10

https://ssppssa.org/2018/11/%e1%80%90%e1%80%95%e1%80%ba%e1%82%89%e1%80%9e%e1%80%ad%e1%80%af%e1%81%b5%e1%80%ba%e1%80%b8%e1%81%b6%e1%80%bd%e1%80%84%e1%80%ba%e1%82%87%e1%81%b8%e1%80%ae%e1%82%87%e1%80%a2%e1%80%9d%e1%80%ba%e1%81%b6/

တပ်ႉသိုၵ်းၶွင်ႇၸီႇဢဝ်ၶိုၼ်းၸိုင်ႈတႆး လေႃႇတိုၵ်းတပ်ႉသိုၵ်းပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈ တႆး

2018 November (23) ႁိူၼ်းၶႃး ဝၼ်းထီႉ-23.11.2018 ယၢမ်းၵၢင်ၼႂ် 5:30မူင်းၼၼ်ႉ ၸုမ်းသိုၵ်း ၶွင်ႇၸီႇဢဝ်ၶိုၼ်းၸိုင်ႈ တႆဢဝ်တိုဝ်ႉတၢင်းလီသေ ၶၢမ်ႈတၢင်းၵႃးၼမ်ႉလၼ်ႈ သီႇပေႃႉ ၶဝ်ႈလေႃႇတိုၵ်း တပ်ႉသိုၵ်းပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး တီႈဝၢၼ်ႈၼႃးလေႃႉ ၼႂ်းဢိူင်ႇသီႇထွၵ်ႈ ၸေႈဝဵင်းသီႇပေႃႉ ၸိုင်ႈတႆးပွတ်းႁွင်ႇ ႁဵတ်းႁႂ်ႈၵူၼ်းမိူင်းတၢႆ(3)ၵေႃႉ မၢတ်ႇၸဵပ်း(4)ၵေႃႉ။ ၸွမ်းၼင်ႇၸႅၼ်ႇပဵၼ်ၼႆႉ တပ်ႉသိုၵ်းၶွင်ႇၸီႇဢဝ်ၶိုၼ်းၸိုင်ႈတႆး လုၵ်ႉတၢင်းဝၢၼ်ႈၵဵတ်းၾူၼ် ဢဵၼ်ႁႅင်း 60 ၽႄႁဵတ်းငႃးသိုၵ်း 2 ငႃးသေ ၶဝ်ႈလေႃႇတိုၵ်း တပ်ႉသိုၵ်းပႃႇတီႇမႂ်ႇသုင်ၸိုင်ႈတႆး တပ်ႉ သိုၵ်းၸိုင်ႈတႆး ဢၼ်ၶုၼ်သိုၵ်း ၸၢႆးသူႉ ဢွၼ်ႁူဝ် ၵိုတ်းလိုဝ်ႈဝႆႉတီႈဝၢၼ်ႈၼႃးလေႃႉၼၼ်ႉ မိူဝ်ႈငႃး သိုၵ်းၶွင်ႇၸီႇဢဝ်ၶိုၼ်းၸိုင်ႈတႆး ႁွတ်ႈၽႅဝ်ႁိမ်းဝၢၼ်ႈလေႃႉၼၼ်ႉ မီးထေႃႈၵူၼ်းမိူင်း လုၵ်ႉၼႂ်းဝၢၼ်ႈ ၼႃးလေႃႉၼၼ်ႉ တၢင်ႇၵူၼ်းဢွၵ်ႇဝၢၼ်ႈၵႂႃႇသေ ထုၵ်ႇတပ်ႉသိုၵ်းၶွင်ႇၸီႇဢဝ်ၶိုၼ်းၸိုင်ႈတႆးႁေႉ ထေႃႈဢမ်ႇၵိုတ်းလႄႈ လႆႈဢဝ်ၵွင်ႈယိုဝ်းမၢၵ်ႇထေႃႈယဝ်ႉ ၶိုၼ်းယိုဝ်းယႂ်ႇၼိူဝ်ထေႃႈၼၼ်ႉ လႆႈတၢႆထင်တီႈ(2)ၵေႃႉ ဢၢင်ႈဢဝ်ၵႂႃႇယႃတီႈဝၢၼ်ႈၸေႈၶၢၼ်လႄႈတၢႆၸွမ်းတၢင်း(႑)ၵေႃႉ၊ မၢတ်ႇၸဵပ်း(4)ၵေႃႉ သဵင်ၵွင်ႈတႅၵ်ႇလႄႈၽၢႆႇတပ်ႉပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး လႆႈယိုဝ်းတွပ်ႇ မၢၵ်ႇ M-79 (2)ၵမ်း၊ M-22 (5)ၵမ်းၵူၺ်းသေ ၽၢႆႇတပ်ႉၶွင်ႇၸီႇဢဝ်ၶိုၼ်းၸိုင်ႈတႆး လႆႈၶိုၼ်းထွႆဢွၵ်ႇၼႃႈပၢင်တိုၵ်း ၶၢမ်ႈတၢင်းၵႃး ၼမ်ႉလၼ်ႈသီႇပေႃႉ ၵႂႃႇၽၢႆႇတူၵ်းတၢင်းသေ သဵင်ၵွင်ႈယဵၼ်ၵႂႃႇ လႆႈႁူႉၼင်ႇၼႆ။ ၸိုဝ်ႈသဵင်ဢၼ်လႆႈတၢႆၵႂႃႇၼၼ်ႉ1-ၸၢႆးၵူၸ ဢႃႇယူႉ(34)ၶူပ်ႇ ၸိုဝ်ႈဢူႈ-လုင်းလၢဝ်+ပႃႈပွၵ်း 2-ၸၢႆးသႅင်ၶိူဝ်း ဢႃႇယူႉ(11)ၶူပ်ႇ ၸိုဝ်ႈဢူႈ လုင်းမူၼ်း+ပႃႈၶမ်း ပဵၼ်လုၵ်ႈၸၼ်ႉ(4)တီႈဝၢၼ်ႈၼႃး လေႃႉ၊ 3-သၢင်ႇၼွင်ႉ ဢႃႇယူႉ(36)ၶူပ်ႇ ၸိုဝ်ႈဢူႈ လုင်းၺူဝ်ႇ+ပႃႈသႃႇ ဢၢင်ႈဢဝ်ၵႂႃႇယူတ်းယႃ တီႈဝၢၼ်ႈၸေႈၶၢၼ်ၵႂႃႇတၢႆၸွမ်းတၢင်း။ ၸိူဝ်းဢၼ်လႆႈတိူဝ်ႉမၢတ်ႇၸဵပ်းၼၼ်ႉ 1-ၸၢႆးႁၢၼ်မိူင်း ဢႃႇယူႉ(26)ၶူပ်ႇ ၸိုဝ်ႈဢူႈ လုင်းလၢဝ်+ပႃႈပွၵ်း 2-ၼၢင်းမူၼ်း ဢႃႇယူႉ(24)ၶူပ်ႇ ၸိုဝ်ႈဢူႈမႄႈ လုင်းၵွႆႇ+ပႃႈၽၢင်း ၼႃးလေႃႉ၊ 3-ၼၢင်းယိင်းၶမ်း ဢႃႇယူႉ(2)ၶူပ်ႇ ၸိုဝ်ႈဢူႈမႄႈ ၸၢႆးၽူင်း+ၼၢင်းမူၼ်း ၼႃးလေႃႉ၊ 4- မေႃသွၼ်ၼၢင်း ထူၺ်းၶမ်း ဢႃႇယူႉ(20)ၶူပ်ႇ ၸိုဝ်ႈဢူႈမႄႈ လုင်းမွင်ႇထုၼ်း+ပႃႈၼၢင်းၼွင်ႉ ဝၢၼ်ႈၼႃးလေႃႉ။ လွင်ႈလႆႈပဵၼ်ပၢင်တိုၵ်းၼႆႉ ၵွပ်ႈတပ်ႉသိုၵ်းပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး လႆႈၵူတ်ႇ လၢင်ႉၼႃႈတီႈၸေႈဝဵင်းၼႃးမၢၵ်ႇၶေႃသေ လႆႈပဵၼ်ပၢင်တိုၵ်းၵၼ်တင်း တပ်ႉၶွင်ႇၸီႇဢဝ် ၶိုၼ်းၸိုင်ႈတႆး တီႈဝၢၼ်ႈႁူမ်ႈ၊ တႃႈလူင်ၸိူဝ်းၼၼ်ႉ ႁဵတ်းႁႂ်ႈတပ်ႉၶွင်ႇၸီႇဢဝ်ၶိုၼ်းၸိုင်ႈတႆး ဢမ်ႇ ႁၢၼ်ႉၸႂ်လႄႈ ဢဝ်တိုဝ်ႉတၢင်းလီသေ ၶဝ်လေႃႇတိုၵ်းတီႈဝၢၼ်ႈၼႃးလေႃႉၼၼ်ႉ ဢဝ်ၵူၼ်းမိူင်းပဵၼ် ယိူဝ်ႇ တၢႆတၢင် တပ်ႉၶွင်ႇၸီႇဢဝ်ၶိုၼ်းၸိုင်ႈတႆးယူႇယဝ်ႉ။

['ၶၢဝ်ႇ', 'ၵၢၼ်သိုၵ်း']

2018-11-02T10:45:23

https://ssppssa.org/2018/11/%e1%81%b5%e1%80%b0%e1%81%bc%e1%80%ba%e1%80%b8%e1%80%99%e1%80%ad%e1%80%b0%e1%80%84%e1%80%ba%e1%80%b8%e1%81%b8%e1%80%ad%e1%80%b0%e1%80%9d%e1%80%ba%e1%80%b8%e1%80%91%e1%80%b0%e1%80%95%e1%80%ba%e1%80%b8/

ၵူၼ်းမိူင်းၸိူဝ်းထူပ်းၺႃးေၽးသိုၵ်း လႆႈဢွၼ်ၵၼ်ပၢႆႈၶဝ်ႈမႃး ၼႂ်းဝဵင်းလႃႈသဵဝ်

By သႅင်ၸိုင်ႈ October 29 ,2018 ၶွင်ႇၸီႇဢဝ်ၶိုၼ်းၸိုင်ႈတႆး (RCSS)ႄလႈ ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/ SSA) လႆႈပဵၼ်ပၢင်တိုၵ်းၵၼ်တီႈၼိူဝ် သဵၼ်ႈတၢင်းၼမ်ႉတူႈ-လႃႈသဵဝ်ႈ တီႈႁိမ်းတၢင်းႄၽမိူင်းယဵၼ်ႄလႈ ၼႂ်းဝၼ်းတီႈလိူၼ်ဢွၵ်ႇတူဝ်ႇပႃႇ 29 ဝၼ်း ပီႊ 2018 ၼီႊၼၼ်ႉ ၵူၼ်းမူိင်းၼႂ်းဝၢၼ်ႈမိူင်းတွင် ေၸႈ ဝဵင်းၼမ်ႉတူႈမွၵ်ႈ(200)ပၢႆႄလႈ ၵူၼ်းမိူင်းၼႂ်းဝၢၼ်ႈပဵင်း၊ ဢီႇၼၢႆး၊ ၼႃးသၢႆး ေၸႈဝဵင်းလႃႈသဵဝ်ႈမွၵ်ႈ (500)ပၢၵ်ႇပၢႆ ႁူမ်ႈသဵင်ႈၵူၼ်းပၢႆႈေၽးသိုၵ်း ၼႂ်းေၸႈဝဵင်းၼမ်ႉတူႈႄလႈ ေၸႈဝဵင်းလႃႈသဵဝ်ႈမွၵ်ႈ(700) ပၢၵ်ႇပၢႆ လႆႈပၢႆႈၶဝ်ႈၼႂ်းဝဵင်းလႃႈသဵဝ်ႈ ဝႃႈၼႆ။ ၵူၼ်းမိူင်းၼႂ်းပိုၼ်ႉတီႈလၢတ်ႈဝႃႈ မႅၼ်ႈၽွင်းၸုမ်းသိုၵ်းပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး (SSPP/ SSA) တိုၵ်ႉထင်သဝ်းဝႆႉတီႈၼႂ်းဝၢၼ်ႈပဵင်းယူႇၼၼ်ႉ ၸုမ်းသိုၵ်းၶွင်ႇၸီႇဢဝ်ၶိုၼ်းၸိုိင်ႈတႆး (RCSS) ၶဝ်ႈေလႃႇတိုၵ်း မႃးႄလႈ လႆႈပဵၼ်ပၢင်တိုၵ်းၵၼ်ၵႂႃႇ ၼႆယဝ်ႉ။ ၸုမ်းသိုၵ်းၶွင်ႇၸီႇဢဝ်ၶိုၼ်းၸိုင်ႈတႆး(RCSS)ၶဝ် လႆႈတိၺွပ်းၵႂႃႇ ၽူႈၵႅမ်တူဝ် ပူႇေၵႈဝၢၼ်ႈပဵင်းႄလႈ လုၵ်ႈႁဵၼ်း ၸၼ်ႉသိပ်းေၵႃႉၼိုင်ႈေသၸႅတ်ႈထၢမ်ႇယဝ်ႉ ၶိုၼ်းလၢတ်ႈဝႃႈ ေတပွႆႇပၼ်ၶိုၼ်း ၼႆယူႇ။ မုၵ်ႉၸုမ်းပရႁိတ တူင်ႇဝဵင်းလႃႈသဵဝ်ႈႄလႈ တူင်ႇဝဵင်းသီႇေပႃႉ လႆႈဢဝ်ၵႃး 10 လမ်းေသ ၸွႆႈထႅမ်ေတႃႉ တၢင်ႇသူင်ႇၵူၼ်းမိူင်းၸိူဝ်းပၢႆႈေၽးသိုၵ်းေသ ၶဝ်ႈမႃးေသႃႉႁူမ်ႈတီႈၼႂ်းဝဵင်းလႃႈသဵဝ်ႈ ၼႆယဝ်ႉ။ ယၢမ်းႁူဝ်ၶမ်ႈ ၼႂ်းဝၼ်းတီႈမိူဝ်ႈၼႆႉ သွင်ၽၢႆႇလႆႈၵုိတ်းယင်ႉပၢင်တိုၵ်းၵၼ်ဝႆႉေသတႃႉေၵႃႈ တိုၵ်ႉမီး လွင်ႈၶဵင်ႈၶႅင်တူင်ႉၼိုင်ၵၢၼ်သိုၵ်းေတႃႇၵၼ်ဝႆႉယူႇၼႆယဝ်ႉ။

['ၵၢၼ်သိုၵ်း', 'ၶၢဝ်ႇ']

2018-11-02T10:39:20

https://ssppssa.org/2018/11/%e1%80%90%e1%80%95%e1%80%ba%e1%82%89%e1%80%9e%e1%80%ad%e1%80%af%e1%81%b5%e1%80%ba%e1%80%b8%e1%80%99%e1%81%a2%e1%81%bc%e1%80%ba%e1%82%88-%e1%80%9a%e1%80%b0%e1%82%87%e1%80%95%e1%82%83%e1%82%88%e1%80%90/

တပ်ႉသိုၵ်းမၢၼ်ႈ ယူႇပႃႈတႂ်ႈၵုမ်းၵမ် ေတႁပ်ႉႁွင်းလွင်ႈၽွတ်ႈႁႅၼ်း တပ်ႉသိုၵ်းဢၼ်လဵဝ်

By သႅင်ၸိုင်ႈ October 27,2018 တီႈၼႂ်းပၢင်ပွႆးဝၼ်းၵိူတ်ႇ ငဝ်ႈငုၼ်းတီႇမူဝ်ႇၶေရႇၸီႇၸိူဝ်ႉၶိူဝ်းတႆး(SNLD)ၶွပ်ႈထူၼ်ႈ(30)ပီႊတဵမ် ဢၼ် လႆႈၸတ်းႁဵတ်းၵႂႃႇ ၼႂ်းဝၼ်းတီႈလိူၼ်ဢွၵ်ႇတူဝ်ႇပႃႇ 26 ဝၼ်း ပီႊ 2018 ၼီႊၼၼ်ႉ ၸွမ်သိုၵ်းလူင် သိူဝ်ထႅၼ်ႈ ေၵႃႉပဵၼ်ၽူႈၼမ်းၼႃႈ ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/ SSA) မွၵ်ႇ လၢတ်ႈဝႃႈ မိူဝ်ႈလ်ႂတပ်ႉသိုၵ်းမၢၼ်ႈ တုင်းႁပ်ႉဢႃႇၼႃႇၵုမ်းၵမ် လူင်ပွင်ၸိုင်ႈ ဢၼ်ၵူၼ်းမိူင်းလိူၵ်ႈတင်ႈ ၶိုၼ်ႈမႃးၵမ်းသိုဝ်ႈၼၼ်ႉၸင်ႇ ေတႁပ်ႉႁွင်ႈလွင်ႈၽွတ်ႈတင်ႈပဵၼ်မႃးတပ်ႉသိုၵ်းဢၼ်လဵဝ်ၼႆယဝ်ႉ။ လၢႆးႁဵတ်းသၢင်ႈတပ်ႉသိုၵ်းမၢၼ်ႈယၢမ်းလဵဝ်ၼႆႉ ဢမ်ႇယူႇပႃႈတႂ်ႈဢႃႇၼႃႇၵုမ်းၵမ် လူင်ပွင်ၸိုင်ႈၵူၼ်းမိူင်း ႄလႈ လွင်ႈၼႆႉ ႁဵတ်းႁႂ်ႈၸုမ်းၸၢဝ်းၶိူဝ်းဝူၼ်ႉၵႂၢင်ထူပ်းလွင်ႈဢိုမ်တိုမ်းၼႆယဝ်ႉ။ တႃႇေတႁပ်ႉႁွင်းလႆႈလွင်ႈငမ်းယဵၼ်ႄလႈ တႃႇႁႂ်ႈပၼ်ႁႃသိုၵ်းၵၢင်မိူင်း ေပႃးေတၵိုတ်းယိုတ်းၵႂႃႇလႆႈ ၼၼ်ႉ တႅၼ်းတီႈလၵ်းမိူင်း 2008 ၼၼ်ႉ လူဝ်ႇလႆႈဢဝ်လၵ်းမိူင်း ၾႅတ်ႇတႄရႇတီႇမူဝ်ႇၶေရႇၸီႇ မိူင်း ႁူမ်ႈတုမ်ၸႅတ်ႈၸၢင်ႇၼၼ်ႉ ၽိူမ်ႉထႅမ်မူၼ်ႉႄမးၵႂႃႇၼႆယဝ်ႉ။ တႃႇေတႁႃႁၼ်ၵၢၼ်ငမ်းယဵၼ်ၼၼ်ႉေၵႃႈ လႆႈတင်ႈတူဝ်တင်ႈၸႂ် ၸတ်းႁဵတ်းပဵၼ်မႃးပၢင်ၵုမ်လူင် ပင်လူင်ၸူဝ်ႈပၢၵ်ႇ 21 ပီႊ 3 ပွၵ်ႈေသ ၼႂ်းေၶႃႈဢုပ်ႇဢူဝ်းလူင် 51 ေၶႃႈၼၼ်ႉေၵႃႈ ဢမ်ႇႁၼ်ပႃး ေၶႃႈ ၶၵ်ႉဢၼ်လမ်ႇလွင်ႈေသေၶႃႈ၊ တီႈၼႂ်းပၢင်ႁူပ်ႉထူပ်း ၸုမ်းၽူႈထႅၼ်ႈၽၢႆႇတူင်ႉၼိုင်ၵၢၼ်မူိင်း ဢၼ်လႆႈ ၸတ်းႁဵတ်းၵႂႃႇ ၼႂ်းဝၼ်းတီႈလိူၼ်ဢွၵ်ႇတူဝ်ႇပႃႇ(15,16)ဝၼ်း ပီႊ 2018 ၼီႊၼၼ်ႉေၵႃႈ ဢမ်ႇႁၼ် မီးေၶႃႈတူၵ်းလူင်းလႆႈၸႂ်ၵၼ်သင်ေသေၶႃႈ ၼႆယဝ်ႉ။ “ ဢမ်ႇၶႂ်ႈၽၢတ်ႇဢွၵ်ႇမိူင်းႁူမ်ႈတုမ်ေသတႃႉ လွင်ႈသုၼ်ႇလႆႈၽၢတ်ႇဢွၵ်ႇၼႆႉ ပဵၼ်ေၶႃႈၵမ်ႉယၼ်တႃႇ ၵႅတ်ႇႄၶပၼ်သုၼ်ႇလႆႈၸုမ်းၸၢဝ်းၶိူဝ်းႄလႈ မိူဝ်ႈလႂ်မႆႉတမႃႇၶူမ်ၼၼ်ႉ ၸဵမ်းဝၢၼ်မႃးယဝ်ႉၸင်ႇ ေတ ၶိုင်ႈသၢင်ႈၵၢၼ်ငမ်းယဵၼ်ဢၼ်ၸႅတ်ႈၸၢင်ႇၼၼ်ႉႁိုဝ်” ၼႆယဝ်ႉ။

['ၶၢဝ်ႇ', 'ၵၢၼ်မိူင်း']

2018-10-17T23:39:29

https://ssppssa.org/2018/10/%e1%80%95%e1%82%83%e1%82%87%e1%80%90%e1%80%ae%e1%82%87%e1%80%99%e1%82%82%e1%80%ba%e1%82%87%e1%80%9e%e1%80%af%e1%80%84%e1%80%ba%e1%81%b8%e1%80%ad%e1%80%af%e1%80%84%e1%80%ba%e1%82%88%e1%80%90%e1%82%86/

ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸုိင်ႈတႆး(SSPP/SSA) ဢဝ်တူဝ်ၼၢင်းမူဝ်ႁွမ် ဢၢပ်ႈပၼ်ၶိုၼ်းတီႈေပႃႈႄမႈပီႈၼွင်ႉမၼ်းၼၢင်း

သႅင်ၸိုင်ႈ August 17, 2018 ၼၢင်းမူဝ်ႁွမ် ေၵႃႉပဵၼ်ၵူၼ်းမိူင်းပိုၼ်ႉတီႈဝဵင်းၼမ်ႉၶမ်း ဢၼ်လႆႈထုၵ်ႇတင်းၸုမ်းသိုၵ်း(PSLF/TNLA)ၶဝ် ထၢင်ႇၽိတ်းေသတိၺွပ်းတူဝ်ၵႂႃႇၼၼ်ႉ လႆႈလွတ်ႈဢွၵ်ႇမႃးယဝ်ႉဝႃႈၼႆ။ လိူၼ်ဢွၵ်ႇတူဝ်ႇပႃႇ(15)ဝၼ်းၼၼ်ႉ ၸဝ်ႈႁၢၼ် တၢၼ်းဢွင်ႇ ဢွၼ်ႇႁူဝ် လႆႈတၢင်တူဝ်ပႃႇတီႇမႂ်ႇသုင် ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/SSA)ေသ ၵႂႃႇႁပ်ႉဢဝ်တူဝ်ၼၢင်းမူဝ်ႁွမ်မႃးယူႇယဝ်ႉ။ ဝၼ်းတီႈ(17)ဝၼ်း ပီႊ 2018 ၼီႊၼၼ်ႉ ယူႇတီႈငဝ််ႈငုၼ်းပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး လႆႈၸတ်းႁဵတ်းပၢင်ၵႅဝ်ႈယိုၼ်ႈမွပ်ႈဢၢပ်ႈပၼ် ၼၢင်းမူဝ်ႁွမ် ထိုင်ၸူးတီႈေပႃႈႄမႈပီႈ ၼွင်ႉမၼ်းၼၢင်း လီငၢမ်းၵႂႃႇယူႇယဝ်ႉ။ ၼႂ်းပၢင်ၵႅဝ်ႈၼၼ်ႉ တၢင်တူဝ်ၽူႈယ်ႂႇၵူၼ်းလူင်ၼ်ႂးပႃႇတီႇမ်ႂႇသုင်ၸုိင်ႈတႆး၊ တပ်ႉသုိၵ်းၸုိင်ႈတႆးေသ ၸဝ်ႈသုိၵ်း ၸၢႆးသူႉ လႆႈမွၵ်ႇလၢတ်ႈေၶႃႈၵႂၢမ်းၵႂႃႇ ၵဵဝ်ႇလူၺ်ႈဢၼ်လႆႈၶတ်းၸ်ႂ ၸွႆႈထႅမ်မႃး ေတႇမူိဝ်ႈေတႇ ေတႃႇထုိင်ဢွၵ်ႇမႃးၶိုၼ်းၸူိဝ်းၼႆႉၵႂႃႇယူႇယဝ်ႉ။ ၼ်ႂးၼၼ်ႉ ၽၢႆႇေပႃႈႄမႈပီႈၼွင်ႉမၼ်းၼၢင်းေၵႃႉၼုိင်ႈေၵႃႈ မွၵ်ႇလၢတ်ႈေၶႃႈၵႂၢမ်း ငိၼ်းၸူမ်းၶွပ်ႈၸ််ႂၼူိဝ် ပႃႇတီႇမ်ႂႇသုင်ၸုိင်ႈတႆး၊ တပ်ႉသုိၵ်းၸုိင်ႈတႆး(SSPP/SSA) ဢၼ်လႆႈၸွႆႈထႅမ်မႃး ေတႇငဝ်ႈေတႃႇပၢႆၼၼ်ႉ ၵႂႃႇယူႇယဝ်ႉ။

['ၵၢၼ်သိုၵ်း', 'ၶၢဝ်ႇ']

2018-08-23T22:42:42

https://ssppssa.org/2018/08/%e1%80%95%e1%81%a2%e1%80%84%e1%80%ba%e1%81%b8%e1%82%83%e1%82%87%e1%80%95%e1%81%bc%e1%82%83%e1%82%87-%e1%81%b8%e1%81%a2%e1%82%86%e1%80%b8%e1%81%b8%e1%81%a2%e1%80%99%e1%80%ba%e1%82%87%e1%80%99%e1%80%ad/

ပၢင်ၸႃႇပၼႃႇ ၸၢႆးၸၢမ်ႇမိၼ့် ၽူႈယႂ်ႇၵူၼ်းလူင် ႄလႈ ပီႈၼွင့်ၸမ်ၸႂ် ၶဝ်ႈႁူမ်ႈတင်းၼမ်

လုၵ်ႈလွႆလဵၵ်း ဝၼ်းထီ့ 21/08/2018 ၼႂ်းပၢင် ၸႃႇပၼႃႇ ပူၼ့်ၶၢပ်ႈၸုတ်ႇၽဝ်တူဝ် ၶုၼ်ႁၢၼ် ၸၢႆးၸၢမ်ႇမိၼ့် ၽူႈၵေႃ့ယၢမ်ႈႁၢပ်ႇထၢမ်းၵၢၼ် ၸေႈတွၼ်ႈ တီႈၸေႈဝဵင်းသီႇပေႃ့ ၸိုင်ႈတႆးပွတ်းႁွင်ႇ မီးၽူႈယႂ်ႇၵူၼ်းလူင် ၼႂ်းပႃႇတီႇမႂ်ႇသုင်ၸိုင်ႈတႆး ဢိၵ်ႇပႃးပီႈၼွင့်တီႈၸမ်တီႈၵႆ ၶဝ်ႈႁူမ်ႈၸွမ်း တင်းၼမ် ။ ဝၼ်းထီ့ 21-08-018 ယူႇတီႈ ပီႈၼွင့်ၸမ်ၸႂ် သၢႆၸိူဝ့်ႁိူဝ်ႇငိူၼ်ႈၶႆး ႁူမ်ႈၵၼ် ၵၢပ်ႈသွမ်းဝၼ်း သင်ႇၶႃႇၸဝ်ႈ တီႈဝတ့်ၵျွင်းလူင် ၵၢင့်မေႃႇ ( မေႃႇၵျႃဝ်ႇ )၊ ၽိတ်ႈပၢင်သင်ႇၶႃႇၸဝ်ႈ တီႈၼႂ်းဝဵင်းသီႇပေႃ့ ႁူဝ်ၵျွင်း သီႇၵျႂင်း ႄလႈ ဢိၵ်ႇပႃ ဝီ့ႁၢၼ်ႇ ၵျွင်းသႅင်ၵႅဝ့် ၊ ဝီ့ႁၢၼ်ႇ ၵျွင်းတိုဝ့်မွၼ်း ၊ ဝီ့ႁၢၼ်ႇ ၵျွင်းပၢင်သၢၼ်ႈ ႁူမ်ႈတင်းမူတ်း 7 ၵျွင်း ၊ မႃးသုၽ လွတ်ႈႁေႃး လူႇတၢၼ်းယၢတ်ႇၼမ့် ဝေႇၵူ့သူလ်ႇ ပၼ်ၵေႃ့သဵင်ႈၵၢမ်ႇသုတ်းမုၼ် ၶုၼ်ႁၢၼ် ၸၢႆးၸၢမ်ႇမိၼ့် တီႈပၢင် ပႃႇၸႃ့ ဝၢၼ်ႈ မေႃႇၵိူဝ်ႇ (မေႃႇၵျႃဝ်ႇ) ၸေႈဝဵင်းသီႇပေႃ့ ၊ ယၢမ်းဝၢႆးဝၼ်း 1:00 ပၢႆ ၸဝ်ႈသိုၵ်း ၸၢႆးသူ့ ဢွၼ်ႁူဝ်သေ ၶျႃ့ဢမိင့် ၸုတ်ႇၽဝ်ၶၢပ်ႈတူဝ်ၵႂႃႇယူႇ ဝႃႈၼႆ။ ၼႂ်းပၢင်ၸႃႇပၼႃႇ ၶုၼ်ႁၢၼ် ၸၢႆးၸၢမ်ႇမိၼ့်ၼႆ့ ၽူႈယႂ်ႇၵူၼ်းလူင် ၸဝ်ႈသိုၵ်း ၸၢႆးသု ၽူႈၼမ်းၼႂ်း ထီ့ (2) ၸဝ်ႈသိုၵ်း ပႃ့ထုၼ်း ၽူႈၼမ်းၼႂ်း ထီ့ (3) တၢင်တူဝ် ၼႂ်းပႃႇတီႇမႂ်ႇသုင်ၸိုင်ႈတႆး ဢွၼ်ႁူဝ်ၶဝ်ႈႁူမ်ႈ 10 ပၢႆ လိူဝ်ၼၼ့် ဢၼ်ဢမ်ႇလႆႈ ၽိတ်ႈမွၵ်ႇသေ ၸိူဝ်းပဵၼ်ပီႈၼွင့် တီႈၸမ်တီႈၵႆ ၸိူဝ့်ႁိူဝ်ႇငိူၼ်ႈၶႆး ဢူၺ်းၵေႃ့ဢူၺ်းသေႈ ၸိူဝ်းၼၼ့်ၵေႃႈႁူမ်ႈ ႁူဝ်ၵူၼ်း 300 ပၢႆ – ဝႃႈၼႆ။ ၸဝ်ႈႁၢၼ် ၸၢႆးတၢၼ်းဢွင်ႇ ၵေႃ့ၵႂႃႇၶဝ်ႈႁူမ်ႈပၢင်ၸႃႇပၼႃႇ လၢတ်ႈၼႄဝႃႈ- “ မိူဝ်ႈၼႆ့တႄ့ လႆႈၵၢပ်ႈသွမ်းဝၼ်း တီႈသင်ႇၶႃႇၸဝ်ႈ ဝတ့်ၵျွင်းလူင် ၵၢင့်မေႃႇ ( မေႃႇၵျႃဝ်ႇ) ၸေႈဝဵင်းသီႇပေႃ့ ၊ လိူဝ်သေၼၼ့် ဢမ်ႇၵႃး ၽိတ်ႈပၢင်းသင်ႇၶႃႇၸဝ်ႈ ႁူဝ်ၵျွင်း သီႇၵျွင်း လူတၢင်းယၢတ်ႇၼမ့် ဝေႇၵုသူလ်ႇ ယိူင်းၸူးထိုင် ဝိၺဵၼ်ႇၶႂၢၼ်ငဝ်း ၶုၼ်ႁၢၼ် ၸၢႆးၸၢမ်ႇမိၼ့် ႁႂ်ႈႁွတ်ႈတီႈၵတ်းယဵၼ် ၊ မိူဝ်ႈၼႆ့တႄ့ ပဵၼ်ဝၼ်းပူၼ့်ၶၢပ်ႈတူဝ်ၵေႃႈဝႃႈ ႁႅၼ်းသွမ်းၸႂ်ၶၢတ်ႇၼႆၵေႃႈဝႃႈ- ၵူၺ်းၵႃႈ သွမ်းတၢင်တူဝ်တႄ့ ၸိူဝ်းပဵၼ်ပီႈၼွင့် ၽူႈယႂ်ႇၵူၼ်းလူင်ဝၢၼ်ႈ တေၶိုၼ်းဢုပ်ႇၵၼ်သေ လူႇတၢၼ်းထႅင်ႈ ဝတ့်ၵျွင့် တိုဝ့်မွၼ်းၵႂႃႇ ၊ တေႁဵတ်းဝၼ်းလႂ်ၼၼ့် တေ့ ဢမ်ႇပႆႇလႆႈႁူ့ ” ဝႃႈၼႆ။ ၶုၼ်ႁၢၼ် ၸၢႆးၸၢမ်ႇမိၼ့်ၼႆ့ ၵိူတ်ႇမိူဝ်ႈပီ 1978 ပဵၼ်လုၵ်ႈ လုင်းသၢင်ႇပွႆး ၊ ပႃႈဢိင်ႇ ဝၢၼ်ႈလွႆငူး ဢိူင်ႇသႅင်ၵႅဝ့် ၸေႈဝဵင်းသီႇပေႃ့ – ဝၢႆးၼၼ့် ပီႊ 1994 ဢႃႇယူ့ၸဝ်ႈ လႆႈ 16 ၶူပ်ႇ – ၶဝ်ႈႁၢပ်ႇထၢမ်းၵၢၼ်သိုၵ်း ပႃႇတီႇမႂ်ႇသုင်ၸိုင်ႈတႆး တပ့်သိုၵ်းၸိုင်ႈတႆး ( SSPP/SSA ) မၢႆၶပ်းတူဝ် – 023051 – မိူဝ်ႈလဵဝ်ပဵၼ်ဝႆ့ၸၼ့် ၶုၼ်ႁၢၼ် – ယၢမ်ႈႁၢပ်ႇထၢမ်းၵၢၼ် ၸေႈတွၼ်ႈ မၢႆ ( 9 ) မႃး ၊ ထုၵ်ႇသိုၵ်းမၢၼ်ႈ တီ့ၺွပ်းၵုမ်းၶင်တူဝ် ၶၢဝ်းတၢင်း 2 ပီႊပၢႆ သေ ဢွၵ်ႇၶွၵ်ႈမႃး မိူဝ်ႈလိူၼ် May ပီ-2018 – ဝၢႆးသေဢွၵ်ႇၶွၵ်ႈမႃး ဢမ်ႇတၼ်းႁိုင် လႆႈၵႂႃႇၵူတ်းထတ်းပၢႆးယူႇလီ တီႈမိူင်းထႆး လႆႈႁူ့ပဵၼ်တၢင်းပဵၼ်တပ်းၶႅင် ၊ ၵူၺ်းၵႃႈ ဢမ်ႇပႆႇတၼ်းထိုင် ဝၼ်းၶိၼ်းဝႆ့ ႄလႈ ၵိုင့်ၵၢင့်ပဵၼ်ၵိၼ်း သေ ဢဝ်ၵႂႃႇယူတ်းယႃ ႁူင်းယႃ ဝဵင်းလိူဝ်ႇ ၵွပ်ႈပဵၼ်ၵိၼ်းၼႃႇလႄႈ လႆႈဢဝ်ပွၵ်ႈ မႃးႁိူၼ်းၶိုၼ်း ၵူၺ်းဢမ်ႇတၼ်းထိုင်ႁိူၼ်းလႄႈ လႆႈလူ့သဵင်ႈပႅတ်ႈၸွမ်းတၢင်း တီႈဝၢၼ်ႈ မေႃႇၵိူဝ် ( မေႃႇၵျူဝ်ႇ) ၊ ၶုၼ်ႁၢၼ် ၸဝ်ႈၸၢမ်ႇမိၼ့်ၼႆ့ ႄတႇၼႃႈႁိူၼ်း မီးလုၵ်ႈၸၢႆး ၼိုင်ႈၵေႃ့ ၊ လုၵ်ႈယိင်းၼိုင်ႈၵေႃ့ ဝႆ့ယူႇ ဝႃႈၼႆ။

['ၵၢၼ်သိုၵ်း', 'ၶၢဝ်ႇ', 'ၵၢၼ်မိူင်း']

2018-08-10T13:13:52

https://ssppssa.org/2018/08/%e1%80%99%e1%80%ad%e1%80%b0%e1%80%84%e1%80%ba%e1%80%b8%e1%80%91%e1%82%86%e1%80%b8%e1%80%90%e1%80%ad%e1%81%ba%e1%80%bd%e1%80%95%e1%80%ba%e1%80%b8%e1%80%9c%e1%82%86%e1%82%88%e1%80%9a%e1%82%83%e1%80%99/

မိူင်းထႆးတိၺွပ်းလႆႈယႃမဝ်းၵမ် ဢၼ်မီးမိၵ်ႈလူတ်ႉေၶႉ 999မွၵ်ႈ4.7လၢၼ်ႉမဵတ်ႉ

လိူၼ်ေဢႃးၵၢတ်ႉ 8 ဝၼ်း ပီႊ 2018 ၼီႊ ၼႂ်းဝၼ်းတီႈ 07.08.2018 ယၢမ်းၵၢင်ၶမ်ႈ 8:00 မူင်းၼၼ်ႉ ၸဝ်ႈၼႃႈတီႈထႆး တိၺွပ်းလႆႈယႃႈမဝ်းၵမ် မိၵ်ႈလူတ်ႉေၶႉ 999 ဢၼ်လတ်းၽၢၼ်ႇၼမ်ႉႄမႈၶွင် ၼႂ်းၼႃႈလိၼ်သၢမ်ၸိင်ႇၶမ်းေသ ေတႃႉတၢင်ႇၶဝ်ႈ ၸူး ေၸႊမိူင်းေၼႃႊၾၼူမ် ၸိုင်ႈထႆး ဝႃႈၼႆ။ ၽိသဵတ်ႉထွင်ႊတီႊ ၽူႈၵုမ်းၵမ်ၽၢႆႇပလိၵ်ႈထႆးႄလႈ ၽူႈမီးပုၼ်ႈၽွၼ်းၽၢႆႇတပ်ႉသိုၵ်းထႆး ၼႂ်းတပ်ႉၵွင် 210 ၶဝ်ႁူမ်ႈႁွမ်းၵၼ်ေသ လၢတ်ႈႄၼတီႈပၢင်သပ်းလႅင်းၸႅင်ႈၶၢဝ်ႇဝႃႈ “ ယႃႈမဝ်းၵမ်ဢၼ်တၢင်ႇမႃးၼႂ်း လူတ်ႉတူဝ်ႇယူဝ်ႇတႃႇသီလမ်ဢွၼ်ႇၼၼ်ႉ တၢင်းၼမ်မီး 4,776,000 လၢၼ်ႉမဵတ်ႉေသ တိၺွပ်းလႆႈပႃး ၽူႈေတႃႉတၢင်ႇ ယႃႈဢၼ်ၸိုဝ်ႈႁွင်ႉဝႃႈ ၼူႉၼၢတ်ႉသီႇရိ ဢႃႇယူႉ 33 ၶူပ်ႇၼၼ်ႉေသ ယႃႈမဝ်းၵမ်လုၼ်ႈ ၼႆႉ ပဵၼ်သႅၼ်းလုၼ်ႈမႂ်ႇ ဢၼ်ပႃးမိၵ်ႈလူတ်ႉေၶႉ 999 ” ၼႆယဝ်ႉ။ ၸဝ်ႈၼႃႈတီႈၶဝ် လႆႈၶၢဝ်ႇလူင်ႈၼႃႈဝႆႉဝႃႈ ယႃႈမဝ်းၵမ်တင်းၼမ်တင်းလၢႆေတလတ်းၶဝ်ႈၼႂ်းမိူင်းထႆးၼႆ ႄလႈ ၽၢႆႇပလိၵ်ႈႄလႈ ၽူႈမီးပုၼ်ႈၽွၼ်းၽၢႆႇတပ်ႉသိုၵ်းထႆး ေၸႊမိူင်းေၼႃႊၾၼူမ် လႆႈႁွမ်းမိုဝ်းၵၼ် ေသ ႁဵတ်းလွင်ႈၵူတ်ႇထတ်းၼိူဝ်သဵၼ်ႈတၢင်းလူင် မၢႆ 212 ႄလႈ မၢႆ 223 ၼၼ်ႉေသ ၸင်ႇတိၺွပ်းလႆႈ ယႃႈမဝ်းၵမ်ၸိူဝ်းၼႆႉ ၼႆယဝ်ႉ။ ယၢမ်းၵၢင်ၶမ်ႈ 8:00 မူင်း လူတ်ႉၵႃးတူဝ်ႇယူဝ်ႇတႃႇသီလမ် ဢၼ်တၢင်ႇယႃႈမဝ်းၵမ်မႃးၼၼ်ႉ ေႁႃလတ်း မႃးၼိူဝ်သဵၼ်ႈတၢင်းလူင် ၸမ်ထိုင်တီႈႁိမ်းၵိၵ်ႉလၢၼ်ႇၽၢႆႇၵူတ်ႇထတ်းမွၵ်ႈ (1) ၵီႇလူဝ်ႇမီႇတႃႊၼၼ်ႉ ၶိုၼ်းၼႅတ်ႈပိၼ်ႇႁူဝ်ၵႃးေသ ေႁႃလႅၼ်ႈပၢႆႈၵႂႃႇ ၼႆယဝ်ႉ။ ၽၢႆႇပလိၵ်ႈႄလႈ ၽူႈမီးပုၼ်ႈၽွၼ်းၽၢႆႇတပ်ႉသိုၵ်းထႆးၶဝ် လူင်ႈၼႃႈတတ်းတၢင်းဝႆႉယဝ်ႉႄလႈ ဢမ်ႇတၼ်း ေႁႃႈၶၢမ်ႇပူၼ်ႉေသ လႆႈၵုိတ်ႉလူတ်ႉၵႃးဝႆႉတီႈႁိမ်းၶၢင်ႈတၢင်း။ ၵူၼ်းၸိူဝ်းဢၼ်ၼင်ႈလူတ်ႉမႃးၼၼ်ႉ လႆႈဢွၼ်ၵၼ်လူင်းလူတ်ႉၵႃးေသ လႅၼ်ႈပၢႆႈၶဝ်ႈထိူၼ်ႈၵႂႃႇႄလႈ ၽၢႆႇတပ်ႉသိုၵ်းထႆးၶဝ် လႆႈဢွၼ်ၵၼ်လမ်း သွၵ်ႈတဝ် ထူပ်းႁၼ်ၼၢင်းယိင်းေၵႃႉၼိုင်ႈ တိုၵ်ႉမူၵ်းပသိူင်ႇပႅပ့်တူဝ်ဝႆႉၼႂ်းယူမ်းႄလႈ ၽူႈမီးပုၼ်ႈၽွၼ်းၶဝ် လႆႈတိၺွပ်းဢဝ်တူဝ်ၵႂႃႇ ၼႆယဝ်ႉ။ တီႈၼႂ်းပၢင်သပ်းၸႅင်ႈၶၢဝ်ႇၼၼ်ႉေၵႃႈ ၽူႈမီးပုၼ်ႈၽွၼ်းၶဝ်လၢတ်ႈဝႃႈ “ တီႈၼႂ်းမၢႆၾၢင်ေယးငိုၼ်း (ဢၵွင်ႉပၢၼ်ႇ)ၶွင်ၼၢင်းယိင်းဢၼ်တၢင်ႇယႃႈမဝ်းၵမ်မႃး ၵႃႈၶၼ်ႁူဝ်ၼပ်ႉငိုၼ်းထႆးမွၵ်ႈ 900 လၢၼ်ႉ ၼၼ်ႉ မီးဝႆႉသဵၼ်ႈမၢႆငုိၼ်း ၼပ်ႉႁူဝ်လၢၼ်ႉဝၢတ်ႇမၼ်းႄလႈ ၵူၼ်းၵႃႉယႃႈဢၼ်ဢဝ်တူဝ်လွတ်ႈၵႂႃႇၸိူဝ်း ၼၼ်ႉေၵႃႈ ေတၶိုၼ်းသိုပ်ႇလမ်းလိုပ်ႈသွၵ်ႈႁႃ ႁႂ်ႈထူပ်းႁၼ် ” ၼႆယဝ်ႉ။ တႅမ်ႈၶၢဝ်ႇ – မွၵ်ႇၶမ်းၶူင်း

['ယႃႈမဝ်းၵမ်', 'ၶၢဝ်ႇ']

2018-08-10T12:46:59

https://ssppssa.org/2018/08/%e1%81%b6%e1%80%af%e1%81%bc%e1%80%ba%e1%80%91%e1%80%af%e1%81%bc%e1%80%ba%e1%80%b8%e1%80%a2%e1%80%b0%e1%80%b8%e1%80%95%e1%81%a2%e1%81%b5%e1%80%ba%e1%82%87%e1%80%9c%e1%81%a2%e1%80%90%e1%80%ba%e1%82%88/

ၶုၼ်ထုၼ်းဢူးပၢၵ်ႇလၢတ်ႈ ထုၵ်ႇလီယႃႉပႅတ်ႈပိူင်လၵ်းမိူင်း 2008 ၶဵၼ်ႇတႅမ်ႈပိူင်လၵ်း မိူင်းမႂ်ႇ

ၶၢဝ်ႇပႃႇတီႇၵၢၼ်မိူင်း လိူၼ်ေဢႃးၵၢတ်ႉ 7 ဝၼ်း ပီႊ 2018 ၼီႊ ၶုၼ်ထုၼ်းဢူး ႁူဝ်ပဝ်ႈလူင် ငဝ်ႈငုၼ်းတီႇမူဝ်ႇၶေရႇၸီႇၸိူဝ်ႉၶိူဝ်းတႆး(SNLD)ႄလႈ ၽၢႆႇၼိုင်ႈေၵႃႉပဵၼ် ႁူဝ်ပဝ်ႈ တႅၼ်းၽွင်းၵူၼ်းမိူင်း ဢၼ်ယၢမ်ႈေပႉပၢင်လိူၵ်ႈတင်ႈမိူဝ်ႈပီႊ 1990 ၼီႊၼၼ်ႉ ပၢၵ်ႇလၢတ်ႈဝႃႈ ေတလႆႈယႃႉပႅတ်ႈပိူင်လၵ်းမိူင်း 2008 လုမ်းလုမ်းေသ ၶဵၼ်ႇတႅမ်ႈၶိုၼ်းပိူင်လၵ်းမိူင်းဢၼ်မႂ်ႇ ဝႃႈၼႆ။ မိူဝ်ႈဝၼ်းတီႈလိူၼ်ေဢႃးၵၢတ်ႉ 7 ဝၼ်းၼၼ်ႉ ၽၢႆႇၸုမ်းတႅၼ်းၽွင်းၵူၼ်းမိူင်းဢၼ်ယၢမ်ႈေပႉပၢင်လိူၵ်ႈ တင်ႈမိူဝ်ႈပီႊ 1990 ၼီႊႄလႈ ၸုမ်းဢူၺ်းလီၽၢႆႇပႃႇတီႇၵၢၼ်မိူင်းၶဝ် လႆႈၸတ်းႁဵတ်းပၢင်ၵုမ်လူင် တီႈ ႁူင်းေႁႃးလူင် ယူႉတတၢၼ်ႇ ဝဵင်းတႃႈၵုင်ႈၼၼ်ႉေသ ၶုၼ်ထုၼ်းဢူးမွၵ်ႇလၢတ်ႈဝႃႈ ေတလႆႈယႃႉပႅတ်ႈ ပိူင်လၵ်းမိူင်း 2008 ေသ ႄမးၶဵၼ်ႇတႅမ်ႈၶိုၼ်းပိူင်လၵ်းမိူင်းမႂ်ႇ ၼႆယဝ်ႉ။ ၶုၼ်ထုၼ်းဢူးလၢတ်ႈဝႃႈ “ ပိူင်လၵ်းမိူင်း 2008 ၼႆႉ လူင်ပွင်ၸိုင်ႈသိုၵ်းမၢၼ်ႈၶဝ် ၶဵၼ်ႇတႅမ်ႈဝႆႉေသ ယူႇတီႈလုမ်းတႅၼ်းၽွင်းၶဝ်ေၵႃႈ ေတဢမ်ႇၸၢင်ႈႄမးၶိုၼ်းငၢႆးငၢႆးႄလႈ လူဝ်ႇလႆႈၶဵၼ်ႇတႅမ်ႈပိူင်လၵ်းမိူင်း မႂ်ႇ ဢၼ်ေတမီးေၶႃႈႁပ်ႉၶၢမ်ႇပၼ် မူႇပိူင်ၾႅတ်ႇတႄရႇႄလႈ သုၼ်ႇလႆႈၸတ်းသၢင်ႈႁင်းတူဝ်ၵဝ်ႇ” ၼႆယဝ်ႉ။ ဝၢႆးလင်ပၢင်လိူၵ်ႈတင်ႈ 1990 ယဝ်ႉတူဝ်ႈၵႂႃႇၼၼ်ႉ ၽၢႆႇတပ်ႉသိုၵ်းမၢၼ်ႈၶဝ်လၢတ်ႈဝႃႈ ေတၶုိၼ်းဝၢႆႇ လင်ၸူးတပ်ႉပၵ်းသဝ်းၼႆေသတႃႉ ဢဝ်လွၵ်းလၢႆးလဵင်ႉလႅၼ်ေသ ၶဵၼ်ႇတႅမ်ႈပဵၼ်မႃးပိူင်လၵ်းမိူင်း 2008 ၼႆႉေသ ပၼ်ႁႃၵၢၼ်မိူင်းဢၼ်ဢမ်ႇထုၵ်ႇပဵၼ်ထုၵ်ႇမီးၸိူဝ်းၼၼ်ႉေၵႃႈ လႆႈေပႃႇပဵၼ်မႃးႄလႈ လူဝ်ႇလႆႈယႃႉပႅတ်ႈပိူင်လၵ်းမိူင်း 2008 ၼႆယဝ်ႉ။ လိူဝ်ၼၼ်ႉၶုၼ်ထုၼ်းဢူး လႆႈလၢတ်ႈၵႂၢမ်းၼပ်ႉသၢင်ႈၼိူဝ် ၽႅၼ်ၵၢၼ်တႃႇႄမးၶိုၼ်းပိူင်လၵ်းမိူင်း၊ လွင်ႈၸိူဝ်ႉၸၢတ်ႈၸၢဝ်းၶိူဝ်းမီးလွင်ႈထၢၼ်ႈပဵင်းၵၼ်၊ လွင်ႈမၢႆမီႈႁူမ်ႇငမ်း၊ လွင်ႈၵၢၼ်ငမ်းယဵၼ် ၶွင်လူင် ပွင်ၸိုင်ႈ(NLD)ၶဝ်ၼၼ်ႉမႃးၵူႊပၢႆးပၢႆးၼႆယဝ်ႉ။ “ ပိူင်လၵ်းမိူင်း 2008 ၼႆႉ ပဵၼ်ပိူင်လၵ်းမိူင်း ဢၼ်လူင်ပွင်ၸိုင်ႈသိုၵ်းမၢၼ်ႈၶဝ် ၶဵၼ်ႇတႅမ်ႈေသပဵၼ်မႃး။ တႃႇေတႄမးၶိုၼ်းၼႂ်းလုမ်းတႅၼ်းၽွင်း ဢၼ်ယူႇပႃႈတႂ်ႈပိူင်လၵ်းမိူင်း 2008 ၼၼ်ႉေၵႃႈ ဢမ်ႇပဵၼ်လႆႈ ယဝ်ႉ။ လူဝ်ႇလႆႈၶဵၼ်ႇတႅမ်ႈၶိုၼ်း ပိူင်လၵ်းမိူင်းဢၼ်မႂ်ႇ။ သင်ဝႃႈေတၸႂ်ႉတိုဝ်းပိူင်လၵ်းမူိင်း ဢၼ်ၵဝ်ႇ ယူႇၸိုင် ေတၶႅၼ်းႁၢင်ႈႁၢႆႉမႃးႄလႈ လူဝ်ႇလႆႈႄမးၶဵၼ်ႇတႅမ်ႈၶိုၼ်းပိူင်လၵ်းမိူင်းဢၼ်မႂ်ႇ ” ၼႆယဝ်ႉ။ ပူၼ်ႉမႃးမိူဝ်ႈပီႊ 2008 ၼီႊၼၼ်ႉေၵႃႈ ယူႇတီႈၸုမ်းတႅမ်းၽွင်းၵူၼ်းမိူင်းဢၼ်ယၢမ်ႈေပႉပၢင်လိူၵ်ႈတင်ႈ မိူဝ်ႈပီႊ 1990 – ၸုမ်းတႅၼ်းၽွင်းငဝ်ႈငုၼ်းတီႇမူဝ်ႇၶေရႇၸီႇၸိူဝ်ႉၶိူဝ်းတႆး(SNLD)တၢင်ႇႄၼတၢင်း ႁၼ်တႃႇဢဝ်လိူင်ႈၵၢၼ်ၼိူဝ်လူင်ပွင်ၸိုင်ႈလူၺ်ႈမၢႆမီႈ တႃႇေတယႃႉပႅတ်ႈပိူင်လၵ်းမိူင်း 2008 တီႈၼႂ်း လုမ်းတတ်းသိၼ် ေၸႊတွၼ်ႈတဵၵ်ႉၶိၼ ေၼႇပျီႇေတႃႇ၊ တီႈလုမ်းတတ်းသိၼ် တိူင်းမၢၼ်းတေလး ၸိူဝ်းၼႆႉမႃးေသတႃႉ ဢမ်ႇႁၼ်မီးလွင်ႈဢဝ်လိူင်ႈၵၢၼ်ၼိူဝ်ၸုမ်းလူင်ပွင်ၸိုင်ႈ ၼႆယဝ်ႉ။ တီႈၼႂ်းပၢင်ၵုမ်လူင် ၸုမ်းတႅၼ်းၽွင်းၵူၼ်းမိူင်း ၸိူဝ်းယၢမ်ႈေပႉပၢင်လိူၵ်ႈတင်ႈ မိူဝ်ႈပီႊ 1990 ႄလႈ ၸုမ်းဢူၺ်းလီၵၢၼ်မိူင်းပွၵ်ႈၼႆႉ လႆႈပိုၼ်ဢွၵ်ႇေၶႃႈပိုၼ်ၽၢဝ်ႇႁူဝ်ၼိုင်ႈဝႃႈ “တႃႇေတယႃႇပႅတ်ႈပိူင်လၵ်း မိူင်း 2008 ေသ တႅမ်ႈၶိုၼ်းပိူင်လၵ်းမိူင်းမႂ်ႇလႆႈၼၼ်ႉ ေတၶဝ်ႈေၶႉၶဵင်ႇၸွမ်းၼႂ်းပၢင်လိူၵ်ႈ 2020 ေသ ေတႃႇသူႈၵႂႃႇၼႂ်းလုမ်းတႅၼ်းၽွင်း ” ၼႆယဝ်ႉ။ တီႈၼႂ်းေၶႃႈပိုၼ်ၽၢဝ်ႇၼၼ်ႉ ပိုၼ်ၽၢဝ်ႇဢွၵ်ႇထႅင်ႈဝႃႈ “ တႃႇေတၶဝ်ႈေၶႉၶဵင်ႇၸွမ်းၼႂ်းပၢင်လိူၵ်ႈတင်ႈ 2020 လႆႈၼၼ်ႉ ယူႇတီႈၸုမ်းတႅၼ်းၽွင်ႈဢၼ်ယၢမ်ႈေပႉပၢင်လိူၵ်ႈတင်ႈ မိူဝ်ႈပီႊ 1990 – ငဝ်ႈငုၼ်းတီႇ မူဝ်ႇၶေရႇၸီႇၸိူဝ်ႉၶိူဝ်းတႆး(SNLD) ေတႁွမ်းမိုဝ်းၵၼ်တင်း ၽူႈဢွၼ်ႁူဝ်ၸုမ်းၸၢဝ်းၶိူဝ်း၊ ပႃႇတီႇၵၢၼ် မိူင်းၸၢဝ်းၶိူဝ်း၊ ေၵႃႉႁၢၼ်ၸိူဝ်းယၢမ်ႈၶဝ်ႈပွႆးတိုၵ်းၵၢၼ်မူိင်း ၵၢၼ်သိုၵ်းမႃးၵူႊပၢၼ်ပၢၼ်၊ ဢူၺ်းလီၽူႈ ႁၢပ်ႇၵၢၼ်မိူင်း ၼွၵ်ႈပႃႇတီႇ(NLD)၊ မုၵ်ႉၸုမ်းတူင်ႇဝူင်းၵူၼ်းၸိူဝ်းၼႆႉေသ ၶဝ်ႈေၶႉၶဵင်ႇပၢင်လိူၵ်ႈတင်ႈ ၵႂႃႇယူႇ ” ၼႆယဝ်ႉ။ ၽၢႆႇပႃႇတီႇငဝ်ႈငုၼ်းတီႇမူဝ်ႇၶေရႇၸီႇၸိူဝ်ႉၸၢတ်ႈ(NLD)ၶဝ်ေၵႃႈ မီးယိူင်းဢၢၼ်းတႃႇေတႄမးၶိုၼ်း ပိူင်လၵ်းမိူင်း 2008 ၼၼ်ႉေသ တႃႇေတႄမးၶိုၼ်းၼၼ်ႉေၵႃႈ ေတၸႂ်ႉတိုဝ်းလွၵ်းလၢႆး ဢၼ်ဢမ်ႇ မီးလွင်ႈတုမ်ႉတိူဝ်ႉၼိူဝ်ၵူၼ်းမိူင်းေသ ႁဵတ်းသၢင်ႈၵႂႃႇၼႆယဝ်ႉ။ ဢူးၺၢၼ်ႇဝိၼ်း ၽူႈဢွၼ်ႁူဝ်ပႃႇတီႇ (NLD) မွၵ်ႇလၢတ်ႈဝႃႈ “ တႃႇေတႄမးၶိုၼ်းပိူင်လၵ်းမိူင်း 2008 ၼၼ်ႉ ေတပဵၼ်မိူဝ်ႈလႂ်ၼႆၼၼ်ႉႄတႉ ဢမ်ႇပႆႇၸၢင်ႈလၢတ်ႈ ပုတ်းပုတ်းၶၢတ်ႇၶၢတ်ႇ ” ၼႆယဝ်ႉ။ တႅမ်ႈၶၢဝ်ႇ – မွၵ်ႇၶမ်းၶူင်

['ၶၢဝ်ႇ', 'ၵၢၼ်မိူင်း']

2018-08-08T22:10:51

https://ssppssa.org/2018/08/%e1%81%bd%e1%81%a2%e1%82%86%e1%82%87%e1%80%a2%e1%80%af%e1%80%95%e1%80%ba%e1%82%89%e1%80%95%e1%80%ad%e1%80%b0%e1%80%84%e1%80%ba%e1%82%87%e1%80%95%e1%82%83%e1%82%87%e1%80%90%e1%80%ae%e1%82%87%e1%80%99/

ၽၢႆႇဢုပ်ႉပိူင်ႇပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/SSA) လူင်းႁူပ်ႉထူပ်း ေပႃႈႄမႈၵူၼ်းမိူင်း ၼႂ်းေၸႊဝဵင်းမိူင်းၸီးႄလႈ ေၸႊဝဵင်းမိူင်းထၢမ်

တင်ႈႄတႇဢဝ်ၼႂ်းဝၼ်းတီႈ 4-6 ဝၼ်း လိူၼ်ေဢႃးၵၢတ်ႉ ပီႊ 2018 ၼီႊၼၼ်ႉ ၽူႈၸတ်းၵၢၼ်ေၸႊ တွၼ်ႈမၢႆ(8) ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/SSA) လႆႈလူင်းႁူပ်ႉထူပ်းေပႃႈႄမႈ ၵူၼ်းမိူင်း ၼ်ႂးေၸႊဝဵင်းမိူင်းၸီးႄလႈ ေၸႊဝဵင်းမိူင်းထၢမ် ၸိုင်ႈတႆးပွတ်းႁွင်ႇ ဝႃႈၼႆ။ ၼႂ်းဝၼ်းတီႈ 05.08.2018 ယၢမ်း 10:00 မူင်းေတႃႇထိုင် ဝၢႆးဝၼ်း 12:30 မူင်းၼၼ်ႉ လႆႈၸတ်းႁဵတ်း ပၢင်ႁူပ်ႉထူပ်းေပႃႈႄမႈၵူၼ်းမိူင်း ဢွင်ႈတီႈႁိူၼ်းလုင်းမွင်ႇၵျၢၼ်ႇ ဝၢၼ်ႈဝဵင်းၵဝ်ႇ ေၸႊဝဵင်းမိူင်းၸီးေသ ၽူႈၶိုၼ်ႈႁွတ်ႈပၢင်ႁူပ်ႉထူပ်း ၽၢႆႇဢုပ်ႉပိူင်ႇ (4)ေၵႃႉ၊ ပႃႇတီႇႁူဝ်သိူဝ်(1)ေၵႃႉ၊ ေပႃႈႄမႈၵူၼ်းမူိင်း ၸၢႆး(22) ေၵႃႉ ယိင်း(4)ေၵႃႉ ႁူမ်ႈသဵင်ႈၽူႈၶိုၼ်ႈႁွတ်ႈ(31)ေၵႃႉ ၼႆယဝ်ႉ။ ၼႂ်းဝၼ်းတီႈ 06.08.2018 ယၢမ်း 9:00 မူင်းေတႃႇထိုင် 11:00 မူင်းၼၼ်ႉေၵႃႈ လႆႈၸတ်းႁဵတ်းပၢင်ႁူပ်ႉ ထူပ်းေပႃႈႄမႈၵူၼ်းမိူင်း တီႈဢွင်ႈႁိူၼ်းပူႇေၵႇဝၢၼ်ႈၼမ်ႉၽိင်း ေၸႊဝဵင်းမိူင်းထၢမ်ေသ ၽူႈၶိုၼ်ႈႁွတ်ႈပၢင် ႁူပ်ႉထူပ်း ၽၢႆႇဢုပ်ႉပိူင်ႇ SSPP/SSA (4)ေၵႃႉ၊ ပႃႇတီႇႁူဝ်သိူဝ်(1)ေၵႃႉ၊ ေပႃႈႄမႈၵူၼ်းမိူင်း ၸၢႆး(40)ေၵႃႉ ယိင်း(5)ေၵႃႉ ႁူမ်ႈ သဵင်ႈ(50)ေၵႃႉၼႆယဝ်ႉ။ ၼႂ်းပၢင်ႁူပ်ႉထူပ်းေပႃႈႄမႈၵူၼ်းမိူင်းၼၼ်ႉ ၽူႈမီးပုၼ်ႈၽွၼ်းၽၢႆႇဢုပ်ႉပိူင်ႇ ပႃႇတီႇမႂ်ႇသုင်ၸိုင်ႈတႆး၊ တပ်ႉ သိုၵ်းၸိုင်ႈတႆး(SSPP/SSA) လႆႈသပ်းလႅင်းႄၼၵႂႃႇ ၵၢၼ်ပၢႆးမိူင်းၼႂ်းၵူၼ်းမိူင်း၊ ပိူင်ၵၢၼ်လၢႆးၵၢၼ်ပႃႇတီႇ မႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး(SSPP/SSA)၊ လွင်ႈတပ်ႉသိုၵ်းႄလႈၵူၼ်းမိူင်းလူဝ်ႇပိူင်ႈဢိင်ၵၼ်၊ ပိုၼ်းလၢႆးလုၵ်ႉၽိုၼ်ႉၸိုင်ႈတႆးတီႈၵႅပ်ႈ၊ ပိုၼ်းတပ်ႉသိုၵ်းၸိုင်ႈတႆး ၸိူဝ်းၵဵဝ်ႇၶွင်ႈေၶႃႈၸုၵ်း မၼ်ႈေပႃႇလၸီႇ ၵၢၼ်မိူင်း SSPP/SSA ၸိူဝ်းၼႆႉၵႂႃႇယူႇယဝ်ႉ။ တႅမ်ႈၶၢဝ်ႇ – မွၵ်ႇၶမ်းၶူင်း

['ၵၢၼ်မိူင်း', 'ၶၢဝ်ႇ', 'ၵၢၼ်ပူၵ်းပွင်']

2018-08-07T22:30:10

https://ssppssa.org/2018/08/%e1%81%b8%e1%80%9d%e1%80%ba%e1%82%88%e1%80%9e%e1%80%ad%e1%80%af%e1%81%b5%e1%80%ba%e1%80%b8-%e1%80%95%e1%81%ba%e1%82%83%e1%80%b8%e1%80%9d%e1%80%ad%e1%81%bc%e1%80%ba%e1%80%b8-%e1%80%9c%e1%81%a2%e1%80%90/

ၸဝ်ႈသိုၵ်း ပၺႃးဝိၼ်း လၢတ်ႈၵႂၢမ်းထၢင်ႇထိူမ်ၼိူဝ်(SSPP/SSA)ၵဵဝ်ႇၵၢၼ်ၵဵပ်းငိုၼ်း တီႈႁူင်းယႃဢွင်ႇ ဝဵင်းလႃႈသဵဝ်ႈ

လိူၼ်ေဢႃးၵၢတ်ႉ 6 ဝၼ်း ပီႊ 2018 ၼီႊ ဝၼ်းတီႈ 06.06.2018 ယၢမ်း 10:00 မူင်းၼၼ်ႉ ၸဝ်ႈသိုၵ်း ပၺႃးဝိၼ်း (G-1 ၽၢႆႇၽႅၼ်ၵၢၼ်သိုၵ်း) ႁွင်ႉထူပ်း ၸဝ်ႈႁၢၼ် ဢွင်ႇလၢတ်ႉေၵႃႉပဵၼ် ၽူႈၼင်ႈလုမ်းၵပ်းသိုပ်ႇ ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်း ၸိုင်ႈတႆး(SSPP/SSA)ဝဵင်းလႃႈသဵဝ်ႈၼၼ်ႉေသ ထတ်းထၢမ်လွင်ႈမီးၵူၼ်းၼႂ်းၸုမ်း(SSPP/SSA)ေၵႃႉၼိုင်ႈ သိုပ်ႇၽူင်းယွၼ်းငိုၼ်းတီႈႁူင်းယႃဢွင်ႇ ဝဵင်းလႃႈသဵဝ်ႈ ဝႃႈၼႆ။ ၸဝ်ႈသိုၵ်း ပၺႃးဝိၼ်းလၢတ်ႈဝႃႈ “ မိူဝ်ႈဝၼ်းတီႈ 05.08.2018 ယၢမ်းၵၢင်ၶမ်ႈ 8:00 မူင်းၼၼ်ႉ မီးၵူၼ်းၼႂ်းၸုမ်း(SSPP/ SSA)ေၵႃႉၼိုင်ႈ သိုပ်ႇၽူင်းမၢႆၽူင်း(09-259014241)ၼႆႉေသ ယွၼ်းငိုၼ်းတီႈ ႁူင်းယႃဢွင်ႇ ဢၼ်မီးၼိူဝ်သဵၼ်ႈတၢင်းၵျႍႇၺူဝ်ႇ ပွၵ်ႉ(3) ဝဵင်းလႃႈသဵဝ်ႈၼၼ်ႉႄလႈ ၵဵဝ်ႇၵပ်းလူၺ်ႈ လွင်ႈၼႆႉေသ ၽူႈၵွၼ်းတိူင်းဝဵင်းလႃႈသဵဝ်ႈၽၢၵ်ႈၵႂၢမ်းဝႆႉဝႃႈ ေပႃးပဵၼ်မီးထႅင်ႈၸိုင် ေတပိၵ်ႉလုမ်းၵပ်းသိုပ်ႇ (SSPP/ SSA) ဢၼ်မီးတီႈဝဵင်းလႃႈသဵဝ်ႈၼႆႉပႅတ်ႈ ” ၼႆယဝ်ႉ။ ၵပ်းၵၢႆႇလူၺ်ႈပိူင်ပဵၼ်ၸိူဝ်းၼႆႉေသ ၸဝ်ႈႁၢၼ် တၢၼ်ဢွင်ႇ ၽူႈၶၢၼ်ပၢၵ်ႇ SSPP/ SSA တုပ်ႉတွပ်ႇမွၵ်ႇ လၢတ်ႈၶိုၼ်းဝႃႈ “ မုၵ်ႉၸုမ်းႁဝ်းၶႃႈ ဢမ်ႇတွၼ်ႉႁႃယွၼ်းၵိၼ် လူၺ်ႈလွၵ်းလၢႆးဢၼ်ဢမ်ႇမီးပၵ်းမီးပိူင်၊ ၵူၼ်းၽၢႆႇတႂ်ႈႁဝ်းၶႃႈေၵႃႈ တိုၼ်းဢမ်ႇပၼ်သုၼ်ႇလႆႈႁဵတ်း၊ ေၵႃႉဢၼ်သိုပ်ႇၽူင်းယွၼ်းငိုၼ်းတီႈႁူင်း ယႃဢွင်ႇၼၼ်ႉေၵႃႈ မၼ်းဢမ်ႇၸႂ်ႈၵူၼ်းၼႂ်းမုၵ်ႉၸုမ်းႁဝ်း။ လွင်ႈဢၼ်ပႂ်ႉယိုဝ်းလူတ်ႉၵႃးၽၢႆႇတပ်ႉသိုၵ်း မၢၼ်ႈ တီႈၼမ်ႉလၼ်ႈဢၼ်ဝႃႈၼၼ်ႉေၵႃႈ ဢမ်ႇၸႂ်ႈၵူၼ်းႁဝ်း၊ ၽွင်းယၢမ်းေၵႃႇသၢင်ႈလွင်ႈငမ်းယဵၼ်ၼႆႉ ၼင်ႇႁိုဝ် ေတဢမ်ႇပဵၼ်ပၼ်ႁႃၵိူတ်ႇၶိုၼ်ႈမႃးၼၼ်ႉ ႁဝ်းၶႃႈထိင်းၵူၼ်းႁဝ်းလႆႈယူႇ ” ၼႆယဝ်ႉ။ တႅမ်ႈၶၢဝ်ႇ – မွၵ်ႇၶမ်းၶူင်း

['ၶၢဝ်ႇ', 'ၵၢၼ်သိုၵ်း']

2017-12-26T08:23:20

https://ssppssa.org/2017/12/%e1%81%b8%e1%80%9d%e1%80%ba%e1%82%88%e1%80%90%e1%82%83%e1%82%87%e1%81%bc-%e1%81%bd%e1%80%b0%e1%82%88%e1%81%b5%e1%80%b0%e1%81%bc%e1%80%ba%e1%80%b8%e1%80%9c%e1%80%ae-%e1%81%b8%e1%80%bd%e1%82%86%e1%82%88/

ၸဝ်ႈတႃႇၼ ၽူႈၵူၼ်းလီ ၸွႆႈထႅမ်သိူဝ်ႈၶူဝ်း လုၵ်ႈႁဵၼ်းၼေႃႇတႅၼ်းၶိူဝ်း

ၸၢႆးၵွၼ်းလႅင်း ဝၼ်းထီႉ 23/12/2017 ၸဝ်ႈတႃႇၼ ၽူႈမီးၼမ်ႉၸ်ႂ လူႇတၢၼ်း ၸွႆႈထႅမ် ၶူဝ်းၼုင်ႈတၢင်းဝႆ တႃႇၶၢဝ်းၵတ်း တီႈလုၵ်ႈႁဵၼ်း ေၼႃႇတႅၼ်းၶူိဝ်း ဝၢၼ်ႈႁႆး ၸေႈဝဵင်းၵေးသီး ၸိုင်ႈတႆးပွတ်းၸၢၼ်း ။ ဝၼ်းထီႉ 23/12/2017 ယူႇတီႈၽူႈမီးၼမ်ႉၸ်ႂ ဢမ်ႇၶႂ်ႈဢွၵ်ႇၸိုဝ်ႈ တင်းလုၵ်ႈလၢင်းၼၢင်းမေး လူႇတၢၼ်း ၸွႆႈထႅမ် ၶူဝ်းၼုင်ႈတၢင်းဝႆ ထုိင်လုၵ်ႈႁဵၼ်းၼေႃႇတႅၼ်းၶိူဝ်း ဢၼ်မီးတီႈ ငဝ်ႈငုၼ်းဝၢၼ်ႈႁႆး ၊ ၶူဝ်းၶွင် ဢၼ်လႆႈၸွႆႈထႅမ်တေႉ မိူၼ်ၼင်ႇ သိူဝ်ႈ ၊ ၵူၼ် ၊ သွၵ်းတိၼ် လႄႈ မူင်တိၼ် ၸဵမ်ၸူိဝ်းၼႆႉ ၼုိင်ႈေၵႃႉလ်ႂ ၼုိင်ႈၸုမ်ႇ တႃႇလုၵ်ႈႁဵၼ်း 700 ပၢႆ မႅၼ်ႈသၢင်ႉငိုၼ်းမၢၼ်ႈ ႁိမ်းၸမ် သွင်ပၢၵ်ႇသႅၼ် ပျႃး ၊ လူိဝ်ေသၼၼ်ႉ ဢမ်ႇၵႃး ၵမ်ႉၸွႆႈပႃး ၼ်ႂး ပႃႇတီႇမ်ႂႇသုင်ၸုိင်ႈတႆး သၢင်ႉငုိုၼ်း ပၢၵ်ႇသႅၼ် ပျႃး ဝႃႈၼႆ ။ ၵဵဝ်ႇၵပ်းလူၺ်ႈလွင်ႈၼႆႉ ၽူႈၵွၼ်းႁူင်းႁဵၼ်း ၸၢႆးႁိၼ်သႅင် လၢတ်ႈဝႃႈ “ယွၼ်ႉပူိဝ်ႈဝႃႈ ၶၢဝ်းၵတ်းေၵႃႈ ထိုင်မႃး ႄလႈ လုၵ်ႈဢွၼ်ႁဝ်းၵမ်ႈၽွင်ႈေၵႃႈ ၵဵဝ်ႇၵပ်းလူၺ်ႈလွင်ႈၼုင်ႈတၢင်းဝႆၼႆႉ ပႃႇတီႇမ်ႂႇသုင်ၸုိင်ႈတႆး တပ်ႉသုိၵ်းၸုိင်ႈတႆး ႁဝ်းၶႃႈ ၸွႆႈထႅမ်မႃးၵူႈပီ မီးယူႇေသတႃႉေၵႃႈ၊ လွင်ႈဢၼ်ဝႃႈ ႁ်ႂႈၵုမ်ႇထူၼ်ႈ ဢၼ်ဝႃႈၼၼ်ႉေတႉ မၼ်းေၵႃႈ ဢမ်ႇပဵၼ်လႆႈၼင်ႇၵဝ်ႇ ၶၢဝ်းၵတ်းၸူိင်ႉၼႆ လွင်ႈၼုင်ႈတင်းဝႆ မၼ်းေၵႃႈလမ်ႇလွင်ႈ တႃႇလုၵ်ႈဢွၼ်ႇေတႉေတႉ ၊ မူိဝ်ႈလဵဝ်ေၵႃႈ သမ်ႉမီးၸဝ်ႈတႃႇၼ ၽူႈမီးၼမ်ႉၸ်ႂၶဝ် မႃးၸွႆႈထႅမ် ၵဵဝ်ႇၵပ်းၶူဝ်းၼုင်ႈတၢင်းဝႆ ၼႆႉ တွၼ်ႈတႃႇလုၵ်ႈဢွၼ်ႁဝ်းေၵႃႈ ပဵၼ်ဢၼ်သၢၵ်ႈသႃႇ ေတႉေတႉ ယူႇတီႈႁဝ်းၶႃႈေသ ငိၼ်းၸူမ်းၶွပ်ႈၸ်ႂယ်ႂႇၼမ်ေတႉ တီႈၽူႈမီးၼမ်ႉၸ်ႂႁဝ်းၶႃႈ မႃးၸွႆႈထႅမ် လုၵ်ႈဢွၼ်ႇႁဝ်းၶႃႈ ” ဝႃႈၼႆ။ ေမႃသွၼ် တီႈၼ်ႂးႁူင်းႁဵၼ်းေၵႃႈ လၢတ်ႈဝႃႈ “ ငိၼ်းလီငိၼ်းၸူမ်းေတႉေတႉ ဢၼ်မႃးၸွႆႈထႅမ်ႁဝ်းၶႃႈ ၸူိင်ႉၼႆ ေပႃးမႃးတူၺ်း လုၵ်ႈဢွၼ်ႇႁဝ်းၶႃႈေၵႃႈ ၵမ်ႉၼမ် မၼ်းပဵၼ်လုၵ်ႈဢွၼ်ႇ ဝၢၼ်ႈၼွၵ်ႈၼႃးပၢင်ႇၵူၺ်းႄလႈ လွင်ႈပုိၼ်ႉႁူႉပၢႆးႁၼ် လွင်ႈယူႇၵိၼ်သဝ်း ၼင်ႇႁုိဝ်ႁ်ႂႈေပႃးမႅၼ်ႈပၢႆးယူႇလီၼၼ်ႉ ၵမ်ႉၼမ်ဢမ်ႇေပႃးႁူႉ ၊ လုၵ်ႈဢွၼ်ႁဝ်းၶႃႈ ၸူိဝ်းဢၼ်ဢႃႇယူႉလဵၵ်ႉ မွၵ်ႈ 7 ၶူပ်ႇ 8 ၶူပ်ႇ ၸူိဝ်းၼႆႉမီးၼမ် မၢင်ၸူိဝ်း ေၵႃႈ လဵၵ်ႉၼႃႇ ဢမ်ႇေပႃးေမႃလုမ်းလႃးတူဝ် ၸူိဝ်းၼႆႉေသ ၵႆႉပဵၼ်ၶူမ်းပဵၼ်ၵၢႆး တွင်ႉၸဵပ်းတွင်ႉၵႅၼ်း ၸူိဝ်းၼႆႉေၵႃႈ မီး ၊ ယွၼ်ႉၼမ်ႉၵိၼ်ၼမ်ႉၸ်ႂႉ ဢမ်ႇသဵၼ်ႈသ်ႂေၵႃႈ ပူိင်ၼုိင်ႈ ၊ ယွၼ်ႉလုၵ်ႈဢွၼ်ႇ ဢမ်ႇမီးဢႃႁႃရႃႉ ဢမ်ႇလႆႈၵိၼ် ဢႃႇႁႃရႃႉ တဵမ်ထူၼ်ႈေၵႃႈ ပူိင်ၼုိင်ႈ လွင်ႈယူႇလွင်ႈၵိၼ် ဢႃႇႁႃရႃႇ တႃႇလုၵ်ႈဢွၼ်ႇႁဝ်းၶႃႈ ေၵႃႈ လူဝ်ႇေတႉေတႉ မူိၼ်ၼင်ႇ ၼမ်ႉၼူမ်းလ်ႂ ၊ တၢင်းၵိၼ်ယႅမ်ႉ ဢၼ်ေတမီး ဢႃႇႁႃရႃႉ တႃႇလုၵ်ႈဢွၼ်လ်ႂ ၸဵမ် ၸူိဝ်းၼႆံ သင်ၸူိဝ်ႉ ဝႃႈ ၽူႈလ်ႂ မီးၼမ်ႉၸ်ႂ ၶ်ႂႈလူႇတၢၼ်းၸွႆႈထႅမ် ၸုိင် ႁဝ်းၶႃႈငိၼ်းလီ ႁူမ်ၸူမ်းႁပ်ႉတွၼ်ႈ ေတႉေတႉ ယူႇၶႃႈဝႃႈၼႆ။

['ၶၢဝ်ႇ', 'ၵၢၼ်မိူင်း']